
STIHURI DE ABECEDAR 


ARIPI MICI 


Boierii, cucoanele 

Și-au închis obloanele 
Și-au sburat în gloată deasă 
Către ţara de mätasä. 


Intre florile străine 
Veneticilor li-e bine. 

Aci, viscol, frig şi ceață. 
Grâu-i strâns si iazu ’nghiafä. 


Am rämas locului noi, 
Vräbii, corbi si pitigoi, 
Si cu intelegere 

Trupul c’o sä degere. 
Vara, vor cänta ’n sobor 
Că se ’ntorc în ţara lor. 


1* 


INIMĂ DE CÂINE 


La cotetul lui Dulău, 
Paznic bun și câine rău, 
Vrăbiile se adună 

Să prânzească împreună. 


Zgribulite ’n pod şi 'n pom 
Au văzut ducând, pe om, 
Troaca mare cu păsat. 

Și Duläu a si lätrat. 


Uriasul negru stie 
Cä a pus toväräsie 
Si cu vräbioii hoti 
Mämäliga pentru toti. 


Si, gingas cum nu se poate, 
Le-a lăsat-o jumătate. 


PĂRECHI 


Todeauna câte două 

Pe sub streasinä, de plouă, 
Și pe ţiglă, pe fugui, 

Sus, în dreptul soarelui, 


Vrăbiile din cuibar 

Au ieșit la călindar. 
Ghiersul spune ce se-aude 
Vrăbiilor maici și rude. 


Capul cât alunele 

Se pleacă la unele 

Și gândește chibzuit 

Câte vești n'au mai venit. 


Și, la rând, din loc în loc 
Au rămas cioc lângă cioc. 


JOC DE CHICIURI 


Cine s'a jucat azinoapte 

Că ne-a uns pomii cu lapte 
Și-a vopsit cu tibisir 
Coardele de trandafir? 


Ba se poate că o mână 
Le-a ’nsirat c'un fir de lână 
Și-a tras crăci de corcoduși 
Prin degete de mänusi. 


Vinele dintre petunii 
S'au făcut cât nişte funii, 
Sârma gardului, de plasă, 
E de zece ori mai groasă 
Și ’mpresoarä curtea mea 
Cu zăplaz de catifea. 


Sforile de telegraf 
Leagänä cäte-un cearsaf. 
Pe o cäpitä de mei 

Sed opt mii de porumbiei. 
Căci întregul Duhul Sfânt 
A pogorit pe pământ. 


Iepuri albi cu blana groasă 
S'au strâns pâlcuri lângă casă. 


"Țarina, ca de hârtie, 
E ’nvelitä cu dimie. 


VERSURI 


Peste casă, o broboadă 
A căzut, ciucuri, grămadă. 


Cerbii ’n turme şi cirezi 
Prinși de coarne-s în livezi 
Si ’ncepänd coasta să urce 
Se zmuncesc să se descurce. 
Ce folos! Din ramuri, iacă 
Nu mai pot să se desfacă. 


Si’n plopi sună clopote 
Subrede, de horbote. 

VICLEIM 


E-așa ieftină la mine 

Blana gingașei hermine 
C'am investmäntat, cucoane, 
Două sute de pogoane. 


Dacă vrei, şi dumitale 


Pot să-ți dau vre-o cinci mantale. 


Și te-ai și putea alege 
Ce-ai râvnit, Irod sau Rege. 


Eu să-ţi spui adevărat 

Aș avea în arătură 

Un loc slobod de ’mpärat, 
Tocmai bun și pe măsură. 


Misti doar subsuorile 
Ca sä sperii ciorile. 


Insä, rogu-te, gräbeste 
Cä hlamida se topeste. 


T. ARGHEZI 


ACORD FINAL 


IX 


Zäpuseala începutului de Iulie o făcu să se gândească la ple- 
carea la Balomiresti si apoi la Rădeana. Și moş Alecu își anunţase 
plecarea; la Balomireşti îl aşteptau casa, așa cum o lăsase între 
pometurile grădinii în partea de sus a târgului, și vechii prieteni 
dela club: decanul baroului, Iordache Caraianopol, generalul pen- 
sionar Simion Dutescu si alți câţiva, cu care își disputau de un 
sfert de veac întâietatea la «preference», în hazul privitorilor 
luaţi arbitri. Posluşnicu avea să vină şi el la Tätärusi, de unde își 
propunea să treacă si pe la Balomiresti, apoi la Rädeana, Uidesti, 
Hreatca pentru descurcarea unor chestiuni în legătură cu di- 
vortul; sub protecţia lui conu Alecu, se instala încetul cu încetul 
în afacerile familiei şi îşi lua unele atribuţii benevole în admi- 
nistraţie. 

— Chestia hergheliei dela Rădeana ne-a adus un proces, îi 
spuse bătrânul, care nu știu de ce s'a împotmolit la Curtea de 
Apel dela Iași. Studiază, te rog, dosarul și vezi de ce. 

Poslusnicu nu aștepta decât atât, pentru a-şi arăta zelul. Bärzu 
cumpărase Rădeana acum un sfert de veac, dela cneazul Moruzi, 
care obligase prin contract pe noul proprietar să păstreze herghelia 
așa cum o găsise si, în orice caz, să nu micşoreze numărul cailor 
sub o sută. Iubitor si el de cai, Grigore respectase clauza ciudată 
a cneazului, dar, la moartea lui, Lică se grăbise să desfacă her- 
ghelia. « N'am nevoie de investiţii sterile » declarase el categoric. 
Fie că o regreta, fie pentrucă prețul pământului se urcase în răstimp 
şi Lică vânduse unei societăți forestiere numai pădurea mai scump 
decât costase întreaga moșie, cneazul pornise un proces de anulare 

a vânzării, pe care-l pierduse la tribunal si acum se judeca de 
câțiva ani la Apel fără să ajungă la soroc.. 

— Lică a avut dreptate si ca gospodar, se rosti Poslusnicu, 
deoarece o herghelie de o sută de cai e oneroasă, şi ca om de drept. 
Clauza e inacceptabilă și imorală; nelimitată în timp, ea constitue 
o servitute eternă; peste o mie de ani, ultimul moștenitor al cnea- 
zului ar putea cere anularea vânzării pe motivul nerespectării 
contractului, chiar dacă rasa cailor ar fi dispărut de pe fața pă- 
mântului. Procesul îl vom câştiga cu siguranță. Voi trece pe la 
Iaşi să văd de ce s'a împotmolit. 

Conu Alecu dădu bătrâneşte din cap. 

— In ce privește soarta procesului, sunt de aceeaşi părere, 
dar noi bătrânii respectăm contractele fără să ne întrebăm dacă? 
sunt oneroase și chiar admisibile în drept. Grigore l-a respectat 
și n'a avut de ce să se plângă. Ce reprezintă o sută de cai la o 
moșie, pe care a cumpărat-o cu o treime din prețul ei de azi. 
Nu tot așa a procedat si domnul Lică; de cum a intrat la Rädeana, 
a desfăcut herghelia; ce să se mai încurce el cu caii bătrânului 
maniac? Doar n'a iscälit el contractul. Grigore putea să-și 
respecte iscälitura, dar el, Lică, ce obligaţii avea? Iscăli- 
tura lui socru-su nu-l obliga, vezi bine, la nimic; îi lua 
averea, fata, succesiunea politică (şi încă din viață !), de ce 
să-i mai respecte și iscălitura ! In drept, clauza nu e, de sigur, admi- 
sibilă: nu poţi greva o proprietate cu servituți nelimitate si trage 
polite asupra stränepotilor și, mai ales, asupra străinilor ce vor 
deveni proprietari. Dar străinii si stränepotii să se descurce cum 
vor putea; treaba lor; nu ne priveşte pe noi. Obligatia noastră 
față de cneaz nu era contractuală, ci morală; e o chestie de obraz 
între doi bătrâni, ce s'au arătat totdeauna oameni de cuvânt. 
Ce zici Bârzulica? se întoarse el brusc spre Mili, care se uita pe 
sub gene la Poslusnicu, studiindu-i tactica cu care se instala in 
procesele familiei. 

— Şi eu sunt de părere că Lică trebuia să respecte hotărîrea 
tatei, cel puţin cât mai trăiește cneazul, răspunse ea într'un târziu, 
cu ochii pe cravata roșie a lui Poslusnicu. 

— Crezi că umblă după caii lui? izbucni Poslusnicu, în care 
se trezise avocatul și omul de afaceri. Umblă numai după pot- 
coavele lor — adică după pricini pentru anularea unui contract 

ce nu-i mai convine; nu şi-a închipuit că prețul pământului avea 
să se ridice atâta și n'a putut prevedea că o bancă se va apuca 
de o întreprindere forestieră, care va împătri valoarea pădurii. 
Asta-i toată dragostea lui de cai! 

— Nu e tocmai aşa, reluă calm Bîrzulica. In momentul vân- 
zării, el nu putea şti că n'are să-i convină mai târziu si n’avea 
cum lua de pe atunci măsuri de anulare. Dacă tata i-a primit 
clauza, e că-l ştia pätimas de cai și-l considera puţin cam maniac, 
cum și e. Ani de zile după vânzare, când se ducea la cealaltă moşie 
a lui, la Rotopänesti, se oprea si pe la Rädeana ca să-și mângâie 
caii, Odată, în lipsa tatei, a adus şi veterinarul, căci se temea de 
dalac. 

Putin vexat, Posluşnicu interveni cu aere totuși împăciuitoare. 

— Apoi dacă crezi că-i în dreptul lui, atunci nu ne rămâne 
decât să facem la loc herghelia și să stingem procesul. 

Glumea, firește, cu necaz, . 

— Nu, asta nu se poate, interveni bătrânul luând propunerea 
în serios. Ar însemna să-i recunoaștem dreptatea, pe care n'o 
are; şi cum urmărește mai mult scopuri materiale, decât refacerea 
hergheliei, ne-ar cere încă anularea contractului, așa că, odată 
pornit, procesul trebue să meargă până la capăt; e singura oară 
când suntem siliți să ne declarăm solidari cu domnul Lică. Ce 
zici, Bîrzulico? se întoarse iarăși ca de obicei spre dânsa. 

— Sunt de aceeași părere, încuviință ea. După ce vom câștiga 
procesul, am să refac însă herghelia la loc; o să-i arătăm cneazului 
că a vândut-o lui Bârzu și nu lui Lică, şi că eu respect obligaţiile 
tatei. E și păcat de grajduri si de instalaţii să se ruineze; tata a 
pus până şi lumină electrică în fiecare boxă; când a văzut-o cneazul, 
l-a sărutat si i-a spus; « Coane Grigore, ești mai cneaz decât mine ». 
Nu era mai cneaz, dar avea poate ceva mai multe mijloace decât 
bătrânul, care începuse încă de atunci să scăpăteze. 

— Asta le împacă pe toate, conveni Poslusnicu, înțelegând 
lecţia ce i-o dăduse cu atâta simplicitate fata lui conu Grigore. 
«Os boieresc», își zise în gând, fără necaz. 

— Când mă voi duce la Tätärusi, reluă el sgomotos, mă voi 
opri și pe la Iași, ca să văd cum stăm cu procedura. 

Ea se uită nepăsătoare la dânsul, printre gene, cântărindu-l 
vag, cum ai cântări totuși ceva imponderabil. 

Să fie el? 
Presimtea insä cä nu va fi el. 


După amiază, trecu pe la "Țuțu Boian ca să-şi ia rămas bun; 
Țuțu îşi avea moşia la Fäntäna-Mare, nu departe de Rädeana; 
voia deci să ştie când pleca si ea la ţară. Asa credea; o mâna poate 
si dorința de a afla ceva despre Bizu, care plecase fără urme si 
durerea Silvei o mâhnise. Cum o putea lăsa fără nici o știre ? Ideea 
ce-şi făcuse despre dânsul începuse să pălească. Nu se mai gândea 
la ea; totul se isprăvise între dânșii; dar Silvia cu ce-i greşise, 
pentru a o lăsa fără veşti, în desperarea pe care i-o simfise in 
glas, în lacrimi. Deşi ocolise totdeauna, într'un fel ce-i atrăsese 
bănuiala, să-i pomenească de dânsul, bătrânul o întrebase totuși 
odată în treacăt, ca despre un lucru fără însemnătate: 

— Ce e cu Klentze, de nu se mai aude de dânsul? 

— E bolnav si a plecat în străinătate. 


— Da? mormăi bătrânul puţin convins. Imi pare rău. 

— Așa mi s'a spus. Eu nu l-am văzut. A plecat când mă aflam 
la sanatoriu ; venise să mă vadă, dar nu l-am putut primi; pe urmă 
a trebuit să plece într'un sanatoriu. Știu eu?... se grăbi ea cu 
explicaţiile mai mult decât îi era obiceiul, ca și cum ar fi vrut 
să-i prezinte absenţa ca normală. 

— Da? da? continuă bătrânul să mormăiască, cu gândul aiurea 
sau încurcat, privind-o peste ochelari, şi fără să se poată hotäri 
să vorbească, Se trase uşor de bärbitä si de mustäti; rosi, tusi. 

— Nici nu ţi-am mai spus, pentrucă nici nu merita, aruncă 
el din prastie o vorbă, care nu se potrivea cu nimic din ce vorbiserä 
până acum. 

Ea îl privi mirată. 

— Ce anume? 

— De ce poate fi vorba, dacă nu de Lică, se hotărî bătrânul, 
ca şi cum ar fi prins, în sfârșit, din aer o muscă ce-i bäziise în jurul 
nasului. Ştiu că tot ce spune domnul Lică nu merită nici o atenţie. 

Când spunea «domnul Lică», era cea mai mare ocară ce-i 
putea arunca. Ea îl privi atentă; din ocolul ce făcea, înțelese de 
ce era vorba; bănuise de altfel mai de mult; Lică nu era omul 
care să țină o taină și să nu folosească o situaţie chiar numai din 
răzbunare. Voi deci să-i uşureze spovedania. 

— A îndrăsnit ? zise ea, arătând că știe de ce era vorba. 

— Dacă n'ar îndrăsni, n'ar fi Lică! A îndrăsnit ori mai bine 
a încercat să îndrăznească să-mi spuie că Klentze e pricina di- 
vortului tău. I-am tăiat-o scurt. I-am arătat saltarul biroului şi 
i-am spus că nu-i nevoie să caute pricina în altcineva, ci în salta- 
rul plin cu scrisorile lui. 

— A avut grija să mi-o spună si mie. 

— Da, dar vezi, se încurcă din nou în vorbă bătrânul, nu-i 
numai atät... 

— Ti-a spus, de sigur, că accidentul meu n'a fost accident. 

— De unde, știi? se înfurie. 

— De unde, dacă nu dela dânsul? Mi-a spus-o si mie. 

— Ne mai pomenit ! nu-și veni in fire bătrânul... Si totul 
cu un scop: să pună mâna pe partea din Uidesti, cumpărată, pre- 
tinde, cu banii lui. Avea aerul să amenințe cu un scandal. Nu 
l-am lăsat să continue şi i-am arătat că, dacă e pe scandal, i-o 
iau eu înainte. A fost pe la mine un inginer, neamf ori ovrei, 
Hugo Loebe, cu dosarul afacerilor lui Lică cu casa Globus, nu 
numai cu autotractoarele, despre care s'a mai vorbit în ziare, ci 
şi cu altele. M'a cam costat isprăvile domnului Lică, dar nu-mi 
pare rău; şi-a meritat banii. A fost de ajuns să-l desfac pe birou 
pentru ca să-și înghită infamiile şi să lase să-i cadă din ghiare 
prada Uideştilor. N'a mai avut nici o pretenţie asupra pământului 
cumpărat cu economiile lui taică-su, casierul State. De i-aș arăta 
dosarul lui Poslușnicu, ştiu că ar avea ce scoate dintr’insul ! 

— Nu, nu, îl întrerupse ea energic, nu sunt pusă pe răzbunare 
si nu voi să scormonesc în viața nimănui. 

— Cât s'ar mândri Grigore cu tine, dacă te-ar auzi, o sărută 
el pe amândoi obrajii. Nici eu nu sunt din alt aluat. Dosarul mi-a 
servit numai pentru a-l sili să nu-ţi ia nimic din avere. După ce 
se vor lichida toate chestiile bănești, îl voi distruge. Poate să fure 
din banul contribuabilului cât o pofti: el pretinde că asta înseamnă 
a face politică şi te pomeneşti că are dreptate. 

Bătrânul se plimbă apoi de câteva ori în lungul și latul camerei. 

— Oare văru-su n'o fi plecat în străinătate din pricina lui? 

— Ce putea să-i facă? 

— Dacă ţi-a spus fie si mie, i-o fi spus-o si lui si l-o fi făcut 
să plece. 

— Nu-mi vine să cred, îngăimă ea fără convingere. 
Bătrânul se uită lung peste ochelari și dădu din cap, neîn- 
crezător. 


Nici Tutu nu știa multe de Bizu. Primise doar o ilustrată din 
Fribourg cu fântâna « Fidelităţii », reprezentând un cavaler cu o 
bardă în mână; în fund, peste două coline, se vedea unul din 
podurile suspendate ale orașului. Jos Bizu scrisese: « Stimată 
doamnă Boian, vă trimit această fântână, în care trebue să se fi 
ascuns « fidelitatea », de nu se mai găsește pe pământ; cavalerul 
se atine cu barda ca să nu-i scape. Eu vă rămân totuși fidel dumnea- 
voastră și lui Esculap, care mi-a fost prielnic şi ca zeu și ca stradă. 
Nu ştiu, de altfel, dacă și când mă întorc. Totul depinde de cir- 
cumstanfe; cum se vor lumina, vă voi instiinta, pentru cele cu- 
venite >. 

— Cum vezi, toate precizările unui om de ordine, râse 
"Țuțu; nu știe încă dacă se întoarce, nici când, dar încolo e fidel. 
Fidelitate comodă. 

Mili voi să abată vorba. Cunoscuse fântâna « Fidelităţii » intr’o 
excursiune făcută cu taicä-säu. Dejunase la cârciuma « le Sauvage » 
din piaţa Saint-Jean, nu departe de târgul de vite, cârciumă, le 
spusese proprietarul, clădită în 1399; trecuseră peste un pod de 
lemn acoperit, cu o lavitä de-a-lungul lui, de o parte si de alta; 
la capăt dăduse de o căsuţă albă cu dantele la ferestre; într'un 
colț se afla o Fecioară aurită într'o firidă iar în faţă fântâna Fideli- 
tății, de unde apucaseră pe o alee, ce cotea pe lângă o arcadă na- 
turală deschisă în stâncă, pe lângă o capelă și niște întărituri 
vechi, pe deasupra cărora fâlfâia podul suspendat. 

Din dorinţa de a alunga o întrebare indiscretă, ce plutea în 
aer, vorbea cu insufletire; nu putu totuși ocoli inevitabilul. Țuțu 
era hotäritä să afle adevărul. 

— Ştii, porni ea brusc, că Ionel s'a întâlnit zilele astea cu Lică? 

— Da? răspunse Mili nepăsătoare. 

— L-a ţinut o jumătate de ceas în stradă ca să-i spună fel de 
fel de poveşti. 

— Mi-închipui; e în stare de orice. 

— Oricât, este însă și o măsură, adaose ea misterios cu dorința 
de a fi întrebată. Voia ca prin reacţiunea indignării să o facă să 

se spovedească. Mili nu se spovedea însă niciodată; în jurul su- 
fletului avea un înveliș rece, impermeabil, în dosul căruia îşi 
trăgea durerile până ce se rezorbeau. 'Timiditate ori frigiditate, 
delicatetä ori trufie? Ceva din toate. Deși prietene de şcoală, 
nu-i pomenise încă de necazurile cu Lică; la Bizu, Țuțu încercase 
de mai multe ori fără folos să facă aluzie. Intervenţia lui Lică 
îi ațâța acum si mai mult curiozitatea, pe care Mili se grăbi să 
i-o înlăture. 

— Și moș Alecu mi-a spus de vorbele lui Lică. Dar, dacă nu 
m'au interesat atunci când puteau avea o importanţă în viaţa 
mea, n'p să mă intereseze acum după divorț. l-ar plăcea rolul 
de victimă. 

— Nu-i aşa? nu-i așa? interveni Tutu fără convingere. Isi 
dăduse seama că nu va putea afla nimic şi nu trebuia să mai stărue. 

— Asta i-am spus-o şi eu lui Ionel: nu-i la mijloc decât o 
răzbunare. 

Se despärtirä cu făgăduiala să se vadă in August, când Tutu 
avea să vină la Fântâna mare, la două ceasuri de Rădeana. 


Mili plecă cu un sentiment sporit de neliniște. Lică nu se 
multumise să i-o spună ei ori lui moş Alecu, ci povestea si altora 
«aventura » cu Bizu şi încercarea ei de «sinucidere ». Pe strada 
încinsă de căldura canicularä a lui Iulie, sensatia dureroasă dela 
început porni însă a se muia într'un fel de satisfacție de ordin 
mai general ce se încadra in îndoelile ei. Deprimarea de a se ști 
argilă răcită se învioră la ideea că o credeau în stare de a se insufleti 
de o mare dragoste, fie ea si neimpärtäsitä, si de a ajunge la un 
act de desperare; o luau drept eroină romantică. Indiscretiile lui 
tot lăsau urme: dacă nu fapte, cel puțin posibilități. Täie prin 
Schitul Măgureanu si intră în Cișmigiu, a doua oară dela seara 
fatală; se regăsi în aceeași stare de spirit ca şi întâia dată. Nu 
simţi nici o revoltă împotriva lui Bizu, nu regretă cele întâmplate 
şi se opri prin toate popasurile « pătimirii » de atunci cu o duiosie 
ce-i înnobilă durerea. Privighetorile nu mai cântau în boschetul 
de lângă liceu; dragostea li se isprăvise de mult, cum se isprävesc 
toate dragostele. A știut și ea ce înseamnă iubirea; nu va muri 
fără să-i fi cunoscut mierea şi otrava. Chiar dacă trupul i-ar fi 
mutilat — si ideea aceasta i se împlântă tot mai adânc în con- 

ştiinţă — sufletul îi era întreg; vibrase si pätimise. Bizu îi trezise 
conştiinţa de sine şi-i arătase ce era ascuns intr’insa. Se rusinä 
de tot ce se răscolise în suflet dela ieşirea din sanatoriu, de nă- 
molul ce se ridicase la suprafaţă din funduri; se rusinä de atitu- 
dinile ei echivoce, de primblările prin cinematografe și chiar de 
felul cum se purta cu Poslusnicu, instalat în speranţe mari; se 
mai rusinä si de viziunile ce o chinuiau, în centrul cărora Lutica 
si marchizul formau un grup de obsesii impure. Se simţea 
mai bine aici în Cișmigiu, unde se desfășurase filmul dragostei 
ei pure, cu urmele rămase prin boschete, prin alei, printre copacii 
de care se răzimase ca să nu cadă, ca să nu fie văzută. Dragostea 
ei se crease pe sine, izvorise din rezervele ei, neprovocatä, neaju- 
tată; și-a cântat cântecul curmat de roțile unui tramvai. 
Plimbarea o purificase, o inältase în proprii ei ochi din demo- 
ralizarea, în care lunecase. Când să iasă prin Zalomit, ca de obicei, 
ea îşi aminti să treacă pe la Wagons-Lits pentru a-și reţine locul; 
coti ca să iasă pe poarta din spre Ministerul de Război. Din 
față, dela o oarecare depărtare, în șuvoiul de oameni, i se păru 
că recunoaște o siluetă deformată totuşi de pânza zăduhului. Un 
om masiv, lat în spate, mai lat decât îl știuse, urnea cu pas greu 
de urs, cu un braț petrecut pe sub brațul unei femei, de aceeași 
croială ca si dânsul, lată în solduri, mare în reliefuri, o brună 
spălăcită, cu un păr dezordonat, cu o rochie de cit albă cu buline; 
pe braţul liber bărbatul îşi ţinea haina scoasă, bombändu-si bustul 
vărgat de bretele roze... Când se apropie, recunoscu pe Poslus- 
nicu; stacojiu, el îşi trase repede braţul; scăpă pălăria de pae, 
încercă să-și pună haina, dar era prea târziu. Mili ajunsese in 
dreptul lui; zâmbi fals, își înclină adânc fruntea leoarcă de nă- 
dusealä şi trecu mai departe. Nenorocirea se consumase. Mili 
se simţi năpădită de un val de veselie; abia se putu stăpâni să nu 
izbucnească în faţa omului aiurit, dar în ochi i se aprinse flacăra 
ce o încinsese pe dinăuntru. Gusturile și obiceiurile d-lui Iorgu 
Poslusnicu, « boierul de ţară » al lui moş Alecu, fiul cârciumarului- 
morar dela 'Tätärusi, avocat mare în București, nu evoluaserä 
cu mult. Femeia lătăreață de lângă dânsul, cu mers legănat de 
rață, cu bucle de un negru spălăcit ieșite de sub pălăria de paie, 
era si ea la fel; se potriveau. Apariţia lui in public în bretele si 
cu haina pe braţ ca băieţii de prăvălie alături de femeia în rochie 

de cit cu buline roșii se armoniza; pereche predestinată; trebue 
să-i fi fost «gospodina», poate chiar dela 'Tătăruşi ori de pe aproape. 
Ideea că ar fi putut merge si ea prin Cișmigiu cu un Poslusnicu 
în bretele, ferecat într'o curea strânsă pe trup, o umplu de veselie. 
« Mi-am scăpat norocul », glumi ea; «tot mai bine sub roțile tram- 
vaiului », îi cântă prohodul lui Poslusnicu, al omului ce trebuia 
să o aducă la echilibrul sufletului și al trupului mutilat de 
plăcere. 


...A doua zi dimineața, Poslusnicu trecu prin Popa Soare, 
pentru unele înțelegeri, dar şi din nevoia unei explicaţii, într'un 
costum în bleumarine, cu o superbă cravată nouă străbătută de o 
perlă mai mare ca de obicei. Fiindcă Mili nu-i pomenea de întâl- 
nirea din Cișmigiu, el nu se pricepea cum să aducă vorba. 

— Nu ştiu, dacă ai cunoscut, coane Alecule, pe soru-mea 
Sevastia? luă brusc inițiativa. 

— Nevasta părintelui Titu din Tätärusi ? 

— Da. 

— Mi-aduc aminte, fireşte. 

— E de câteva zile la mine; a venit la București pentru doctori. 
Spune că-i o recoltă bună de grâu cum n'a fost de multi ani; 
dacă mai plouă ceva si în Iulie și popusoiul o să fie bun; nu mai 
fructe nu sunt de loc. A căzut bruma în Mai. 

Tinuse să se ştie că femeia din Cişmigiu era soru-sa. Coana 
Sevastifa îi avea croiala, mai puţin supraveghiată firește. La T’ätärusi 
nu era nevoie de mode; popa Titu se mulțumea si cu fustele de 
cit ale preutesei. Domnul Iorgu Posluşnicu era, așa dar, om de 
familie: apărea la braţul soru-sei în Cișmigiu, cu haina pe braţ si cu 
bretele roz, Vor fi pozat poate şi la vre-un fotograf ambulant de 
lângă podul de peste lac, ca să-și trimită poza popei cu « suvenir 
de Bucarest dela Ghiţă şi Sevastita ». Imaginea perechei îi trezi 
din nou veselia läuntricä într'un ritm atât de nestăpânit, încât 
căută repede un pretext pentru a se retrage în apartamentul ei. 

— Il cunoşti, Roza, pe d. avocat Poslusnicu? o întrebă pe 
cameristă. 

— Il ştiu, dudue, de pe când venea cu d. Nică pe la tata pentru 
niște mobile. 

— Cunoști atunci şi pe d. Nică? 

— Am fost intr’o varä si la Tätärusi pe la Sevastita, cu care 
am fäcut un an la profesional. I-am cunoscut pe toti; dar ca domnul 
Ghitä nu era nici unul, incheie ea cu admiratie. 

Si Poslusnicu ii pläcea Rozei ca si Licä, se gändi, scuturändu-se 
de un fior, ca şi cum ar fi simțit omida a doua buze asezändu-se 
pe spatele gol. 


Spre seară, pe bulevard, zări pe Silvia ieșind din Ministerul 
de Domenii, sprintenă şi zoritä. Se uita cu precauţie în susul 
şi în josul bulevardului si, când voi să-l traverseze, dădu cu ochii 
de dânsa. Șovăi o clipă în nesiguranța, dacă trebue să se oprească 
ori să treacă dincolo, ca şi cum n'ar fi văzut-o, până ce, la urmă, 
privirile încrucișindu-li-se, fu silită să se oprească, stânjenită în 
intenţia ei de a se grăbi. 

— A... doamna... Vă salut, doamnă Bârzu, îngăimă ea şo- 
văind încă asupra numelui. 

— Lucrati si după amiază, dudue? o întrebă ea sumar, ce- 
tindu-i în atitudine încurcătura. 

Fata era îmbrăcată într'un elegant taior beige, cu jabou de 
dantelă fină; o pălărie de panama îi umbrea puţin ochii nelinistiti, 
de obicei însă atât de vioi si de jucäusi; în jurul fiinţei ei svelte, 
gratioase, plutea haloul de fericire al femeilor iubite sau numai 
multumite. 

— Pe cäldura asta venim la ore de seara, ingäimä ea. 

— Foarte nimerit. 

Ar fi vrut să o întrebe de nu primise vre-o veste din străină- 
tate, dar își dăduse repede seama că era de prisos; dacă ar fi fost 
îngrijorată, ar fi întrebat-o ea. Nu mai era în dispoziții elegiace 
şi gândurile nu-i rătăceau probabil pe departe, ci prin apropiere. 

— Atunci, bună ziua, dudue, scurtă o convorbire ce durase 
poate prea mult. 

— Bună ziua, doamnă. 

Mili porni înainte spre statua lui Rosetti, iar Silvia traversă 
ca un bolid bulevardul, gata să fie răsturnată de o mașină. 

Părea așteptată. La colțul Ministerului, Mili stătu de vorbă 
cu o prietenă la umbra unui castan. Pe celălalt trotuar, după ce 
căută cu îngrijorare în toate părțile, Silvia coti pe Vasile Boerescu. 
In fundul stradelei liniștite, singuratice, se afla trasă la trotuar 

o mașină, în care ea recunoscu limuzina lui Lică; prin geamul 
din dărăt, îl zări și pe dânsul. Silvia se apropie grăbită; ușa mașinii 
se deschise dinăuntru si se închise brusc după intrarea ei. Niculai, 
șoferul, dădu drumul motorului. 


Acasă, se întinse pe divan, cu faţa in perini, cu ochii în lacrimi. 

După Diana, fata rece, severă, austeră, venise si rândul Silviei, 
fata suavă, cu ochi luminosi și candizi, cu vioiciune si drägäläsie 
în mișcările rămase încă puerile. Bizu plecase, e drept, fără să-i 
mai scrie; dar avea să se întoarcă, nu putea să nu se întoarcă. 
Fata, în care totul trăda frăgezimea copilărească, nu-l mai putuse 
aștepta încă două-trei luni; săptămâna trecută tremura ca o frunză 
de plop la amintirea lui, cu ochii în lacrimi, şi acum, turburată 
și turburatoare, cu păcatul plutind în jurul ființei ei, cu mișcările 
echivoce ale femeii ce se ştie așteptată, cu teamă, dar si cu emoție 
fericită, iat-o în braţele lui Lică, eroul tuturor femeilor, al Dianei, 
al Marinii și al Rozei. 

O cuprinse un desgust de toate, de femei, de bărbaţi, de viață; 
un morman de cenuse i se scutură în gură, pe limbă, ...lubire? 
sentimente ? aventură; vulgară aventură; o parodie... Diana? Jos- 
nicie de calcule, de manevre ticăloase pentru căpătuială. Dar Silvia, 
fata suavă, a cărei viață trăia în ochii clari, mobili și copilăroși? 
Toate le fel. Se gândi si la Bizu, la destinul lui. Dacă ar şti, oare 
ar suferi? Sentimentele lui păreau impersonale şi se exprimau 
mai mult sub formă teoretică; nu simțurile îi comandau reacțiile, 
ci ideile abstracte: iubirea în sine, fidelitatea, trădarea, lealitatea. 
Bănuia, firește; n’avea cum şti sensul apariției Silviei în viața 
lui. Ii judeca reactiunile numai după episodul Dianei; nu tipase 
într'însul o pasiune sfâşiată, ci jignirea demnităţii, spulberarea 
unei iluzii, neomenia lui Lică; altceva nu se văzuse 

Se sbuciumă o noapte întreagă și numai după ce istovi toate 
aspectele întâmplării, se gândi si la dânsa. Pentru fetiscana asta, 
în căutarea unei protectii, — fusese jertfită, uitată, — într'un colț 
ca o umbrelă pe timp frumos. N’o înșelase, n’o părăsise, pentrucä 
nici n’o băgase de seamă că e lângă dânsul, că-l iubește si că-şi 
joacă cea dintâi și cea din urmă carte a vieții. Cruzimea nepăsării | 
Pentru fetiscana asta, ce era acum în brațele lui Lică, ajunsese 
sub roțile tramvaiului. Se rusinä de ridicolul gestului desperat 

si o aprigä durere isi infipse ghiara in carnea-i främäntatä de toate 
desgusturile de sine si de viatä. 


x 


A doua zi, cänd trenul se opri in statia Balomiresti, rostogolitä 
într'un fund de vale, pe creasta dealului, bälciul își vestea pre- 
zenta prin larma matinală a fanfarelor sparte dela panorame si 
dela scrâncioburile mecanice. Tänärul Ion, băiatul mai mare 
al Voichiţii, venise din propria-i inițiativă în recunoaștere, după 
cum mai fusese si la alte câteva trenuri înainte. Moș Tudorache 
era si el la post, în livreaua ieșită la soare, cu caleasca de modă 
veche trasă de gloabe veterane, fala târgului. 

— Pe unde apucăm, dudue, peste deal ori prin prejur? întrebă 
el molcom, după ce-i urase bun venit. 

Mili venea totdeauna cu ocol, pe vechea șosea a târgului, și 
nu pe drumul tăiat de Lică peste deal, prăfos, umblat mai mult 
de căruțe țărănești, deasupra căruia atârna brâul unei cărări cu 
dale de piatră si cu trepte pentru pietoni. In ochii fläcäului licäri 
o lumină. 

— Să vedeţi, dudue, ce de-a mai panorämi au venit la iarmaroc |! 

Ea îi înţelese dorinţa. 

— Atunci ia-o de-a-dreptul peste deal, moș 'Tudorache; iar 
tu urcă-te pe capră; te lăsăm sus. 

Când caleasca se puse în mișcare, arhaică, cu cauciucuri totuși 
la roţi, ea se gândi să-i scrie lui Moș Alecu ca să-i trimită mașina 
dela București. Nu mai mergea cu harabaia coanei Raluca. Por- 
niră pe drumul moale de praful gros ridicat de căruțele ce se” 
ţineau lanț. De pe capră, Ion nu-și afla locul, interpretând toate 
sgomotele venite de pe täpsanul iarmarocului: «aiasta-i roata 
norocului, dudue », — «aiasta-i panorama lui Braun », — « aiasta-i 
cela cu belciugele », în timp ce, aristocratic, "Tudorache strâmba 
din nas. «Cine naiba l-o mai adus si pe băetul ista pe capră?» 
se gândea el nemulțumit de toväräsie. « Astâmpără-te odată, drace, 
nu tot te suci » se răsti. Fu bucuros să-l descarce sus. Când Mili 
îi strecură câțiva lei în palmă, ca să-și încerce norocul la roată, 
Jon o sbughi glonţ, vesel de ideea ce avusese de a ieşi la gară. 
“Tudorache șterse cu poala hainei locul unde șezuse. 

— De trei zile vă tot aşteaptă băetul ista la gară; pleșcar mai e. 

Scăpat de tovarăş, veni apoi cu o noutate. 

— Ştii, dudue, că-i pe la noi și duduca Dora. 

— Duduca Dora? întrebă ea îngrijorată. Nu e mamei bine? 

— Ba nu, dudue, e tot așa cum o știi mata — că bäträneta 
nare leac. Da’ poate o venit si dumneaei de iarmaroc. 

Duduca Dora — cum îi spuneau toți Teodorei — sora mai mică 
a coanei Raluca, îngerul păzitor şi doftoroaia întregei familii, era 
o femeie, ca de vre-o șaizeci de ani, deşi putea fi tot atât de bine 
si de treizeci: cu trăsături fine, emaciate, estompate, regulate; 
nu era frumoasă, pentrucă nu voia să fie, şi nici nu-i trecuse vre- 
odată prin minte; n'avea conștiința existenței ei fizice; din fiecare 
trăsătură respira modestia și rezerva; din fiecare gest i se citea 
dorinţa de a nu fi băgată în seamă şi, la nevoie, de a intra în zid 
sau de a se topi în aer... Existenţă de basso-relief, nedesprinsă 
de viața colectivă, a părinţilor, a bărbatului, a copilului, a întregei 
familii, familie numeroasă cu spiţe si afini, cu drame şi măriri. 
Preocupată numai de alţii, își dădea toată truda să nu atragă 
atenţia asupra ei; si, deși viața nu-i fusese decât o inläntuire 
de nenorociri, o estompase atât de bine, încât trezise impresia 
că nu-şi simțea propriile-i drame, impresie ce convenea egoismului 
celorlalți. — « Ce mai face Dora? »— «Ce să facă? Suspină». 
Sau luând-o glumet de bărbie:— «Tot mai suspini, Doro?» 
Rosind, ea răspundea uniform: «E ceva nervos; nu mă pot stä- 
pâni ». Se rusina de a fi turburat pe alții cu un suspin. « E ceva 
nervos », îşi spuneau şi nu-și mai dădeau osteneala să caute alte 
pricini suspinelor ei innäbusite; cu conștiința impäcatä, îi povesteau 
apoi necazurile, boala nevestei, pierderile în afaceri, neplăcerile 
copiilor la școală. 

— Nu știu ce-o ustură în gât pe Märiuta. 

Deşi cu crize violente de inimă, Dora se alarma îndată de 
gâlcile nepoticäi. Cum suferise de toate bolile, avea leacuri pentru 
orice; repede începeau gargarele, sodourile, compresele, inhala- 
tiile, iar doftoroaia familiei se instala la căpătâiul fetiţei bolnave. 
« Tanti Dora te face din om zdravăn bolnav», o huleau apoi 
drept recunoștință. «Nu m’ag da pe mâna ei!» bombäneau, dar 
la prima durere veneau tot la dânsa. « Ia vezi, tanti Dora, ce am 
în gât?» 

Cu starea si gospodäria ei, era totusi mai mult pe la casa si gospo- 
däria altora, chematä laun semn; nu era facere si moarte in familie 
fără asistența ei. Pretuitä de toți pentru bländete si dezintere- 
sare, apariţia ei in casă producea şi îngrijorare; bănuiai o neno- 
rocire, o boală. 

— Apoi știi mata că duduia Dora vine totdeauna pe vremea aiasta, 
insistă Tudorache care cunoştea reputaţia de doftoroae a Dorei. 

"Tudorache avea dreptate. Dora venea pe vremea iarmarocului; 
se bucura de bucuria altora; își amintea si de timpurile copilăriei, 
când familia ei venea dela ţară la târg, de iarmaroc. O tradiţie 
care trăia, ca orice tradiţie în forme lipsite de fond; însuși bälciul 
îşi supraviefuia rostului său. Venirea ei la Balomiresti implinea, 
așa dar, un ritual fără legătură cu sănătatea Ralucăi, care era, 
spunea "Tudorache, «cum o ştii mata», adică măcinată de impla- 
cabila uzură a bătrâneţii. 

Poarta curții era închisă, parcă n’ar fi aşteptat-o. 

După plecarea lui "Tudorache la gară, Raluca poruncise din 
sentimentul spaimei ce se încuiba tot mai mult într'însa. « Să nu 
intre nimeni», ca şi cum s’ar fi temut de moarte sau ca să n'o 
cerceteze de ce stă intr’o casă aşa de mare? Mili îi cunoștea spaima 
şi se necăji totuşi; primul contact cu orașul, cu casa o nemultumea, 
de altfel, totdeauna; nimic nu i se părea la locul lui. Cei doi 
castani din poartă îi știa tăiați încă de astă iarnă; tot așa și cei 
trei brazi din fața salonului mare; peluza i se păru totuși mai 
largă si poate mai frumoasă. 

— Ce s'a schimbat aici, Marine? îl întrebă răstit pe intendent. 

— Apoi ce să se schimbe dudue? Nimic, răspunse prefă- 
cându-se totdeauna că nu înțelege, pentru a scăpa de răspunderi. 

— Parcă s'a lărgit peluza. 

— Aha, făcu el; o pus coana mare de a tăiat cei trei copaci 
din fund. 

— Iarăşi ! bombäni înciudată Mili, privind circular. Parcă mai 
lipseşte ceva şi acolo între brazi. 

— Aha! repetă Marin, uituc, lipsesc doi brazi, că, vedeți 
dumneavoastră, se uscaseră si tot trebuiau tăiaţi. 

Mili se încruntă. Peluza câștigase, în adevăr, în spaţiu, dar 
iarba i se păru arsă de soare, pärlitä; în partea pietruită si în pe- 
ronul din fața casei se îmbulzeau fire galbene. 

— De ce nu pui să scoată iarba? se întoarse aspru către Marin. 
Parcă-i o casă părăsită, bombăni ea, nemulțumită ca totdeauna. 
Se cunoaşte că nu mai e ochi de stăpân. 

Casa i se părea, că trăgea să moară; zilnic cădeau din- 
tr’insa fâşii de viață; la scara mare, cei doi stâlpi, monumentali, 
începuseră să se macine pe alocuri, lăsând aparente largi 
pete de lepră; zidurile rampelor își scuturau și ele tencuiala; 
blocurile de granit ale treptelor se dislocaseră puţin prin pulve- 
rizarea cimentului dintre dânsele. 

— Trebue reparații numaidecät, mormăi din nou, cum mor- 
măia de cinci ani, dela moartea lui Grigore. Maică-sa nu se mai 
ocupa cu nimic. Abia o sărută în grabă si îi si spuse pe un ton 
aspru: 

— Bine, mamă, parcă ne-am înţeles să nu mai tai nici un copac, 
că sunt dela Dumnezeu. 

Bătrâna o privi aiurită: de ce copaci era vorba? când făgăduise 
să nu taie nimic? Nu-si aducea aminte, deși în fundul orbitelor 
licărea poate o lumină de viclenie. Impăciuitoare, tanti Dora se 
repezi să-și ia răspunderea. 

— Apoi să vezi, Bârzulico, şi eu am fost de părere să-i taie, 
şi-am îndemnat-o. Carpenii crescuseră prea mari; bietul Grigore 
își închipuise că vor fi pitici cum li-i rostul, dar ei au ieșit cogeamite 
copaci care stricau peluzei. Vezi si tu cum s’a lărgit. Cu brazii nu 
mai erau nimic de făcut; se uscaseră din rădăcini. 

Copacii fuseseră tăiați cu mult înainte; ca de obicei, tanti 
Dora lua asupra ei toate ponoasele. Găsind mai târziu o magazie 
plină de butuci şi de ramuri încă verzi de brad, îl întrebă pe Marin: 

— Ce-i cu butucii şi cu crengile astea, Marine? 

— Sunt brazii pe care i-a tăiat coana mare. 

Copacii nu erau uscați. 

— Ii văd verzi, de ce i-a tăiat atunci? 

Marin se suci, se învârti; nu știa cum să o dreagă. 

— Stiti şi dumneavoastră, ce să vă mai spun. 

— Nu ştiu nimic; vorbește. 

— Coana mare a căzut la ideea că n'o să aibă cu ce cumpăra 
lemne la iarnă, şi şi-a făcut provizii din vreme. 

Dând apoi filosofic din cap: 

— Bătrâneţile, dudue; nu-i boală mai rea decât bătrâneţile. 

Bătrâna nu-și putea vâri in cap că e bogată; făcea «economii » 
de teama lipsei. Când Mili o scutură puţin că tăiase frumusețe 
de brazi, bătrâna se lăsă ca totdeauna convinsă, deşi, la urmă, 
mărturisi, cu aceeași șiretenie umilă în priviri de copil cu teamă 
de dojană. 

— Cine ştie cât o să coaste lemnele la iarnă, că acum toate 
se scumpesc. Când eram la tätuta și la mämuta, o căruță de 
lemne costa... 

— Lasă-i în pace pe tătuţa si pe mämufa, o repezi Mili scoasă 
din răbdare, şi nu te mai îngriji de preţul lemnelor. 

Când văzu că situația se încordează, tanti Dora o trase de o 
parte. Era îngrijorată de starea Ralucăi. Ea era, de altfel, tot- 
deauna îngrijorată de sănătatea telor din jurul ei; ca « doftoroaie » 
le vedea toate în rău, cu complicații. Se alarma; ţinea conferinţe 
prin colțuri cu cei ai casei, pe şoptite, ca să nu audă bolnavul 
sau presupusul bolnav. Işi arată acum îngrijorarea pentru Raluca. 
Bătrâna îşi pierdea tot mai mult memoria, semn că arterioscleroza 
progresa; se temea că n'o să aibă cu ce trăi; oricât i-ai fi explicat 
că e bogată, peste un ceas revenea la teama ei absurdă; de aceea 
si tăiase copacii. Acum i se abătuse altă obsesie; pentrucä nu se 
făcuse fructe în grădină si nu avea ce vinde, se temea că nu va avea 
cu ce-și plăti chiria, căci n'o putea nimeni convinge că-i la ea. 
« Noroc de casa tätutei dela Därästi; când mă dau afară, mă duc 
acolo ». Deși căsuţa părintească dela Dărăști arsese de vre-o patru- 
zeci de ani, ea trăia cu gândul la ea. « Ti-aduci aminte, Doro, de 
stupii din fundul grădinii? si acum mă doare degetul unde m'a 
intepat o albină ». «Nici cu inima nu stă bine; săptămâna trecută 
a avut un leșin, de am crezut că o pierdem » se văită Dora, fără 
să spună că ea stătea si mai rău. « Doctorul a spus că a mâncat 
prea mult și că leșinul a venit dela stomac», conveni apoi, pentru 
a n'o speria pe Mili. Sobrä altfel, Ralucăi îi plăceau fructele; 
mânca coșuri întregi de zarzăre, de prune, de pere. Când venea 
din Bucureşti, Mili îi aducea un coș de caise și altul de piersice; 
de cum le vedea, ochii bătrânei căutau lacomi la fructele gustoase. 

Incă din prima zi a venirii, tanti Dora o trăsese de o parte, 
într'un colț al casei, şi-i şoptise în felul ei tainic: 

— Nu-i mai spune täcäi Raluca de accidentul tău, să mo 
impresioneze prea mult. 

Mili zâmbi; era obiceiul Dorei de a cruța pe oricine, de 
a-l feri de veşti neplăcute, de presupuse emoţii. In jurul oricărui 
«caz », fesea o pânză de mister: «să nu se afle», «să nu se știe», 
erau vorbele ei obișnuite; se uitau bănuitori unii la alții, între- 
bându-se dacă aflaseră noua taină, până ce constatau că o cu- 
nosteau; discretia Dorei îi obliga însă să se prefacä nestiutori. 
Le presupunea tuturor o impresionabilitate egală cu a ei și cerea 
să le fie crutatä; evidenţei chiar îi opunea o convingere si o in- 
terpretare, neclintite de nimic. La moartea unei nepoate, îl în- 
chipuise pe bărbatu-su cuprins de o durere atât de mare, încât 
trebuia supraveghiat ca să nu lunece la vre-un act de desperare; 
când i se spusese că după o săptămână tânărul mergea la cine- 
matograf, tanti Dora dăduse din cap compătimitor: « Desperat 
trebue să mai fie bietul băiat, de nu mai ştie ce face». Pe ţaca Raluca 
o cruța, în deosebi, pe motivul bolii si al bätränetii. 

Ani de-a-rândul, tesuse un complot în familie, pentru a-i tăinui 
moartea unui frate al lor mai mare, care trăise departe la o moşie, 
fără să-l fi văzut de mult. Intr'o zi bătrâna o întrebase: 

— Cât să fie de când a murit Gheorghieș? 

Dora îngălbenise, se bâlbâise, nu-i putea tăgădui moartea, 
ca să nu-i dea vre-o emoție nouă. Bătrâna ştiuse și nu găsise ni- 
merit să i-o pomenească până atunci. Simturile i se tociseră, de 
altfel, cu vârsta, cu boala; trăia numai asupra momentului; se 
înduioșa, se emotiona, plângea chiar, și apoi uita. 'Totul pätrundea 
la ea de departe, dintr'o zonă de ghiatä, cu lumini palide, boreale; 
uita uneori și de Grigore, pe care-l iubise o jumătate de veac. Nu 
mai fusese de un an pe la mormântul lui; mansetele se aflau și acum 
murdare pe mäsuta ei de noapte, dar nu mai vorbea de dânsul. 
Tanti Dora îi presupunea totuși suferințe cu atât mai mari, cu 
cât erau mai ascunse; nu voia să admită că bätränetea macină 
simtirea. « Cât sufere în tăcere taca dela moartea lui Grigore!» 
repeta ea mereu. Se emofiona de emoția bătrânei, care privea 
viața printr’un ochean întors, departe, rece, cu o nepäsare mai 
apropiată de moarte. Nu se speria de moarte; asculta dangătul 
clopotelor dela Adormire fără nici o panică interioară. 

— Cine a murit, Marino? o întreba pe bătrâna ei bucătă- 
reasă, de o vârstă cu dânsa. 

— Apoi o murit Cirdiceasa, Dumnezeu să o ierte. 

— Tot asa de grasä era, Marino? cä eu n’am väzut-o de mult. 

Singurele vorbe cu care prohodise o prietenä de tinerete. 
Nu mai răscolea amintirile; puteau muri toți, cum putea muri 
si ea fără păreri de rău. I se abătuse acum lui tanti Dora să-i 
ascundă «accidentul » lui Mili. 

— Să nu-i spui, Bârzulico. 'Trebue păzită de orice emoție; 
a spus doctorul că ar putea avea o sincopă. 

Peste o săptămână, Raluca o întrebă: 

— Ce a fost cu accidentul tău? 

Dora o privi speriată. 

— Tacä... 

Bäträna nu intelese spaima soru-si. Stia de mult totul; auzise 
dela Marin, dela Kati, dela Nuta, de o intämplare cu un tramvai 
si cä fata se fäcuse bine apoi. N’o intrebase pänä acum, pentrucä 
nu-si adusese aminte. 

— E tare de fire taca, îi spuse apoi; ţine in ea şi sufere in 
tăcere. Ca să nu te mâhnească, nu ţi-a mai pomenit. Vedeam că 
ascunde ceva, dar nu știam ce. 

De cum intrase prin camere, Mili fusese cuprinsă de nemul- 
tumirea de totdeauna: i se părea că paragina se întinsese pretu- 
tindeni ca o pânză de păiajen; într'un colț o şi găsise chiar și o 
dojenise pe Kati. 

— Tanti Dora, nu numai oamenii pier, ci și casele; uite, cum 
se prăpădeşte de când a murit tata. 

— Ei, Grigore, unul a fost Grigore ! răspunse Dora, cu res- 
pectul pe care-l avusese totdeauna față de cumnatu-su. Ce a 
făcut el, nu putem face noi. 

Trecuseră apoi din cameră în cameră; totul i se măcina, ta- 
petele, draperiile, storurile cu turturi, cadrele ieşite la soare, 
mobilele demodate, un perete crăpat, un început de mucegai 
în colțul unei camere întunecoase; în salonul cel mare de zece 
pe opt, parchetul se lăsa, catifeaua unei canapele din verandă 
era roasä. I le arătă Dorei, aspru, iritat ca și cum ar fi avut vre-o 
vină. 

— Totul se ruinează; mă aştept să cadă într'o zi si cande- 
labrul din mijlocul sufrageriei mari, așa se fine de slab. 

Dora asculta umil, cu capul plecat în jos, vinovată, 

— Am să schimb totul, se înverșună Mili. 

Asa schimbase si la Cräciun. Pusese pe drumuri tämplari, 
tapiteri, electricieni, värise spaima in Marin si in oamenii curții — 
si la urmä rämäseserä toate cum fuseserä. 

— Schimbă, dragă, schimbă, dar să n’audä țaca, bolnavă 
cum e... Schimbă tot; nu ești tu stăpână? 

In dependinti, dădu peste Nuta si Iulia, numai ochi, in astep- 
tare. Nuţa crescuse mare, cu sâni dârzi, cu mult peste vârsta ei 
de vre-o cincisprezece ani, tot uriîţică, cu trei dinţi de aur în față 
în locul stirb de astă iarnă, cu aceeași privire isteatä. Iulia micuță, 
de zece ani, codană, cu gesturi rusinoase, cu ochi de catifea cäu- 
tând mai mult pe jos, cu glas de alint prematur. 

— Ce-i cu voi, fetelor? 

— Apoi am auzit că ati venit si ne-am grăbit să vă vedem. 

Dora îi lămuri că de câteva zile treceau pe la curte şi întrebau 
de nu sosise. 

— Aveţi acum Carne deajuns? 

Julia rosi, se codi; ochii Nuţei spuneau însă totul. 

— Parcă omul trăește numai cu carne! murmură dulce Julia 
cu privirile pe jos. 

După plecarea ei, intendentul le suprimase tainul. « Golanii 
Voichitei pot trăi si fără carne », hotärise Marin. Chemat si cercetat, 
intendentul se încurcă şi încheie ca de obicei că «duduca cere 
mereu economii ». Era o născocire, dar măsura intra în vederile 
bătrânei. Mili îl acoperi de ocări: face economii rupând dela gura 
unor bieti copii sărmani. De abia izbuti tanti Dora să o potolească. 
« Nu trebue să mai ştie şi taca Raluca de obrăznicia intendentului. 
Cei abia scäpati din nevoie sunt mai cäinosi cu nevoiasii decât 
bogatii », încheie ea cu consideraţii generale. Fetele îi vorbiră, 
firește, de iarmaroc cu admirație de copii. « Să vedeți, dudue, o 
venit şi un vițel cu cap de copil, de parcă-i Vasile ». Vasile era 
prostănacul familiei, cu cap mare și frunte lată, dar cu privirea 
tâmpă. Mili le dădu bani ca să se ducă toți la iarmaroc deseară. 

— Ba eu am să-i pun la pusculitä, spuse Iulia cu glasul ei 
muzical. 

— Ai pusculitä ? 

Lucrurile se limpeziră. Fetele treceau zilnic pe la curte și 
duduca Dora le dădea bani pentru iarmaroc. 

— Dacă n'or petrece acum când sunt copii, când au să mai 

petreacä? cänd or fi ca Voichita cu zece plozi? murmurä Dora 
cu sfialä, ca si cum ar fi fost prinsä cu vre-o vinä. 

Mili se induiosä şi o sărută pe fruntea mare, palidă, cu părul 
tot mai rar, fără să înălbească totuşi; cu chipul lucrat în ivoriu 
şters, luciu, sub lumina blajină a ochilor cafenii, discreti. 

— O fi oare pe lume o ființă mai bună decât mata, tanti Dora. 

Dora se desfäcu rușinată, ca de o laudă necuvenitä. Nuta ră- 
măsese cu gura căscată luminată de dinții de aur. 

— Dar ăştia cine ti i-a pus? o întrebă băgând de abia acum 
de seamă schimbarea. 

— Apoi duduca Dora... 

Când se întorsese spre dânsa, Dora se făcuse nevăzută; nu-i 
plăcea recunoştinţa şi lauda; se vorbise prea mult de dânsa. 

— Duceţi-vă acum acasă și împărțiți banii cu ceilalți. Spu- 
neti-i Voichitei că am să trec zilele astea pe la voi. 

Și apoi de pe scară: 

— Treceti si pe la mătușa Marina, la bucătărie, si nu uitaţi 
carnea, aşa cum v’am spus astă iarnă. 

(urmează) E. LOVINESCU 


ANTOLOGIE 


Chenare lungi de linisti trag codrii gravi deodată 
Și 'nalte slove roşii pun plopii 'n fruntea zärii 
Pe fiecare față de deal, îngenunchiată, 

Cu aur scrie toamna antologia țării. 


Pe dâmburi jefuite, azi doamnă-i poezia 

După cules cresc imnuri de purpură ’n podgorii 
Poeme mari de galben acopăr sărăcia 

Ce 'n miriști vechi visează că-i vin secerätorü... 


Se 'mbină pretutindeni versete de lumină 

Cu ’ncondieri de-azururi pe farna bătrânească 
Si-aläturea in crängul cu strofe de ruginä 

Isi urcä violetul coloarea-i sufleteascä. 


Sclipesc mai sus in munte fränturi de epopee 

Sub verde veșnic cerbii în toiul bätäliei... 

Cu psalmi de nori în flăcări urcând spre slăvi încheie 
Amurgul singuratec cântarea României. 


ELEGIE IN AMURG 


Vast chihlimbar, amurgul a prins în el colina... 
Licăritoare umbre incremenesc piezis 

Adänca nestemată încheagă ’n zări lumina 

Pe păsări încrustate şi limpede frunziş. 


Ce străveziu e timpul şi-atâta de departe... 
In miez de piatră scumpă ţinutul s'a închis 
Afară din viaţă şi neatins de moarte 

Cu ’ntunecäri înalte alunecă in vis. 


Cum amurgesti iubito nimic nu te frământă 

Cu sloiul amintirii treci țărmul celălalt 

Abia-ti zăresc o mână ce a 'ngheţat stând frântă 
Alături de o foaie căzută din înalt. 


Te-afunzi şi nu e cine nici mâna să-ți ridice 
Nici gâtul să-ți îndoaie sub jug de särutäri. 
Si nu cutez din urmă să strig Euridice 
Inchisă 'n chihlimbarul cu negre arätäri. 


CRĂIASA DE ZAPADĂ 


Nu uit cât ești de albă când trupul tău coboară 
Mlădie nea din ceruri căzută pe divan 

Și sânii cu omătul crescut din subtioarä 

Și-al pântecelui dulce amefitor troian. 


Și-acele mângâioase ninsori sub taina cheii 

Poleiul dalb al pulpei cu lunecușuri lungi... 

Eu ţi-am cules, întâiul, din dinți toți ghioceii 

Când te topeai in brate-mi și 'n zori nu vreai s’ajungi. 


Când mă culcam pe 'ntinsul zăpezii tale goale 
Și-mi cufundam obrajii în frăgezimi de foc 
Până umplea mijirea luminii boreale 

Bălanele ţinuturi cu viscol de noroc. 


Azi nu-mi mai vii cu albul tău jar în așternuturi 
Și limpezimi de turturi în umerii senini 

Ci 'n fiecare noapte mäncatä de säruturi 

Zăpada cărnii tale o calcă pași streini. 


"V. VOICULESCU 


POEME IN PROZĂ 


MÂNĂSTIREA SFÂNTULUI DUH 

Unde cărarea obosită piere, înalță turlă de cocleală verde 
Mânăstirea Sfântului Duh. 

Du-te şi vezi sfinţii cu ochi negrii şi haine de pară, candelele 
deschizându-se în boboci de flori pâlpâind lumină şi sborul în- 
lemnit al porumbieilor mai albi decât zăpada. Dar nu întreba 
şi cine i-a cioplit, cu meșteșug deprins la vale —în ocnă. Căci 
mână dăltuitoare a podoabelor de-altar a împlântat, cu ani în 
urmă, cuțitul în pieptul dragostei. 

Și 'n ochii celui care a știut să omoare — tu n'ai putea privi. 


CĂMARA DE TAINĂ 


In cămara de taină, în lacre lungi, sunt păturite ţesături de 
zestre — la ferestre — aurul vechi al gutuilor dă zare de lumină. 

Lângă Sfântul coliliu, stă agăţat coiful poleit al ostasului 
lui Irod-Impärat. 

Prin glastre de lemn, flori de hârtie prăfuită ostenesc. Sub 
stergar, din rama cu scoici, Sändicä, în strae de vânător, zäm- 
beste strengäreste. 


DESCRIPTIVĂ 


Peste praful drumului, negre, umbrele tremură. 

Salcia e frântă ca şi omul. 

O ramură a prins a plânge; omul strânge ’n brațe câinele 
plin de purici. 

Nelinistite, gästele din șanț sâsâe. 

Luna e albă ca obrazul morţilor. 


POEME ÎN PROZĂ 513 


FETITA 

Päzeste douä capre negre, cu tätele ascufite si lungi, pänä ’n 
pämänt. 

E legată la cap muiereste; iar în mână are o nuia de alun, 
bună de aflat comori. 

La ureche poartă mintă creatä— de soare strânge stuful 
prăfuit al genelor. 

Când n’o aude nimeni, cântă cu glas subţire — dacă o întrebi 
cum o chiamă, fuge plângând. 


IARNĂ 


Zăpada a şters Pinde stins zgomotele. 

Oamenii dorm sau au murit. 

Şi sârmele de telegraf s'au liniştit şi sau plecat la pământ 
să se culce. 

Doar stelele, uimite că nu mai cunosc locurilor, tremură de 
teamă să nu rătăcească în nemărginire. 


NEPUTINTÄ 


Am vrut să mă despart de mine — de ochii mei — care au 
väzut marea. De gura care a gustat mierea si sarea. De pärul pe 
care mi-l-a fluturat vântul; de piciorul care a călcat floarea și 
pământul. 

Dar nu m'am putut despărți de mâna mea, care ţi-a simțit 
bătând inima. 


DE URSITĂ 


Ascultati Ielelor Mäestrelor: cu păr dela nouă mueri vă leg, 
cu fapt de broască din ape vă încheg, cu mână de mort din văzduh 
vă adun, mie vă supun! 

Ascultati: după ursitul meu plecați. In patru colțuri de pământ 
în scorburi de vânt, pe mări, dincolo de zări, la fiare spurcate, 
la păsări curate, la morţi si la stihii — de nu-l găsiți între cei vii. 

Ascultati, ascultați: după ursitul meu plecaţi. 

NELA STROESCU 


EMINESCU ÎN VERSIUNE GERMANĂ 


ZWEITER BRIEF 
(Scrisoarea a doua) 


Fragst mich nun, warum die Feder 

mir im Tintenfasse bleibt 
Und warum der Rhythmen Lockruf 

mich nicht weg von Pflichten treibt? 
Fragst, warum in Menge schlafen 

zwischen gelben Blättern... vielen, 
Jamben, steigende Trochäen 

und die hüpfenden Dacty'en? 
Kenntest du die Art des Lebens, 

dem ich kämpfend nur entspreche, 
Säh’st du wohl, ich habe Gründe, 

dass ich gar die Feder breche. 
Denn ich frag’ zu welchem Zwecke 

sollt’ ich kampfgerecht versuchen 
Für die alte weise Sprache 

neue Formen aufzusuchen ? 
Jene heimlichen Gefühle, 

die in meiner Harfe schlummern, 
Biet’ ich feil vielleicht als Ware 

in Couplets, als Bühnennummern, 
Oder sollt’ die Form ich suchen, 

welche ihnen könnte passen ? 
Sollt’ ich schwimmende Geschichten 

auf den Wunsch der Welt verfassen ? — 
Doch du wirst darauf entgegnen, 

dass es gut sei, dass mein Name 

Dring’ durch schönes Versemachen 

in die Welt wohl durch Reklame. 
Soll bei Männern dieses Landes 

ich erwecken Gunst, Vertrauen, 
Oder meine Verse widmen 

etwa hochgestellten Frauen 
Und durch den Verstand versöhnen 

in der Seel’ den Widerwillen. — 
Der Pfad, Liebster, ward betreten 

schon vorher und gar von vielen. 
Es verfügt doch dies Jahrhundert 

über jene Art von Barden, 
Die versuchen durch Gedichte 

gar zu werden Kumularden, 
Widmen huldvoll ihre Verse 

hohen Frauen und den Grossen, 
Werden in den Bars besungen, 

schlagen Lärm und reissen Possen. 
Da des Lebens Pfade aber 

schmal sind und voll dorn’ger Ecken, 
Schau’n sie diese zu durchschreiten 

durch die Gunst von Frauenröcken, 
Widmen Hefte jenen Damen, 

deren Männer — wie sie hoffen — 
Als Minister künftig ihnen 


halten schöne Laufbahn offen. — 


Fragst, warum für Ruhm und Namen 

ich zu schreiben nicht vermag? 
Sollt’ das Sprechen in der Wüste 

Ruhm bedeuten heutzutag'? 
Wenn der eig’nen Leidenschaften 

heut’ die Menschen sind Heloten, 
Ist der Ruhm ein leerer Wahn nur, 

der von tausend Idioten 
— Da sie einen Zwerg erheben — 

ihrem Götzen wird verehrt: 
Eine Blase nur, vom Schaume, 

im Jahrhundert’ ohne Wert. 

Sollt’ ich spannen meine Leier 

preisen ernst die Lieb’, die nette, 
Zwischen zwei und drei Geliebten 

brüderlich verteilte Kette? 
Was? Auf süsser Saite lallen, 

dass ich frei vermehrt den Strauss 
Jenes Operettenchores, 

dirigiert von Menelaus ? 
Heute kann das Weib gar häufig, 

wie die Welt, als Schule gelten, 
Wo man Anstrich lernt und Leiden 

und Erniedrigung nicht selten. 
In den Lehrakademien 

dieser holden Venusfeen 
Burschen jung’ und immer jüng’re 

‚immer häufiger sich drehn. 
Siehst, wie sie die Schüler, bartlos’, 

leicht aufnehmen in die Klassen, 
Bis alsbald die ganze Schule 

als Ruine bleibt, verlassen. 


Denkst du ach! der Hochschuljahre, 

als wir Hörer träumend nickten, 
Während uns’re alten Lehrer 

am Gewand der Zeiten flickten, 
Toter Augenblicke Leichen 

mühsam aus den Büchern reihten, 
Aus der Dinge losen Stücken 

suchten Wahrheit abzuleiten. 
Wie sie so mit sanftem Murmeln, 

einem Quell von korum-harum, 
Und mit Schläfrigkeit verdienten 

nervum rerum gerendarum ; 
Drehten uns’res Geistes Rolle 

wahrlich andachtsvoll und wippten 
Die Planeten und mitunter 

einen König von Ägypten. 

Siehe da den Astronomen 

mit der Nebelflecken Ruhe, 
Wie die Welten er dem Chaos 

leicht entnimmt wie aus der Truhe 
Und die Ewigkeit, die graue, 

er dehnt aus und lehrt uns, Laien, 
Dass, wie Perlen auf dem Faden, 

die Epochen sich anreihen. 
Da, wie eine Mühle drehte 

sich die Welt im Schädel,... wirre, 
Dass ich fühlt’, wie Galilei, 

dass die Komödie sich rühre. 
So betäubt vom Staub der Schule, 

von Planeten, Sprachen, . . .toten, 
Schien der arme, alte Meister 

uns ein Fürst, zernagt von Motten. 
Auf das Spinngewebe starrend, 

auf der Decke Pfeilern, grauen, 
Lauschten wir dem Fürsten Ramses, 

träumten süss von Augen... blauen; 
Schrieben auf dem Rand der Hefte 

Knüttelverse, süsslich-milde, 
Wohl auf irgendeine wilde, 


rosenwangige Klotilde. 
Und es schwebten mir vor Augen 

mit dem gleichen Zeitgewirre 
Bald ein König, eine Sonne 

und bald andre zahme Tiere. 
Das Gekritzel von den Federn 

verlieh Zauber dieser Stille; 
Ich sah Wogen grüner Felder 

von Getreid’ und Flachs, in Fülle. 
Bis mein müdes Haupt sich neigte 

endlos alles für mich schien... 
Und beim Glockenläuten wusst’ ich, 

König Ramses sei schon hin. 

Nur die Welt, die wir erdachten, 

hatte damals Sinn und Wesen, 
Während Wirkliches uns allen 

ein Unmögliches gewesen. 
Heut’ erst sehen wir wie öde 

und wie rauh die Bahn beschaffen, 
Die vor allem könnte passen 

einem Herzen, das rechtschaffen. 
In der Alltagswelt sind Trăumern 

nur Gefährden auserkoren, 
Hat man gar Illusionen, 

ist man lächerlich, verloren. 


Darum trachte für die Zukunft, 

dass dein Fragen unterbleibt, 
Warum doch der Rhythmen Lockruf 

mich nicht weg von Pflichten treibt 
Und weshalb in Menge schlafen 

zwischen Blättern, gelben, vielen, 
Jamben, steigende, Trochäen 

und die hüpfenden Dactylen... 
Setzt’ ich fort das Versemachen, 

fürcht’ ich doch, dass irgendwie 
Uns’re Leut’ beginnen könnten, 

mich zu loben gar wie nie. 
Wenn ich ihren Hass kann tragen 

wahrlich lächelnd und gelassen, 
Würde mich ihr Lob dann sicher 

kränken über alle Massen. 


(Urmeazä) Traducere de LAURENTIE TOMOIAGĂ 


CASA 


Am râvnit la ea și ani de-a-rândul am purtat-o în gând, până 
s'o văd aevea. Piatră cu piatră am migălit-o — iar azi stă gata 
să mă primească. 

E o sihăstrie înălțată printre salcâmi si arțari, cu scară de 
piatră ce se urcă asemeni unui melc la catul de sus. Nu e mare, 
dar e împodobită ca un ou de Paște, —si ca un ou e plină de 
trumusetile cu care am imbogätit-o zi de zi. 

Pridvorul de piatră e plin de răcoare. Rogojini subțiri, bălaie 
ca un răsărit de lună, aduse de peste mări, dinspre Soare-Răsare, 
îi îmbracă pereții. Intrarea o străjuesc plante cu frunza întunecată, 
dârză si ascuţită — săbii de viteaz — dar felinarul care o lumi- 
nează noaptea își mlădiază molatec florile de fier. 

Odăile sunt înalte și încăpătoare atâta cât trebue. 

Una e închinată ceasurilor de reculegere; când pătrund în ea, 
dorul de depărtări mi se potoleste. Pe politele ce îi fac înconjurul, 
am adunat cărți cum as fi înșirat mărgăritare pentru un colan 
regesc; de vreau, fără să mă urnesc din jilt, hoinăresc prin orașe 
zgomotoase sau pe dealuri întomnate, înviez lumi care au fost 
sau iscodesc viitorul. Mă plimb prin vise de poet, în suflete se- 
nine sau bântuite de furtuni, după cum mi-e voia —și nimic 
nu-mi stă împotrivă, peste toate domnesc. 

De-a-lungul pereţilor, patimi si bucurii omeneşti au incre- 
menit în măşti de ceară. 

Soarele aprinde câte-o scântee pe surul cadrelor, iar seara, 
lumina picură din lumânări de ceară, mireasmă de miere. Din 
fundurile mării, au ieşit la iveală odoarele ce se răsfață pe bro- 
catul meselor : scoici de toate fețele şi în toate chipurile, tranda- 

firii sau măloase, ascuţite ca läncile, chinuite ca sufletul unui 
păcătos, rotunjite ca talazurile — ca să-mi amintească de toate 
minunile ce nu pot cuprinde în colivia mea frumoasă — şi vie- 
tuitoare izvodite ca stelutele de zăpadă, pe care moartea le-a 
preschimbat în piatră. Minunată moarte aceea care păstrează 
astfel frumuseţea unei ființe trecătoare! Sâmburi de poame exo- 
tice din care nu voi gusta niciodată, rodite de pomi necunoscuţi, 
s'au mlădiat si s'au scobit sub cuțitul purtat de mâini brune, ca 
să poată cuprinde podoabele mărunte de aur şi argint tors ce-mi 
înstelează rochiile. Din adâncul stâncos al pământului, s'a smuls 
agata cu luciri de ochi omenesc si musculite de aur s'au prins 
în mierea curgătoare a chihlimbarului — pentru mine! 

In vasele străvezii ca aripa lăcustelor, florile nu vestejesc 
niciodată — își scutură doar petalele rotunde peste bisacteaua 
în care sunt zaharicale cu miros de viorele. 

In iatac, o mulţime de floricele, desprinse parcă dintr'o idilă 
cu păstori și pästorite, smältuesc divanul vast şi răcoros ca o pa- 
jişte, iar o mamă și un prunc se străjuesc zâmbindu-și tainic 
sub vălul de fum de lumânări și de tămâie, sub care s'au ascuns. 
Somnul și deșteptarea se resfrâng într'o oglindă înaltă, iar noaptea 
şi ziua se înscrie în catifea vânătă si în mätäsuri diafane, sub hor- 
bota de fier a ferestrii înalte. 

In potirele de cleştar, vinul e parcă mai bun, şi mai aromitoare 
cäpsunile și strugurii când îi culegi de pe farfuriile străvezii ca 
pielita de pe tâmpla unui copil adormit. Am tipsii de cositor 
mătăsos pentru văpaia roșiilor și ardeilor și farfurii onctuoase 
şi gălbui pentru cărnurile grele ce sângeră sub pulberea miro- 
deniilor. Tacämul meu a fost cândva al unui satrap, bogat și fudul. 
E suflat cu aur și bătut cu peruzele. Ori încotro aş întoarce fur- 
culita, un tap cu barbă și coarne îmi rânjește în chip dräcesc. 
Când ating cu ea paharul, răsună ca un clopoțel de argint. 

Tablourile, scoartele înflorite, tot ce cuprinde casa mea e 
făcut anume pentru cea mai înaltă desfătare a simţurilor. Nici o 
altă casă nu-mi pare îngrijită si odihnitoare ca a mea. 

Am adunat cu sârg, o viață întreagă, comoara mea fără pe- 
reche, iar azi, când desmierd pe rând podoabele ce-o alcătuesc, îmi 
răsar înainte chipurile pălite, mâinile darnice sau hräpärete ce 
mi le-au încredințat. 

In pragul casei mele gătite —casa sufletului meu —mă 
opresc. Am voit-o așa cum este — dar ea nu e pentru mine: 
e prea frumoasă şi simt că aproape sunt de prisos într'însa, de 
când nu mai găsesc nimic ce aş putea schimba. E desăvârşită așa 
cum e, și n’ag putea decât s'o stric. 

Nu-mi mai rămâne decât să trăesc într'însa o viață reculeasă, 
"dar eu mi-am dat calmul, indiferența suverană, pe deşertăciuni. . . 

Uneori aş vrea să nimicesc minunea aceasta născută din vrerea 
mea, frumuseţea aceasta prea fără de cusur, care mă copleseste, 
mă innäbusä, în umbra căreia eu rămân o unealtă aproape incon- 
ştientă, o cärtitä omenească, ştearsă şi uitată într'atâta strälu- 
cire. Sufletul meu însă e robit sculelor ce-mi răscolesc amintiri 
şi patimi, si mâinile mele nu vor afla, nici când puterea de a le 
zdrobi, si atunci mă gândesc la cel ce, fără sbucium, se va sluji 
de toate cele adunate de mine, ridicându-se deasupra lor. Va 
avea poate un suflet de ascet — şi-i vor părea capcane. Sau, pre- 
tuind mișcarea, larma și jocurile, le va socoti învechite. Sau, poate, 
că nici nu le va lua în seamă, dar le va îndrăgi din obisnuintä. 

E bine așa, astfel trebue să fie — dar privind în umbra unde-l 
presimt pe acel biruitor, prinde a-mi incolti în suflet un fir de 
amărăciune. 

SIDONIA TUDOR 


CÂNTECE DE STINGERE 


CINE MI-A FURAT CUVINTELE... 


Cine mi-a furat cuvintele cu care te chemam? 
Cine mi-a furat mâinile cu care-ţi făceam semne? 
Primăvara mi-a aflat grădina veștedă. 

Toamna mi-a părăsit livada stearpă. 


Cine mi-a sdrobit picioarele cu care alergam după tine? 
Cine a risipit fulgii somnului împărtășit împreună? : 
Vara nu-mi mai coace grâul inimii, 

Iarna nu-mi mai aduce zăpadă si lună. 


ERI ERAI ÎNCĂ TÂNĂRĂ 


i erai încă tânără, ca frunzele, 

i erai încă zarzär si plop, 

i erai încă proaspătă, ca izvoarele, 
i erai încă ulcior și vioară. 


i erai încă podgorie în pârg, 

i erai încă sprintenä, ca mänjii, 

i îți tremurau încă buzele, genunchii, 

i îți fremătau încă soldurile cu spaimă de moarte. 


LUNA POGORISE PE ROCHIA TA 


Luna pogorise pe rochia ta, 
Luceafărul fi se clătina pe crestet, 
Cine a sfäsiat luna, cine? 

Cine a stins luceafärul, cine? 


Când treceai, sălciile zämbeau, 

Când treceai, casele își deschideau ușile, 
Acum sălciile și-au strâns poalele, 

Casele şi-au tras peste ochi obloanele grele. 


IMI VORBESC OAMENII 


Aşa îmi vorbesc oamenii: 

Unde a plecat minunata, unde? 

Nu i se mai aud pe nicăiri pașii, 
Nu i se mai văd pe nicăiri degetele. 


Oamenii mă întreabă mereu: 
Când se întoarce minunata, când? 
Drumul ei pare fără întoarcere, 
Fără întoarcere zulufii ei. 


ZĂGAZURILE SAU RUPT... 


Pe neaşteptate, zăgazurile s'au rupt, 
Intunericul s'a rostogolit vâlvoi 
Peste tot ce a fost înflorire 

Și cântec în noi. 


Au rămas numai plopii, vineti si nalti, 
Pe unde odată râdeau trandafiri 

Cu fuste ’ncretite sumese în soare 

Si picioare ghimpoase, subțiri. 


IN MĂCEȘII ROȘII 


In măceșii roșii, în mătasea porumbului, 
In coaja mesteacänului, în mäcesii roșii, 

In toamna cu vulpi roșii, văd părul iubitei, 
Numai părul iubitei. 


In despletirea pădurilor, în despletirea cocorilor, 
In despletirea amurgului roșu, în nori, 

Văd părul iubitei, numai părul iubitei 

In vulpile roșii ale toamnei. 


PE CÂMP CAII SĂLBATICI 


Pe câmp caii sălbatici pasc și nechează 
Intärätati de ploile toamnei. 

Sângele lor îmi vede tâmplele, 
Nechezul lor îmi arde tălpile. 


In ploaia toamnei pasc si nechează, 
Roșii și murgi caii sălbatici. 
Coamele lor îmi biciuie umerii, 
Copitele lor îmi tropotă inima. 


NU AM ȘTIUT CÂND SAU IUBIT ZORILE 


Nu am știut când s'au ivit zorile, 
Nu am știut când a trecut amiaza. 
Văd că stau față 'n față cu seara 
Şi-i mângâi umerii fränfi. 


Nu am auzit cântecul izvorului plin, 

Nu am auzit freamătul pădurilor proaspete. 
Stau pe țărm de izvoare secate, 

In păduri uscate şi vechi. 


MAM OPRIT LÂNGĂ COȘUL VIEȚII 


M'am oprit lângă coșul vieţii. 
Roadele, roadele: dulci şi amare. 
Din fiecare gust şi arunc 
Sâmburii ’n țarina grasă, sâmburii. 


M'am oprit lângă coșul morții. 

Roadele, roadele: dulci şi amare. 

Gust doar un fruct: mai amar, mai amar 
Și sâmburu-l sparg între dinți. 


DE-AȘ AVEA FLUERUL CODRILOR 


De-aș avea fluerul codrilor, 

Lăuta apelor de-aș avea, 

De-aș avea sopotul norilor 

Când se scurg printre creste plesuve, — 


Poate ţi-ai întoarce obrazul, 
Privirea poate ţi-ai pogori 
Peste vinetele mele răsărituri, 
Peste amurgurile mele vinete. 


ZAHARIA STANCU 


4* 


DOUĂ FRAGMENTE DIN 
«ARTĂ SI VALOARE» 


I 
SATISFACTIA ESTETICĂ DATORITĂ ARTEI 


Insul uman suferă de o anume labilitate constituțională. Această 
labilitate, care ne interesează ca fapt, revine în fond la o alter- 
nantä de accent orizontic. In cele mai multe cazuri, individul, 
privit pentru sine, trăiește în chip apăsat în orizontul lumii date, 
Dar nu exclusiv. Căci si modul de a exista în orizontul misterului 
este în orice individ, într'un fel sau altul, totdeauna prezent, si 
nu mai poate fi stârpit. Aceasta în măsura în care individul e 
«om», Sub presiunea condiţiilor fizice, cei mai multi inși umani 
își virtualizează însă orizontul misterului, care conferă insului 
demnitatea de om. Există însă şi indivizi cu totul exceptionali, 
care își virtualizează mai mult orizontul lumii date. Virtualizarea 
unuia dintre cele două orizonturi nu înseamnă suspendare sau 
anulare, ci, mai curând, o trecere în penumbră şi o disponibilizare. 
Nu ne facem iluzii: trăirea cotidiană, de caracter psiho-vital, şi 
pe urmă faptul de a ne găsi materialmente aşezaţi într'o lume 
concretă, îndrumă individul uman mai cu seamă spre virtua- 
lizarea divers gradată a orizontului misterului. Rămâne credin- 
cios şi strâns atașat definiției omului în deosebi insul genial, 
fiindcă el își virtualizează orizontul misterului mai puțin si mai 
rar decât insul vulgar, si, în deosebi, fiindcă insul genial e uneori 
în stare să-şi virtualizeze efectiv şi cu roade miraculoase orizontul 
lumii date. Individul genial e uneori un posedat și își are pute- 

rile grupate si concentrate, pänä la demonism, in slujba acestui 
orizont al misterului si pe fägasul virtual al actelor revelatorii. 

Orizontul misterului face de sigur parte din constitutia omului, 
prin definitie, si pe planul esentelor, dar in insii umani, in carne 
si oase, acest orizont e susceptibil de virtualizäri si de actualizări. 
De aici drumul duce dela sine și spre portalul întrebării: în ce 
consistă satisfacția, ce ne-o prilejuieste opera de artă? Să insemnäm 
mai întâi că această satisfacție e de sigur de natură foarte com- 
plexă și că, deocamdată, nu putem examina toate stratificările 
ei. Avem, mai întâi, impresia că satisfacția estetică, ceo dă opera 
de artă, ascunde, sub indiscutabila ei complexitate, un nucleu, 
o sferă centrală, în jurul căreia se organizează reacţiunea in în- 
tregul ei. Pe noi ne interesează deocamdată acest nucleu al sa- 
tisfactiei estetice datorită artei, adică cel mai lăuntric sâmbure 
al reacţiunii. Complexiunile si stratificările, ce i se suprapun, 
organizându-se într'un întreg indivizibil, se vor lămuri mai târziu. 

Deoarece nașterea operei de artă o aducem esențialmente 
în legătură cu existenţa omului în mister și pentru revelare, ni 
se pare normal să aducem și efectul scontat al ei, într'un raport 
explicativ, cu același mod ontologic. Opera de artă, fiind depozi- 
tara obiectivă a unor acte revelatorii, solicitate de un mister, o 
învestim, înainte de orice, cu darul de a actualiza acest mod existen- 
tial în insul receptiv. Satisfactia, ce o resimte insul, ce se deschide 
operei de artă, va fi în adâncul, ei cel mai ascuns, aceea de a se 
simţi integrat oarecum cu forța în modul ontologic specific și 
deplin omenesc, în orizontul misterului si al revelării. Insul e 
copleșit de actualizarea în el a unui orizont, de care el nu e străin, 
dar care s'a virtualizat sub presiunea vieţii cotidiane. In procesul 
de asimilare a operei de artă, insul, diminuat în raport cu « esenţa » 
sa, se simte devenind om deplin : arta îi prilejuieste, prin intiativa 
simţurilor și printr'o îmbrâncire din afară, această împlinire. 
Situaţia e susceptibilă de a fi formulată și astfel: în procesul de 
consumare a operei de artă, individul desläntuie într'un fel in 
sine geneza omului. E vorba despre repetarea în mic și în condiţii 
individuale a unei mutatiuni ontologice. E aici satisfacția insului 
uman de a se vedea săltat realmente în ceea ce el este prin destin 
general omenesc, adică de a se vedea săltat în rânduiala sa de 
regn sui generis în univers. Mai simplu: în fața operei de artă, 

insul îşi simte accentul existenţial deplasându-se efectiv spre 
orizontul misterului si al revelării. O sete secretă fiinteazä în noi, 
datorită constituţiei noastre, setea de a ne actualiza în orizontul 
misterului și al revelării, un orizont care ne aparține de drept, 
dar pe care ni-l mutilează condiţiile vieții de toate zilele. Această 
sete secretă nu ne-o poate satisface lumea concretă dată, fiindcă 
această lume concretă nu e prin ea însăși nici mister si nici re- 
velare. Prin ea însăși, lumea concretă dată, naturală, este cum 
ne apare şi nimic altceva. Cerem atenţia cetitorilor la o nuanță. 
Lumea concretă naturală nu ne invită prin ea însăși la o depă- 
sire în mister; lumea concretă poate fi, de sigur, atrasă în perspec- 
tiva misterului, dar numai după ce acest orizont s'a declarat în 
noi, şi Chiar, în acest caz, ea numai «semnalizeazä » misterul, dar 
nu-l «revelează». Prin ea însăși, adică prin înfățișarea ei ime- 
diată, lumea concretă nu ne poate transpune în orizontul miste- 
rului și, de aceea, ea nu ne poate satisface nici apetitul revelărilor. 
Această satisfacție, profund umană, ne-o pot da numai plâsmui- 
rile umane, născute de-a-dreptul din existența noastră în mister 
si pentru revelare. Cu alte cuvinte, în satisfacția, pe care ne-o 
dă opera de artă, trebue să fie ceva ce nu poate fi niciodată stârnit 
de simpla existență în natură, în lumea concretă imediată, ca atare. 
Să reținem o întâie si radicală notă distinctivă a satisfactiei este- 
tice datorită artei, în comparaţie cu satisfacția estetică datorită 
naturii. Opera de artă e destinată să ne transpund prin însăși con- 
dițiile şi aspectele ei obiectiv-sensibile în orizontul misterului si 
al revelării. Câtă vreme natura, prin aspectele ei ca atare, date, 
nu are de loc această destinaţie. Din aceasta urmează, însă, că nu 
există nici un termen de comparaţie între artă si natură. Natura, 
precum spuneam adineaori, poate fi, de sigur, și ea atrasă în perspec- 
tiva misterului ; aceasta nu se datorește însă aspectelor ei, cu totul 
indiferente față de atitudinea noastră, ci exclusiv faptului că ori- 
zontul misterului s'a declarat în noi printr'o mutafiune onto- 
logică. Dar, si în cazul acesta, lumea concretă naturală nu ne 
«revelează » mistere, ci numai ne «semnalizeazä » prin «semne» 
si «indicii» mistere, pe care numai noi ni le putem revela (limitat 
și înfrânat). Orizontul concret, natura imediată, poate să stâr- 
nească în noi, și ea la rândul ei, satisfacţii estetice, dar acestea sunt 
de alt gen. Natura, prin modul si felurile ei, ne e dată cum ne e 

dată. In orice caz, satisfacția de a ne găsi împinși sau actualizafi 
în orizontul misterului si al revelării e un moment cu desävär- 
şire absent în reactiunile estetice, pe care natura le ocazionează. 
Natura nu există pentru noi cu scopul de a ne transpune în ori- 
zontul misterului şi al revelării; de aceea, în contemplarea aspec- 
telor naturii nici nu căutăm satisfacţii legate de o asemenea transpu- 
nere sau mutatiune în alt orizont. Ori opera de artă există pentru 
noi, tocmai cu această intenţie de a ne transpune sau de a ne ac- 
tualiza în modul ontologic specific și deplin uman, al misterului 
şi al revelării. Opera de artă e, prin toată configurarea ei, alimen- 
tată de celălalt orizont, de aceea ea poate să stârnească satisfacţii, 
care nu se pot în nici un chip obține în condiţii naturale și pe linia 
existenții noastre în lumea imediată. Romanticii, ce-i drept, au 
crezut că pot să-şi permită o altă atitudine în fața naturii: pentru 
a spori valenţele estetice ale naturii, ei au forțat nota și au so- 
cotit « natura » ca o «operă de artă», ca supremă operă de artă. 
Dar aceasta ar însemna să substituim naturii o intentionalitate, 
care revine de drept numai plăsmuirilor umane. Atitudinea ro- 
mantică față de natură, nefirească, artificială, a degenerat de 
grabă într'un sentimentalism estetic destul de penibil, și pentru 
care a devenit obiect de grea dojană. Nu poți să aștepți din partea 
naturii, ceea ce singură arta e în stare să dea, si nici invers. Un 
produs al naturii şi un produs artistic apar în rânduieli ontologice 
şi în orizonturi cu totul diferite, de aceea ele nici nu produc sa- 
tisfactii estetice de acelaşi fel. 

După ce am izbutit să plasăm în cadrul ei normal satisfacția 
(sau cel puţin «nucleul » ei), ce-o oferă arta sub unghi estetic, 
se cuvine să luăm în desbatere și părerile altor gânditori în această 
privință. Cu atât mai mult, cu cât o asemenea trecere în revistă 
consolidează si punctul nostru de vedere. Nete, fără echivoc, 
sunt părerile idealismului si romantismului filosofic. Am mai 
amintit că Schelling, de pildă, socotea arta un organ al absolu- 
tului; aceasta, fie în sensul că în artă omul ar izbuti să întruchi- 
peze adecuational absolutul ca «idee », fie în sensul că absolutul 
însuși s'ar face vizibil în artă, folosindu-se de om, ca mijloc tehnic. 
Hegel, la rândul său, definea arta ca o etapă în auto-realizarea 
tot mai înaltă a ideii, a absolutului. Arta nu e privită de astă dată 
ca organ unic și preferat al absolutului, dar i se îngăduie o valoare, 

în măsura în care ea ar fi în stare să dea o transparenţă sensibilă 
Ideii. E aici un capital ideologic de bază, care a circulat generos 
prin toată estetica și critica literară a epocei romantice. Ce-ar 
fi satisfacția, ce o resimte omul față de opera de artă, dacă am 
privi-o în lumina idealismului si romantismului filosofic? Sa- 
tisfactia estetică datorită artei s’ar lămuri prin aceea că opera 
de artă ar conferi omului o conștiință dumnezeiască. De o manieră 
sau alta. Această îmbogățire a omului cu o conștiință divină ar 
putea să aibă loc, după concepţiile idealiste și romantice, în di- 
ferite chipuri: de exemplu, în sensul că divinitatea (absolutul, 
logosul, ca un principiu impersonal) se substitue omului, reali- 
zându-se prin el, sau în sensul că individul genial ar fi un organ 
prin care se exprimă o divinitate de sine stătătoare. Divinitatea 
ar invada, pe calea inspiraţiei, în sfera umană, cauzând aici creaţii 
de artă, care ar putea fi privite ca tot atâtea revelații absolute. 
In consecință, sporul de conștiință, pe care omul îl resimte în 
fața operei de artă, ar putea fi interpretat în termeni idealisti si 
romantici ca o expansiune a omului în divinitate sau ca o induc- 
tiune divină în om sau, în general, ca o realizare în sferă umană, 
într'un chip sau altul, a absolutului dumnezeesc. După idea- 
listi și romantici, conștiința umană dobândește, datorită artei, 
aspecte divine. O asemenea interpretare exaltată, a satisfactiei 
estetice prin artă, a fost cu putință numai prin ignorarea totală 
a existentii si orizontului specific uman si numai disconsiderän- 
du-se elementele constitutive, cu totul esentiale ale artei. Arta 
este, de sigur, «revelare », dar această revelare o privim ca re- 
zultat al unei tendinte specific umane, ca un corolar al modului 
ontologic în orizontul misterului, iar nu ca inductiune sau sub- 
stituire divină. Dacă absolutul, transcendentul, divinitatea, Ma- 
rele Anonim, intervin într'un fel în creaţia artistică, aceasta nu e 
de loc ca factor revelator (prin inspiraţie sau substituire), ci, dim- 
potrivă, ca un factor care pune frâne și limitează revelarea (prin 
categoriile stilistice-abisale), pentru a izola pe om de mistere, în 
avantajul existentii cosmice in general. Opera de artă nu e de loc 
menită să ne transpună în orizontul propriu divinității. Opera de 
artă, chiar cea mai perfectă, este tocmai în virtutea perfecțiunii 
ei, un produs care se referă de sigur la un mister, dar care, în același 
timp, atât prin metaforismul căt și prin tiparele sale stilistice abisale, 

ne si izolează de mister. Creaţia artistică e destinată să permanen- 
tizeze «geneza omului » și să asigure iarăși și iarăși actualizarea 
insului în orizontul specific uman, și într'o ordine singulară in 
univers. Interpretarea idealistä-romanticä atribue artistului un 
rol în care hybris-ul se împletește cu caraghiosul. Artistul ar fi 
« maimuța dumnezeirii »; o concepţie în desăvârșit acord cu poza 
romantică, dar pe care simţul pentru nuanţe metafizice propriu 
timpului nostru nu o mai poate primi. 

Ariergarda romantică, filosofia unui Schopenhauer si, în de- 
pendintä de ea, filosofia lui Nietzsche, aduc o altă interpretare a 
satisfactiei estetice datorită artei, Interpretarea e, de astă dată, 
soteriologică. După Schopenhauer, absolutul ar fi voință ira- 
tionalä, un fond absurd, care gâlgâie în străfundurile lucrurilor. 
Arta, prilejuind omului stări de contem platie, liberă de categorii, 
ar da acestuia o satisfacție egală cu o salvare efectivă din ghia- 
rele irationalului metafizic, Schopenhauer atribue artei o misiune 
în cele din urmă negativă: misiunea de a anihila efectele fondului 
metafizic, care, aşa cum e, merită cel mai grav epitet: acest fond 
este o divinitate absolut absurdă si rea. Evident, față de un absolut 
Şi rău și atotputernic, arta învestită cu funcţie salvatoare n'ar 
răzbi, dacă mar fi ea însăși așezată într'un fel pe o poziţie abso- 
lută, Şi, de fapt, în concepţia lui Schopenhauer, arta este echi- 
valentul unei cunoașteri absolute. Muzica, afirmă Schopenhauer, 
redă însuşi lucrul in sine, iar celelalte arte redau chiar formele 
supreme de obiectivare ale lucrului în sine. Cu un înconjur și 
așa zicând dela celălalt capăt, ajungem astfel la aceeași părere 
general-romantică, potrivit căreia arta redă absolutul, miste- 
rele, în convertiri adecuationale, miraculoase si fără de greş. 
Pentru a răsturna teoria schopenhaueriană, nu e de loc necesar 
să-i pipăim toate punctele de minoră rezistență și nici să-i mă- 
cinăm toate amănuntele. N’avem decât să rostogolim tot frontul 
cu un atac la aripa aceasta extremă a teoriei. Schopenhauer ignoră 
un lucru esențial, fără de care e cu neputinţă să tălmăcim meta- 
fizic rostul artei, Creaţia artistică se face totdeauna si inevitabil 
în tiparele unor «categorii abisale », care, după o înaltă rânduială 
transcendentă, ne izolează de absolut, exact în măsura în care 
ne îngădue o depășire a imediatului. Arta nu e salvare pur ne- 
gativă dintr'o situaţie metafizic imposibilă, ci unul din mijloa- 

cele pozitive, prin care se realizeazä omul ca ordine ontologicä, 
specificä si singularä in univers. S’ar putea, de sigur, cita si alte 
teorii estetice-filosofice despre rostul artei, teorii care atribuie 
acesteia un acces in absolut. Toate aceste teorii comit greșeala, 
istoricește evidentă, de a preface coordonatele unui stil, în osa- 
tură a «absolutului » Dar pe plan metafizic, toate stilurile sunt 
echivalente, adică egal de distantate față de absolut. « Stil absolut » 
este o expresie irealizabilä ca sunetul in vid, o contradictie in 
adjecto. 

Satisfactia resimtitä in fata operei de artä este neindoios aceea 
a unui «spor» ce se declarä in constiinta omului. De acest aspect 
luminos s’a luat notä in totdeauna. Dar remarca se vrea preci- 
zată. Intrebarea e, în ce consistă acest spor resimțit ca o satisfacție. 
După cele expuse, vom surghiuni interpretările idealiste-roman- 
tice, odată pentru totdeauna. Sporul în chestiune nu poate fi 
privit ca o iperdimensionare divină a conştiinţei umane, nici în 
sensul unei expansiuni a conștiinței noastre în sfera dumne- 
zeiască, nici în sensul unei invaziuni divine în noi, nici în sensul 
unei confluenţe a umanului și a divinului. Sporul, pe care îl indură 
conștiința umană asimilând opera de artă, nu consistă nici în în- 
corporarea unui absolut, miracol care ne-ar dărui puteri divine. 
Să recunoaștem însă că sporul, pe care căutăm să-l tălmăcim, 
n'a fost totdeauna supra-pretuit si interpretat așa de exaltat. 
De câte ori a fost examinat sub unghi naturalist, pozitivist sau 
fenomenologic, sporul a fost, dimpotrivă, subpretuit, dändu-i-se 
un înțeles, fie de potentare a vitalitäfii, pe linie obişnuită (Guyau), 
fie de îmbogăţire psihică (estetica intropatiei), fie de sguduire 
care atinge straturile cele mai adânci ale «personalității», ca 
atare (Moritz Geiger). Aceasta e o serie de interpretări «scien- 
tiste ». Altă serie se aşează pe linia psihanalitică. Psihanaliza vede 
«sporul» mai ales ca o compensație psihică, ca răscumpărare a 
unei dureroase carente individuale, la care ne condamnă circum- 
stantele cotidiane, zăgazurile sociale, concurenţa. Oricât de deo- 
sebite, aceste teorii cu pretenții științifice și, în orice caz, a-meta- 
fizice, au ceva comun. Sporul, ce-l îndură insul în contemplarea 
artei, ar fi, după toate aceste teorii, un spor gradual față de ceea 
ce viaţa individuală posedă și în condiţiile sale zilnice, sau o com- 
pensatie pentru privatiunile cărora viața «individuală» le este 

supusă. Cojind puţin toate aceste variante teoretice de arma- 
tura lor accidentală, vom băga de seamă că ele vorbesc în fond 
totdeauna despre om, si mai ales despre individ ca existenţă în 
lumea dată și pentru autoconservare. Sporul, pe care arta îl aduce 
existentii si conștiinței umane, ar fi sau numai gradual în raport 
cu satisfactiile, ce i le oferă existența în lumea dată şi pentru 
afirmarea personală în ea, sau o amăgitoare compensație de care 
insul uman ar avea nevoie în schimbul satisfacțiilor foarte ego- 
centrice, cu care existenţa în orizontul imediat i-a rămas datoare. 
Constatarea e suficientă pentru a înţelege că teoriile ştiinţifice și 
a-metafizice așează sporul, a cărui definire ne preocupă, într'o 
regiune unde el n’are loc. Se trece cu vederea parcă înadins la- 
tura vastă a problemei, omul ca stihie, ca lume aparte. Se pune 
un accent prea apăsat, atât pe latura biloogică a omului, cât si pe 
latura psihologică «individuală ». Aceşti teoreticieni nu-şi dau 
seama că insul uman există cu alternanță de accent în două ori- 
zonturi foarte diferite și că omul există și ca stihie generală, 
datorită unei mutatiuni ontologice cu totul specifică. Existenţa 
în orizontul misterului si al revelării e un mod care își are exi- 
gentele și satisfactiile sale cu totul de altă natură decât exigen- 
tele si satisfacțiile proprii existenţei în orizontul lumii date și 
al afirmării vitale-personale. Nu există nici o măsură comună 
între cele două feluri de satisfacţii. Pentru a arăta distanţa ce se- 
pară felurile de satisfacţii, ce au loc în cele două orizonturi, nu ne 
stă la îndemână un cuvânt mai grav decât acela al « mutatiunii 
ontologice ». Se cască între cele două feluri de satisfacţii tocmai 
prăpastia mutatiunii, care singularizează pe om în univers, ca un 
regn aparte. Satisfactia insului uman în fața artei este, în nucleul 
ei cel mai intim, aceea de a se înființa în orizontul pentru care 
a fost în adevăr făcut, de a participa, fie și numai receptiv, la 
un destin al revelărilor, de a se integra în rânduiala datorită că- 
reia insul devine de fapt ceea ce este prin chemare metafizică, 
adică «om». Satisfactia, ce o stârnește opera de artă este, sub 
unghiul ei sesizabil, aceea a unei revelări prin mijloace ce ţin de 
simţuri, dar, sub un unghi mai ascuns, ea este concomitent satisfac- 
ţia unei creşteri a insului uman în dimensiunile sale esenţiale, 
dar latente, în dimensiunile demnității umane, adică satisfacția 
unei realizări mutationale, a unui salt ontologic al fiinţei, salt 

împlinit de fapt odată cu trăirile si perspectivele ce i se deschid 
prin opera de artă. Odată cu receptarea operei de artă, se repetă 
în individul receptiv «geneza omului », o repetiţie în miniatură, 
prin aceea că insul se împlinește mutational în ordinea misterului 
şi a revelării. Insul este și se simte om deplin numai când există 
în orizontul misterului si al revelării. Dar insul, trăind amfibic 
în două orizonturi, se poate spune că, de obicei, ca «om», el 
este şi nu este. Opera de artă intervine ca un mijloc, care aduce 
pe ins în situația, fără echivoc, de a fi «om». Punctul acesta 
de vedere ar lămuri suficient, credem, adâncimea satisfacției 
resimțită în procesul de asimilare al operei de artă. Nu e 
vorba aici nici de un pretentios spor al conştiinţei vitale si 
psihice ca atare, nici de o așa zisă salvare iluzorie şi amă- 
gitoare din condiţiile precare ale existentii zilnice. Să nu uităm 
că mizeria condiţiilor cotidiane dobândește un accent si mai grav, 
tocmai ca o consecință a faptului că în noi s'a pronunțat un alt 
orizont si un alt mod de existență. Cele mai amare și cele mai 
iremediabile nemulțumiri ale insului nu provin de-a-dreptul 
din viața în concret si în vremelnicie, cât din cauza că aceste 
condiţii sunt văzute în perspectiva unui alt orizont. Cert este 
că animalul trăieşte în condițiuni mult mai precare decât omul, 
numai cât el nu le resimte ca atare, şi aceasta din simplul motiv 
că animalul e lipsit de celălalt orizont. Ciudat e că, pentru această 
lipsă de orizont, animalul devine adesea obiectul unei pisme 
secrete din partea omului, ceea ce ni se pare cel puțin simpto- 
matic. Faptul că o asemenea pismă secretă e posibilă, e destulă 
dovadă că orizontul misterului nu a răsărit în om ca să-l feri- 
cească; dimpotrivă, acest orizont nu face decât să adâncească ne- 
fericirea in orizontul vital cotidian. Orizontul misterului si al 
revelării nu poate fi deci socotit ca o recompensă produsă prin 
auto-iluzionare pe urma mizeriilor și neajunsurilor, pe care le 
îndurăm individual în orizontul lumii date, căci acel orizont ni 
le pune pe acestea intr’o coloare si mai sumbră. Dar atunci, de 
ce se declară în noi orizontul misterului si al revelării ? Intrebarea 
e mai mult decât indreptätitä, dar, deocamdată, răspunsul nostru 
nu poate fi decât tautologic. Acest orizont se ivește fiindcă se 
iveşte. Pentru a face din noi nobili si tragici părtași la un regn 
superior, altfel si mai complex decât regnul orientat exclusiv spre 

orizontul imediat. Răscumpărăm această mutafiune orizontică, 
specific umană, printr'un adaos de suferințe şi prin accentuarea 
neajunsurilor, ce le întâmpinăm în orizontul lumii date, Teoriile 
care văd în creația de cultură și, în speță, în creația artistică, numai 
un fel de compensație, de inselare de sine a omului, teoriile care 
privesc omul ca un automat de iluzii compensatorii, sunt răstur- 
nate de o experiență curentă: demnitatea omenească o plătim cu 
un spor de nefericire. Totuşi, insul, pătruns de demnitatea umană, 
acceptă această situaţie fără proteste care ar ţine de contabilitatea 
suferințelor. Creatorul de artă, autentic și adevărat, e chiar aşa 
de identificat cu orizontul misterului și al revelărilor, în ciuda 
adaosului de suferinţe cu care îl inundează acest mod, încât el 
ar prefera hotărît non-existenta unei existente necreatoare. Să se 
remarce de altfel că un creator adevărat nici nu-şi pune în mod 
serios întrebarea descurajantä: «ce rost are creația? ». O ase- 
menea întrebare ar rămânea în orice caz fără rezonanță. Crea- 
torul e condamnatul unui destin, pentru care cele mai adesea 
el singur nu găsește argumente. El este ceea ce este, El se com- 
portă precum se comportă, fiindcă nu poate altfel. Argumente 
mitologice în favoarea comportării sale, el ar găsi prea lesne și 
destule, dar noi privim problema sub un unghi mai critic. Crea- 
torul, care ţine să-şi legitimeze critic-satisfăcător profesiunea crea- 
toare, e iremediabil osândit la tautologie : el creează fiindcă creează. 
Această tautologie e totuşi susceptibilă de o lărgire în perspectivă 
metafizică: omul creează, fiindcă a izbucnit în el cu deosebită 
robitoare intensitate, modul ontologic specific uman: existența 
în orizontul misterului şi pentru revelare. Lucrul acesta e atât 
de adevărat, încât eventuale argumente potrivnice destinului 
creeator pot să descurajeze vremelnic pe un autentic creeator, dar 
nu-l vor putea niciodată scoate din fägasul ce i sa hărăzit. Să 
ne întrebăm numai întru cât meditatiile nesätioase asupra zädär- 
niciei tuturor faptelor umane și întru cât baia de pesimism oceanic 
l-au putut determina pe un Schopenhauer să renunţe la creeatia filo- 
sofică | Răspunsul e descurajant pentru toți disperaţii : întru nimic! 

In pofida plusului de nefericire, care însoţeşte apariţia 
în univers a modului ontologic, de care atârnă ivirea culturii, 
asimilarea creeatiei de cultură și deci a operei de artă, produce 
insului uman și o profundă satisfacție, Am arătat că această sa- 

tisfacție cu totul aparte nu poate fi comparată în nici un fel cu 
multumirile vieţii de toate zilele. Filosofia idealistă romantică a 
dat acestei satisfacţii ultra-proportii, interpretând-o ca o expan- 
siune a conştiinţei umane în conștiința divină sau ca invazie a 
conştiinţei divine în om. Teoriile scientiste ulterioare, care s'au 
substituit idealismului romantic, au atribuit aceleiași satisfacţii 
infra-proportii, reducänd-o, în cele din urmă, la ceea ce ar putea 
oferi şi conştiinţa animalică. La rândul nostru, am găsit că această 
satisfacție nu are în adâncimea ei semnificația unei osmoze cu 
divinitatea, dar nici semnificația unei înfloriri pur biologice sau 
a unei compensaţii psihice de natură pur «personală ». Această 
satisfacție nu este altceva decât un aspect al realizării insului în 
dimensiunile proprii umanității, înţeleasă ca o mutatiune onto- 
logică esenţial deosebită, atât de modul divin cât și de modul 
animal. Satisfactia produsă de opera de artă, în general sub aspectul 
ei cel mai profund si cel mai ascuns, nu poate fi înțeleasă decât 
în perspectiva teoriei despre modurile și mutatiunile ontologice. 
Natural, că la această componentă esenţială a reacţiunii estetice 
în faţa operei de artă se adaogă o mulțime de alte componente 
în legătură cu diversitatea «valorilor » care se organizează in 
opera de artă. Rostul acestui capitol a fost să arate doar « nucleul » 
satisfacției estetice în raport cu opera de artă. Celelalte compo- 
nente ale acestei complexe satisfacţii estetice depind de înseși 
valorile care se întruchipează în artă. Vom vedea că aceste valori, 
la rândul lor, se pot clasifica în câteva grupuri foarte eterogene. 


II 
AUTONOMIA ARTEI 


Despre autonomia artei s’a vorbit mult si in fel si chip. Ter- 
menii acestia, in acceptia lor uzualä, circumscriu atät o stare 
de fapt, cät si lozinca sub egida cäreia s’au fäcut si se fac efor- 
turile teoretice de a legaliza aceastä stare de fapt. Indelungä vreme 
gändirea filosoficä a manifestat o neintelegere cel putin ciudatä 
față de autonomia artei. Atitudinea neintelegätoare se explică 
probabil prin aceea că filosofii aveau mai mult o formaţie etică 
sau ştiinţifică, decât artistică. In general, se poate spune că este- 
tica și critica literară-artistică, luată de val-vârtejul ofensivei 

întreprinsă pentru afirmarea autonomiei artei, sunt preocupate 
mai ales de independenţa artei față de celelalte domenii ale cul- 
turii. Se urmărește, cu alte cuvinte, mai ales apărarea artei faţă 
de orice încercare de-a i se impune structuri morale, politice, 
filosofice sau alte structuri care nu sunt «estetice >. Grija cea 
mai mare a autonomistilor este să delimiteze arta față de celelalte 
creaţii de cultură. Ei sunt paznicii gelosi, ai unui ţinut, pe care 
îl vor feri de orice incursiune. E neîndoios că acţiunea de puri- 
ficare estetică a artei a fost, în unele momente, pe deplin justi- 
ficată. Nu e mai puţin adevărat însă că această acțiune a dege- 
nerat uneori, ea însăși luând formele unui foarte condamnabil 
«estetism ». Ca termen pejorativ, «estetismul » denumește o ati- 
tudine ce tinde spre izolarea cât mai ermetică a artei, față de 
toate celelalte ramuri ale culturii. Estetismul este atitudinea 
corespunzătoare artei, înțeleasă ca un rafinat și foarte steril joc 
decadent. Estetismul favorizează în artă apariţia formelor rare si 
artificiale, despoiate de conţinutul viril al unei viziuni mitice. 
Estetismul favorizează creșterea parazitară a structurilor estetice 
ca atare, şi, însoţit fiind de o curioasă fobie față de orice substanță 
sau semnificație mai amplă sau mai profundă, duce inevitabil 
la o anemiere a artei. Se mai poate ridica împotriva estetismului 
şi acuzarea că încearcă să absolutizeze esteticul în lume. Estetismul 
tinde spre dictatura anemiei. Estetismul vrea să instaleze ege- 
monia artei în cultură. Dar arta nu este de loc servită de acest 
hiperzel estetist. Artei îi priește numai climatiul paralelismului 
cultural si o anume discreţie cât priveşte cultivarea esteticului 
propriu zis. Estetismul se face vinovat de două mari greșeli: 
1. Prin tendinţa sa de izolare si de purificare estetică a artei, el 
duce la evaporarea substanței acesteia. 2. Estetismul, näzuind 
să instaleze egemonia esteticului, atât în cultură cât şi în viață 
în general, conduce în ansamblul culturii la un fel de elefantiază 
quasi-artistică. 

Arta face parte integrantă din cultură, prin intențiile ei «re- 
velatorii » si prin «categoriile ei abisale ». Admitänd aceasta, e 
lesne de înțeles că arta nu poate fi nici izolată de celelalte ramuri 
ale culturii, și că ea nu poate să reclame nici privilegii. Ea nu 
poate să domine celelalte ramuri de cultură, nici să se substi- 
tuiască lor, nici să divorțeze de ele. 'Trebue să mai ţinem pe urmă 


544 REVISTA FUNDATIILOR REGALE 


seama și de o altă împrejurare. Există oarecum o substanță flo- 
tantă comună, care circulă prin toate ramurile de cultură, adică 
o masă de conținuturi și de semnificaţii, care fin de metaforismul 
creeaţiei în general. Arta, care se izolează, voit, de restul culturii 
arta nehrănită de chiagurile flotante, se aneantizează. Artistul, 
care-şi imaginează, copiläros, pe cât de rafinat, că nu are nicio 
legătură cu celelalte ramuri de cultură și că nici nu trebue să aibe, 
e jertfa unei amăgiri care se răzbună. Numai posibilitatea de a 
revela misterul în chip absolut ar conferi creatorului de artă 
privilegii, împotriva cărora nu s’ar mai putea apela, dreptul de 
a se izola de toate celelalte ramuri de cultură și dreptul la ege- 
monie. Dar tocmai accesul în absolut îi este artistului, la fel ca 
si celorlalți creeatori de cultură, «categorial» interzis. Teoria 
noastră despre cultură si artă, adică teoria despre categoriile abi- 
sale si despre matricea stilistică, precum si concepția despre 
aceste categorii ca «frâne transcendente », constituiesc o replică 
amplă dată oricărui estetism, care reclamă pentru artă privilegii 
prin nimic legitimate. 

Și totuși, într'un anume fel, în cadrul culturii și pe un plan 
orizontal, admitem și noi o autonomie a artei. O autonomie pa- 
ralelă cu autonomia oricărei dintre ramurile culturii. Dar aceste 
autonomii, care se condiționează reciproc, înlătură din capul 
locului orice veleitäfi de egemonie. Știm că așa numitul act reve- 
lator, ce ţine de artă, înflorește în forme stilistice întru totul la 
fel ca şi celelalte creaţii de cultură, totuși actul revelator artistic 
se realizează cu mijloace, care aparțin numai artei. Precipitatul 
artistic are loc în cadrul sensibilităţii, al concretului, al intuitiei, 
al simţurilor, câtă vreme actele revelatorii ale celorlalte ramuri 
de cultură se realizează pe alte planuri, adică fie pe planul con- 
ceptelor si al schematismelor imaginare, ca în știință, fie pe planul 
viziunilor abstracte ca în metafizică. Anticipând puţin, vom 
schița o definitei a artei, care va fi însă deplin înțeleasă numai 
la capătul lucrării. Vom spune că arta este încercarea de a converti 
misterul pe un plan de intuiţie. Se impun însă aici o mulțime 
de precizări. In acest proces de convertire, intuitia, năzuind să 
devină «revelatoare », întră inevitabil în slujba «categoriilor abi- 
sale». De esența artei ține neapărat concretul intuitiv pus în slujba 
abisalului. Vom vedea în cursul lucrării că această definiție, pe 

cale de a se înjgheba, se deosebește atât de definițiile antice, cât 
si de cele pe care idealismul german le-a dat artei, cât si de defi- 
nitille în circulaţie în ultimele decenii. Nu se poate nădăjdui să 
se înjghebeze o definiţie a «artei», fără aceste elemente esen- 
tiale: 1. Opera de artă tinde spre revelarea intuitiv-concretä a 
misterului. 2. Opera de artă este «abisal» modelată. 3. Opera 
de artă rămâne «metaforică» în raport cu misterul. Definiţia 
artei va «lega» într'o singură propoziţie aceste elemente. Cât 
privește metaforismul, amintim că prin acest cuvânt nu înțelegem 
numai metafora propriu zisă. Termenul se bucură în concepția, 
pe care o propunem, de o semnificație mult lărgită (a se vedea 
« Geneza metaforei si sensul culturii »). In definitiv, sub unghi 
metafizic, conținutul oricărui act de cultură rămâne « metaforic », 
deoarece prin el misterele nu ne sunt revelate ca într'o oglindă. 
Metaforismul funciar al actului revelator se realizează în artă 
pe un plan de intuiţie cancretä si prin mijloace care tin de sensi- 
bilitate. Si aici cerem din nou atenţia cuvenită: Din propoziția 
noastră nu urmează că, de pildă, în poezie am prefui metafora 
propriu zisă, mai mult decât alte mijloace de împlinire poetică. 
Izbânzile poeziei nu se datoresc exclusiv «imaginilor » și « meta- 
forei propriu zise ». Poezia poate să facă loc elementelor concep- 
tuale într'o măsură mai mare chiar decât s'ar crede. Apăsăm 
asupra acestei observaţii, știind că ea nu se ciocneste catastrofal 
cu afirmația de mai înainte, că revelările artei înfloresc pe un plan 
de intuiţie. 

În adevăr, printre mijloacele poeziei, se enumeră, cu toată 
dreptatea, nu numai imaginea, ci și «cuvântul ». În poezie însuși 
corpul sensibil al cuvântului devine element constitutiv, prin 
sonoritatea, ritmul, aşezarea și structura sa concretă. În poezie 
« cuvântul » pentru sine, cu vocalele și consonantele sale, este un 
corp mistic ca o biserică. Conceptualitatea limbajului e com- 
pensată prin «corpul» cuvântului, de unde urmează că poezia, 
în ciuda nucleelor conceptuale, dobândește o plenitudine intui- 
tivä, nestirbitä, si o funcție metaforică, datorită substanței sale 
sonore ca atare. 

După o afirmaţie, care face una din gloriile decedate ale 
idealismului filosofic, arta redă în concret, în apariţie sensibilă, 
Ideea, înţeleasă drept ecuație a absolutului. Afirmația putea să 

ducä atät la pärerea lui Schelling, cä arta este un organ superior 
filosofiei, cât si la părerea lui Hegel, că arta reprezintă o treaptă 
mai joasă în realizarea obiectivă a ideii. Concepţia idealistă o 
respingem însă în întregime. Revelarea artistică nu înseamnă 
nici realizare a «absolutului » si nici o «aproximaţie » în raport 
cu absolutul. Unul din factorii esentiali ai artei este tocmai acela 
care a destinat să ne izoleze de absolut: factorul abisal. Arta con- 
verteşte «mistere » între liniile de forță ale categoriilor abisale 
ale omului. Apoi, arta nu e localizată în concret sau în intuiție 
pur si simplu, ci în intuiţia aservită categoriilor abisale. Poziţia 
noastră față de idealism e deci limpede. 

Intâi: arta, după părerea noastră, încearcă să convertească 
mistere, ea nu încearcă să redea «idei ». Actul de convertire, pentru 
a fi apreciat ca atare, se face în cadrele unor categorii (abisale), 
stilistice, care pun un cordon între noi şi «absolut». Contactul 
direct cu absolutul ne-ar împietri, ne-ar carboniza sau ne-ar 
da puteri divine, ceea ce nu e deloc de dorit. «Ideile », aşa cum 
le concepe idealismul, platonic, neo-platonic şi german, au pre- 
tentia de ecuaţii ale absolutului. In lumina teoriei noastre despre 
actul revelator stilistic infränat, abisal controlat, acele idei sunt 
de fapt ele insile numai niște revelări metaforice ale misterului, 
adică nişte revelări abstract-vizionare, impregnate de anume 
categorii abisale, proprii unor anume timpuri si oameni. « Abso- 
lutul » poate fi văzut ca «idee» numai din partea unor oameni 
care trăiesc sub imperiul unor anume categorii absisale. A defini 
absolutul drept idee, înseamnă a face un act cultural, plăsmuitor, 
un act pentru care creeatorul de cultură are o deplină autorizaţie, 
dar nu tot aşa filosoful care-și pändeste obiectul dintr'un punct 
arhimedic. 

Al doilea : Idealismul, fie antic, fie modern, identificând abso- 
lutul cu Ideea, opiniază că omul are acces nestingherit în absolut, 
prin actele ideative. Dar singurul concept obiectiv pe care omul 
îl poate avea despre «absolut » este acela de «mister », iar acest 
concept e vectorial «negativ». Orice convertire «pozitivă» a 
misterului este abisal înfrânată, prin categoriile inconştientului. 
Categoriile abisale diformează în chip profesional « absolutul ». 
« Ideea » nu reprezintă deci un vad in absolut, ci e cel mult o 
plăsmuire a noastră, predeterminată de foarte precise categorii 

abisale ale unor anume oameni. Absolutul, conceput ca «idee», 
nu e un termen de capacitate definitorie, ci reprezintă o plăsmuire 
imaginară, doar geografic și istoric valabilă. Intru nimic mai 
valabilă decât alte quasi-definitii, cum ar fi acestea: «absolutul 
are un caracter individualizat » sau «absolutul are un caracter 
stihiat », etc, Singura definiţie general-valabilă este: absolutul, 
sub unghi omenesc, nu e Idee, nu e Stihie, nu e Individ, ci e 
« mister >, 

Al treilea: idealismul vede în artă o apariţie a Ideii în ordine 
sensibilă. Noi înțelegem arta ca o convertire a « misterului » pe 
plan de sensibilitate abisal îndrumată. Idealismul nu face o deose- 
bire, decât poate graduală, între «natură» și «artă». Jdealismul 
n’a înţeles cd, în artă, sensibilitatea (intuiţia ) are cu totul altă func- 
țiune decât în cadrul naturii. In cazul artei, sensibilitatea dobân- 
dește o funcție revelatorie si, ca atare, ea a intrat în slujbă categoriilor 
noastre abisale, suportând o desaxare, în consecință. In cadrul na- 
turii, sensibilitatea nu se găsește decât în slujba categoriilor receptive 
ale conștiinței. ° 

Concepţia idealistă despre artă a avut, de sigur, incomensurabile 
consecințe cât priveşte curentele literare si artistice. Nu ne vom 
opri asupra lor. Foarte simptomatică e însă, suprapretuirea de 
care s'a bucurat, în climatul idealist, poemul didactic, suprapre- 
tuire condiționată si alimentată de întreaga teorie idealistă. In 
cel mai faimos cerc idealist-romantic, compus din personalități 
ca Schelling, Hegel, Friedrich Schlegel și alţii, s'a ivit, la un mo- 
ment dat, un ciudat proiect literar (cu aceste stele în marş cola- 
bora, părinteşte-distant, rezervat-prieteneşte, însuşi Goethe). Tä- 
nărul Schelling enunta, pornind dela premise idealiste, planul 
unui mare poem cosmic despre natura lucrurilor, după modelul 
antic al unui Empedocle sau al lui Lucrețiu. Acest monstru sin- 
tetic era proiectat ca să rămână ca o mărturie a puterniciei spiri- 
tului uman, rezistând vânturilor istorice, precum piramidele, 
Cel mai profund teoretician al romantismului, Friedrich Schlegel, 
de altă parte, visa o «poezie universală », căreia să-i revină şi 
meritul de a fi și «știință universală ». Să recunoaștem că un ase- 
menea ideal estetic universal, clădit pe cumul de efecte, a fost 
cu putință numai în atmosfera creeată de concepția idealistă, 
potrivit căreia, arta ca si ştiinţa însemnează revelarea adevărului, 

a ideii, a absolutului ca «idee». Nu mai departe decät Goethe 
insusi fusese sedus de-a-binelea de planul marelui poem didactic. 
Dar mai tärziu, cänd idealismul romantic s’a mai astämpärat, 
el pare a-şi fi dat seama de subrezenia întreprinderii, căci a pă- 
räsit proiectul de prin părţile locului, cu același entuziasm cu care 
i se robise câtva timp. Spre sfârşitul vieții, Goethe mărturiseşte 
odată lui Eckermann, că nici în Faust și nici în alte opere, el n'a 
voit să întruchipeze «idei». Aceasta o spune Goethe după o ex- 
perientä poetică de aproape șaptezece de ani. S'ar părea deci, 
că el însuși a ghicit erorile fundamentale ale esteticii idealiste, 
după care arta ar fi apariția sensibilă a Ideii. Poemul didactic 
apare de fapt într'o lumină supărătoare. Poemul didactic este, în 
fond o încercare de revelare pe două planuri, unul ideativ, iar ce- 
lălalt concret. Poemul didactic ne pune în fața unei duble reve- 
lări a misterului, în faţa unei revelări prin idei si în faţa unei 
revelări prin intruchipäri concrete sensible; ca atare, el e ceva 
hibrid, un bastard divergent prin chiar structura sa, supărător 
ca dubla vedere. Contemplarea unui asemenea monstru solicită 
o foarte enervantă schimbare de perspective și salturi incomode 
dela un plan la altul. Estetica idealistă nu şi-a dat seama că « ideile » 
înșile nu sunt decât revelări metaforice si de o anume pecetie 
categorială, ale misterului, iar nu o revelare adecuată a absolu- 
tului. O iluzie nenorocită a purtat pe romantici pe drumurile 
poemului didactic ca ideal suprem al culturii. Romanticilor li 
s'a părut că ţinta supremă, accesibilă pe diverse căi omului, ar 
fi realizarea absolutului. In consecinţă, ei s'au dus cu firea că pot 
să ingrämädeascä nepedepsiti mijloacele. Revelarea, fiind însă, 
prin însăși natura ei, metaforică în raport cu misterul, si revelarea 
fiind apoi esențialmente înfrânată prin categoriile abisale, se 
împlineşte cu deplină consecvență, și suficientă sieși pe un singur 
plan : fie pe acela al construcției ideative, fie pe acela al sensi- 
bilitätii, al intuitivului. Prestigiul şi menirea artei, ca si a cunoașterii 
constructive, a metafizici, de pildă, sunt indisolubil legate și condi- 
tionate de această potență revelatorie a planului unic. Amestecul 
planurilor, împletirea și paralelizarea lor, au numai darul de a 
diminua si de a altera potenta revelatorie pe care o posedă planul 
unic, Prin amestec, planurile revelatorii se diformează reciproc, 
zădărnicindu-și posibilitățile. « Cunoașterea », în plenitudinea firii 

sale, consistă în convertirea misterelor în metafore modelate de 
anume categorii stilistice abisale. Planul ei autonom este acela al 
schematismelor abstract-imaginare și al ideilor. Arta, în plenitu- 
dinea firii sale, este conversiune a misterelor, în metafore con- 
crete, prin mijloace care tin de intuiţie, de intuiție pusă în slujba 
unor anume categorii abisale. Planul autonom al artei este acela 
al intuitiei abisal capturate. «Arta» şi «cunoașterea » nu pot fi 
aliniate, căci fiecare își are autonomia sa. Autonomia fiecăreia 
consistă de fapt în facultatea de a demonstra puterea revelatorie 
a planului unic, când e pus în slujba unei «garnituri» abisale. 
Sensibilitatea, cu materia ei concretă, singură si pentru sine, este 
în stare să convertească metaforic si în tipare abisale misterul; 
iar inteligența, cu construcţiile ei abstract-imaginare, este de 
asemenea singură în stare să convertească misterul în metafore 
metafizice sau științifice. Această putere si suficientä miraculoasă 
a planului unic: legitimeazä în fond autonomia atât a artei, cât 
şi a metafizicei, cât si a științei constructive. O operă de artă, 
care nu-și întruchipează toată substanța sa pe planul sensibilităţii 
concrete, își trădează intolerabil misiunea. O asemenea operă 
de artă își trădează misiunea, fiindcă nu uzează de toate virtuțile 
planului unic, care, în principiu, îşi e suficient sieși. 

Intre teoreticienii mai noi, Care au avut o considerabilă în- 
râurire asupra ideilor estetice contemporane, trebue să amintim 
pe K. Fiedler. In special pentru punctul său de vedere, care 
aliniază arta si știința ca două feluri de «cunoaștere ». Estetician 
de orientare clasicizantä, Fiedler înţelegea arta ca o cunoaștere 
intuitivă, întocmai cum știința ar fi cunoaștere prin concepte. 
Obiectul, atât al științei cât sı al artei, ar fi același: adevărul, rea- 
litatea. Să reproducem câteva propoziţii concludente din lucrarea 
« Moderner Naturalismus und Kiinstlerische Wahrheit » a acestui 
estetician: «... artistul se înalță dela abstracție la abstracţie si 
cu cât formele spirituale, în care se întruchipează materia simtu- 
rilor, sunt mai înalte, cu atât artistul se ridică din confuzia, inde- 
terminația, nestatornicia intuitiei la o realitate clară, hotäritä, 
durabilă ». Sau: «... orice artă autentică... cuprinde intr’o 
prelucrare spirituală supremă, o plenitudine debordantă de expe- 
riente, si dacă îngjhebările ei sunt tipice, aceasta n’are alt sens, 
decât că în ele apar, ridicate în lumina inteligibilitätii si a clari- 

tății, întregi serii infinite de forme si procese vitale ». Sau : €... două 
mari principii, acela al imitatiei și acela al transformării realității, 
s'au războit pentru dreptul de a fi expresia adevărată a fiinţei 
activităţii artistice... O conciliere nu e cu putință, decât punân- 
du-se în locul acestor două principii, un al treilea, principiul 
producerii realităţii. Căci arta nu e altceva decât unul din mijloa- 
cele prin care omul izbutește să cucerească realitatea » (sublinierea 
e a noastră). Propoziţiile citate arată că Fiedler (prieten intim al 
pictorului Marees si al sculptorului Hildebrandt) concepe arta, 
şi anume singura artă pe care el o admite, cea clasică, drept « cu- 
noastere infelegätoare », tot așa de mult cunoaștere ca şi ştiinţa, 
cu deosebirea că arta şi ştiinţa sunt cunoașteri realizate prin mij- 
loace deosebite. Idealismul german credea că arta clasică are semni- 
ficatia unei realizări pe plan sensibil a ideilor (în esență platonice). 
La fel, Fiedler opiniază că în arta clasică se împlinește, pe cale 
de intuiție artistică, cunoaşterea realității însăși. Ce opunem 
acestor păreri? Arta nu ni se pare deloc «cunoaştere », nici rea- 
lizare «intuitivă» a unor «idei», nici cucerire a realitätii însăşi. 
Numai sub anume aspecte foarte precise, putem pune în para- 
lelism arta si cunoașterea, adică o anume «cunoaştere »: 

I. Arta şi cunoașterea (numai cea metafizică sau mitică sau 
constructiv-științifică, adică cunoaşterea «lucifericä», cum am 
numit-o altădată) sunt de o potrivă încercări de revelare a miste- 
relor. Dar, ca atare, ele stau deopotrivă: 

2. sub imperiul categoriilor abisale ale omului și sunt 

3. totdeauna metaforice. 

Diferența între artă şi cunoaştere luciferică: câtă vreme în- 
cercările revelatorii ale cunoașterii se fac prin mijloace imaginar- 
intelectuale şi cu tendința de a converti misterele pe un plan 
de inteligibilitate, încercările revelatorii ale artei se fac cu mijloace 
intuitiv-concrete şi cu aspiraţia de a converti misterele în termeni 
de sensibilitate. Orice convertire însă, fie intelectuală, fie sensi- 
bilă, a misterelor, rămâne de fapt îngrădită prin categoriile abi- 
sale-stilistice și e esențialmente « metaforică ». Arta și cunoașterea 
coincid deci exclusiv, sub un aspect negativ al lor: Ele coincid 
numai în eșecul lor, adică în imposibilitatea de a cuceri misterele 
în chip adecuat. Termenul comun mai general, care rezumă 
analogiile dintre artă şi cunoaștere, nu este acela al cunoașterii, 

ci acela al «plăsmuirii » sau acela al intenţiei revelatorii (care, 
însă, este totdeauna limitată prin categoriile abisale). Fiedler 
nici n'a bănuit măcar existența categoriilor abisale, care intră 
constitutiv în structura artei. Altfel n'ar fi ajuns la exaltarea ex- 
clusivă a artei clasice si la discriminarea celorlalte curente artistice. 
De asemenea, numai această ignorare a categoriilor abisale-sti- 
listice l-a făcut să creadă că arta ar însemna cunoaștere adecuată 
a realităţii însăși. 

Găsim necesar încă vre-o câteva observaţii cu privire la mijloa- 
cele revelatorii ale artei şi ale cunoaşterii. In lucrări anterioare, 
am arătat că lumea sensibilă, adică apariţiile concrete imediate, 
sunt prin ele înșile în afară de zona misterului. Totuşi, aparițiile 
sensibile, fenomenale, pot fi atrase în perspectiva misterului 
și, în cazul acesta, ele devin un izvor de material utilizabil în pro- 
cesele plăsmuitoare, prin care omul procedează la revelarea miste- 
relor, în cadre abisale. Sub unghiul acesta, lumea sensibilă, ime- 
diată, fenomenală, trebue privită ca o sumă de «semne » ale miste- 
relor. Aceste semne nu posedă prin ele înșile plenitudinea semni- 
ficativă a unor «revelări 5. Concretul lumii sensibile, adică fe- 
nomenele în ordinea naturii, nu au semnificaţia unor revelări, 
ci numai semnificația unor date prime, care ne «semnalează » 
existența unor mistere eterogene. Misterele deschise ca atare 
pentru noi, datorită acestor «semnale », ne invită la «revelare ». 
Lumea datelor concrete, lumea fenomenală, este astfel un simplu 
apel ce ni se adresează, pentru ca să încercăm revelarea miste- 
relor. Omul procedează apoi la revelarea misterelor ce i se semna- 
lează. Aceasta se face prin plăsmuiri, pentru care tot lumea ime- 
diată e furnizoarea de material. Dar atât. Lumea sensibilă nu 
are altă funcţie în acest proces. Plăsmuirile revelatorii sunt opera 
omului şi ele consistă în întruchipări metaforice, complex struc- 
turate, organizate şi purtând pecetea unor categorii stilistice. 
Prin semnele sensibile, concrete, ce ni le oferă orizontul lumii 
imediate, ni se semnalează doar existența unor mistere eterogene, 
dar prin ele nu ni se reveleazd aceste mistere. Revelarea e sarcină 
umană si se face prin creeatii de cultură, între altele prin opere 
de artă sau prin cunoaștere plăsmuitoare, de natură mitică, meta- 
fizică sau constructiv-științifică. Spuneam că deosebirea care 
legitimează autonomia artei sau a cunoașterii constructive con- 

sistă in mijloacele revelării. Cunoașterea pläsmuitoare porneşte 
dela «semnele » sensibile, concrete, ale unor mistere, si trece la 
revelarea acestora prin viziuni sau prin schematisme imaginar- 
intelectuale. Arta pornește dela semnele sensibile, concrete, ale 
misterelor si trece la revelarea acestora prin plăsmuiri de na- 
tură tot sensibilă, concretă, intuitivă. Sensibilitatea, intuiţia, pe 
planul căreia se realizează pläsmutrea artistică, nu mai e în slujba 
conştiinţei receptive, ci în slujba categoriilor abisale, care aparțin 
inconștientului. De acest bifunctionalism al sensibilităţii, care poate 
să stea atât în serviciul categoriilor receprive ale conștiinței, cât si 
în slujba categoriilor abisale ale inconştientului, nu Sa ţinut nicio- 
dată seamă la examenul ce-l comportă problemele de estetică. Din 
faptul că sensibilitatea, ca factor de realizare artistică, suportă 
determinatiunile categoriilor abisale, rezultă că pläsmuirile de 
artă au principial alte structuri sensibile, intuitive, concrete, 
decât apariţiile fenomenale din lumea dată. Sensibilitatea, ca plan 
de realizare artistică și ca facultate receptoare de artă, posedă, 
cu alte cuvinte, cu totul alte funcții, decât sensibilitatea, ca facul- 
tate de contact cu lumea dată. Sensibilitatea, ca facultate de con- 
tact cu lumea dată, ne comunică semne, ne semnealează într'o 
amplă eterogenitate, existența misterelor. Sensibilitatea, ca plan 
de realizare artistică, îndură determinatiunile categoriilor stilistice- 
abisale, iar ca facultate receptoare de artă ne comunică «reve- 
lări » ale misterelor, nu simple «semne» ale lor. Sensibilitatea, 
pusă în slujba abisalului, are o funcţie revelatorie, nu numai 
semnalizantă ; iar această funcţie corespunde simetric aceleia ce 
revine inteligenţei plăsmuitoare care, de asemenea, e revelatorie 
şi, de asemenea, supusă categoriilor abisale. Iată, așa dar, că sensi- 
bilitätii noastre îi revine în raport cu arta, alt functionalism decât 
în relaţie cu lumea dată concretă. Consecința principală, ce o des- 
prindem din această situație, este că datele, structurile, comple- 
xele, care alcătuiesc o plăsmuire de artă, nu sunt și nici nu pot 
să fie judecate după aceleași criterii, ca datele fenomenale ale 
lumii imediate. Bivalenta funcțională a sensibilităţii și specificul 
ei funcţional în artă alcătuiesc, dacă nu ne inseläm, un aport teo- 
retic de considerabilă însemnătate pentru anume probleme de 
estetică. Acest bifunctionalism al sensibilităţii inlesneste să operăm 
o diferenţiere cu privire la felul cum se comportă simţurile. Sim- 

turile noastre iau din capul locului o anume atitudine față de 
concretul lumii imediate si cu totul altă atitudine față de con- 
cretul artei (de prisos să adăogăm că nu simţurile, prin ele înșile, 
se comportă diferit în cele două cazuri, ci omul, ca ființă sensi- 
tivă). Faţă de concretul lumii date, simțurile «se dispun » ca să 
recepteze pur şi simplu lucrurile ca atare, fie ca întreguri date 
(fără mister), fie ca aspecte sesizabile, ca «semne», ale unor 
mistere. Categoriile abisale-stilistice nu intervin de loc în această 
atitudine. Faţă de concretul operei de artă, simțurile se dispun 
însă din capul locului altfel, și anume așa, ca să recepteze « reve- 
larea unor mistere ». Aici intervin categoriile abisale cu toată energia 
lor. Simturile activează deci, după cum e dat întâiul sau al doilea 
caz, cu totul în alte ordini existenţiale și în alte orizonturi. In con- 
secintä, datele simţurilor nu vor fi judecate după aceleaşi criterii, 
ci potrivit criteriilor proprii fiecărui orizont. Simturilor noastre 
li se facilitează, fireşte, această luare de atitudine faţă de orizontul 
misterului si al revelării prin condiţii speciale, cărora le revine 
tocmai acest rol. Printre aceste condiţii se enumeră faptul că opera 
de artă ni se prezintă totdeauna într'un fel sau altul vădit « izo- 
lată» de lumea sensibilă, naturală. Pentru izolarea operei de artă 
se procedează foarte felurit (de ex., poezia e izolată prin forma 
tipografică sau prin felul de a o recita, un tablou prin cadru, o 
statue prin postament, o piesă de teatru prin tot aparatul scenic, 
etc.). Dar «izolarea » nu ţine de sigur de «esenţa» artei, cum 
unora dintre cercetători (fenomenologilor) le place să crează. 
Nu tot ce ţine în chip necesar de un lucru, ţine neapărat și de 
«esenţa » acestuia. «Izolarea» e un aspect complimentar, peri- 
feric, inevitabil, al artei, dar nu face parte propriu zis din ființa 
acesteea. Fiinţa artei consistă în revelare sensibilă, în tipare abisale, 
a unui mister. Izolarea e necesară sub unghi tehnic si pentru a 
ne înlesni dintru început transpunerea, saltul în atitudinea potri- 
viță receptării operei de artă, dar nu fiindcă ea ar ţine de esența 
acesteea. Prin dispozitivele izolării, opera de artă ne adresează 
un fel de apel, să ne instalăm în orizontul misterului și al reve- 
lării, gata de a primi datele sensibilităţii, modelate după anume 
categorii abisale, drept revelare a unui mister. 

In această ordine de idei, ni se dă ocazia de a face și critica 
teoriilor care aliniază «arta » cu «iluzia ». Se ştie că foarte mulți 

esteticieni privesc arta ca un fel de iluzie. Iluzia e un fenomen 
psihologic foarte frecvent, care apare în ordinea existenfii noastre 
în orizontul firesc sau imediat. Cauzele ei pot fi dintre cele mai 
diferite, naturale, fiziologice sau psihologice. Nu găsim de loc 
necesară o enumerare sau o desfăşurare a lor. Un lucru e însă 
sigur : iluzia nu apare niciodată în tipare abisale, stilistice. E su- 
ficient să apăsăm puţin asupra acestui cuvânt, pentru a simţi 
cât de şubrede sunt teoriile iluzioniste. La fel cu visul, produsul 
iluziei nu este niciodată impregnat de categorii abisale. Nu sur- 
prindem oare în această lipsă, o deosebire fundamentală față 
de opera de artă? Opera de artă se produce în ordinea existenfii 
umane în orizontul misterului şi se declară ca revelare a acestuia 
ca atare, opera de artă îndură totdeauna tiparele categoriilor abi- 
sale. Cert, opera de artă are, prin structura sa, un caracter meta- 
foric în raport cu un mister, la care se referă, şi, în chip constitutiv, 
ea e modelată de categorii stilistice. Iluzia ca fenomen psihologic, 
fie conștient, fie inconştient, nu se naşte niciodată nici din intenția 
de a revela un mister, nici ca metaforă în raport cu absolutul 
si nici în tipare stilistice-abisale. Iluzia poate avea, precum ne 
spune orice tratat de psihologie, diverse cauze, dar lipsesc în pro- 
cesul iluziei, tocmai momentele constitutive ale operei de artă: 
orizontul misterului, intenţia revelatorie, intervenţia categoriilor 
abisale. Cât de scâlciate sunt aceste teorii, care vor să alinieze 
arta cu iluzia, rezultă şi din următoarele considerente : câtă vreme 
iluzia nu e decât o abatere dela datele simțurilor, în ordinea existen- 
ţii noastre fireşti, fiind privită, după toate criteriile acestei existente 
drept o anomalie, opera de artă se naşte din intenţia de a ne intro- 
duce în mister, adică într'o realitate mai profundă, care se substi- 
tue datelor imediate ale simţurilor și suportă îngrădirile preven- 
tive ale categoriilor abisale. Arta se mişcă deci pe dimensiuni 
care n'au nimic comun cu aşa zisa iluzie, fie conștientă, fie incon- 
ştientă. O înfăţişare ilariantä ia concepţia iluzionistă, prin acea 
teorie care prezintă arta ca «auto-iluzionare » conştientă ». Afir- 
mam adineaori că iluzia, chiar cea conştientă, nu apare niciodată 
în tipare stilistice, cum totdeauna apare arta. Teoreticianul, care 
a propus formula auto-iluzionärii conştiente, pentru a defini 
rostul si fiinţa artei, s'a simțit poate cam stingherit de prezentele 
stilistice în structura operei de artă. Dar, fiindcă teoreticianul 

tinea numai decät la formula sa iluzionistä, el a procedat la cea 
mai lamentabilä interpretare a stilului, din câte s'au dat vreo-datä. 
Fatetele stilistice ar fi, dupä pärerea sa, niste simple momente 
menite să ne trezească din iluzia, că ne-am găsi in faţa realității. 
Cu aceasta, aspectele stilistice ale artei sunt degradate la apro- 
ximativ rolul pe care-l au momentele periferiale destinate să izo- 
leze opera de artă de lumea naturală, cum ar fi cadrul unui tablou, 
postamentul unei statui, etc. Părerea bravului estetician este o 
extremă consecință a punctului de vedere intenabil, care aşează 
arta pe aceeași linie cu iluzia. Riscul unei asemenea confuzii nu-l 
putea lua asupra sa decât un teoretician trădat de orice intuiție 
si total obtuz față de istoria artelor. In adevăr, a pune stilul unei 
opere de artă undeva prin preajma funcţiei, ce revine dispozi- 
tivelor izolatoare ale artei, e una din exhibitüle cele mai ila- 
riante ale esteticei, care, de altfel, n'a fost prea crutatä de rizibile 
accidente. 
LUCIAN BLAGA 


DRĂGAICĂ 


Imi luceşte 'n ochi si chiamă, 

Pânza râului. Mi-e teamă. 

Strigă apele supt pom: 
«Om, om, om!». 


Apelor, cu dor de vieti, 

Am pus ieri în voi, scaieți; 

Am smuls floarea, n'a crescut. 
Moare ’n lut. 


M’am rugat și m'am plecat, 

Visul a murit secat. 

Am plâns sânge, cât am plâns, 
N'a ajuns. 


Apa sburdă si mă chiamă, 

Spune: «vino, nu ai teamä!». 

Imi duc pasul längä pom, 
Strigä: «om!». 


Tot sunt trist, tot sunt trudit, 
Tot nu-i visul izbändit. 
Calc in apä, apa tace... 
Vino, pace! 
ALEXANDRU SAHIGHIAN 


TÂRGURI ȘI ORAȘE ROMÂNEȘTI 
DISPĂRUTE» 


Așezările omeneşti, cătune si sate, târguri si orașe, îşi au viaţa 
lor proprie, legile lor de desvoltare. Ele se nasc, înfloresc, îmbă- 
trânesc si mor, asemenea ființelor. Din câteva colibe, pe o insulă 
de fluviu, din câteva bordeie într'o poiană de codru, din câteva 
corturi la o margine de pășune, cresc cu timpul orașe imense cu 
nenumărați locuitori. Și, dimpotrivă, pe locul unde odinioară se 
inältau palate uriașe, se întâlneau negustori veniți din toate col- 
turile lumii, se schimbau bogății, era cântec şi bucurie, fremäta 
întrun cuvânt viața, azi e liniștea morţii si a pustiului. Coloane 
singuratice ca la Persepolis in Iran, ruine pierdute în mijlocul 
pădurii, ca la Angkor, în Indochina, temple părăginite cu terase 
suprapuse și sculpturi stranii ca în Mexic si Yucatan, sunt astăzi 
singurele urme ale unor așezări înfloritoare, capitale de impärätii 
dispărute. Mai aproape de noi, cine n'a auzit vorbindu-se de 
Herculanum și Pompei, cele două orașe dela poalele Vezuviului, 
pe care lava şi cenușa acestuia le-au acoperit acum aproape o mie 
și nouă sute de ani? les la iveală astăzi, prin săpăturile pline de 
grijă ale invätatilor, templele si străzile, palatele și casele acestor 
orașe, cu podoabele lor de atunci, cu mozaicurile si picturile, cu 
inscripțiile de tot felul, chiar si electorale, săpate sau numai scrijilate 
pe pereţi. Si aceste mărturii vorbesc mai elocvent decât povestirile 
analelor, ne arată mai exact decât actele oficiale ce a fost viața 
orăşenilor de odinioară. 

Dar nu e nevoie să trecem peste hotare, așa de departe, ca să 
întâlnim asemenea urme ale trecutului. În cuprinsul țării, nume- 
roase sunt locurile unde altădată se ridicau târguri și oraşe înflori- 
toare şi unde astăzi cântă cucuvele în câte o ruină singuratică de 

biserică. Le găsim pe țărmul mării ca si de-a-lungul Dunării, in 
Muntenia, ca şi în Moldova si în Ardeal. 

Cele mai vechi așezări orăşeneşti la noi au fost în Dobrogea, 
întemeiate de coloniștii greci în veacul al VII-lea şi al VI-lea 
înainte de Christos. Dela Ecrene și până la Cetatea-Albă era un 
şir întreg de cetăţi strălucite, cu ziduri puternice, lucind albe în 
lumina soarelui. Dionysopolis, Bizone, Callatis, Tomis, Histria, 
Tyras, tot atâtea nume istorice, tot atâtea așezări ale căror urme 
dăinuesc la țărmul mării. Deasupra unora din ele sunt astăzi 
aşezările moderne: Balcic, Mangalia, Constanţa, Cetatea-Albă. 
Bizone — unde e azi portul Cavarna, la stânca Ciragman a dispărut 
încă înainte de Christos: un cutremur puternic a ruinat orașul şi 
a cufundat o parte a lui sub valurile mării. Histria, spre Nord de 
Tomi-Constanţa, a durat până târziu în epoca bizantină, prin 
veacul al VII-lea, din ce in ce mai săracă, din ce in ce mai puţin 
populată, până când, ne mai putând fi apărată, iar de altă parte 
nisipurile separând-o de mare, a fost părăsită cu totul. Praful adus 
de vânturile aprige ale Dobrogei s'a așezat încetul cu încetul peste 
oraşul mort; dela o vreme, l-a acoperit în întregime, formând o 
ridicătură înaltă, în unele locuri, de 7—8 metri dela fața pămân- 
tului. Ziduri, case, temple, totul dispăruse; creşteau deasupra 
florile şi buruienile stepei; multă vreme istoricii n'au mai ştiut 
unde fusese vechea cetate. Cu câțiva ani înainte de război, re- 
gretatul Vasile Pârvan a descoperit — putem spune — Histria și 
a început săpăturile; treptat, treptat au ieşit la iveală zidurile 
puternice, din blocuri dreptunghiulare de piatră, străzile strâmte 
in lespezile cărora sinele cärutelor au tăiat dâre adânci, termele cu 
mozaicuri, cu pavaje de marmoră și cu instalație de aer cald — un 
strămoș al caloriferului de astăzi — casele și pietrele cu inscripții 
funerare sau de mulțumire către divinități. Un Pompei românesc, 
foarte interesant, pe care puțini îl bänuesc si si mai puţini l-au 
vizitat. 

Tot în părțile Dobrogei, a înflorit, în veacul de mijloc, o altă 
așezare însemnată, aceea a Vicinei. Unde anume era situat acest 
oraş nu se ştie: într'atât de completă e dispariția lui. Unii învățați 
îl așează pe lângă Măcin; alții spre răsărit de Tulcea, pe braţul 
Sf. Gheorghe; nu e exclus să fi fost spre capătul acestui braţ, 
în regiunea Dunavätului si a marilor lacuri; fotografia aeriană 

poate că va permite fixarea locului care azi trebue să se prezinte 
sub forma unei ridicături de pământ, cum se înfățișa Histria înainte 
de începerea săpăturilor. Știm precis numai atât: că era port la 
Dunăre și port însemnat chiar. Corăbii bizantine, corăbii genoveze 
veneau aici cu mărfuri de tot felul şi încărcau în schimb produsele 
noastre. Numai într'o lună și jumătate, dela 1 Iulie până la 16 
August 1281 se încheie la Genova 27 de contracte de expediţie de 
mărfuri cu destinaţia Vicina, în valoare de 3241 de hiperperi, deci 
o sumă considerabilă, dat fiind că hiperperul era moneta de aur 
cea mai mare din părţile răsăritene. Exista aici o mitropolie ortodoxă 
in prima jumătate a veacului al XIV-lea; si e interesant de știut că 
cel dintâi mitropolit al Munteniei, Iachint, a fost strămutat pe 
vremea lui Nicolae Alexandru, tatăl lui Vlaicu Vodă, dela Vicina 
la Curtea de Argeș. Exista şi o mânăstire catolică, de franciscani. 
In hărțile vremii, în aşa zisele portulane, Vicina figurează ca un 
oraș însemnat, ca un port de seamă, cu trafic mare si locuitori 
mulți. Indată însă după strămutarea mitropolitului începe deca- 
denta; luptele dintre Tätari şi puterile creştine ale Europei Orien- 
tale turbură şi întrerup relațiile comerciale; negustorii prind să se 
îndrepte spre alte porturi. In sfârșit, cucerirea turcească îi dă ultima 
lovitură: Vicina își pierde cu totul însemnătatea. Pomenită încă 
de câteva ori, între 1442 si 1465, în socotelile puternicei colonii 
genoveze dela Caffa, din Crimeia, ea nu va mai fi, în secolele 
următoare, decât o amintire. 

O soartă asemănătoare a avut aşezarea dunăreană dela vărsarea 
Ialomiţei. Era aici, în acest capăt de Bărăgan, în veacul al XV-lea, 
un oraș vestit prin comerțul său de lână; era şi un vad bun pe unde 
treceau în Dobrogea numeroase turme de oi şi cirezi de vite albe. 

O lume întreagă de negustori, pescari și plugari își agonisea 
traiul aici; orașul era cârmuit de un judeţ, adică de un primar 
în Moldova i s'ar fi spus soltuz — și de 12 pärgari sau consilieri 
comunali. In această așezare orășenească dela gura Ialomiței a 
trăit Teodora, mama lui Mihai Viteazul; domnul însuși, în vremea 
tinereţii lui, pe când era boier, a făcut aici negot. Orașul a rezistat 
tuturor luptelor, năvălirilor si prădăciunilor până în veacul al 
XVIII-lea. In acest veac însă, din cauza necontenitelor războaie 
dintre Ruși şi Turci purtate chiar pe acolo, el s'a pustiit și a fost 
părăsit. Astăzi doar un câmp întins de ruine lângă satul Piua 

Pietrii arată locul unde el se ridica înfloritor cu sute de ani mai 
înainte. 

Să nu ne închipuim însă că numai Vicina şi orașul dela gura 
Ialomiţei au avut un asemenea sfârșit. O sumă de târguri și orașe 
pe întreg pământul românesc au isprăvit la fel. Lângă mânăstirea 
Tismana, era, în veacul al XV-lea, un oraș; în 1491, voevodul 
Vlad Călugărul poruncește tuturor celor ce tin moşii de ale mâ- 
năstirii «să se strângă în oraș la Tismana, înaintea cinstitilor bani 
ai domniei mele »: am reprodus textual ordinul; astăzi n'a mai 
rămas nici urmă a așezării orăşeneşti de altădată. Spre Sud-Est 
de Tärgul-Jiu era Târgul Gilortului pe apa cu acelaşi nume; el a 
decăzut repede; într'un document dela Gavril Movilă, purtând 
data Ianuarie 1619, e arătat ca simplu sat, cu acest nume caracte- 
ristic: «satul Târgul Gilortului ». Nu e singurul caz de altfel a 
unei asemenea evoluţii regresive. Și alte oraşe și târguri prospere 
de odinioară, reşedințe domnești chiar, azi sunt sate umile sau 
chiar cătune. Târgşorul, la miazăzi de Ploeşti, a cunoscut o epocă 
de splendoare în veacul al XV-lea. Cu tot caracterul diminutiv 
al numelui, era un târg însemnat, cu multi locuitori, cu prăvălii 
numeroase. Basarab cel Bătrân şedea mai bucuros aici decât în 
celelalte curți domnești; Vlad "Țepeș a zidit la 'Târgşor o biserică 
în anul 1461; pisania ei, frumos sculptată, am descoperit-o după 
război. Tradiția locală vorbește de șapte mânăstiri, noi zicem 
mai curând biserici, care ar fi fost pe vremuri aici; astăzi se mai 
văd încă ruinele a trei dintre aceste lăcașuri. Aproape de Târgșor 
era Gherghița, oraș întemeiat, al cărui consiliu comunal — deci 
judeţul și pärgarii — se judeca pe la 1560 cu satul Melestii pentru 
moşie. Cästigänd procesul, domnul întăreşte orășenilor — citez din 
act — « moşia din toate părțile împrejurul orașului, cum au ţinut 
de mult, pentrucă a fost bătrână și dreaptă moșie » a lor. Nu ştim 
sigur unde venea târgul Sâcuzenilor, poate la Bucovul de astăzi; 
în 1431, el e pomenit printre așezările orășenești și punctele de 
vamă cărora domnul le comunică reînnoirea privilegiului comercial 
al Braşovenilor. Astăzi, si Tärgsorul şi Gherghița si Bucovul — în 
ipoteza că aici au fost Säcuienii — sunt simple sate. In schimb, s'au 
ridicat Ploestii, care pe vremea lui Mihai Viteazul erau un sat de 
moșneni. Același îndoit fenomen s'a petrecut în ţinutul Putnei, 
aproape de hotarul Munteniei. Era aici, pe vremea lui Ștefan cel 

Mare, un tärg, numit tärgul Putnei, pe apa cu acelasi nume, 
unde negustorii care treceau cu märfuri spre Milcov trebuiau sä 
plătească vamă. O sută de ani după aceea, așezarea dispăruse, 
dovadă documentul din 16 Aprilie 1559, dela Alexandru Lä- 
pusneanu, în care se vorbeşte de «o jumătate de sat din partea de 
sus pe Putna, unde au fost târgul Putnei »: e vorba de satul numit 
azi Boloteștii; o parte din moşia acestuia mai păstrează încă numele 
de « hotarul tärgovet ». S'au ridicat, în schimb, Focsanii, pomeniţi 
pentru prima dată cu prilejul unei lupte a lui loan Vodă Viteazul, 
zis si cel Cumplit, in 1574. Tot aşa a decăzut si a dispărut târgul 
Trotușului, în favoarea Târgului Ocnei. Târgul Șcheia, din ţinutul 
Romanului, a ajuns un sat; Târgul Sărata, pe malul stâng al 
Prutului, mai sus de gura Särätii, dispăruse pe vremea lui Ștefan 
cel Mare; ni s'a păstrat un document din 1489, prin care domnul 
întăreşte lui Lupe armasul, între altele, si o seliste la Prut «unde 
a fost târgul Säratii ». 

In sfârșit, alte aşezări orășenești şi-au schimbat vatra : locuitorii 
au părăsit vechile locuințe și s'au mutat în apropiere, unde erau 
mai la adăpost. Așa s'a întâmplat cu Adjudul vechi, ameninţat 
de apele Siretului si cu Orheiul, a cărui mutare s'a petrecut pro- 
babil în cursul veacului al XVI-lea, deoarece un document din 
1618 vorbeşte deja de « Orheiul vechi ». 

Cauzele pentru care atâtea vechi oraşe si târguri româneşti 
au decăzut sau chiar au dispărut cu totul sunt de mai multe feluri. 
Unele așezări au fost prea «în calea räutätilor », cum spune atât 
de expresiv cronicarul, prea în calea năvălirilor tätäresti sau a 
oștilor ruseşti si turceşti; altele, dimpotrivă, n'au mai fost «în 
calea negustorilor », deoarece s'au schimbat cu vremea curentele 
comerciale si s'au deschis drumuri noi. In sfârșit, câteodată, 
vatra s'a dovedit a fi rău pusă, supusă primejdiei innecului, de 
pildă, şi a trebuit schimbată. In genere, viața târgurilor si orașelor 
noastre n'a fost prea fericită si nici nu putea fi, în împrejurările 
istorice prin care am trecut; de aceea, nici nu s'a ajuns la amploarea 
și la realizările din apusul Europei, unde a fost mai multă linişte, 
mai mult răgaz. 

CONST. C. GIURESCU 


PROBLEMA RENAŞTERII 


In momentul în care popoarele din Sud-Estul Europei cădeau 
unul după altul sub stăpânirea turcească si aveau să fie reduse, 
pentru patru secole, la o luptă desperată pentru apărarea ființei 
lor naţionale, popoarele din Apus ajungeau în posesiunea unor 
noi forțe, materiale și morale, care aveau să le schimbe radical 
felul de a concepe viața si natura, societatea și politica, arta si 
știința. 

Dela începutul secolului XIV-lea până la mijlocul secolului 
XVI-lea, un curent de înnoire străbate lumea occidentală. Cuge- 
tarea rupe cadrele înguste ale filosofiei medievale, se desbarä 
de metodele sterpe ale scolasticei, proclamă suveranitatea rațiunii 
împotriva tradiției si ia din nou în cercetare marile Beob lemne 
ale existenţei și ale moralei. 

Stăpânirea absolută pe care Biserica o exercitase asupra con- 
ştiinţelor începe să fie contestată și viața intelectuală se separă 
de istoria Bisericii. Clerul pierde direcția activității culturale; 
arta, literatura si ştiinţa scuturä tutela Bisericii si-si propun ca 
obiect de studiu omul si natura. Un ideal pur uman, care-şi gă- 
sise expresia cea mai desăvârșită în arta şi literatura antică, înlo- 
cuieste misticismul medieval, care vedea idealul perfecțiunii 
omenești în supunerea călugărului şi în contemplarea misticului. 
Societatea laică respinge ideea tristă a corupției și neputinței 
omeneşti și începe să organizeze viața pe baze noi, nu pentru 
fericirea de dincolo de mormânt, ci în vederea multumirii pe 
pământ. 

Industria şi comerțul înfloresc, oamenii ies din izolarea în care 
îi tinuse feudalitatea, raporturile dintre grupurile sociale se în- 
multesc, orizontul se lărgeşte. Burghezia restabilește securitatea 

în orașele Italiei si ale Flandrei, în timp ce monarhia pune capăt 
anarhiei feudale în Franţa, Spania și Anglia şi, unde domnește 
liniște, se desvoltä artele și meseriile, crește bună starea si, pe 
măsură ce bună starea creşte, se deșteaptă în oameni gustul de 
viață și încrederea în propriile lor puteri. 

Navigatorii, aruncându-se pe toate drumurile mării, descoperă 
India și America și deschid activităţi omeneşti posibilități nebă- 
nuite, iar oamenii de știință determină forma pământului si sistemul 
cosmic, pun baza științelor naturale, întemeiază filologia și istoria 
modernă, inventează tipografia si dau un nou imbold literelor. 

Cele două instituții universale, Papalitatea și Imperiul, care 
au stăpânit lumea medievală, își pierd puterea lor de atracţie. 
Republica creştină se desface în State nationale. Franţa, Spania 
si Anglia, rezolvindu-și problemele lor interne, își îndreaptă pri- 
virea în afară. Din națională, politica devine internațională. 

Pretenţiile Bisericii de a conduce societatea laică nu sunt 
contestate numai în domeniul temporal, ci şi în domeniul spiri- 
tual. Poporul aspiră la o viață religioasă mai simplă, mai spon- 
tană si mai adâncă, iar umaniștii visează un creştinism rațional 
si tolerant, care să respecte principiul liberei cercetări. Autori- 
tätile laice, principi si orașe, vreau să-și întindă stăpânirea și să 
controleze toată activitatea supușilor lor. Aceste forțe sunt destul 
de puternice pentru a clătina prestigiul milenar al Bisericii ca- 
tolice si a o reduce la rolul unei instituții de educaţie si de mo- 
ralizare. 

Reforma a venit deci să completeze și să lărgească opera de 
emancipare întreprinsă de Renaștere. 

In toate domeniile activității omeneşti, se constată o adâncă 
prefacere care anunţă sfârşitul Evul Mediului și începutul erei 
moderne. Această perioadă de tranziție se numeşte Renaștere. 


I 


Renästerea e pentru unii minunata inflorire a literelor si artelor, 
care s'a produs in Italia după descoperirea antichităţii clasice; 
pentru alţii, Renaşterea e perioada de transitie dela Evul Mediu 
la epoca modernă, când popoarele occidentale au intrat în stă- 
pânirea unor forte materiale și morale noi si au putut să-și exer- 
cite mai liber facultățile decât în Evul Mediu. 


6* 

Prima definitie exprimä ideea pe care oamenii si-au fäcut-o 
despre Renastere, din secolul XVI-lea pänä la mijlocul secolului 
XIX-lea; a doua definitie insistä asupra transformärilor, de ordin 
nu numai intelectual si artistic, ci si economic, social si politic, 
care s'au produs la sfârșitul Evului Mediu si ne indrituiesc să inter- 
calăm, între Evul Mediu şi epoca modernă, o nouă perioadă isto- 
rică, Renaşterea. 

Intre aceste două definiții se cuprinde întreg progresul rea- 
lizat, în domeniul istoriografiei Renașterii, dela mijlocul secolului 
XIX-lea până azi. 

In înțelesul actual de epocă istorică, cuvântul « Renaștere» 
nu se întrebuințează decât dela mijlocul secolului al XIX-lea. 
Jules Michelet, cel dintâi, i-a dat acest înţeles intitulând La 
Renaissance, volumul VII, care se ocupă cu secolul XVI-lea din 
Istoria Frantei (1855). Caracteristica esențială a acestei epoci e, 
pentru Michelet, «descoperirea lumii, descoperirea omului ». 

Succesul predigios al termenului și al definiției lui Michelet 
se datorește însă operei istoricului elvețian Iacob Burckhardt, 
publicată in 1860, sub titlul: Die Cultur der Renaissance in Italien. 
Burckhardt adoptă textual definiţia lui Michelet, dar atribue 
exclusiv Italiei meritul de a fi descoperit natura si omul si derivă 
cultura Renașterii din contopirea spiritului clasic cu geniul ita- 
lian. Umanismul şi arta au rămas dela Burckhardt elementele 
fundamentale care caracterizează epoca Renașterii. 

Expresiile renaissance, rinascita, reformatio, restitutio erau cu- 
rente incä din secolul XVI-lea, dar se intrebuintau in sens deosebit 
si cu totul resträns. 

Beatus Rhenanus vorbeste de « renasterea evlaviei », iar Zwingli 
de «nädejdea in renasterea lui Christos » (spes renascentis Christi). 
Lefevre d’Etaples de «reforma crestinismului » (reformatio rei 
christianae), iar Melanchton exclamä, in lectia sa de deschidere 
dela Universitatea din Wittenberg, în 1518: O nos felices, si recta 
studia deüm favore renascantur ! 

Primul biograf al artistilor italieni, Giorgio Vasari, el insusi 
pictor, isi propune sä scrie istoria artei italiene, dalla rinascita di 
questi arti sino al secolo che noi viviamo, dela renasterea artelor, 
pänä in vremea artistului (1560). Vasari incepe istoria artelor cu 

Cimabue și cu Giotto, prin care, la sfârșitul secolului XIII-lea, 
« maniera bizantină s'a stins si a început una nouă». Giotto « re- 
deşteaptă si reînvie arta aproape moartă » imitând natura, de aceea 
«a meritat să fie numit discipolul naturii și nu al altora ». Pasajul 
acesta, de însemnătate capitală, dovedeşte că Vasari nu atribuia 
renașterea artelor influentii antichităţii: după el, Giotto a reînnoit 
pictura studiind natura, nu imitând pe cei vechi. 

In Franța, de asemenea, cuvântul la renaissance era răspândit 
înainte ca Michelet să-l fi aplicat secolului XVI-lea. Montesquieu 
a vorbit de «renașterea vechiului drept francez » (la renaissarce 
de notre vieux droit français), iar Voltaire a salutat în epoca lui 
Francisc I «renașterea literelor până atunci despretuite » (la 
renaissance des lettres jusqu'alors meprisees). Toate aceste expresii 
se rapoartă la un gen de activitate particulară și restrânsă (religie, 
arte, litere, ştiinţe) si înseamnă restaurare, reinflorire, reînviere, 
impuls nou de viață. 

Imaginea care se află la baza tuturor acestor expresii derivă, 
cum a arătat-o Konrad Burdach, din fondul mitic-religios care 
a sădit în sufletul omului credința în revenirea vârstei de aur și 
a creat mitul pasärei Phoenix, legenda apei tineretei si diversele 
forme ale unei renașteri după moarte. Noul testament, prin epi- 
zodul învierii lui lisus din mormânt, prin făgăduinţa unei noi 
vieți după moarte şi prin ideea că moartea e condiția necesară 
a renașterii (« Numai cine se va naște din nou va intra întru îm- 
pärätia lui Dumnezeu ») a făcut din «renaștere » o noţiune fami- 
liară pentru orice creştin. Aplicarea ei la renașterea antichității 
s'a făcut prin simplă extensiune, S'a vorbit de renașterea literelor 
şi artelor antice, cum s'a vorbit de reînvierea lui Christos. 

Un pas mai departe s'a făcut când Italia a secularizat termenul, 
dându-i o acceptie politică şi națională. Italienii nu pierduseră 
niciodată amintirea faptelor glorioase ale Romei. Nici chiar în 
timpul republicilor urbane din secolele XII-lea și XIII-lea, când 
oamenii se deprinseseră să reducă totul la interesele și prestigiul 
orașului lor, nu se stinsese ideea că, în timpul Romanilor, a existat 
o altă viață, mai largă, mai puternică și mai glorioasă, despre care 
mărturiseau ruinile monumentelor și amintirile scriitorilor. Această 
viață a fost distrusă de barbari; artele, literele și ştiinţele au fost 
părăsite si o epocă de decădere s'a coborit asupra Italiei, până 

cänd descoperirea literelor antice in secolul al XIV-lea a imprästiat 
intunecimile «gotice ». Flavio Biondo, unul din cei mai învăţaţi 
istorici din secolul XV-lea, începe istoria Florenței cu anul, 410 
când Roma a fost ocupată de Goti. Machiavelli, de asemenea, îşi 
începe istoria cu invazia barbarilor, dar el nu se interesează atât 
de efectele căderii Imperiului roman, cât de însemnătatea noilor 
puteri, ca Imperiul şi Papalitatea, care se ridică, si de care Italia 
trebue să ţină seamă. Asa s'a format noțiunea Evului Mediu ca 
o perioadă de decădere. 

Ideea că gloria trecutului, întunecată de barbaria «gotică », 
poate fi adusă din nou la lumină si credința că vechile comori 
de frumuseţe și adevăr pot fi reconstituite din manuscrisele vechi, 
a dat un nou și puternic imbold studiilor clasice. Dela Petrarca 
încoace, învățații s'au întors cu încredere si cu insufletire spre 
scriitorii antici si din contactul cu literatura antică, înțeleasă 
din generaţie în generaţie mai bine, a rezultat conștiința deosebit 
de prețioasă că timpurile se schimbă şi că icoana adevărată a unei 
epoci poate fi reconstituită din documentele ei contemporane. 
Asa s'a născut concepția istorică modernă. 

Tot ca o urmare a acestei noi experienţe, prezentul s'a înfă- 
tisat sub forma unei restaurări. După perioada de decădere, care 
durează dela invazia barbarilor, prezentul trebue să fie o perioadă 
de reînnoire, de reînflorire, de renaştere. Desvoltarea sentimen- 
tului national si evoluţia intelectuală a Italienilor întâlnesc ideea 
biblică de reînnoire şi de reinviere. 

Nu e de mirare dacă umanistii din secolul XIV-lea si XV-lea 
s'au servit de această imagine ori de câte ori voiau să exprime 
transformarea care se petrecea sub ochii lor. Insufletirea lor in 
faţa antichităţii regăsite era atât de mare, încât și-au închipuit 
că o nouă eră începe cu ei, că o lume întreagă răsare din antichi- 
tatea regăsită. « Cu zilele noastre începe o nouă epocă», scrie 
Fichet lui Gaguin în 1472, pentru a se felicita de avântul pe care 
l-a luat studiul literelor clasice, iar Nicolas de Bourbon avea im- 
presia că, după o epocă de întuneric şi de rătăcire, « Christos s'a 
îndurat de neamul omenesc şi a restaurat universul ruinat». 
Monstrii ignoranței si nebuniei au fost räpusi, « și, pe căi minunate, 
adevărul s'a coborit din nou pe pământ». 

Reînflorire, restaurare, reînnoire, revelaţie, reformă, renaștere, 

— iată termenii de care se servesc de cele mai multe ori mar- 
torii oculari ai revoluţiei care se săvârşeşte la sfârşitul secolului 
XV-lea. Amintiri biblice, legendare si politice se combină pentru 
a forma si răspândi concepția unei treceri brusce dela o stare 
de lucruri la alta, cu desăvârşire nouă. Această concepţie a acre- 
ditat, până în secolul al XIX-lea, ideea că Evul Mediu n’a fost 
decât o epocă de barbarie din care nimic nu s'a continuat în epoca 
modernă şi ideea că cultura modernă nu datează decât dela Re- 
naştere. Aceasta era concepția despre Renaștere, când a apărut 
studiul lui Burckhardt. 


II 


Iacob Burckhardt a lărgit noțiunea Renașterii la sfera si in- 
semnätatea unei perioade culturale, i-a accentuat caracterul unitar 
şi i-a definit conținutul prin două elemente principale: uma- 
nismul şi arta. Ideea originală a lui Burckhardt e că Renaşterea 
s'a produs în Italia din unirea geniului italian cu spiritul antic. 
Rezultatul cel mai însemnat al acestei uniri e individualismul, 
care deosebeşte omul modern de tipul medieval. Omul modern 
e individualist, fiindcă nu se bizue decât pe propriile sale puteri 
pentru a-și realiza scopul în viață; omul medieval nu se poate 
afirma decât în cadrul unei colectivități, corporație, Biserică 
sau Stat. In formarea şi emanciparea omului modern, antichitatea 
a jucat, după Burckhardt, un rol însemnat, de aceea « Cultura 
Renașterii în Italia » acordă o atenție deosebită umanismului. 

Dar ceea ce, după acelaşi autor, constitue adevărată superio- 
ritate a culturii Renașterii e faptul că s'a exprimat mai ales în 
artă. Burckhardt a studiat Renașterea din punctul de vedere 
al istoricului artei, care consideră arta ca suprema încoronare şi 
justificare a oricărei culturi. După criterii artistice s'a făcut si 
delimitarea în timp a epocii: Renașterea lui Burckhardt ţine dela 
Giotto si Dante până la Michelangelo, adică dela începutul seco- 
lului XIV-lea până la mijlocul secolului XVI-lea. 

Burckhardt a descris în colorile cele mai vii elementele origi- 
nale şi moderne ale Renașterii şi, opunându-le Evului Mediu, 
le-a scos puternic în relief. Dar, în grija lui de a sublinia ceea ce 
e constant si tipic, a ajuns la un tablou static, compus din reali- 
tăți imobile, și istoria e un proces de acte veșnic noi, care nu 


568 REVISTA FUNDATIILOR REGALE 


se repetă niciodată. In concepţia, cu totul antiistorică, a lui Buck- 
hardt, o prăpastie separă Renașterea de Evul Mediu si Italia de 
restul Europei. Burckhardt a nesocotit aportul Evului Mediu în 
formarea Renaşterii si solidaritatea culturală care lega Italia de 
celelalte țări occidentale. Cultura Renașterii in Italia nu e re- 
zultatul unor cercetări științifice, ci produsul unor impresii artistice 
si proiecția în trecut a valorilor și aspirațiilor autorului. Burckhardt 
a fost un diletant de geniu, care n'a căutat în spectacolul pe care 
îl oferea Renaşterea decât un prilej de plăcere estetică. 

Cu toată ambiția lui de-a înfățișa întreaga civilizație italiană 
din secolul XV-lea și XVI-lea, adică de-a ţine seamă de toate 
elementele care au constituit viața poporului italian timp de 
două secole (viaţa publică si privată, obiceiurile, religia, știința 
şi filosofia), Burckhardt n'a făcut decât să continue vechea con- 
ceptie tradițională care reducea esența Renaşterii la manifestările 
ei artistice si umaniste. 

Burckhardt a rămas credincios tradiţiei și atunci când men- 
ține Renaşterea italiană în splendida ei izolare, si faţă de epoca 
anterioară, si față de celelalte ţări europene. Burckhardt nici n'a 
atins problema originii. Pentru el, Renașterea rămâne «o floare 
răsărită brusc în deșert». 

Cu toate acestea, puţine opere istorice au exercitat o influență 
mai puternică decât a lui Burckhardt. Cultura Renaşterii în Italia 
a fost luată ca bază pentru cercetările ulterioare, si istoricii s'au 
deprins să privească epoca Renașterii cu ochii lui Burckhardt 
si să-i considere concluziile lui ca fapte definitiv câştigate pentru 
știință. 


II 


La un rezultat asemänätor a ajuns, in acelasi timp, si inde- 
pendent de Burckhardt, filologul german Georg Voigt. In cartea 
sa, apärutä in 1859, Die Wiederbelebung des klassischen Altertums 
(Renașterea antichităţii clasice), al cărui titlu nu e decât circum- 
scrierea germană a termenului Renaissance, Voigt explică cultura 
Renaşterii prin descoperirea antichităţii clasice. Evenimentele 
economice și politice nu prezintă pentru el nici un interes. Cartea 
sa se întemeiază exclusiv pe documentele literare, mai ales latine, 
ale umaniștilor, interpretate după regulile criticie filologice, 

din punctul de vedere al autenticității și exactitätii textului. Con- 
ceptia lui, deși asemănătoare cu a lui Burckhardt, n'a avut înrâu- 
rire decât asupra unui cerc restrâns de învățați. 

Concepţia despre Renaștere a lui Burckhardt și Voigt a fost 
considerată ca o dogmă și nimeni n'a mai încercat după ei să dea 
un tablou, general al epocei. Istoricii și-au restrâns cercetările la 
probleme de amănunt, în cadrul tabloului general schițat de 
Burckhardt şi Voigt. Rezultatul acestor cercetări de amănunt 
a arătat că descrierile strălucite ale lui Burckhardt nu corespund 
totdeauna cu realitatea, care e mai brutală, mai pedantă, mai 
“complexă decât ne-a prezentat-o talentul descriptiv al istoricului 
elveţian. 

In al doilea rând, concepția lui Burckhardt și Voigt presupune 
că între Renaștere și Evul Mediu a fost o prăpastie. Printr'un 
examen mai atent al condițiilor religioase, intelectuale, sociale, 
politice si economice, Thode, Gebhardt, Burdach, Troeltsch, etc. 
au dovedit că legătura de continuitate între Evul Mediu si Re- 
naștere n'a fost niciodată întreruptă şi că Renaşterea, departe de 
a fi negarea Evului Mediu, e rezultatul desvoltării forțelor medievale. 

In cartea sa Franz von Assisi und die Anfänge der Kunst der 
Renaissance (Francisc de Assisi si începutul artei Renașterii, 
1885), Henry Thode admite că aportul esențial al Renașterii a 
fost emanciparea individului, dar o explică prin transformarea 
religioasă care s'a produs în secolul XIII-lea şi pe care o personi- 
fică Francisc de Assisi. 

Individualismul puternic al Sfântului Francisc de Assisi s'a 
manifestat sub forma unei arzătoare iubiri de Dumnezeu, de oa- 
meni si de natură. «Il Poverello », cum îi spunea poporul italian, 
devine centrul de cristalizare a tendintelor care duc la emanci- 
parea individului, la creearea unei noi poezii si la presimtirea 
libertății gândirii. Natura nu mai e socotită ca un obiect de ură, 
ci ca revelarea vizibilă a divinității. Sentimentul mistic al naturii 
a creeat condiţia necesară pentru desvoltarea artei noi, in care 
noul curent și-a găsit expresia cea mai înaltă. Sensul intim al fra- 
ternitätii universale, misticismul sentimental și realismul naiv 
liberează arta de influența bizantină și o îndreaptă spre observarea 
naturii si a omului. Arta e expresia cea mai înaltă a Renașterii, 
dar literatura și știința își au, de asemenea, izvorul în mișcarea 

franciscană. Tendința misticismului franciscan de a ieși din sfera 
pur religioasă, pentru a atinge esența omului şi idealul unei cul- 
turi mai libere, a format mentalitatea care singură permitea oa- 
menilor să înțeleagă spiritul critic. 

Emanciparea spiritului laic nu se datorește deci, cum susține 
Burckhardt, influenţei antichității clasice, descoperite din timpul 
Renașterii, ci desvoltärii creștinismului. Influența antichităţii 
asupra artei Renaşterii n'a fost decât exterioară şi s'a redus la 
instrucție de formă. 

Cartea lui 'Thode, care făcea din Renaștere o epocă profund 
religioasă și prezenta individualismul ca un rezultat al misticismului 
franciscan, a exercitat o influență salutară, determinând o reac- 
tiune împotriva tezei lui Burckhardt. Considerată in sine, teza lui 
Thode e tot așa de vulnerabilă ca și a lui Burckhard. Sărăcia, 
ascetismul şi misticismul lui «San Francesco» sunt în contra- 
dictie flagrantă cu idealul Renașterii. 

Istoricul german Konrad Burdach a sperat să descopere esența 
intimă a Renașterii, cercetând originea noțiunii de « Renaștere ». 
Metoda implică credinţa că termenul de Renaștere exprimă con- 
ţinutul întreg al epocei. Pornind dela originea religioasă a cuvân- 
tului « Renaștere », Burdach conchide că Renaşterea nu e destep- 
tarea artei și literaturii clasice, ci un proces de transformare in- 
ternă care tinde să reînnoiască individul şi genul omenesc în spi- 
ritul reformei franciscane. Regenerarea, pur religioasă la început, 
a fost secularizată treptat sub influența amintirilor Romei, a tra- 
dițiilor nationale si a aspiratiei Italiei spre un nou Imperiu roman. 
Figura reprezentativă a acestor tendințe e Cola di Rienzo, care 
a încercat, la mijlocul secolului al XIV-lea, să restaureze repu- 
blica romană în toată strălucirea şi puterea ei. In manifestele lui, 
ideea de regenerare creștină se confundă cu visul patriotic ale 
unei reînvieri a Romei. 

Burdach n'a izbutit să facă din Cola di Rienzo unul din reno- 
vatorii culturii universale, nici să deducă conţinutul Renașterii 
din originea cuvântului. Aducând însă noi dovezi în favoarea 
tezei că Renaşterea e continuarea Evului Mediu, a contribuit la 
modificarea tezii lui Burckhardt. 

Karl Neumann, in Byzantinische Kultur und Renaissance 
(Stuttgart, 1903), consideră instituţiile Barbarilor si cultura creștină 


PROBLEMA RENAŞTERII 571 


din Evul Mediu ca adevăratele forte creatoare ale Renaşterii. 
Realismul, care a transformat arta și literele s'a manifestat, în. 
Nordul si Sudul Alpilor, independent de influența antichităţii, 
și a fost rezultatul civilizației medievale şi creştine. 

Wilhelm Dilthery în Weltauschauung und Analyse des Menschen 
seit Renaissance und Reformation (1913), (Concepţia despre lume 
și analiza omului dela Renaștere și Reformă) a examinat pro- 
blema Renașterii în raport cu Reforma si cu epoca modernă, si 
a considerat individualismul Renaşterii sub unghiul nou al eticei 
protestante. 

Din toate aceste opere, se desprinde concluzia că Renașterea 
e o mișcare culturală, care s'a produs în Italia sub influenţa ge- 
niului italian și se caracterizează prin aprecierea vieții din punct 
de vedere artistic si umanistic, prin slăbirea sentimentului uni- 
versalist și prin manifestarea unui individualism mai accentuat. 
Rostul ei a fost să pună capăt Evului Mediu si să formeze tranziția 
la epoca modernă. 


IV 


Această concepție a provocat obiecții serioase. Umanismul și 
arta sunt, fără îndoială, trăsăturile cele mai caracteristice ale Re- 
naşterii, dar, în viața unui popor, care e adevăratul purtător al 
oricărei culturi, arta şi literatura joacă un rol mai puțin însemnat 
decât se crede. In al doilea rând, cultura însăși e produsul anu- 
mitor condiții generale și al unei structuri sociale determinate. 
Inflorirea artei, rafinarea personalității, lărgirea culturii umaniste 
sunt fenomene de ordin secundar produse accesorii, rezultate 
ale unor fapte de altă natură. Condiţiile de ordin natural si mate- 
rial economic si social au exercitat si aici o influență covârșitoare, 
dela care trebue să pornească orice explicaţie. Or, în această pri- 
vintä, cercetările au rămas la suprafață. Deşi studiile lui Schmoller, 
Sombart, Davidson, Ehrenberg, Stieder, Villari, Volpe, Caggere 
etc. au arătat însemnătatea, pentru începutul epocei moderne, a 
transformărilor economice si, în deosebi, a ivirii capitalismului, 
urmașii lui Burckhardt au continuat să vadă în individualism 
calitatea dominantă a Renașterii, motivul unic a cărui manifestare 
au urmărit-o în toate domeniile de activitate: artă, literatură, filo- 
sofie, morală, religie si politică. Dar ei nu şi-au pus întrebarea, 

dacä acest individualism nu e al insusi produsul unor forte mai 
adänci si al unor conditii de existentä deosebite. Pentru ca o nouä 
mentalitate sä se afirme, era nevoie ca piedicile pe care conditiile 
medievale de viatä le opuneau liberei desvoltäri de personalitäti 
sä fie inläturate. Si aceste conditii au fost pentru prima datä rea- 
lizate în orașele comerciale si industriale ale Italiei, ale Tärilor 
de Jos si ale Germaniei meridionale. Aici se creeazä mai intäi 
o viatä economicä independentä de suzeranitatea feudalä, care 
nu mai urmäreste exclusiv indestularea nevoilor comunitätii, ci 
produce pentru piatä, pentru vänzare si are ca stimulent cästigul 
personal. Din sänul meseriasilor si negustorilor, care reprezintä 
noua formä de productie, se ridicä, incepänd cu secolul XIII-lea, 
o categorie de mari capitaliști, care organizaezä industria si co- 
mertul pe baze noi si formeazä o nouä clasä de oameni energici, 
întreprinzători si fără scrupule. Nu e o simplă întâmplare că 
Renaşterea începe in Italia, odată cu desvoltarea comunelor si a 
burgheziei care pun capăt regimului feudal și stăpânirii imperiale, 
si se sfârşeşte cu stabilirea stăpânirii spaniole asupra peninsulei. 
Renașterea italiană coincide cu epoca de supremație economică 
si de independență politică a Italiei. Principatul absolut (Signoria } 
în care Burckhardt vedea fenomenul caracteristic al politicei 
italiene n'a fost decât simptomul de desagregare și de decădere 
al instituţiilor comunale, în cadrul cărora s'a desvoltat societatea 
Renaşterii, 

Viaţa politică a Renaşterii a fost o veşnică neînțelegere pentru 
Burckhardt și continuatorii săi. Ei n'au văzut în lupta dintre 
Ghibelini și Guelfi decât manifestarea temperamentului individualist 
al Italienilor, pe când, în realitate, Guelfii reprezentau, împotriva 
nobililor ghibelini, burghezia comercială si industrială, care 
năzuia spre putere si care, pretutindeni unde a cucerit puterea, 
a sfărâmat fără milă legăturile feudale dintre oameni, ordinea 
economică patriarhală, sentimentalismul religios și entusiasmul 
cavaleresc, pentru a nu lăsa altă legătură între oameni decât cal- 
culul rece şi necrutätoarea plată în bani. Burghezia a supus ora- 
șului satele şi, în locul economiei naturale, în care necesitățile 
populaţiei erau limitate la produsele locale, a creeat noi nece- 
sitäti care nu puteau fi îndestulate decât cu produsele țărilor celor 
mai îndepărtate. Răspunzând acestor nevoi, comerțul interna- 

tional se desvoltă și formează o clasă de oameni indräzneti si intre- 
prinzători, care înlocuiesc nobilimea feudală si iau direcția vieţii 
economice şi politice. 

In Anglia, Franţa si Spania, burghezia a centralizat mijloacele 
de producţie si a făcut din tot teritoriul acestor ţări o singură 
unitate economică. Consecința fatală a acestor transformări a 
fost concentrarea politică și formarea primelor monarhii mo- 
derne unificate. 

Italia și cu Germania, din cauza tendințelor divergente ale 
principalelor centre economice, au rămas împărțite în o mulțime 
de principate și republici comunale si nu s'au putut constitui ca 
state unitare. Tendintele de unificare au fost mai slabe decât 
cele de descentralizare. 

In fața Germanilor, Francezilor, Englezilor, Spaniolilor și 
Arabilor pe care-i exploatau, negustorii şi bancherii italieni au 
putut să se simtă frați, oricare ar fi fost locul lor de origine. Sen- 
timentul unității s'a manifestat, cu toată diviziunea politică, în 
răspândirea cuvântului Italia, pe care Inocențiu III, încă din 
1200, îl propune tuturor locuitorilor peninsulei ca un simbol 
de unire împotriva agresorului german. Italia mia a lui Petrarca 
îmbogățește rezonanța sentimentală a cuvântului prin toate re- 
sursele artei, iar umanistii, în frunte cu Machiavelli si Guicciar- 
dini, precizează noțiunea prin referința la trecut și la exemplul 
marilor monarhii vecine. 

Dar conștiința națională a Italiei n'a fost destul de puternică 
încât să învingă particularismul diferitelor republici și principate 
care o compuneau și să le unească, în faţa năvălitorilor străini. 
Florentinii, care dintre toți Italienii au atins cel mai înalt grad 
de desvoltare culturală şi națională, prefereau să ajungă sub stăpâ- 
nire străină decât să renunțe la independența comunelor. Parti- 
cularismul a fost mai puternic decât sentimentul unităţii, fiindca 
economia italiană era organizată pe baze particulariste și antago- 
niste. Interesele esențiale ale Veneţiei erau în Orient, ale Flo- 
rentinilor în Franța și în Regatul napolitan, ale Genovezilor în 
Orient si în Spania, ale Milanezilor în Elveţia, Germania si Spa- 
nia, ale Papilor în toată lumea catolică. Iată de ce, în marile con- 
flicte internaționale care încep cu expediția lui Carol VIII (1494), 
Italia divizată oferă spectacolul haotic al unui mare popor, se 

pierdea in ıntrigi, trädäri si crime. «Crima ca operä de artä» 
in care Burckhardt vede altä manifestare caracteristicä a indivi- 
dualismului italian nu e decät consecinta acestei sfäsieri interne, 
care ia politicei italiene orice claritate si orice justificare supe- 
rioară. De ce ar fi mai moral să lupti alături de Veneţia împotriva 
Imperiului, decât alături de Milano împotriva Franţei? De aceea 
condottierii trec din tabără în tabără, fără sentimentul că sävärsesc 
un act de trădare de țară. 

Particularismul local, care-și are temelia în particularismul 
economic, explică și slăbiciunea Italiei din timpul Renaşterii. 
Instinctul politic si interesul pasionat al Italienilor pentru pro- 
blemele de organizare a Statului și pentru ceea ce privește rapor- 
turile dintre oameni se explică nu prin «geniul naţional», ci 
prin condiţiile de existență ale Republicilor comunale, în care 
toți cetățenii erau chemaţi să se pronunțe asupra problemelor de 
rezolvirea cărora depindea prosperitatea sau ruina fiecăruia dintre 
dânșii. Florentinii puteau spune, cu Machiavelli, că «iubesc 
Statul mai mult decât sufletul lor », fiindcă nu datorau superio- 
ritatea lor materială, intelectuală si artistică vechilor instituții 
medievale, Imperiul și Papalitatea, ci Republicii florentine. 

Spiritul laic, realist si practic, care deosebește omul modern 
de omul medieval, e produsul acestui mediu și. nu al culturii 
umaniste. Literatura clasică ar fi rămas şi mai departe literă 
moartă, dacă spiritul pozitivist, care s'a desvoltat în republicile 
italiene, exact ca în republicile greceşti, nu i-ar fi însuflat o noua 
viață. In dorinţa lor de a-și făuri un nou ideal de viață, mai în 
armonie cu realitățile timpului, Italienii Renaşterii s'au întors 
spre antichitatea clasică si au găsit în operele ei programul de 
gândire si de acțiune, modelul de urmat si o nouă concepţie de 
vieață, tocmai fiindcă le-au căutat si le-au simțit nevoia. Anti- 
chitatea clasică, făuritoare a spiritului modern, e un contrasens: 
nu antichitatea a format spiritul modern, ci spiritul modern a 
descoperit antichitatea. De asemenea limba populară, care con- 
tribue fără îndoială afirmația superioară a geniului național și 
principalul instrument de cultură a fiecărui popor, nu e creația 
umanistilor, ci a poporului. Capitalismul care a unificat teritoriul, 
a centralizat mijloacele de producţie și a concentrat populația 
sub o singură direcţie, a creeat condiţiile indispensabile pentru 

desvoltarea și unificarea limbii si pentru trezirea conștiinței na- 
tionale. Apariţia capitalismului a fost condiția prealabilă a oricărei 
desvoltări culturale superioare, și observaţia aceasta se poate ve- 
rifica în toate țările, unde a apărut capitalismul. Dacă Renașterea 
s'a desvoltat mai de vreme și mai strălucit în Italia, ea nu e un fe- 
nomen exclusiv italian. Fenomenele ei caracteristice s'au produs 
în toate ţările occidentale, unde capitalismul a creeat o puternică 
societate burgheză. 


vV 


Punând la baza expunerii noastre principiul că marile transfor- 
mări, care au pregătit epoca modernă, se datoresc apariției capi- 
talismului, putem, pentru comoditatea și claritatea expunerii, 
să vorbim de Renaștere politică, intelectuală, artistică, morală 
și religioasă Nu trebue însă să uităm nici o clipă că acestea sunt 
efectele secundare ale fenomenului central, care e nașterea capi- 
talismului. Renaşterea, în domeniul economic, e revoluția care, 
în secolul XIV-lea, dintr'o populaţie pur agrară a făcut o popu- 
latie cu oraşe înfloritoare, cu o industrie independentă și cu un 
comerţ activ, a ruinat regimul feudal și a schimbat condiţiile de 
existență ale omului. Economia agrară închisă a fost înlocuită cu 
economia capitalistă. Oamenii nu mai produc exclusiv pentru 
nevoile lor, ci caută să obțină un prisos pentru vânzare. Activi- 
tatea industrială și comercială dă naştere unei clase noi, bur- 
ghezia, care surpă supremația politică și economică a nobilimii. 
Nobilimea feudală își păstrează preeminenta socială, dar își pierde 
în epoca modernă supremaţia politică şi economică. Conducerea 
politică trece în mâinile regelui, iar conducerea economică în mâi- 
nile burgheziei. 

Descoperirile geografice au răsturnat cosmografia traditio- 
nală si au arătat necesitatea de-a reconstrui ştiinţa pe baze noi, 
largi și mai solide. Știința nu mai înseamnă un tezaur revelat 
sau constituit odată și pentru totdeauna, ci totalul cunoștințelor, 
transformate si imbogätite necontenit prin observaţie, experienţă 
şi reflecţie. « Știința » inmuabilă e înlocuită cu noțiunea modernă 
a ştiinţei în continuă devenire. 

Descoperirile geografice au lărgit apoi ideea de umanitate și 

au determinat unul din fenomenele cele mai însemnate ale istoriei 
moderne: expresiunea europeană în celelalte continente. 

Navigatorii şi conquistadorii europeni au descoperit în noile 
continente existența unor oameni, care se desvoltaseră în afară 
de cadrul genezei biblice, si au constatat cu surprindere că oamenii 
sunt capabili de virtuți si de cultură, și că, în unele privinti, în 
milă si omenie, sunt superiori cuceritorilor lor. Asa apare ideea 
unității rasei omeneşti. 

Noua concepție despre ştiinţă a dus la o nouă concepție despre 
religie și despre morală. Dreptul de liberă cercetare implică, în 
materie de credinţă, libertatea de interpretare a Bibliei, cu riscul 
de a o interpreta greşit. Dreptul la erezie e consecința logică a 
principiului de liberă cercetare. Luther și Calvin n'au urmărit 
să desrobească conștiința individuală, dar, impunând fiecărui 
creştin obligația de a ceti Biblia si de a-și face o idee personală 
despre adevărurile cuprinse într'însa, au făcut din religie o chestiune 
personală și au pus, fără să vrea, principiul autonomiei conştiinţei 
individuale, 

Războaiele religioase au revelat importanța practică a acestui 
principiu. Acolo unde erau în minoritate, ca în Franţa si în Tä- 
rile de Jos, protestanții au fost persecutați și siliți să-şi apere 
credința cu armele. Invingätori, ei n'au putut refuza adversarilor 
lor beneficiile unui principiu pentru apărarea căruia se luptaseră; 
învinși, ei erau prea numeroși pentru a fi stärpiti. Rezultatul e 
coexistenta a două sau mai multe confesiuni și stabilirea unui 
modus vivendi, care nu se poate întemeia decât pe libertatea cul- 
tului și a conştiinţei. 

Pacea dela Augsburg (1555) si edictul dela Nantes (1598) 
consacră pentru prima oară în istorie principiul tolerantei. 

Morala, de asemenea, se laicizează și se umanizează. Proclamând 
că omul e măsura tuturor lucrurilor și că toate problemele trebue 
examinate în raport si în funcţiune de om, umanismul a coborit 
noțiunea moralei în sfera vieții de toate zilele. Umanistii nu caută 
în operele Grecilor și Romanilor numai lectiuni de stil, ci si pre- 
cepte de morală și norme de conduită. « Știință fără conștiință, 
a spus Rabelais, înseamnă ruina sufletului ». 

Ideea că individul e o forță autonomă, care poartă în sine mo- 
tivele acţiunii sale şi mijloacele de realizare, a dus la glorificarea 

forței şi frumuseţii corporale. Reprezentarea nudului în artele 
plastice e urmarea acestei concepții. 

In toate domeniile activității omenești — economic, politic, 
intelectual, religios, moral şi artistic, — o adâncă prefacere anunță 
sfârşitul Evului Mediu şi începutul epocii moderne. Această epocă 
de transitie se numeşte Renaștere. 

ANDREI OTETEA 


ASPECTUL GENERAL AL PO- 
TENTIALULUI DE RĂSBOI 


è Lucraţi prin voi înșivă, prin pro- 
priile voastre puteri 2, 
Foch. 

Caracterul general al războaielor a suferit o continuă variație 
în decursul timpurilor. In vechime, asistăm la simple ciocniri 
între două grupe mici de forțe, reprezentând statele, sintetizând 
forţa. De multe ori, ele erau formate din oameni și comandanţi 
plătiți. La aceste războaie, pur militare, făcute de multe ori din 
ambițiile suveranilor sau ale guvernantilor, popoarele nu luau 
parte și civilizațiile respective nu contribuiau cu nimic. Ele se 
ridicau abia atunci când se vedeau subjugate, sărăcite sau exploa- 
tate prin impozite si asuprite. 

Revoluţia franceză reușește să ridice armatele naționale, for- 
mate din forțele poporului, dar războiul nu realizase încă, după 
cum spune Clausewitz, forma sa abstractă sau absolută. 

Campaniile de după revoluţia franceză, 1866, 1870 nu aduc 
o lumină nouă în natura războaielor, deși Gambetta a reușit să 
pună la contribuţie națiunea întreagă, astfel cum nu se reuşise 
încă până atunci. 

« Trebue să mărturisim, spune Generalul Ludendorf 1), că 
strategia germană din 1870—ı87ı s'a găsit surprinsă în fața 
acestui fenomen nou. In Germania războiul rămăsese încă insärci- 
narea unică a armatei 5. 

Totuși, după 1870 se simte un reviriment în opiniile publice. 
Armatele contează prin calitățile mai războinice sau mai puțin 


1) La guerre totale, 1937. 


ASPECTUL GENERAL AL POTENŢIALULUI DE RĂSBOI 579 


războinice ale popoarelor respective, prin pregătirea șefilor, prin 
efectivele puse în luptă si prin armamentul si înzestrea lor. 

Cu progresele ştiinţei, mijloacele de luptă îşi valorifică din ce 
în ce mai mult noile descoperiri și aceste armate par să fie mai 
atente asupra unor eventuale surprize tehnice din partea adver- 
sarului. O continuă supraveghere si näzuintä de a le întrece, nă- 
zuinţă care, de multe ori, se ciocneste de rutina vechilor obiceiuri 
si sisteme. 

Cercul în care armata era închisă rămânea însă tot redus, 
fără să angajeze națiunea în totalitatea ei. 

Se credea că şi războiul mondial va fi terminat repede 1), în 
câteva luni, si că anumite rezerve de material, munifiuni, oameni, 
făcute după calculele teoretice, invätäminte din războaiele tre- 
cute, erau considerate suficiente. 

Această credinţă a fost însă repede depășită. 

Amenintate în existenţa lor, naţiunile au reacționat. De îndată 
ce invazia germană este oprită, nu se caută cele mai prielnice 
motive pentru pace, ci cele mai eficace mijloace de reacțiune. 
Războiul de stabilizare constitue un lung răgaz, pe care ar- 
matele și-l iau pentru a-și transforma potenţialul lor total în 
potenţialul militar. Poporul și armata se ridică ca un singur ele- 
ment. Nu se mai poate distinge unde sfârşeşte armata și începe 
națiunea. Războiul se transformă în lupta popoarelor. In- 
treaga capacitate a naţiunii începe să se pregătească în grabă și 
să se organizeze, — ceea ce nu făcuse odinioară, — pentru a 
satisface cât mai complet nevoile de război. 

Se caută cele mai puternice mijloace, mintea fiecăruia este 
pusă să inventeze arme care să surprindă și să domine pe adversar, 
Tunuri cu bătăi nebănuite, tancuri, gaze de luptă, bombardament 
aerian îndepărtat, toate apar, din scänteerile mintilor si din intu- 


2) Părerile contrarii erau izolate. Generalul Langlois scrie în acest sens în 
«Revue Militaire Générale » din Octomvrie 1911: « Trebue să fim convinşi 
că lupta trebue și poate să dureze până când vom aduce trupele noastre din 
Algeria și până când armatele amice şi aliate ale Angliei şi Rusiei ne vor 
putea sprijini; şi această luptă nu va consta dintr'o singură bătălie decisivă 
de câteva zile. Ea va dura mult și victoria va aparţine celui därz. Iată ce tre- 
bue să pătrundă în inimile franceze ; iată ce nu va fi niciodată prea mult spus, 
nici prea mult repetat... o. 


ge 

necata muncă a laboratoarelor, fiind puse în serviciul patriei. 
Pentru a-l slăbi pe adversar în toată profunziunea lui, nu este 
neglijată nici propaganda, nici foametea. Prima devine o armă 
principală de luptă și nu-și dezice această caracteristică nici mai 
târziu, când ajunge să fi întrebuințată de comandamente ca 
orice alt mijloc obișnuit. Pentru a înfometa pe inamic, Antanta 
nu se dă înlături dela blocusuri costisitoare si chiar dela războaie 
noi, menite să distrugă tot ce ar putea să-l alimenteze și să-l 
întreţină. 

« La lupta pe fronturi imense, pe mări îndepărtate, se adăogă 
lupta contra forțelor fizice şi vitale ale popoarelor, care, devenite 
în întregime inamice, se caută mijloace pentru a le disocia si 
paraliza » 1). 

Și adversarul nu a putut fi înfrânt decât când acest scop a 
fost realizat, când națiunea însăși a fost disociată și epuizată prin 
blocus. 

Războiul mondial apare deci ca o limită distinctă în lanțul 
războaielor omenirii. 

Epoca luptelor între armate, restul popoarelor rămănând 
simple spectatoare, ia sfârșit. Serviciul militar obligatoriu, mijloa- 
cele de acțiune destructive, nevoia de a face apel la toate resur- 
sele pentru a te apăra, au condus astfel la concepţia cea mai per- 
fectă a războiului total, război care nu se va desfășura în zona 
îngustă a câmpurilor de bătălie, ci în toată adâncimea teritoriului 
țărilor respective. 

Fiecare colţ, cât de ascuns, si fiecare cetăţean va suferi efectul 
material sau moral al bombardamentului, al propagandei, al 
foametei, etc. Tot ce constitue forța materială şi spirituală în cadrul 
unei națiuni este chemată să concure la desfăşurarea lui. El suferă 
deci o schimbare structuală completă și deschide o eră nouă în 
istoria lumii. 

Mai este posibilă pentru un asemenea război, o pregătire 
unilaterală ? Când fiecare om devine luptător si ameninţat, nu e 
datoria lui să se pregătească de luptă si să se apere? Toate forțele 
colectivitätii nationale, întreaga economie a ţării, vor trebui deci 
puse la contribuţie pentru a-l susține. 


1) Ludendorf, La guerre totale. 

Profesorul W. Oulid in admirabilul säu studiu: «Le potentiel 
de la guerre» observä cä Räzboiul ne mai fiind un simplu soc 
de armate, ci luptă între două sau mai multe națiuni izolate sau 
grupate, opunändu-si, una alteia, ansamblul forțelor lor, nu mai 
este suficient, ca altă dată, să compari efectivele diverselor arme, 
numărul și puterea materialului ofensiv si armamentul terestru 
si naval, pentru a măsura capacitatea beligerantilor eventuali. 
Războiul, continuând sau fiind susceptibil să dureze ani în şir, 
nu mai ajunge să ţii seamă de elementele actuale de luptă, dar si 
de factori eventuali şi viitori. Războiul devenind tot atât de economic 
și industrial, cât și de militar, aerian sau naval, e necesar să se arate 
inventarul complet al tuturor elementelor susceptibile de a intra 
în calculul puterii ofensive sau defensive şi al capacității de re- 
zistentä a națiunilor, care s'ar opune una alteia. 

« Puterea militară debordă astfel vechiul cadru. . .». 

Când s'a adus în discuţie, acum câțiva ani, frumoasa idee a 
dezarmării, mandatarii s'au găsit în greaua situație de a căuta 
un criteriu de apreciere a întinderii acestei noțiuni. Ce să dezar- 
măm armatele! Dar reduse, ele pot renaşte oricând, după un 
timp minim, dacă au în spatele lor un potenţial economic puternic, 
pregătit. Si nu se face o nedreptate, dacă aceeași măsură este 
aplicată şi unui stat lipsit de un asemenea potențial? Cum sar 
putea redresa un stat mic in fața altuia, ale cărei forte militare 
pot să renască ușor, deşi ambele au fost dezarmate? 

Deductiunile au fost evidente: 

Dezarmarea nu este posibilă, fără să nu se reducă însăși 
desvoltarea industrială a unei țări, fără să o lipsesti de materii 
prime, resurse financiare, etc.; sau, pentru a păstra proporțiile, 
trebue să admitem înarmarea din timp de pace a celor slabi, 
pentru a cumpäni pe cei puternici si totuși dezarmati. 

A doua concluzie a fost că țările mici, amenințate să lupte 
izolate dacă vor să trăiască şi să se poată apăra într'un viitor răz- 
boiu, trebue nu numai să-şi creeze o armată puternică, bine do- 
tată si instruită, ci si un potential economic, material si financiar, 
care sä le poatä sustine in durata si continuitatea räzboiului viitor. 

De aici tendinta de autarhie, avänd drept imperativ favori- 
zarea si ridicarea in special a utilajului economic si industrial, 
care să servească apărării nationale. 

Tehnica de război pare să prevaleze asupra aceleia a păcii. 

Iată de ce pregătirea pentru război este condiționată astăzi de 
doi factori: 

— Ridicarea unei armate cât mai puternice, potential deci 
specializat, care să facă față primelor operațiuni. 

— Organizarea unui potențial de război cât mai desăvârșit, 
care să-i îngăduie a-și amplifica posibilitățile, a duce lupta cât 
mai mult timp, cu o putere cât mai formidabilă. 

Cum putem contura noțiunea acestui potential de război? 
Este extrem de greu a-i defini sensul exact. «Putere definitivă » 
de război? cum o numeşte Prof. Hossono, este un termen 
colectiv cuprinzând toți factorii, alții decât forțele militare per- 
manente si care completează forțele de război ale unei ţări? 

Profesorul W. Oulid îl definește prin gradul de aptitudine actuală 
si prin ușurința si rapiditatea de adaptare actuală la nevoile 
unui război ale tuturor forțelor naţionale: umane, materiale, 
tehnice, financiare și morale. 

Deşi complexă, reiesind dintr'o însumare a forțelor materiale 
cu cele imponderabile, morale, totuși această definiție pare cea 
mai completă. 

Am putea adăoga totuși încă un factor, care pare tot atât de 
important ca și celelalte: factorul geo-politic, sintetizat prin ase- 
zarea ţării respective, configurația și natura terenului, cu deose- 
bite influenţe și înrâuriri asupra însuși caracterului poporului, 
desvoltării sale economice și militare. 

Posibilităţile actuale vor fi în funcţie, în primul rând, de tăria 
armatei si de potenţialul economiei de pace. Cu cât potențialul 
specializat, armata de pace (inclusiv primele rezerve), va fi mai 
puternic și mai bine dotat cu mijloace de luptă, mai bine instruit, 
cu atât va putea face față în mai bune condițiuni primelor opera- 
tiuni, realizând siguranța adaptării la nevoile războiului, a în- 
tregii economii naționale. Potenţialul actual al economiei de 
pace se va aprecia apoi printr'o bogăţie materială bine exploatată, 
printr’o agricultură cu o producţie cantitativ şi calitativ suficientă, 
printr’o industrie dirijată încă din timp de pace în fabricatiuni de 
război, în fine printr'o situaţie financiară prosperă, 

Usurinta și rapiditatea în adaptare la nevoile războiului a restului 
economiei de pace nu vor fi realizate fără o meticuloasă pregătire 

în acest sens. Idealul ar fi ca totalitatea forţelor economice să poată 
activa din primul moment pentru război. Acest lucru este însă 
extrem de greu de obținut, deoarece de îndată ce războiul izbuc- 
nește, întreg edificiul economic este zdruncinat. Armata necesită ali- 
mente, îmbrăcăminte, armament, munifiuni, materiale, etc. fără 
a putea activa pentru fabricarea lor. Agricultura, industria, 
trebue să lucreze în plin randament, deși mare parte din braţe 
lipsesc. Disponibilităţile fiind absorbite de trupe, schimbul cu 
străinătatea, dacă mai e posibil, scade. Aparatul de credit este 
paralizat prin nevoile enorme de finanțare ale războiului. 

lată dece este necesar să cunoaștem forțele colectivitätii na- 
tionale, atât în ceea ce priveşte valoarea lor actuală, cât mai ales 
în ce privește pregătirea ce li s'a dat în vederea războiului. 

1. Forţele umane vin în primul rând și sunt deosebit de pre- 
tioase. Ele constituesc armata, populează uzinele, asigură fabri- 
catiunile, lucrează ogoarele, asigură ordinea etc. 

Războaiele moderne cer efective numeroase, care sunt supuse 
la eforturi fizice, morale și pierderi considerabile. 

Va trebui deci ca acest factor demografic să fie considerat, 
atât prin număr cât şi prin calitate. 

Numărul este încă determinant, căci oricare ar fi progresul 
tehnicei moderne și al materialului, de el nu se poate beneficia 
uşor fără om, chiar dacă ar exista disponibilitäti pentru a-l cum- 
păra sau fabrica. 

Pentru a aprecia justa valoare a numărului, va trebui să eva- 
luăm: Procentul populației masculine între vârstele 19—40 ani 
si vigoarea fizică. 

Calitatea va fi funcţie de gradul de civilizație, de pregătirea 
intelectuală a marei mase, de valoarea profesională pe care i-o 
conferă ocupatiunile zilnice. 

Valoarea profesională atârnă cel mai greu în cântarul evaluării. 
Armatele moderne au un utilaj complicat. Tehnicienii, specialişti in 
industrie (metalurgie, construcții mecanice, auto, aviaţie, produse 
tehnice, etc.), nu pot fi formaţi din elemente necalificate. Dispersiu- 
nea prea mare în profesiuni diferite de acestea este deci dăunătoare. 

O importanţă deosebită revine și compoziţiei etnice. 

Ultimul război a arătat că țările cu o populaţie unitară au 
rezistat mai ușor decât acelea formate dintr'un mozaic de natio- 

nalitäti (cazul Austro-Ungariei). Şi astăzi, statele cu numeroase 
elemente minoritare trebue să fie atente, căci aceste elemente 
pot fi aliate sau inamice, conducând astfel la întărirea sau slä- 
birea potenţialului uman respectiv. 

Valoarea potenţialului uman este mai mult actuală, deoarece 
volumul armatei pe care o putem ridica depinde de contingen- 
tele care au fost instruite, iar pregătirea este aceea care li s'a putut 
da în decursul stagiului militar, prin concentrări sau manevre. 

Efectivele care pot completa, în decursul războiului, cadrele 
armatei, sunt reduse numai la noile contingentele anuale, iar va- 
loarea pregătirii lor scade treptat, dat fiind timpul redus cât pot 
fi instruite. 

2, Forţele materiale și technice se măsoară prin : 

Puterea producției agricole, destinată alimentaţiei directe sau 
indirecte a naţiunii şi aprovizionării industriilor: alimentară, 
textilă, etc.; 

Puterea de producție în materii prime și în izvoare de energie 
(combustibil, minerale, etc.); 

Prin utilajul, instalatiunile și uzinele industriale, prin mij- 
loacele de trausport. 

a) Puterea producţiei agricole este deosebită, deoarece asigură 
traiul material al oamenilor şi animalelor « Omul trebue mai în- 
tâi să trăiască și să fie menţinut în viaţă pentru a putea munci 
si lupta. Caii și animalele nu pot fi hräniti decât cu furaje » 1). 

Aceste nevoi au fost evidenţiate pe deplin de războiul mondial, 
In unele state, lipsa produselor agricole a fost o cauză principală 
a înfrângerii lor. Astfel tot Generalul Ludendorf remarcă: « Ger- 
mania a avut dificultăți mari pentru a asigura hrana oamenilor 
şi furajele animalelor, şi amintirea acestor lucruri a rămas adânc 
săpată în mintea celor care au făcut războiul », 

«După declarația de război a României, hotărîrea pe care 
am luat-o de a urmări operaţiunile până la ocuparea Munteniei, 
era dictată mai ales de necesitatea ameliorării aprovizionării Impe- 
rilor centrale » 2). 

Iată de ce trebue pus un deosebit preț pe asigurarea și organi- 


1) La guerre totale, de Generalul Ludendorf. 
=) Ibid. 

zarea mijloacelor de subsistentä. Conditiunile naturale, fertili- 
tatea, conditiunile prielnice atmosferice, nu sunt suficiente pentru 
obtinerea unui deosebit potential agricol. Ele trebuesc folosite, 
pregătite si organizate astfel încât: 

— să asigure îndestularea populației şi armatei. 

— să dea un însemnat excedent pentru a ușura schimbul cu aliaţii. 

b) Materiile prime formează un element de bază al poten- 
tialului material, conditionänd într'o apreciabilă măsură volumul 
acestui potențial și utilajul său industrial. 

Puterea producţiei materiilor prime se măsoară prin: bogăţiile 
în : combustibil, izvoare de energie, minereuri, săruri, de orice fel. 

Cärbunele si fierul constituesc in special forța fundamentală. 
Alături de acestea, mai ales pentru țările cu mijloace numeroase 
de transport auto, cu aviație și marină puternice, stă petrolul. 

In completarea lor vin apoi: materiile de bază pentru fabricarea 
explosivilor, acidul azotic, acidul sulfuric, celuloza și unele metale : 
cuprul, zincul, plumbul, aluminiul, mercurul. 

Idealul ar fi ca toate aceste materii prime să existe în țară. 
Acest lucru nu-l întâlnim însă nici în ţările cu întinse teritorii 
ca Statele Unite, Rusia, etc. 

Ca să elimine desavantajele ce le-ar pricinui lipsa unora 
din ele, Statele în cauză fac toate eforturile pentru a le înlocui 
cu materii sintetice, 

Astfel s'a reușit să se înlocuiască carburanţii minerali cu car- 
buranti vegetali sau cu subprodusi ai distilerii huilei (ca ben- 
zolul). De asemenea ele își controlează în mod riguros consumul 
şi utilizarea deşeurilor sau încearcă să utilizeze resursele, care, 
altă dată, nu puteau fi exploatate în mod rentabil. 

Alte State își creează stocuri sau caută să-și asigure aprovizio- 
narea continuă în eventualitatea unui război. 

Pentru a aprecia valoarea acestui element, va fi necesar deci: 
să se cunoască cuantumul zăcămintelor şi posibilitățile de exploa- 
tare. 

c) Cantitatea materiilor prime nu poate ridica potenţialul de 
război, dacă nu va exista utilajul industrial care să le transforme 
pentru a obţine armamentul necesar. 

« Simpla posesie a materiilor prime nu este suficientă pentru 
a întări o naţiune pe timp de război. Potenţialul de război de- 


586 REVISTA FUNDATIILOR REGALE 


pinde de posibilitatea de a le utiliza si mai ales de a produce mate- 
riale de räzboi. Din aceastä cauzä, capacitatea industrialä este 
un factor foarte important» (Le «potentiel de guerre» de G. 
Hossono). 

Lipsa acestui utilaj industrial și a materiilor prime duce la 
dependenţa economică și uneori şi militară de statele furnizoare. 
Putem spune chiar, că suveranitatea naţională implică astăzi, mai 
mult ca oricând, posibilitate de a confectiona armamentul si 
materialele de război. 

Iată de ce, cu drept cuvânt, d. Delaisi observă că « dacă autar- 
hia este o utopie zădarnică în materie economică, ea apare ca o 
necesitate în materie de înarmare » 1). 

Dirijarea întregului utilaj industrial, pentru a obţine numai 
fabricatiuni de război, este însă extrem de grea. Oricât de mari 
ar fi nevoile, în timp de pace, numai o parte mică poate fi organi- 
zată pentru aceste fabricatiuni, restul trebue să deservească eco- 
nomia de pace, fiind în măsură doar să poată trece oricând, cât 
mai uşor si mai rapid, la fabricatiuni de război. De altfel, acest 
lucru este perfect posibil, dată ne gândim că utilajul, necesar 
acestor fabricatiuni, este cel obișnuit: O industrie de bază, care 
să dea materialul brut, oţelul, fonta, si industriile materiilor prime, 
pentru fabricarea pulberilor și explosivilor. 

— Prima este industria siderurgică, care deservește şi fabrica- 
tiunile obișnuite. Aceleaşi furnale înalte, cuptoare (M. Siemens 
sau electrice), aceleaşi organizatiuni de turnat metalul lichid in 
forme, aceleaşi prese hidraulice, ciocane, forje, etc. Ceea ce este 
necesar în plus, pentru a realiza materialul brut necesar arma- 
mentului, munitiunilor, etc., ar fi obținerea unor oțeluri speciale 
cu anumite calități fizice şi chimice caracteristice materialului 
întrebuințat pentru armament, munifiuni, etc. 

— Pentru fabricarea explozivilor, e nevoie de acidul azotic şi 
sulfuric, unii compuși din distilarea gudroanelor sau petrolului, 
celuloza, etc., care sunt obținute și în fabricele obişnuite ale in- 
dustriei chimice de pace. 

Acolo unde industria de război se specializează, este în con- 
strucțiile mecanice și în industria chimică de război. 


1) Ramification internationales de P'industrie de guerre. 


ASPECTUL GENERAL AL POTENŢIALULUI DE RĂSBOI 587 


Această industrie transrofmatoare va necesita instalatiuni spe- 
ciale, caracteristice fabricatiunilor de război, si, pe lângă acestea, un 
număr de laboratoare de experimentare, poligoane de tragere, etc. 

Ele singure trebuesc organizate din timp de pace pentru o 
producţie cât mai largă posibil, ca să transforme în material de 
război cât mai multe din materiile prime şi materialul brut dat 
de industria siderurgieă! Acest deziderat este însă departe de a 
fi îngăduit țărilor mici. El poate fi adoptat numai de Statele 
mari, Care își pot plasa excedentul de material de război pe 
pieţele străine şi care deci pot angaja capitaluri speciale numai 
în acest scop. 

Țările mici trebue să creeze industria de război (fabricile 
transformătoare) numai ca anexă a marilor întreprinderi industriale 
existente, destinate economiei de pace, și, în foarte rare cazuri, numai 
cu concursul Statului asigurat, se pot înființa si fabrici special 
destinate fabricatiunilor de război. După cum vom vedea, acesta 
este şi cazul ţării noastre. 


Conditiunile de existenţă ale unei industrii de război se con- 
turează deci destul de clar: 

— nevoia de materii prime necesare fabricatiunilor de război, 

— existența unei industrii siderurgice bine desvoltată pentru a 
da cantitativ şi calitativ cel mai bun material brut (oţel, fontă, 
compuși chimici), 

— posibilități financiare pentru a creea direct sau indirect 
(prin comenzi asigurate, protectionism) industriile, transformatoare 
specializate pentru fabricatiuni de război. 

In Europa numai trei State pot răspunde integral acestor 
condițiuni: Anglia, Franţa si Germania. Intre celelalte, găsim 
unele cu puternice industrii de război: Italia, Ungaria, dar care 
nu au materiile prime (cărbune, fier, petrol). Activitatea si randa- 
mentul industriilor lor vor fi în funcţie de siguranța comunica- 
ţiilor pe care vor veni aceste materii, în timp de război. 

Sunt alte state care, deși dispun de aceste resurse, nu şi-au 
desvoltat industrii de război, deoarece situația lor geografică le 
asigură liniștea si pasnica desvoltare. 


O organizare raţională a utilajului industrial al unei ţări, in 

legătură cu cele arătate mai sus şi în vederea nevoilor unui război, 
ar cuprinde deci: 

— un număr de stabilimente sau fabrici militare ale Statului, 

— fabrici particulare, destinate în întregime producerii arma- 
mentului şi munițiilor, etc., 

— o industrie particulară, care ar avea în compunerea ei şi 
instalafiuni speciale pentru fabricatiuni de război. 

In fine, independent de acestea, s'ar pregăti posibilități de 
utilizare la nevoile războiului si a restului industriei printr’o mobi- 


lizare industrială cât mai perfectă. 
e 


Nu vom încheia descrierea factorului industrial, fără să nu re- 
marcăm chestiunea repartizării utilajului industrial de război pe 
teritoriu. 

In adevăr, o industrie de război, oricât de desvoltată, riscă să 
nu fie utilizată, dacă este dislocată în apropiere de frontiere şi 
deci amenințată. 

In așezarea ei pe teritoriu, domină două concepţii : una aplicată 
în Polonia, Cehoslovacia și la noi, care tinde la concentrarea lor 
într'o poziţie centrală țării, a doua, aplicată în Anglia, Franţa, 
care, dimpotrivă, caută descentralizarea la maximum. 

Fiecare prezintă avantaje şi desavantaje. Când o industrie este 
concentrată spre interior, ea are mai ușoare posibilităţi de transport 
si poate fi mai lesne apărată faţă de invaziile frontierelor, prin spa- 
tiul mare care se interpune. Poate totuși suferi mari pagube dela 
aviația inamică, dacă distanțele îi sunt accesibile 1). 

Descentralizarea îndepărtează pericolul de bombardament, 
obiectivele fiind mai numeroase, dar conducerea lucrărilor este grea 
și parte din uzine pot fi pierdute prin luptele din regiunea fron- 
tierelor. 

Pentru a evita pericolul aerian, concepția germană tinde să 
adăpostească sub pământ unele secţiuni care fabrică proectile, 
piese speciale, etc. 


d) Mijlocul de transport si comunicațiile formează de asemenea 
o parte importantă a puterii unei națiuni, deoarece condiționează 


1) Rusia, de exemplu, prin plasarea a unei părți din industria de război 
în regiunea Ural, nu poate fi ajunsă de aviatiile moderne. 

posibilitätile de miscare si deci de manevrä a armatelor, cum si 
acelea de reaprovizionare. 

Reţeaua de comunicatiuni din timp de pace nu trebue să fie 
considerată suficientă dacă răspunde nevoilor economiei generale. 

Pentru război există obligaţiuni si servitutii la care reţeaua 
comunicaţiilor trebue să răspundă și care, de multe ori, extrem 
de costisitoare, nu sunt impuse și de nevoile economice. Ele vor 
fi totuşi realizate. O armată care nu va putea acționa sau reacționa 
repede, din lipsă de comunicatiuni, riscă să nu-și poată valorifica 
potenţialul său, oricât de ridicat ar fi. 

Vor fi necesar deci: 

— completarea rețelei de comunicatiuni c.f., șosele, autostrade, 

— confecționarea unor mijloace de transport, care să dea cea 
mai mare capacitate de transport posibilă (material de c.f., de 
transport auto, vapoare, șlepuri, etc.). 

— completarea reţelei de trasmisiuni: telegraf, telefon, ca- 
bluri submarine. 


3. Forţele financiare sunt esenţiale în cadrul potenţialului de 
război şi a pregătirii sale economice. Ele se măsoară: 

— după capacitatea contribuitivă a naţiunii, apreciată prin nu- 
mărul, averea, venitul si repartiția contribuabililor, sursa veni- 
turilor individuale, structura regimului fiscal, natura, stabilitatea, 
elasticitatea sau supletea resurselor fiscale; 

— după capacitatea de împrumut a Statului, împrumuturi di- 
recte în rente, obligaţiuni; 

— după capacitatea aranjamentelor exterioare apreciată prin 
situația creditoare sau debitoare față de străinătate. 

Războiul trecut ne-a dat din acest punct de vedere exemple 
concludente. 

Germania, bine pregătită în perioadele 1907—1910 si IgII— 
1914, a reușit să treacă primii doi ani de război fără nici o sdrun- 
cinare a edificiului ei financiar şi fără să renunţe la acoperirea 
în aur de 33,5%, proba evidentă a unei soliditäfi economice si a 
unei desăvârșite abilități administrative 1). 

Franţa, din contră, a avut o pregătire sumară a finanțelor 


1) Les finances de guerre de l’Allemagne, 1918, de Ch. Rist. 

si mäsurile luate au avut dela inceput un caracter de improvi- 
zafiuni: aplicarea moratoriului general, imprumutiri pe teren 
scurt, etc. 

Anglia a fost aproape in aceeasi situafiune, si, desi a reusit 
sä sträbatä perioada initialä de crizä in mod onorabil, totusi a luat 
unele măsuri penibile: moratoriu temporar, depășirea limitei de 
emisiune a Băncii Angliei, creearea unei noi monete, etc. !). 

Noi am pornit în 1916 la un război greu, lipsiți de pregătire 
si măsuri trainice, si am fost obligaţi dela început să facem apel 
la împrumuturi şi la ajutorul aliaţilor. 

Remarcăm deci că oricât de bine organizat ar fi un poten- 
tial economic, el nu se poate lipsi de ajutorul unei bune capaci- 
täti financiare. Pentru a o realiza, este nevoie de două pregătiri: 
internă și externă. 

Pregătire financiară internă va urmări să creeze Statului 
disponibilitățile necesare în bani pentru achitarea furniturilor de 
războiu, a constitui depozite si în special pentru a provoca si 
întreține producţia » 2). 

Ea se realizează cu ajutorul impezetelor si împrumuturilor. 

Pregătirea financiară externă va trebui să înlesnească plata 
furniturilor si materialelor din străinătate și să stabilească angaja- 
mentele economice și financiare, care să asigure: realizarea aju- 
torului interaliat din punctul de vedere al creditului, cum și 
modalitățile de achitare a eventualelor achiziții de materiale pe 
timp de război. 

Pentru întreg ansamblul, este nevoie deci de un plan financiar, 
ale cărui operațiuni și măsuri succesive să se bucure de toată con- 
tinuitatea, plan care să se încadreze cât mai bine cu celaltă latură 
a pregătirii economice pe tărâmul agricol si industrial. 


In rezumat: 

In analiza de mai sus am văzut forţele diferite de care depinde 
potenţialul de război al unei țări, cum și rădăcinile adânci pe care 
fiecare din ele le au în economia națională de pace. 

Cum perspectiva războiului a încetat de a mai fi un element 
distinct de ceilalți factori ai activităţii economice şi a ajuns 


1) Finanţe de război, 1931 de Maior Ștefănescu Șt. 
2) Pregătirea financiară a războiului, 1938 de Virgil C. Chirnoagă. 

organica economiilor naționale, conjuctura de război a devenit 
şi ea deci economie de război. Am putea spune chiar că războiul 
modern începe înainte de deschiderea ostilităților, prin pregătirile 
intense care se fac, susținute de întreaga economie a țării. 

Iată de ce astăzi, organismul economic și social al Statului 
trebue să aibă din timp de pace un plan întocmit în cadrul ipote- 
zelor politice de război. 

Care-i vor fi capitolele principale ? 

Evaluarea potenţialului uman în cadrul armatei cu calităţile 
şi lipsurile sale; inventarierea exactă a bogățiilor naturale și a con- 
ditiunilor de exploatare; evaluarea apoi a consumului civil și militar, 
crare şi distribuție; valorificarea resurselor financiare. 

Cadrul este vast. 

Discutându-l pentru ţara noastră, el nu va putea fi pus în evi- 
dentä sub toate aspectele, date fiind discrefiunile pe care natura 
subiectului le impune. 

Vom căuta totuși să-l schifäm sub forma sa actuală și vom fi 
atenţi în deosebi asupra pregătirii pe care o facem sau pe care 
trebue să o începem pentru a-l majora. 

Aspectul potenţialului nostru de război, studiat chiar sub 
această formă redusă, ne va da totuşi o suficientă cunoştinţă asupra 
capacităţii noastre de luptă si ne va îngădui să întrevedem atât 
eforturile de care suntem capabili, cât şi drumul pe care îl mai 
avem de parcurs pentru a-l complecta. 


Lt.-Colonel. C. VERDES 


NOUA AȘEZARE CONSTITUŢIONALĂ 
A ROMÂNIEI 


I. Momentul istoric al reformei constituționale româneşti din 27 Februarie 
1938. — II. 'Tendinţele dreptului constituțional modern. — III. Inova- 
tiunile noii Constituţiuni. — IV. Inovaţiuni cu caracter naţionalist. — 
V. Inovaţiuni de ordin moral general. — VI. Inovatiuni în domeniul 
puterii executive. — VII. Inovatiuni în domeniul puterii legiuitoare. — 
VIII. Inovaţiuni în domeniul drepturilor individuale. — IX. Inovaţiuni 
în domeniul administraţiei locale. — X. Concluziuni. 


I. Incepând din ziua de 25 Februarie 1938, avem o nouă ase- 
zare constituțională 1). In această zi, Națiunea română, chemată 
să legifereze «direct» reforma constituțională, a aprobat, cu o 
majoritate foarte aproape de unanimitate, proiectul pornit din 
Inalta iniţiativă a M. S. Regelui. 

A fost a doua oară (prima oară sub domnia lui Cuza, în 
1864), când poporul nostru și-a spus cuvântul sub această 
formă, soluţionând o răscruce a istoriei noastre politice, 

Alegerea acestei proceduri de revizuire a Pactului fundamental 
n'a fost determinată de vre-o înrudire ce ar exista între aceasta 
şi un sistem de guvernare politică, ci de faptul că această proce- 
dură este mult mai lesnicioasă decât cea pe care o prevedea Consti- 
tuția noastră din 1923 (strigări, dizolvarea Camerelor, alegeri 
noi, etc.) si care, practic, sa dovedit foarte greu de urmat 2). 


1) Data noii Constituţii este ziua de 27 Februarie 1938, când a fost 
publicată in « Monitorul Oficial ». 

3) Constituţia română din 1866 prevedea o procedură de revizuire aproape 
identică cu cea prevăzută în Constituţia din 1923. Tot din considerente 
de ordin practic, ea n'a putut fi urmată cu ocazia întocmirii acestei din urmă 
Constituţii, când revizuirea s'a făcut după o procedură mult simplificatä. 

Apoi, credem că nu există nici o înrudire între acest procedeu 
de revizuire și vre-un sistem de guvernare politică. Consultarea 
directă a poporului a fost practicată de Napoleon al III-lea şi de 
Domnitorul Alexandru Ion Cuza, figuri care reprezentau în timpul 
lor «guvernarea autoritară». De curând, ea a fost adoptată de 
Constituţia portugheză (art. 134, nr. 2), ca mijloc de ratificare 
a diferitelor prefaceri aduse functiunii legislative. Totodată 
însă, procedeul a fost adoptat ca instituție permanentă în ţări 
cu «guvernare democratică», ca Elveţia, Statele-Unite, Australia 
şi Germania (social-democrată ; constituția din Weimar din 1919). 
Apoi, sistemul a fost susținut de doctrinari şi oameni politici de 
ambele nuanţe politice. Lăsăm de o parte faptul că un teoretician 
strălucit al guvernării democrate, Jean-Jacques Rousseau, l-a 
considerat, din primele clipe de izbândă ale principiilor de suve- 
ranitate naţională, drept singurul mijloc cuvenit pentru expri- 
marea acesteia. De curând, însă, consultarea directă a poporului 
s'a bucurat de susținători de cele mai variate nuanţe politice. 
In Franţa, de exemplu, ea s'a bucurat de sprijinul tuturor celor 
care cer reforma regimului constituțional înscăunat în 1875, atât 
din tabăra grupărilor politice de stânga, cât și din tabăra celor 
de dreapta: Liga drepturilor omului, partidul socialist francez 
(S. F. I. O.), fostul preşedinte A. Millerand, prof. J. Barthelemy, 
Andre Tardieu, s. a.?). 


II. Inainte de a examina caracteristicele noii Constituţiuni, 
o întrebare ni se pare necesară pentru mai buna înţelegere acestora : 
ce tendințe a manifestat evoluţia regimului constituţional din 
celelalte ţări, în ultima vreme? 

Incă din anul 1935 2), examinând tendințele ultimelor reforme 
sau încercări de reforme constituţionale (Polonia, Austria, Bra- 
zilia, Franța), precum si prefacerile de același ordin, intervenite 
după război, în diferitele ţări, arătam că două sunt principalele 
trăsături ale acestora. De o parte, preocuparea de simplificare a 
acţiunii de conducere a Statului, prin concentrarea celor mai 
importante prerogative în seama sau sub dependenţa organelor de 


1) Vezi C. C. Angelesco, La consultation directe du peuple en dehors de 
P'election, d'après la constitution de Weimar, 1933, P. 13 şi următoarele. 
2) Vezi studiul nostru Reforma Statului, 1935. 

conducere ale puterii executive. De altă parte, preocuparea de 
înzestrare a conducerii politice cu competența şi obiectivitatea cu 
care se cer examinate şi soluționate împrejurările deosebite ce 
străbatem de câtva timp. 

Astfel, potrivit Constituţiei austriace din 1934, puterea le- 
giuitoare nu era exercitată de elemente alese decât în măsura în 
care acestea reprezentau categorii de interese organizate. Iar, 
alături de elementele «alese» în acest mod, îşi spuneau cuvân- 
tul-cu aceeași putere deliberativä elementele «numite» după 
priceperea tehnică si prestigiul ce dovediserä. In acest mod, 
«ajutată », nu «controlată », puterea executivă fusese înarmată cu 
cele mai largi puteri în acţiunea sa guvernamentală. 

In Polonia, șeful puterii executive, președintele Republicei, 
capătă prerogative foarte întinse până intr’atät, încât este con- 
siderat ca având sub «suveranitatea » sa toate celelalte funcțiuni 
ale Statului (art. 3). Elementul «numit» ia loc, alături de ele- 
mentul «ales», în compunerea Parlamentului. 

In Brazilia, potrivit Constituţiei din 1934 (art. 103), auxi- 
liarele tehnice capătă un rol eficace pentru indrumarea puterii 
legislative şi a celui executive. Avizul Consiliilor tehnice, care func- 
tioneazä pe lângă fiecare din ministere, este « obligatoriu » pentru 
acestea. Aceste Consilii, reunite în Consilii generale după 
natura activităţii lor, alcătuesc organe consultative ale Parlamen- 
tului, Astfel, in colaborare cu Senatul federal, ele întocmesc 
«planuri» pentru rezolvarea problemelor nationale (art. gr 
alin. V). In sfârșit, Parlamentul capătă o compunere bazată pe 
reprezentarea profesională, 

In Franţa, reforma Statului este serios desbătută, atât de 
partidele politice, cât şi de oamenii de ştiinţă. Printre pre- 
ocupările de seamă ale acestora, întărirea puterii guvernamentale, 
printr'o mai bună repartiție a atribuţiunilor între puterea exe- 
cutivă și legislativă si o alcătuire deosebită a acesteia din urmă, 
ocupă primul plan 1). 

Cu alte cuvinte, tendinţele ilustrate până în 1935 de evo- 
luţia reformelor constituționale se rezumau în nevoia de a se 
imprima conducerii politice un caracter «competent » şi « autoritar ». 


1) Vezi studiul nostru Reforma Statului, 1935, p. 20—25. 

Autoritar, prin acea că repartiţia sectoarelor de acţiune 
ale organelor de conducere din fruntea celor două puteri politice 
(puterea executivă si puterea legiuitoare) a fost refăcută astfel ca, 
fără să se îngădue bunul plac al uneia, să se înlesnească în viitor 
întâmpinarea energică a oricăror împrejurări. 

Competent, prin aceea că ruajul politic a căpătat noi organe 
care să «filtreze », prin preocuparea de a se satisface interesele 
generale, tot ce nu priește împlinirii integrale şi de tot momentul 
a acestora. 

Reformele constituționale, intervenite cam în același timp 
cu cele descrise mai sus si în urmă, au confirmat aceste tendințe, 
transformându-le din simple «experiențe», mai mult sau mai 
puţin izolate, în adevărate «semne ale vremii noastre ». In rândul 
acestor reforme se află: Constituţia portugheză din 19 Martie 
1934 cu modificările ce i s'au adus în cursul anului 1935; Consti- 
tutia estonä din 3 Septemvrie 1937; noua Constituţie brazi- 
liană din ıo Noemvrie 1937; $. a. 

La lumina acestor «semne ale vremii noastre », era uşor de 
bănuit care vor fi inovatiunile reformei constituționale ce se pre- 
gătea în ultimul timp la noi. Astăzi, când reforma a fost împli- 
nită şi ne aflăm sub o nouă aşezare constituțională, ele ne fac să 
înțelegem mai bine geneza acesteia. 


III. Inovaţiunile actualei noastre așezări constituționale se 
pot grupa în şase categorii: 

dispozitiuni privitoare la promovarea ideilor naţionaliste; 

dispozițiuni privitoare la înscăunarea unei morale mai să- 
nătoase ; 

dispozifiuni privitoare la prerogativele regale; 

dispozitiuni privitoare la funcționarea puterii legiuitoare ; 

dispozițiuni privitoare la garantarea drepturilor individuale; 

dispozitiuni privitoare la administrația locală. 


IV. In prima grupă de inovatiuni, intră dispozitiunile art. 11, 
27 si 67 din noua Constitutie. 

Născută într'un moment de stäruitoare revendicări naționaliste, 
noua Constituţie a trebuit să dea satisfacțiune unora din ele. 
Prea marea ingäduintä a diferitelor legiuiri de după război, 

pentru acordarea cetățeniei române valurilor de refugiați veniţi 
pe pământul nostru de aiurea, a dat loc la mari neajunsuri de 
ordin social si economic. Prin art. ıı al noii Constituţii, se 
urmărește să se înfrâneze acordarea prea lesnicioasă a cetățeniei 
române. Sistemul administrativ, introdus prin Constituţia din 
1923, a fost înlocuit cu sistemul legislativ. De altfel, acest ultim 
sistem a mai existat în regimul nostru constituțional. Constitu- 
ţia din 1866 (art. 8) nu admitea naturalizarea străinilor decât 
prin mijlocirea unei legi. Acest sistem este preferabil celui admi- 
nistrativ, deoarece asigură un triaj mai serios al celor care soli- 
cită cetățenia română. Faptul că cererea acestora trebue să facă 
obiectul unei legi, subintelege că acordarea cetățeniei se face 
după desbateri publice, deci după o examinare serioasă, nu numai 
a împlinirii cerinţelor legale, dar si a oportunității ce prezintă 
admiterea solicitantului printre membrii Națiunii. Sistemul admi- 
nistrativ s'a dovedit la noi a nu corespunde acestor preocupări. 
Lipsa de publicitate a desbaterilor organelor administrative, în- 
sărcinate cu examinarea și aprobarea cererilor de naturalizare, a 
contribuit ca cetățenia română să fie obținută cu multă înlesnire, 
iar controlul acordării acesteia să fie mai puţin sever decât cere 
o bună politică a incetätenirilor. Trebue menţionat apoi că, potrivit 
actualei Constituţii, Parlamentul nu mai are iniţiativa legilor 
de genul celor privitoare la încetățeniri, inițiativa parlamentară 
fiind, așa cum vom vedea mai departe, restrânsă la domeniul 
legilor de «interes obstesc al Statului » (art. 31 alin. 7). Astăzi le- 
gile de naturalizare nu pot porni decât din inițiativa guvernului 
si sunt, prin urmare, scoase de sub influenţa intereselor electo- 
rale și personale care s'au dovedit a conduce adesea inițiativa par- 
lamentarä. Exercitiul iniţiativei legilor de naturalizare este astfel 
organizat, ca să se desfăşoare după preocupări cu totul obiective 1). 


1) Legea din 20 Ianuarie 1939, zisă pentru dobândirea și pierderea nafio- 
nalităţii române, a stabilit, în conformitate cu noile dispozițiuni constituţionale, 
condifiunile pentru dobândirea si pierderea calității de naţional, precum si 
procedura de incetätenire, Legea porneşte dela grija de a lega portul naţio- 
nalitäfii române de împlinirea îndatoririlor cetățenești. In acest scop, s'au 
înmulțit cazurile în care naționalitatea română poate fi refuzată sau ridicată, 
Pedeapsa demiterii din cetățenia română a căpătat un domeniu de aplicare 
mult mai larg decât cel cunoscut în trecut. 

Printre revendicările naţionaliste se afla, in momentul revizuirii 
constituționale, și o mai severă admitere a cetățenilor minoritari 
în funcțiunile si demnitätile publice. Art. 27 din noua Constitu- 
tie transformă in principiu constituțional această preocupare, 
dispunând că, pe viitor, pentru admiterea «in funcțiunile și demni- 
tätile publice civile și militare », se va fine seama «de caracterul 
majoritar si creeator de Stat al Națiunii Române». Cu alte cu- 
vinte, se creează o preferință de ordin constituţional, în favoarea 
nationalilor, pentru ocuparea functiunilor și demnităţilor publice. 

Această preferință devine «exclusivitate », atunci când este 
vorba de demnitatea de ministru. Art. 67 dispune că «nu poate 
fi ministru decât cel care este român de cel puţin trei generaţii ». 
Se excepteazä dela această dispozitiune foştii miniştrii. 


V. Pe lângă revendicările naționaliste, ca semn al vremii noastre, 
s'a manifestat în ultimul timp cu deosebită stăruință dorința 
tuturor de a se înscăuna o morală publică mai sănătoasă. Sunt 
în cunostiinta fiecăruia dintre noi scandalurile înregistrate dela 
război încoace, în legătură cu gestiunea afacerilor publice si alte 
aspecte ale moralității publice. Acumulată, reprobarea acestor 
abuzuri cerea imperios o «morală nouă»; măsuri menite să pună 
capăt imoralității care cuprinsese viaţa socială. 

Noua Constituţie a ţinut seama de acest curent de reprobare. 
Ea prevede măsuri venite să înfrâneze abuzurile de până acum. 

Art. 4 reîmprospătează supremaţia «Patriei» față de intere- 
sele individuale, ordonând tuturor Românilor: «de a socoti 
Patria drept cel mai de seamă temei al rostului lor în viață, 
a se jertfi pentru apărarea integrității, independenfii şi demnităţii 
ei; a contribui prin munca lor la înălțarea ei morală și propășirea 
ei economică; a îndeplini cu credință sarcinele obștești ce li se 
impun prin legi şi a contribui de bună voie la împlinirea sarcinelor 
publice, fără de care ființa Statului nu poate vieţui >. 

Această enuntare, așezată printre primele dispozitiuni ale 
Constituţiei, ne indică dintru început caracterul dominant al 
noii noastre așezări: mai puţin individualistă si mai mult stăpâ- 
nită de grija intereselor superioare ale "Ţării. 

Intr'adevăr, de unde până acum Constituţiile noastre nu s'au 
ocupat decât de « drepturile » indivizilor, pentru care au prevăzut 

garanţii speciale, dispunând «egalitatea » tuturor înaintea legii, 
fără vre-o distincție de naştere sau clasă socială, noua Consti- 
tutie se ocupă şi de «datoriile » indivizilor, creând un aspect nou 
al egalităţii acestora înaintea legii, pe care o completează cu 
egalitatea în datoriile lor către Patrie. 

Art, 4 ne reamintește dispozitiuni asemănătoare înscrise in 
fruntea ultimelor Constituţii. Art. 1 al Constituţiei poloneze 
din anul 1935 cuprinde o enuntare foarte asemănătoare: 

«Statul polonez este bunul comun al tuturor cetățenilor. 
Reînviat prin lupta și sacrificiile celor mai buni dintre fii săi, el 
trebue să fie transmis din generaţie în generaţie. Fiecare generaţie 
este obligată să mărească, prin propria sa sfortare, autoritatea si 
puterea Statului. Ea răspunde, prin onoarea sa, de împlinirea 
acestei datorii, în fața posterităţii ». 

Apoi, pentru a se zădărnici in viitor confuzii dăunătoare 
Statului, între conducerea intereselor publice si aceea a 
intereselor particulare, s'a prevăzut, de o parte, că membrii 
Adunărilor legiuitoare nu pot apăra interese particulare împo- 
triva Statului şi nici să facă parte din consiliile de administraţie 
ale întreprinderilor care au contractat cu Statul, județele sau co- 
munele (art. 53); iar, de altă parte, s'a interzis miniștrilor ca, 
timp de 3 ani dela ieșirea lor din funcțiune, să facă parte din 
consiliile de administraţie ale întreprinderilor cu care au încheiat 
contracte (art. 70, alin. 7); de asemenea, s'a interzis miniștrilor de 
justiţie iesiti din funcțiune de a exercita profesiunea de avocat 
timp de un an dela data ieșirii din funcțiune. (art. 70, alin. 6). 

Dispozitiuni asemănătoare aflăm in Constituţiile portugheză, 
braziliană, poloneză, estonă, uruguaianä, Cea dintâi, de exem- 
plu, dispune că miniștrii și membrii Adunării nationale sunt opriţi 
de a încheia contracte cu guvernul, de a fi concesionari, contractanti 
sau asociaţi ai contractantilor pentru întreprinderi publice sau de 
a ocupa o funcţiune particulară si de a exercita funcțiunea de admi- 
nistratori, geranti, cenzori, consilieri juridici sau tehnici in între- 
prinderi sau societăţi constituite pe baza unei concesiuni speciale 
din partea Statului, sau în întreprinderi care au primit dela Stat, 
fie un privilegiu neconferit printr'o lege generală, fie alte înlesniri 
(art. go şi 109). Constituţia estonă interzice, de asemenea, depu- 
tatilor să obțină concesiuni de exploatare a bunurilor Statului 

şi să trateze în numele și interesele altuia afaceri cu institutiunile 
administrative publice (art. 77). Constitutiile braziliană (art. 
44), polonă (art. 44) şi uruguaiană (art. 114) prescriu interdictiuni 
asemănătoare. 

Se poate observa că răul care a provocat dispozitiunile art. 53 
şi 70 alin. 6 si 7 din noua Constituţie română a fost resimțit 
și de alte State. Inserarea lor în noul Pact nu înseamnă, prin urmare, 
o recunoaştere înjositoare, ci dorința lăudabilă de a înfrâna abu- 
zuri a căror practică a fost cunoscută si de celelalte țări. 

Pentru a se asigura o mai eficace apărare a averii publice, noua 
Constituţie prevede, pe lângă aceste măsuri, alte trei de o însem- 
nătate deosebită. Anume, delapidarea de bani publici, care până 
acum a fost considerată ca delict, deci pedepsită cu închisoare 
corecțională, capătă pentru viitor calificarea de crimă şi se va pe- 
depsi ca atare (art. 87), deci cu temniță grea sau muncă silnică. 
Decretul-lege din 24 Septemvrie 1938 pentru modificarea unor 
dispozitiuni din Codul penal si punerea lui în concordanță cu 
noua Constituţie prevede ca pedeapsă a delapidării temnita grea' 
dela 3—15 ani (art. 236). 

In același timp, Constituţia înființează pedeapsa confiscării 
averilor pentru cazurile de delapidare de bani publici şi înaltă 
trădare. Art. 25 din Codul penal « Carol al II-lea », astfel cum a 
fost modificat prin legea din 24 Septemvrie 1938, a înscris pe- 
deapsa confiscärii printre pedepsele complimentare. Aplicarea 
ei rămâne, aşa dar, la aprecierea instanței. In acest mod, s'a căutat 
a se da confiscării un statut cât mai puţin susceptibil de criticele 
ridicate în trecut împotriva acestei pedepse 1). Intr'adevăr, re- 
strângându-se aplicarea ei la cazurile de înaltă trădare şi delapi- 
dare de bani publici şi lăsându-se pronunțarea ei la aprecierea 
instanţei, s'a urmărit a se pedepsi în acest mod numai cei ce să- 
vârşesc fapte de o excepţională gravitate, iar dintre aceștia numai 
cei pe care instanţa, apreciind împrejurările în care au săvârşit 
infracțiunea, îi va socoti că merită şi acest compliment de pe- 
deapsă. In aprecierea ei, instanța va ține seamă, nu numai de 
gravitatea împrejurărilor în care s'a săvârşit infracțiunea, dar, în 
special, de situația familiară a infractorului și anume ca prin con- 


1) Vezi J. Thonissen, La constitution belge annotée, p. 40. 

fiscarea averii acestuia să nu sufere membrii nevinovaţi ai 
familiei lui. 

Apoi, se creează un corp superior de control, care va avea 
misiunea de a supraveghea si examina legalitatea si corecti- 
tudinea executării gestiunilor în toate serviciile publice. Pentru 
a i se asigura deplină independenţă în executarea acestei misiuni, 
noul organism va funcționa pe lângă Președinția Consiliului de 
Miniștri şi va lucra după ordinele șefului guvernului (art. 84 
alin. 4). Legea din 5 Aprilie 1938 a organizat funcționarea și 
compunerea acestui Corp. 

Credem că, tot în vederea unei bune administrăi a averii pu- 
blice, noua Constituţie suprimă prerogativa de care se bucura 
Camera deputaţilor, sub regimul vechii Constituţii, de a hotărî 
singură asupra întocmirii bugetului și asupra încheierii socotelilor 
bugetare. Pentru o mai serioasă îndeplinire a acestor atributiuni 
de interes capital pentru buna folosință a banilor publici, art. 83 
si 84 din noua Constituţie prevăd că, în ce priveşte operațiunile 
menţionate, vor hotărî ambele Adunări legislative. In același timp, 
se interzice Adunărilor legiuitoare de a putea, votând bugetul, 
să sporească cheltuelile propuse (art. 83 alin. 1). 

In sfârșit, noua Constituţie a adus prefaceri esenţiale ve- 
chiului regim al răspunderii pentru actele abuzive ale Statului. 

In ceea ce privește răspunderea Statului pentru aceste acte, 
noul art. 71 o restrânge la cazurile în care ele ar vătăma dreptu- 
rile cuiva. Vechiul art. 99, alin. I făcea însă responsabil Statul 
pentru orice fel de vătămare provocată de actele sale abuzive, fie 
că vătămarea privea drepturile sau simplele interese ale celui vätämat. 

In schimb, prin noua formulare a răspunderii civile a miniştrilor 
(art. 70), se dă o armă puternică părții vătămată de actele abuzive 
ale acestora, de a se desdăuna de vătămarea suferită. Vechiul 
art. 98, privitor la această chestiune, fusese interpretat doctrinar 
și jurisprudenţial 1) ca interzicând părții vătămate de a chema 
direct la răspundere civilă pe ministrul de ale cărui acte a fost 
vätämatä; acest drept aparținea, potrivit zisei interpretări, numai 
Statului, autorizat de unul din corpurile legiuitoare. 

Pärtii vătămate nu i se recunoștea decât dreptul de a se înscrie 


1) Vezi G. Alexianu, op. citat, Volumul II, fasc. I, pp. 86—87 şi 106. 

ca parte civilä in cazul in care s’ar fi pornit proces, de cätre Rege 
sau Corpurile legiuitoare, impotriva ministrului care a vätämat-o 
sau de a-l trage la răspundere civilă in faţa tribunalelor ordinare 
după terminarea procesului. Acţiunea civilă a părții vătămate 
era astfel, şi într'un caz si într'altul, condiționată de iniţiativa Re- 
gelui sau a unuia din Corpurile legiuitoare. 

Am fost printre puţinii care au susținut că, chiar sub regimul 
vechii Constituţii, tragerea directă la răspunderea civilă a mi- 
nistrilor si a celorlalți funcționari publici era îngăduită 1). Noua 
Constituţie curmă orice îndoieli, modificând vechiul art. 98 în 
sensul intreväzut de noi. Intr’adevär, art. 7o din noua Consti- 
tuţie prevede că, în ceea ce privește exercițiul acţiunii civile a 
părții vătămate, miniștrii sunt supuși regulilor de drept comun. 
Prin urmare, o parte vătămată de actele abuzive ale unui ministru 
poate să-l cheme la răspundere civilă, fără autorizarea prealabilă 
a parlamentului sau altă formalitate excepţională, ci numai potrivit 
regulilor de drept comun, deci ca pe orice particular răspun- 
zător față de el de o daună. 

De asemenea, credem că noua Constituţie, suprimând aliniatele 
II si III ale vechiului art. 99, privitoare la condiţiile în care 
Statul putea chema la răspundere civilă pe miniștrii și functio- 
narii care au contrasemnat actele ilegale ale acestora, a înțeles 
să suprime și în acest caz condiția autorizării prealabile a unui 
corp legiuitor. 

Noua Constituţie mai prevede in art. ro (ceea ce nu preciza 
vechea Constituţie) că miniștrii sunt supuși regulilor de drept 
comun Şi în ceea ce priveşte crimele și delictele comise de ei în 
afară de exercițiul funcţiunii lor. Judecarea acestora pentru astfel 
de infracțiuni se va face deci de tribunalele ordinare, potrivit 
regulilor procedurale comune. 

In acest mod, răspunderea agenților Statului pentru daunele 
provocate de actele lor abuzive, acestuia sau particularilor, a de- 
venit efectivă, iar declanșarea ei la îndemâna oricui ar fi în drept 
să ceară o despăgubire civilă împotriva lor. Deplasarea răspun- 
derii civile exclusiv de pe umerii Statului, așa cum exista practic 


1) A se vedea studiul nostru, Răspunderea ministerială, Revista + Liber- 
tatea », anul 1936. 

până acum, pe umerii atât ai Statului cât și ai celor vinovați de 
a fi îndatorat Statul, prin actele lor abuzive, la o răspundere ci- 
vilă, înseamnă un progres considerabil pentru respectul nestirbit 
al legalității. Suntem siguri că reforma va da roade excelente 
cât de curând. 


Trecând în domeniul raporturilor de ordin moral dintre par- 
ticulari, Constituția aduce câteva modificări importante modului 
în care au fost până acum reprimate unele infracțiuni. În primul 
rând, menţionăm desființarea juratilor. Numeroasele absolviri 
scandaloase, pronunţate în ultimul timp de aceştia, înscău- 
naseră credința în impunitatea crimelor de rând. Este uşor de 
înțeles că o asemenea mentalitate micşorează prestigiul justiției 
şi turbură grav liniștea socială. Pentru a o curma, juratii au fost 
scoși din administraţia justiţiei. Pe viitor, crimele vor fi judecate 
de instanțele judecătoreşti corecționale, adică de magistrați de 
carieră (art. 73, alin. 3). Potrivit legii din 6 August 1938, 
pentru organizarea noilor instanțe criminale şi abrogarea unor 
dispoziţiuni din codul de procedură penală Carol al II-lea, jude- 
carea crimelor şi delictelor, aflate în competența juriului, a fost 
încredințată unor «secțiuni criminale », organizate ca secțiuni 
speciale ale Curtilor de Apel și compuse din magistrați de carieră 
ca si celelalte secţiuni ale Curtilor. Incredintändu-se judecata 
acestor infracțiuni magistraţilor de carieră, s'a pus capăt abuzu- 
rilor celor care, puşi să judece «în cuget curat și după adâncă 
convingere, cu nepărtinirea și cu tăria omului cinstit», ajun- 
seseră, din consideratiuni prea bine cunoscute, să-și indepli- 
nească acest înalt oficiu în scopuri cu totul străine de criteriile 
morale în numele cărora le fusese încredințat 1). 


1) « Juriul, scrie A. de Tocqueville, serveşte să introducă în spiritul tuturor 
cetăţenilor o parte din însușirile spiritului de judecător; aceste însușiri sunt 
tocmai cele care pregătesc, mai bine ca orice, un popor pentru a fi liber. El 
raspändeste în toate clasele sociale respectul pentru lucrul judecat și ideea 
de drept. Inläturafi aceste două lucruri si dragostea de independență nu va 
mai fi decât o pasiune distrugătoare. El învață pe oameni practica echităţii. 
Fiecare, judecând pe vecinul său, se gândeşte că ar putea fi judecat la rândul 
său,,., El îmbracă pe fiecare cetăţean cu un fel de magistratură; el face 
să înțeleagă pe toţi că au de împlinit datorii față de societate și că participă 
la conducere... (De la democratie en Amérique, titlul II, p, 185, ediţia II-a). 

De sigur cä tot in vederea unei mai eficace represiuni crimi- 
nale, noua Constituţie (art. 15) autorizä înființarea pedepsei cu 
moartea, pentru anumite cazuri și infractiuni (atentate contra Su- 
veranului, membrilor Familiei regale, şefilor Statelor străine şi 
demnitarilor Statului, din mobile în legătură cu exerciţiul func- 
tiunilor acestora; tâlhărie cu omor, asasinatul politic), si în timp 
de pace, de unde, potrivit vechii Constituţii, acest fel de pedeapsă 
nu se putea aplica decât în timp de război 1). 

In schimb, regula din art. 14 al vechii Constituţii, după care 
nici o pedeapsă nu se poate înființa decât prin lege, n'a mai fost 
reprodusă în noua Constituţie. S’ar putea crede că, suprimändu-se 
această regulă, noul constituant a urmărit să îngădue legiuitorului 
ordinar să introduce în legislația noastră penală măsuri reco- 
mandate de unele tendinţe recente ale dreptului penal străin în 
această materie. Potrivit susținătorilor acestor tendințe, regula 
cuprinsă în vechiul articol n'ar mai corespunde actualelor cerințe 
ale represiunii penale. Ceea ce interesează, după aceștia, o bună 
organizare a justiției penale, nu este faptul de a nu se creea 
pedepse decât prin lege, cât necesitatea de a nu se lăsa nepedepsită 
nici o abatere primejdioasă pentru societate. Ei pun dar, pe primul 
plan al unei bune organizatiuni penale, principiul « nici o aba- 
tere fără pedeapsă » (nullum crimen sine poena), în locul vechiului 
principiu «nici o pedeapsă fără lege » (nulla poena sine lege) 2). 

Nu credem că suprimarea din Constituţie a principiului înscris 
în vechiul art. 14 trebue interpretată ca o indicație dată în acest 
sens. Intr’adevär, o asemenea concepție despre pedeapsă nu se 
potriveşte cu regimul constituțional al unui Stat « legal », cum este 
Statul nostru, adică al unui Stat în care totul se sprijină pe 


Câtă deosebire între felul în care Tocqueville vedea rostul juriului şi felui 
în care acesta ajunsese să funcţioneze la noi. Tot ce era privit de Tocqueville 
ca o calitate a instituţiei se transformase în grave neajunsuri. Din această 
cauză se ajunsese a se crede că un criminal de rând poate fi absolvit mai ușor 
decât un contravenient, 

1) Vezi Jurnalul Consiliului de Miniştri din 24 Mai 1938, privitor la 
introducerea pedepsei cu moartea pentru anumite infracţiuni. Legea pentru 
modificarea Codului penal «Carol al II-lea » din 24 Septemvrie 1938 a re- 
glementat condiţiunile de aplicare a acestei pedepse, 

2) Vezi I, Ionescu-Dolj, Noi tendințe doctrinare în dreptul penal, Revista 
de drept penal si ştiinţă penitenciară, 1936. 

supremaţia legii. Nici una din institutiunile, menite sub regimul 
vechii Constituţii să asigure supremaţia legii, n'a fost înlă- 
turată (contenciosul administrativ, recursul in casare, recursul 
de neconstitufionalitate, responsabilitatea civilă a Statului si 
a agenţilor săi). Mai mult chiar, pe alocuri acțiunea acestora 
a fost întărită (controlul preventiv exercitat de Consiliul legi- 
slativ; răspunderea ministerială) 1). Totul prin lege, nimic in 
afară de lege, aceasta este deviza Statului nostru. Intr’un Stat, ce 
se conduce după asemenea norme, este greu de închipuit că s'ar 
putea sustrage competintei exclusive a legiuitorului stabilirea pe- 
depselor penale. 

Faptul că totuși există susținători pentru celălalt sistem de 
stabilire a pedepselor, se explică prin deosebirea de regim con- 
stituțional dintre ţara noastră și țările in care a fost adoptat acest 
sistem (Germania). Actualul regim constituţional german a încetat 
de a mai admite mitul legii. Nu voinţa legii este atot puternică 
în regimul politic german, ci voința Fiihrerului, deoarece el este 
singurul reprezentant autorizat al poporului 2). Deci actele sale 
nu pot fi controlate de nimeni sub raportul legalităţii lor. Intr’un 
asemenea regim, părăsirea vechii reguli este foarte logică. 

Astfel văzută, se înţelege de ce suprimarea vechiului art. 14 
nu trebue interpretată ca o părăsire a principiului cuprins în 
enuntarea sa. Probabil însă că, în momentul întocmirii Consti- 
tutiei, principiul a fost considerat ca suficient de pătruns în con- 
vingerea tuturor, pentru a nu avea nevoie de a fi garantat si in 
textul constituțional. Reamintim că ceva asemănător s'a petrecut în 
Franţa, cu clauza separaţiunii puterilor, în momentul reformei con- 
stitutionale din 1875. Deşi textele constituționale franceze n'au mai 
reprodus principiul separatiunii puterilor într'o enuntare specială, 
totuși nimeni n'a susținut că, prin aceasta, principiul a fost 
suprimat; dimpotrivă, întreagă doctrină este de acord a recunoaşte 
că garantarea expresă a principiului, în textul Constituţiei, era 
inutilă, din moment ce nimeni nu-l contesta. 


1) Vezi studiul nostru, Inovafiunile Constituției în domeniul represiunii 
penale, Revista de drept penal şi știință penitenciară, 1938, Nr. 9—10. 

2) Vezi Georg Kaisenberg, Die Verfassung des neuen Deutschland, Revista 
de drept public, 1935, p. 23 şi urm.: M. Hacman, Organizarea Statului 
nafionl-socialist german, ib., 1936, p. 139 şi urm. şip. 311 şi nrm. 

In legătură cu domeniul represiunii penale, mai menţionăm 
că noua Constituţie a suprimat vechea interdicție constituțională 
de a se extrăda refugiații politici (art. 32, alin. 2, Constituţia 
din 1923). Ce înţeles are suprimarea acestei dispozitiuni? Credem 
că, prin aceasta, s'a urmărit a se părăsi vechea credință, după care 
infracțiunea politică se cere a fi tratată diferit decât infracțiunea 
de drept comun, din cauza caracterului ei relativ. S’a spus de 
cei care împărtășesc această concepție că, dat fiind valoarea 
trecătoare a credințelor politice, se întâmpla adesea ca refugiatul 
politic, considerat din cauza faptelor sale ca infractor în ţara lui, 
să devină într'o zi un erou al aceleiaşi țări care l-a înfierat ca in- 
fractor 1). Credem că această concepţie nu mai stă în picioare 
astăzi când, dat fiind caracterul excepțional al frământărilor ideo- 
logice, un infractor politic poate fi mai primejdios pentru siguranța 
Statului şi a societăţii decât un infractor de drept comun. Supri- 
mându-se de Constituţie interzicerea extrădării refugiaților po- 
litici, s'a înţeles dar să se dea Statului libertatea de a încheia con- 
ventiuni de exträdare si pentru acest gen de infracțiuni. 

Ceea ce ne face sä interpretäm in acest mod suprimarea ve- 
chiului art. 32 alin. 2 este si modul in care a evoluat reprimarea 
infracțiunilor politice în legislaţia noastră. In ultimul timp, diferite 
legi speciale au creeat noi infracțiuni politice şi au agravat re- 
primarea celor existente. Din această cauză, constituantul s'a 
văzut obligat să lărgească domeniul constituțional al delicventei 2), 
înscriind în Constituție noi interdictiuni cu caracter politic: inter- 
zicerea preoților de orice rit de a pune autoritatea lor spirituală 
în slujba propagandei politice, interzicerea asociatiunilor politice 
cu mobil religios, a propagandei în locașurile destinate cultului 
sau cu prilejul manifestatiunilor religioase și de a se lua sau presta 
jurăminte de credinţă în alte cazuri și condițiuni decât cele le- 
gale (art. 8) 3). 

Prin stabilirea acestor interdictiuni, credem că s'a urmărit, in 
același timp, să se ferească împlinirea îndatoririlor religioase de 


1) Vezi C. Dissescu, Dreptul constituțional, ediţia Il-a, 1915, p. 790. 

2) Vezi studiul nostru, Granițele constituționale ale apărării liniștii publice, 
apărut în volumul Consiliul legislativ, Zece ani de activitate, 1926—1936, p. 368 
si urm. 

3) Vezi legea din 15 Aprilie 1938 pentru apărarea ordinei în Stat. 

vârtejul luptelor politice. Iar, ca o completare a acestor dispozi- 
tiuni, s'a căutat să se strângă legăturile dintre biserică si credin- 
cioşii ei, înscriindu-se obligativitatea binecuvântării religioase 
pentru actele de stare civilă ale membrilor cultelor (art. 20). 
O dispozitiune asemănătoare a existat în Constituţia din 1866 
(art. 22), însă în practică nu i s'a dat o aplicatiune obligatorie, de- 
oarece constituantul a îngăduit legiuitorului ordinar să creeze 
excepfiuni dela principiul astfel stabilit. Noul constituant a înscris 
principiul intr’o formă categorică, fără să mai lase vre-o posibilitate 
de apreciere legitorului ordinar. 

Tot în legătură cu domeniul represiunii penale, observăm că 
noua Constituţie n'a mai reprodus dispozitiunile vechiului art. 88 
alin. 4, potrivit cărora Regele avea dreptul de a amnestia infrac- 
tiunile politice. Credem că faptul se datorește unei simple inadver- 
tente. 

In lipsa, insä, a unei dispozitiuni constitutionale care sä auto- 
rize exercitarea amnistiei, s'ar putea pune întrebarea dacă această 
instituție mai există în regimul nostru constituţional. Intr'adevăr, 
amnistia este o excepție dela principiul separatiunii puterilor, de- 
oarece îngădue unei puteri străine de puterea judecătorească să 
se amestece în administraţia justiţiei. Ori, principiul separatiunii 
puterilor a fost menţinut prin noua Constituţie, deoarece nici una 
din vechile dispozitiuni constituționale care garantau respectarea 
lui n'a fost suprimată. Independenţa puterii judecătorești față de 
celelalte puteri este astăzi formulată în aceiași termeni ca și în 
trecut (art. 33). Ca «excepție» dela acest principiu, amnistia 
trebuia dar să fie autorizată în mod special. 

Totuși amnistia a fost practicată si sub regimul noii Consti- 
tuţii. Legea din 9 Ianuarie 1939, de exemplu, prevede amnistierea 
unor anumite categorii de infracțiuni politice. Aceasta înseamnă 
că nu s'a înţeles a se desfiinţa instituţia și pe bună dreptate. Ase- 
menea acte de clementä sunt uneori necesare în viața unei societăţi. 


VI. Am spus că dintre tendințele pe care le evidenția, în ajunul 
întocmirii Constituţiei, evoluţia regimului constituțional din 
celelalte țări, cea mai de seamă era nevoia unei repartitii diferite 
a sectoarelor de acțiune ale organelor comune de conducere din 
fruntea celor două puteri politice (puterea executivă și puterea 

legiuitoare). Această tendință a fost provocată, în primul rând, 
de nevoia de a se da Statului o conducere mai unitară și deci 
posibilitatea de a reacționa mai prompt împotriva diferitelor difi- 
cultäti neașteptate ce îi pot pune ființa în primejdie. Constituţia 
poloneză, bună oară, declară că Preşedintele republicei este 
«suveran » (art. 3), celelalte puteri fiind sub suveranitatea sa si 
nu pe picior de egalitate, așa cum se prevede în vechea Consti- 
tutie a țării vecine. Ca urmare a acestui nou principiu, Parla- 
mentul polonez nu mai este competent să facă tot ce nu este 
rezervat celorlalte două puteri, iar această competență generală 
a fost rezervată Capului Statului (art. 25). Constituţia austriacă 
din 1934, de asemenea, nu recunoaște Consiliului federal, organul 
legislativ, decât dreptul de a respinge sau de a aproba, fără mo- 
dificări, proiectele ce i se supun, Capul Statului având, în caz de 
respingere, un drept de recurs la popor, pe calea referendumului 
(art. 62 şi 65). 

Constituţia din Februarie nu desminte această tendință, care 
se poate observa, examinând, de o parte, noile atribufiuni cu 
care a fost înzestrat Regele, iar, de altă parte, gradul în 
care au fost restrânse atributiunile Reprezentantei naționale. 

Suveranul primeşte următoarele noi prerogative: 

de a numi senatori (art. 63); 

de a face decrete cu putere de lege, în intervalul dintre seziu- 
nile parlamentare, sub rezerva ratificării ulterioare a Adunărilor 
legiuitoare (art. 46 alin. 7). 

de a încheia cu Statele străine tratate politice şi militare (art. 
46, alin. 14), fără a mai avea nevoie de asentimentul Parlamen- 
tului ; 

de a declara războiul şi a încheia pacea (art. 36 alin. 9), fără 
a mai avea nevoie de asentimentul Parlamentului ; 

de a proclama starea de asediu (art. 96 alin. 2); 

de a avea singur inițiativa revizuirii Constituţiei (art. 97); 

de a amâna cu un an întrunirea Adunărilor (art. 45); 

de a dizolva Adunările, fără a mai fi obligat să convoace ale- 
gători şi noile Adunări într'un termen fix (art. 45 alin. III). 

Apoi, guvernul, adică agentul responsabil al Regelui, a încetat 
să mai atârne politiceşte de încrederea Parlamentului. Miniștrii 
nu mai răspund politiceste decât față de Suveran (art. 65, alin. III). 

De altä parte, atributiunile Parlamentului au primit urmätoa- 
rele modificări : 

durata minimală a seziunilor parlamentare nu mai este fi- 
xată, ceea ce Înseamnă că Suveranul capătă dreptul de a închide 
seziunea oricând; data deschiderii sesiunii ordinare nu mai este 
fixată; se prevede însă că Suveranul este obligat a convoca Adu- 
nările cel puțin odată pe an; 

dreptul de anchetă al Adunărilor a fost suprimat; 

dreptul de a adresa «interpelări» miniştrilor nu mai este 
menționat; de asemenea, dreptul de a primi petitiuni; 

inițiativa parlamentară a legilor a fost restrânsă la domeniul 
legilor de «interes obstesc al Statului » (art. 31, alin. 7); 

puterea legislativă nu se mai exercită «colectiv» de Rege și 
Reprezentatiunea națională, ci de Rege «prin» Reprezentatiunea 
naţională (art. 31, alin. I). 

Să examinäm pe rând semnificaţia noilor prerogative regale, 

Dreptul Capului Statului de a numi o parte din membrii Par- 
lamentului (senatori) este o prerogativă pe care o prevăd si alte 
Constituţii recente. O întâlnim in Constituţia poloneză (art. 
47; o treime din numărul senatorilor), Constituţia austriacă (29 
din cei 59 membri ai Consiliului federal, prin faptul că 29 din 
membrii acestuia sunt delegați de corpuri — Consiliul de Stat 
şi Consiliul ţărilor — ai căror membri sunt numiţi de Presedin- 
tele Republicei), Constituţia estonianä (ro membri ai Consiliului 
National). Constituţia braziliană din 1937 (art. 50; ro din membrii 
Consiliului federal), Constituţia haitianä (art. 19; ıo din cei 
21 membrii ai Senatului) 3. a. Incredintändu-se Regelui acest 
drept, s'a urmărit să se completeze, printr'o apreciere Înaltă, 
compunerea Parlamentului cu persoane de un deosebit prestigiu 
şi pricepere, care, pe cale electorală, n'ar putea fi desemnate să 
participe la legiferare. % 

Dreptul de a face decrete cu putere de lege este iarăși o pre- 
rogativă pe care foarte multe Constituţii o acordă Capului Sta- 
tului. O întâlnim in Constituţiile: estoniană (art. 99); polonă 
(art. 49 şi 55); germană (art. 48); italiană (legea din 31 Ianuarie 
1926); austriacă (art. 147—148); portugheză (art. 108); brazi- 
liană (art. 12, 13 şi 74). Cât priveşte ţara noastră, deşi vechea 
Constituţie nu prevedea în mod expres această prerogativă regală, 

procedeul decretelor-legi a fost totuși adesea folosit. Inscrierea 
lui printre prerogativele regale înseamnă numai că s'a recunoscut 
oficial o practică existentă, dovedită necesară. 

In ceea ce privește dreptul Suveranului de a declara războiul 
si a încheia pacea, precum si dreptul de a încheia cu Statele străine 
tratate politice şi militare, lucrurile stau astfel. Constituţia din 
1866 n'a reprodus întocmai, asupra acestui punct, textul corespun- 
zător din Constituţia belgiană, care i-a servit ca inspirație si care 
prevede următoarele 1): « Declară războiul, face tratate de pace, 
de alianţă si de comerţ si le aduce la cunostiinta Camerelor îndată 
ce interesul și siguranța Statului o îngăduesc, adăogându-le și 
comunicările ce se cuvin. Tratatele de comerț si acelea care ar 
putea greva asupra Statului sau să lege individual pe Belgieni 
nu au efect decât după ce au primit învoirea Camerelor. In nici un 
caz, articolele secrete ale unui tratat nu pot distruge articolele 
patente ». (art. 68). Se poate vedea că acest text acordă Suvera- 
nului Belgiei și dreptul de a încheia pace, de a declara război 
şi a încheia tratate politice, pe care Suveranul nostru le dobän- 
deşte abia acum, în baza noii Constituţii. Lipsa acestor pre- 
rogative repale din Constituţia din 1866 se explică numai prin 
faptul că ţara noastră n'avea în acel moment Suveranitate depli- 
nă. lar dacă în 1923 textul Constituţiei n'a fost pus de acord cu 
situaţia politică a ţării, complet diferită de cea din 1866, faptul 
se datorește numai inadvertentii redactorilor Constituţiei. In 
realitate, gradul de suveranitate al țării noastre in 1923 impunea 
refacerea textului din 1866, după modelul dispozitiunilor corespun- 
zătoare din Constituţia belgiană. Noua Constituţie, acordând 
Suveranului cele două prerogative, aduce vechiului regim con- 
stitutional o modificare ce trebuia adusă încă din momentul în 
care ţara noastră și-a căpătat deplină suveranitate, adică din 


1879 ?). 


1) Vezi J. J. Thonissen, La constitution belge annotee, 1879, p. 218 şi 
următoarele. 

2) A se vedea în același sens, prof. G. Alexianu, Curs de drept constitu- 
tional, Vol. II, p. 267. 

Totusi, cänd a fost vorba sä precizeze rolul Parlamentului in intocmirea 
tratatelor internationale, noua Constituţie a menţinut vechea redactare pe 
care doctrina o consideră ca vicioasă (vezi H. Barthélemy, Traité de droit 

Initiativa revizuirii Constitutiei apartinea, sub vechiul regim 
constituțional, atât Suveranului cât si fiecăruia din cele două 
corpuri legiuitoare. Astăzi, această inițiativă aparţine numai Suve- 
ranului. Operația revizuirii trebue însă îndeplinită cu « consul- 
tarea» prealabilă a Corpurilor legiuitoare care, potrivit noului 
art. 97, urmează să indice şi textele ce urmează a fi revizuite. 

Art. 128 din vechea Constituţie prevedea că starea de asediu 
nu se poate institui decât prin lege. Cu toate acestea, atât doctrina 1) 
cât si jurispridenta 2) recunoșteau valabilitatea instituirii stării 
de asediu şi prin decret regal, considerând că actul instituirii pe 
această cale este un act de guvernământ și, ca atare, regulat împlinit. 
Noua Constituție a curmat orice discutiune asupra acestui 
punct, înlăturând din textul vechi cuvintele privitoare la obliga- 
tivitatea întocmirii unei legi pentru instituirea stării de asediu. 
In acest mod, Constituţia a recunoscut o practică a cărei regula- 
ritate nu fusese contestată până atunci. 

Altă prerogativă nouă acordată Suveranului este dreptul de 
a putea amâna cu un an întrunirea Corpurilor legiuitoare si de a 
le dizolva, fără să fie obligat să convoace corpul electoral şi noile 
Corpuri legiuitoare întrun termen maxim. Trebue adäogat 
apoi că, potrivit noii Constituţii, sesiunile parlamentare nu se 
deschid la o dată fixă a anului, cum era înainte (15 Octom- 
vrie). Sub vechiul regim, întrunirea Parlamentului nu se putea 
amâna decât cu o lună peste data de 15 Octomvrie a fiecărui an, 
iar în caz de dizolvare, actul Suveranului trebuia să cuprindă 
convocarea corpului electoral, in maximum două luni, si a noilor 
Adunări, in maximum trei luni. In sfârșit, odată convocate, functio- 
narea lor nu mai are astăzi o durată minimală, cum se prevedea 


constitutionnel, 1933, p. 834). Parlamentul nu « votează » tratatul ce i se su- 
pune spre «aprobare », ci tautoriză» pe Capul Statului, care reprezintă în 
exterior Statul, de sa ratifica » tratatul. Asa dar, într'o redactare potrivită 
cu operaţiunea reală ce se petrece, cu ocazia desbaterii unui tratat în Parla- 
ment, ar trebui să se prevadă că « Convenţiunile necesare pentru comerț, naviga- 
fiune și altele asemenea nu pot fi ratificate de El decât cu autorizarea Adunărilor 
legiuitoare ». (Vezi studiul nostru, Neregularitdfi în practica ratificării con- 
ventiunilor noastre internaționale, Revista de drept public, Nr. 3—4, 1938. 

1) A se vedea avizul Consiliului Legislativ Nr. 5 din 13 Februarie 1934. 

3) Decizia Curţii de Casaţie, Sectiuni-Unite, Nr. 34/1935. 

în vechea Constituţie (5 luni), ci o durată nedeterminată, lă- 
sată la aprecierea Suveranului (art. 45, alin. II), care va închide 
sesiunea mai târziu sau mai de vreme, după cum Parlamentul 
are sau nu de lucru. Aceste dispozitiuni se explică prin dorinţa 
de a se putea curma cunoscutele desbateri iritante, ce se încin- 
geau sub vechiul regim în sânul Parlamentului și care puneau 
de multe ori în primejdie liniștea țării. 

O importantă prefacere s'a adus regimului constituțional, prin 
suprimarea răspunderii miniștrilor față de Parlament. Modificarea 
nu trebue interpretată ca o tendință antidemocratică a noului 
nostru regim constituțional. Pentru a închide orice discutiune 
asupra acestui punct, reamintim că el a fost de mult înscris în 
Constituţia unei țări recunoscută ca având un regim politic de- 
mocratic: Statele-Unite. In această țară, miniștrii sunt simpli 
colaboratori ai Preşedintelui Republicei, fiecare pentru domeniul 
de activitate al ministerului ce i s'a încredinţat. Ei nu pot face 
obiectul unui vot de blam al Parlamentului, nici nu pot fi răstur- 
nati de acesta 1). Constituţia acestei țări a fost imitată asupra 
acestui punct de mai toate Statele Americei. 

Sistemul prezintă serioase foloase. Miniștrii, fiind sustrasi 
dela grija de a complace în fiecare clipă majorității parlamentare, 
pot să se dedice mai sincer unei bune gospodării de Stat. In acest 
fel, se pune capăt acelui interventionism parlamentar practicat, 
nu dela tribuna Parlamentului, ci pe scările ministerelor. Apoi 
se dă echipei ministeriale stabilitate, calitate de care este lipsit 
un guvern dependent de încrederea majoritätilor parlamentare. 
Lipsa acestei calități dă astăzi serios de gândit chiar în cele mai 
democrate ţări. Franța, de exemplu, a cunoscut propuneri de 
revizuire constituțională în acest sens 2). 

Suprimarea răspunderii miniștrilor față de Parlament se află 
astăzi înscrisă si în unele Constituţii europene: portugheză, 
de exemplu (art. 111). In Constituţia poloneză, răspunderea mi- 


1) Vezi Esmein, Elements de droit constitutionnel français et comparé, 1927, 
Vol. I, p. 506 şi următoarele. 

2) Propunerea Naquet, făcută în ședința din 15 Martie 1894 a Camerli 
deputaţilor, precum şi diferitele opinii manifestate în legătură cu acest 
punct cu ocazia ultimei încercări de revizuire a Constituţiei din anul 1934- 
(Vezi studiul nostru Reforma Statului, p. 20 și următoare). 


9° 

nistrilor fatä de Parlament nu este suprimatä, insä serios restränsä. 
Dieta, singurä, nu poate provoca demisia guvernului; Prese- 
dintele republicei este obligat să soluţioneze un eventual conflict 
între Parlament şi Guvern, alegând între demisia guvernului 
și dizolvarea Parlamentului, numai dacă si Dieta si Senatul cer 
demisia guvernului (art. 29). 

Ca urmare a suprimării răspunderii ministeriale față de Par- 
lament, noua noastră Constituţie n'a mai reprodus vechile texte 
care dădeau parlamentarilor dreptul de a primi petitiuni si de a 
le înmâna miniștrilor dela tribuna Adunărilor şi dreptul de anchetă 
asupra activității administrative sau de alt gen, iar dreptul de 
a adresa « interpelări » a fost restrâns la dreptul de a pune numai 
« întrebări » (art. 55). 

In sfârșit, restrângerea inițiativei parlamentare, la legi de in- 
teres exclusiv obstesc, nu poate avea altă semnififcatie decât aceea 
de a constitui o măsură de împiedecare a Parlamentului de a avea 
alte preocupări decât cele privitoare la o mai bună organizare 
a satisfacerii intereselor obşteşti. Ca urmare a acestei resträngeri, 
Parlamentul nu mai are inițiativa legilor cu obiect limitat, pre- 
cum ar fi acordarea de pensiuni viagere, de gratuitäti pe căile 
ferate, naturalizări, scutiri de examene, ș.a., legi care, de cele 
mai multe ori, sunt străine de bunul mers al intereselor generale, 
si nici a legilor de interes local (comunal sau tinutal). In acest 
mod, se pune capăt unor frecvente rătăciri legislative, care 
dăunau serios gospodăriei de Stat )). 

O restrângere asemănătoare a inițiativei parlamentare se pre- 
vede în: Constituţia austriacă din 1934 (art. 51, nr. 1), Consti- 
tutia braziliană din 1937 (art. 64), Constituţia haitianä din 1936 
(art. 21). 

Privind după acest examen, în întregimea lor, noile prero- 
gative ale Executivului, înțelegem lesne de ce Constituţia nu 
mai spune că puterea legislativă se exercită «colectiv» de Rege 


1) A se vedea studiul nostru, Din rătăcirile puterii legiuitoare din « Parla- 
mentul Românesc >, Nr. 246—249, 1937 şi Puterea legiuitoare si politica 
împrumuturilor, Revista de drept public, Nr. 1, 1937; H. Berthelemy, Traite 
elementaire de droit adminisstratif, 1926, p. 1122; G. Alexianu, Curs de drept 
constituțional, vol. III, fascicola 2-a, p. 37 şi urm.; Cezar Vârgolici, Elaborarea 
legilor şi Consiliul legislativ, 1938, p. 172 şi urm. 


NOUA AŞEZARE CONSTITUȚIONALĂ A ROMÂNIEI 613 


si Reprezentatiunea naţională, cum prevedea vechea Consti- 
tutie, ci de Rege «prin» Reprezentatiunea nationalä, cät si 
motivele pentru care s’a suprimat vechiul art. gı care pre- 
vedea cä «Regele nu are alte puteri decät acele date lui prin 
Constitutie ». 


VII. Mecanismul puterii noastre legiuitoare träda de multä 
vreme grave vicii funcționale 1). In principalele sale manifestări 
controlul veniturilor şi cheltuelilor publice, legiferarea ordinară, 
controlul activităţii ministeriale, tutela administrativă, etc. le- 
giuitorul nostru apărea celui mai distrat cercetător al activităţii 
sale sau prea puțin dispus să-și exercite atributiunile, care consti- 
tue raţiunea de a fi, sau pornit să folosească in mod neregulat 
aceste atributiuni pentru scopuri străine de bunul mers general. 

Intre rostul clasic al puterii legiuitoare si activitatea legiuito- 
rului nostru se creease astfel o discrepantä ce ameninţă să depär- 
teze, pe zi ce trecea, mai mult activitatea acestuia de adevărata 
sa menire. « Puterea legiuitoare scria J. J. Rousseau 2) este 
inima Statului, puterea executivă este creerul care pune în miş- 
care toate părțile acestuia. Se poate ca creerul să paralizeze si 
totuși individul să trăiască încă. Un om rămâne imbecil, dar träeste; 
insă, îndata ce inima a încetat să funcţioneze, animalul moare ». 
lată o schiță expresivă a ceea ce trebue să fie un «legiuitor», fă- 
cută de unul din cei mai iluștri teoreticiani ai suveranităţii na- 
tionale. Câtă deosebire între înaltul rost cu care a fost creata 
această funcțiune si modul în care exerciţiul ei se manifesta la 
noi ! Câtă nepotrivire între acest înalt rost si ușurința cu care se 
legifera la noi sub trecutul regim constituţional, ușurința cu care 
se dispunea de veniturile si cheltuelile Statului, culanta cu care 
se acordau, peste învoirea Constituţiei, amnistii la numeroase ca- 
tegorii de infractorii de rând 3), practica prea frecventă a dero- 
gărilor, în interesul unuia sau câtorva favoriţi, dela legi generale 


1) Vezi studiul nostru, Din ratacırıle puterii legiuitoare, Parlamentul 
Românesc, Nr. 246—249, 1937. 

2) Du contract social, cap. XI. De la mort du corps polıtique. 

3) Vezi studiul nostru Parlamentul-judecator, Libertatea, 1936, p. 102 


şi urm. 


614 REVISTA FUNDATIILOR REGALE 


de mare interes obstesc, părăsirea completă a controlului asupra 
activităţii ministeriale ! 

Cum a înțeles constituantul din 1938 să remedieze deformă- 
rile functiunii noastre legislative? Prin ce mijloace a readus acesta 
funcțiunea legislativă la adevăratele sale rosturi? 

Constituţia din 1938 a prefăcut adânc mecanismul functiunii 
noastre legislative. In afară de modificările examinate mai sus, 
privitoare la restrângerea iniţiativei legislative parlamentare, in- 
dependența politică a miniştrilor față de Parlament, durata și 
data întrunirii Corpurilor legiuitoare, suprimarea dreptului de an- 
chetă si de amendare a proiectelor de lege, alte importante modi- 
ficări au fost aduse puterii legiuitoare. 

Aceste prefaceri se referă la: alcătuirea corpului electoral, 
modul de alegere si compunere a corpurilor legiuitoare, modul 
de funcţionare a puterii legiuitoare. 

Constituţia pleacă dela ideea că ceea ce a făcut ca puterea 
legiuitoare să piardă conștiința adevăratului său rost, este modul 
în care deținătorii «aleși» ai exerciţiului ei au fost desemnaţi 
în trecut. 

Prin instituirea sufragiului universal, s'a urmărit a se contopi 
diferitele grupe de interese sociale, până atunci în luptă, într'o 
singură grupă: interesele obștești. Chemându-se cel din urmă 
dintre cetățeni să-și dea părerea cu privire la desemnarea celor 
care, investiti de ei, aveau să decidă asupra regulilor generale 
de purtare în Stat, s'a socotit că în acest fel se va zădărnici por- 
nirea spre legiferări de clasă de care fuseseră acuzate în trecut 
Parlamentele alese prin vot restrâns. Reforma n'a corespuns însă 
aşteptărilor puse în înfăptuirea ei. T'ransformat într'o masă amorfă 
de indivizi lipsiţi de conștiința intereselor categoriei sociale cărei 
aparțineau, corpul electoral s'a văzut lispit de un criteriu durabil 
pentru a discerne pe candidaţii indicaţi, devenind astfel cu usu- 
rint4 pradă practicelor demagogice. De unde se aștepta dar ca 
din această contopire a aspiratiunilor electorale să decurgă o ar- 
monică exprimare a intereselor obștești, s'a ajuns la un rezultat 
opus. Deslegati de o legătură firească cu alegătorii lor, din moment 
ce nu-i unea cu aceștia interese comune, aleşii Națiunii au ajuns 
foarte curând să dea votului lor întrebuințări din cele mai puțin 
compatibile cu paza ce li seincredintase asupra intereselor generale. 

Constitutia tine seamä de roadele gresite ale acestei experiente 
si modifică adânc compunerea corpului electoral. Pentru a da 
votului caracterul luminat ce i-a lipsit în trecut, ea leagă calitatea 
de alegător de împlinirea unui minimum de calități menite să-l 
facă conştient de rostul precumpănitor al functiuniü sale. 

In acest scop, Constituţia de o parte restrânge, iar de altă 
parte extinde compunerea corpului electoral (art. 61). Astfel, 
se restrânge alcătuirea corpului electoral pentru Adunarea Depu- 
tatilor, prin faptul că se ridică majoratul electoral dela 21 ani la 
30 ani şi se condiţionează dreptul de vot de exerciţiul unei anu- 
mite îndeletniciri (agricultura, munca manuală, comerțul, indu- 
stria, ocupatiunea intelectuală). Se lărgește însă în acelaşi timp 
corpul electoral, prin faptul că se acordă drepturi electorale egale 
şi femeilor. 

In ceea ce priveşte corpul electoral al senatorilor aleși, Con- 
stitutia (art. 63), de o parte îl restrânge, reducându-l la « membrii 
corpurilor constituite in Stat», iar de altă parte îl lărgește, acor- 
dând drepturi electorale egale şi femeilor. 

Pentru alegătorii senatoriali, Constituţia nu mai impune însă 
un anumit majorat electoral. Simpla calitate de « membru al unui 
corp constituit în Stat » este suficientă pentru a acorda dreptul 
de vot. 

Este greu de precizat de pe acum ceea ce a vrut să înțeleagă 
constituantul prin expresiunea « corpuri constituite în Stat». Va 
fi sarcina legiuitorului ordinar de a fixa categoriile de « corpuri », 
ce vor desemna, prin membrii lor, pe senatorii aleşi. Credem to- 
tuşi că vor trebui să intre în această categorie, Camerele profe- 
sionale, Universitățile si Academia Română. D. Prof. Paul Ne- 
gulescu 1) crede că prin expresia constituțională se înțeleg, sau 
organele colegiale însărcinate cu satisfacerea intereselor superioare 
de Stat (Consiliul Legislativ, Curtea de Casaţie, Curtea de Con- 
turi, Consiliile ținuturilor, Consiliile Camerilor de Agricultură, 
de Comerţ şi Industrie, de Muncă si Universitățile), sau Corpu- 
rile profesionale organizate (Corpul tehnic, Corpul silvic, etc.) sau 
ambele categorii. Nedumerirea nu va putea fi lămurită decât odată 
cu organizarea regimului electoral. 


1) Curs de politică administrativă, 1938, p. 89. 

Aceste prefaceri de restrângere si lărgire, în același timp, a cor- 
pului electoral, care, la prima vedere, par contradictorii, au totuși 
un rost precis. Prin restrângerile operate asupra corpului electoral, 
s'a urmărit a se asigura alegătorului maturitatea si competenţa, 
ce am văzut că lipseau alegătorului cu vot universal. La vârsta 
de 30 ani, alegătorul este presupus că-și dă bine seama de im- 
portanta functiunii sale. Acest minimum de vârstă n'a mai fost 
necesar să se ceară și alegătorilor senatoriali, deoarece aceștia sunt 
presupusi că, din moment ce au ajuns să fie membri a unui corp 
constituit în Stat, dispun de suficientă maturitate electorală. Tot 
pentru acest motiv, nu li s'a mai cerut să dovedească și exerciţiul 
unei anumite îndeletniciri, deoarece calitatea de membru al unui 
corp constituit in Stat presupune cu prisosintä, pentru alegătorii 
senatoriali, ceea ce subintelege pentru alegătorii la Cameră exer- 
citarea unei profesiuni, adică pricepere în desemnarea aleşilor 
puși să vegheze ca asigurarea intereselor generale să nu se facă 
cu încălcarea intereselor profesionale ale categoriei pe cere aceștia 
o reprezintă, 

Pentru a încuraja formarea acestei conștiințe profesionale, con- 
stituantul prevede (art. 61) că «alegerea se va face pe circum- 
scriptiuni care să asigure reprezentarea felului de îndeletnicire a 
alegătorilor ». Prin urmare, este legată de exerciţiul unei profe- 
siuni, nu numai calitatea de alegător, ci chiar exerciţiul dreptului 
de vot. 

Acesta este înţelesul adânc al prefacerilor constituționale pri- 
vitoare la corpul electoral. In fața urnei de vot, alegätorul nu se 
mai prezintă ca simplu «individ», desbrăcat de orice calitate 
socială, ci ca element încadrat în viața socială. Numai în măsura 
in care încadrarea sa în viața socială îi îngăduie, el se poate bu- 
cura de dreptul de a desemna pe aleşii Națiunii. Indeletnicirea 
sa este în această privinţă hotäritoare. Națiunea nu mai desem- 
nează pe aleşii săi în masă amorfă, ci grupată pe categorii pro- 
tesionale. Numai cine muncește participa la viața politică, aceasta 
este semnificaţia înlocuirii sufragiului universal prin sufragiul pro- 
fesional și, în acelaşi timp, superioritatea morală a noului regim 
electoral, față de cel vechi, care nu distingea votul trândavului 
de cel al sârguinciosului. Numai cei legaţi de actuala stare socială 
printr'un anumit rost pot decide de conducerea societăţii, nu și 

cei care nu riscă nimic punându-i în joc liniștea; aceasta ar fi sub 
o altă formă înțelesul reformei din această materie. De altfel, 
reprezentanța profesională a căpătat în ultimul timp importante 
aplicațiuni în celelalte ţări +). 

Sistemul a fost adoptat ca mijloc de compunere a Parlamen- 
tului în Portugalia, fosta Austrie, Estonia, Brazilia si altele. El 
este cerut de o bună parte a opiniei publice în Franța (pentru re- 
crutarea celui de al doilea corp legiuitor, care ar înlocui Senatul). 

In ceea ce privește lărgirea corpului electoral, prin acordarea 
de drepturi electorale egale femeilor, s'a urmărit a se suprima, 
în acest fel, o distinctiune, pe care o făcea vechiul regim electoral, 
şi care, din ziua când femeile participă cu sforțări egale la lupta 
pentru existență, era lipsită de orice temei 2). 

Deşi potrivit Constituţiei, exprimarea votului este indivi- 
duală, totuși ratiunile care au determinat înlocuirea votului uni- 
versal cu cel profesional, raţiuni examinate mai sus, impun ca 
alegătorii să nu fie lăsați izolați înlăuntrul corpului electoral, ci 
asociaţi pe grupe de îndeletniciri, de interese. Intr’adevär, ceea ce 
a contribuit ca alegătorul cu vot universal să se dovedească lipsit 
de maturitatea necesară unei judicioase folosiri a votului său, a 
fost faptul că, fiind lăsat izolat înlăuntrul corpului electoral, n'a 
putut lua cunoștință de rosturile categoriei sociale din care face 
parte. Pentru a se evita în viitor asemenea rezultate și pentru a 
se putea înlesni ca votul profesional să producă asupra alegăto- 
rului efectele așteptate, este necesar ca acesta să fie ţinut în contact 
continuu cu grupul de interese în numele cărora are dreptul la 
vot. Numai astfel va putea să-și formeze o «conştiinţă profesio- 
nală », care să-l facă apt a chibzui matur asupra chipului în care 
își va exercita dreptul de vot. Ajungem astfel la necesitatea « gru- 
pării profesioniştilor ». 

Cum se va face această grupare? 

Problema este destul de complicată, deoarece, pentru a o so- 
lutiona, este necesar să se rezolve, în prealabil câteva alte pro- 
bleme si anume: In ce fel vor fi grupaţi profesionistii (sindicate, 


1) Vezi studiul nostru Reforma Statului, p. 21 si urm. 

2) Vezi în acest sens M. Hauriou, Preci de droit con titutronnel, 1923, 
p- 626 şi urm.; Duguit, Traite de droit constitutionnel, 1923, vol. II, p. 453 
si urm.; J. Barthélemy, Le vote des femmes, 1920, ;. a. 

corporaţii)? Ce formă juridică vor îmbrăca grupurile profesionale 
(asociaţii fără personalitate juridică, persoane juridice de drept 
privat sau public)? Participarea profesioniştilor la alcătuirea lor 
va fi obligatorie? Ce celule profesionale vor intra în alcătuirea 
categoriilor profesionale prevăzute în constituție (agricultura şi 
munca manuală; comerțul și industria; ocupatiunile intelectuale) 
şi cum va fi inläntuitä acţiunea lor pentru desemnarea reprezen- 
tantilor în Parlament? 

Observăm, în primul rând, că, deși Constituţia prevede nevoia 
asocierii profesioniştilor, întru cât dispune că «alegerea se va 
face . . . . pe circumscriptiuni care să asigure reprezentarea 
felului de îndeletnicire a alegătorilor », totuşi nu precizează modul 
în care profesioniștii vor fi asociați. Constituţia a lăsat, prin ur- 
mare, la aprecierea legiuitorului ordinar, alegerea mijlocului de 
asociere. Va fi acesta sindicatul, corporatia sau alt mijloc? Vor 
avea asociaţiunile profesionale un caracter mixt, grupänd pe pa- 
troni şi pe salariați laolaltă, sau aceste categorii vor fi grupate 
separat, înlăuntrul aceleiași profesiuni? Iată ceea ce va avea de 
apreciat, asupra acestui punct, legiuitorul ordinar. 

Din toate acestea reiese că, deşi în mod curent se spune că noua 
Constituţie este « corporatistă », ea n'are altă legătură cu sistemul 
corporatist decât facultatea, ce a dat legiuitorului ordinar, de a 
putea recurge si la acest sistem, dintre celelalte sisteme de repre- 
zentare profesională. 

Presupunând că legiuitorul își va fi ales modul de grupare 
a profesioniştilor, o altă chestiune ce se pune acestuia este cea 
privitoare la forma juridică pe care o vor îmbrăca grupările pro- 
fesionale ?. . ö 

Vor fi ele simple asociatiuni lipsite de personalitatea juridică? 
Vor fi ele persoane juridice de drept privat? Vor fi ele persoane 
juridice de drept public? O scurtă privire asupra organizării pro- 
fesionale din ţările în care reprezentarea profesională este o func- 
tiune cu caracter public, ca la noi, ne poate procura elementele 
de apreciere a modului in care legiuitorul va trebui să solutio- 
neze aceste întrebări. 

In Italia, legea din 3 Aprilie 1926, completată cu decretul 
din 1 Iulie 1926, Cartea Muncii din 21 Aprilie 1927, legea din 
30 Martie 1930, privitoare la Consiliul National al Corporatiu- 

nilor, decretul din 27 Ianuarie 1931 şi legea din 5 Februarie 
1934 asupra corporatiunilor, stabilesc pentru corporaţii, ca organe 
de reprezentare profesională, un statut potrivit căruia acestea sunt 
persoane morale de drept public. Intr’adevär, art. 43 al decre- 
tului din 1 Iulie 1926 prevede că «corporatia . . . . constitue 
un organ al administraţiei de Stat». Legea din 5 Februarie 1934 
a completat regimul corporațiilor, dispunând că acestea sunt pre- 
zidate de un ministru sau subsecretar de Stat (Art. 2). Corporaţia 
primește atributiuni precise cu privire la reglementarea conflictelor 
de muncă, etc. ». « Noua Constituţie — scrie prof. J. Lescure — 
are deci toate însușirile unei persoane morale de drept public» 1). 

Un sistem asemănător există în Portugalia şi a fost aplicat 
în Austria prin Constituţia din 1934. 

In ceea ce priveşte reprezentarea profesiunilor în sânul Par- 
lamentului, legea electorală italiană din 17 Mai 1928 prevede că, 
pentru locurile de deputaţi, candidaţii se desemnează, pentru trei 
sferturi, de grupările profesionale, si pentru un sfert, de anumite 
grupuri sociale. Pentru grupările profesionale, desemnarea se face 
de adunările generale ale diferitelor confederatiuni nationale ale 
sindicatelor « recunoscute »; pentru celelalte grupuri, de organele 
lor statutare. 

Este vorba de o alegere profesională « indirectă », deoarece se 
face de aleşii grupurilor profesionale. Apoi, numai sindica- 
tele « recunoscute » participă la această alegere. Dintre candidații 
desemnați astfel, jumătate sunt eliminați de Marele Consiliu Fas- 
cist, iar restul sunt supuşi votului universal. Alegătorii nu pot 
însă decât să aprobe sau să respingă lista candidaţilor. 

In Franța, Consiliul National Economic, creeat prin legea din 
1935 şi reorganizat prin legea din 1936, este compus din membrii 
delegați de organizatiunile profesionale cele mai reprezentative 
din fiecare categorie profesională, desemnată de guvern. Acestea, 
fiind asociatiuni consimtite liber între particulari, sunt consti- 
tuite sub formă de persoane morale de drept privat. In Germania, 
sub regimul anterior regimului national-socialist, art. 165 al con- 
stitutiei din 11 August 1919 (constituția din Weimar), ordo- 
nanta din 4 Mai 1920 si regulamentul interior din 10 Iunie 1921, 


1) La nouveau râgime corporatif italien, 1934, P. 9. 


620 REVISTA FUNDATIILOR REGALE 


prevedeau un sistem asemănător cu cel francez, in ceea ce pri- 
veşte desemnarea membrilor Consiliului economic german. Acesta 
a fost desființat prin legea national-socialistä din 23 Martie 1934, 
după ce, printr'un proiect din anul 1928, se încercase reorgani- 
zarea lui '). 

Se poate dar vedea că, din punct de vedere al formei juridice 
a corpurilor profesionale, există două sisteme: unul care dă cor- 
purilor profesionale forma unei persoane morale de drept public 
și altul care menţine aceste corpuri ca organe cu caracter particular. 

Deosebirea, din acest punct de vedere, dintre ţările care prac- 
tică reprezentarea profesională, coincide cu deosebiri de alt ordin 
între regimurile constituționale ale acelorași ţări, deosebiri care 
ne explică rațiunea pentru care unele au recurs la forma per- 
soanei morale de drept privat. 

Intr'adevăr, între cele două grupe de ţări, există, din punct 
de vedere constituţional, această deosebire esenţială, că, pe când 
Italia, Portugalia, fosta Austrie, fac din reprezentarea profesională 
un mijloc de recrutare a reprezentantei nationale, în Franţa și 
sub vechiul regim german, alcătuirea reprezentantei nationale este 
străină de orice reprezentare profesională, iar reprezentanţii pro- 
fesiunilor nu alcatuiesc decât simple «organe consultative » ale 
reprezentantei n.tionale şi guvernului. Se înțelege lesne legătura 
ce exista între dcosebirea, din acest punct de vedere, dintre cele 
două grupe de ţări, şi deosebirea de structură juridică a corpuri- 
lor profesionale care asigură reprezentarea profesională în aceste ţări. 

Nu este necesar ca o reprezentantä profesională cu funcțiune 
consultativă, gen Consiliu economic francez, să fie expresia ab- 
solut tuturor profesioniştilor din categoriile reprezentate, deoarece 
caracterul ei electiv este de o importanţă secundară pe lângă ca- 
racterul său de organ tehnic. O asemenea reprezentantä este străină 
de orice caracter politic, rolul ei reducându-se la o simplă cola- 
borare cu caracter tehnic. Ori, pentru îndeplinirea acestei func- 
tiuni, nu este necesar ca să participe la desemnarea reprezentantei 
profesionale absolut toţi profesioniștii, ci simpla reprezentare a 
celor mai de seamă grupări profesionale este suficientă. 


1) A se vedea Valenzıanı, L co p ?atisme fasciste, 1935; Georgesc Bourgin, 
L'Etat corpo atıf en Italie, 1935; R. Bonnard, Syndicalisme, corporatisme, 


F at corporatif, 1937; ş. a. 

De aceea, nu este nevoie, sub un asemenea regim, nici ca gru- 
pările profesionale să încadreze pe absolut toți profesioniștii (dcci 
nu este necesar ca aceştia să fie obligați a se încadra în ace te 
grupări) si nu este nevoie nici ca acestea să aibă funcțiuni de 
control si de alt ordin, care să necesite încadrarea lor în organi- 
zatia de Stat, sub formă de persoane morale de drept public sau 
în alt mod. Situaţia este deosebită în țările în care « reprezentanța 
profesională » constitue, în același timp, «reprezentanța naţională » 
sau o parte a compunerii acesteia (Italia, Portugalia, fosta Au- 
strie). 

In aceste ţări, reprezentanța profesională are, din această cauză, 
în primul rând, un rol «politic », acela de a reprezenta Natiunca, 
grupată pe profesiuni. Rolul ei tehnic este subordonat acestui 
rol politic. Intr’adevär, ca reprezentantä politică, reprezentanța 
profesională este ţinută, nu atât de a exprima interesele diferitelor 
profesiuni, cât de a împleti aceste interese, de o parte între ele, 
iar de altă parte cu interesele generale si permanente ale Na- 
tiunii si Statului. 

Incärcatä cu asemenea functiune, reprezentanta profesionalä 
trebue să fie expresia tuturor celor pe care aceasta îi reprezintă. 
Din această cauză, încetează de a mai fi indiferent, așa cum am 
văzut că este pentru reprezentantele profesionale cu rol exclusiv 
tehnic, dacă la desemnarea ei au concurat toţi profesioniștii sau 
numai cei grupaţi în cele mai de seamă asociatiuni profesionale. 
Iată de ce, într'un asemenea sistem constituţional, organizatiunile 
profesionale trebue să grupeze pe toţi profesioniștii, cu alte cu- 
vinte încadrarea acestora in organizatiuni profesionale trebue să 
fie obligatorie, si de ce este necesar ca aceste organizatiuni să 
primească atribuţii de control, de reglementare, etc., caracteri- 
stice pe care nu le întâlnim în ţările cu reprezentanţe profesio- 
nale cu funcțiune exclusiv tehnică. 

Care este situatiunea țării noastre? 

Potrivit noii Constituţii, ţara noastră se clasifică în grupul 
țărilor de tipul Italiei, Portugaliei si a fostei Austrii. Intr’adevar, 
astfel cum Constituţia a organizat compunerea Parlamentului, 
reprezentarea profesională servește ca criteriu «unic» de recru- 
are a Adunării deputaţilor. Deci reprezentanții profesiunilor sunt 
chemaţi să joace un rol de «reprezentantä Naţională > alături de 

Senat, care si el este compus, cel putin pentru ceea ce priveste 
o bună parte dintre senatorii aleşi 1), din reprezentanţii profesio- 
nali. Prin urmare, aleşii profesiunilor n’au un simplu rol tehnic, ci 
un rol politic de prim ordin. 

Mai mult chiar, organizatiunile noastre profesionale au, po- 
trivit noii Constituţii, funcțiuni si răspunderi mult mai impor- 
tante decât le au organizatiunile profesionale din celelalte ţări 
cu reprezentanțe naționale, alese pe baze profesionale. 

Astfel, în Italia, unde sistemul corporatist cunoaște o practică 
mai îndelungată decât în celelalte țări, profesiunile desemnează 
numai o parte (34) dintre candidaţii de deputaţi care sunt aleși 
de Națiune, in întregimea ei, prin vot universal. Deci, în Italia, 
profesiunile au un rol restrâns în desemnarea deputaţilor, atri- 
butiunile lor in această materie reducându-se la desemnarea 
« candidaţilor » la locurile de deputați. 

Potrivit Constituţiei noastre, însă, profesiunile primesc atri- 
butiuni hotäritoare pentru desemnarea deputaților. Rolul acestora 
nu se reduce la simpla desemnare a « candidaţilor », ci cuprinde 
alegerea însăși a acestora. Din această cauză, pe când Italia a 
păstrat instituţia votului universal, noua noastră Constituţie a su- 
primat, înlocuind-o cu votul profesional. 

Asa dar, Parlamentul nostru are un caracter de reprezentantä 
profesională mult mai accentuat decât Parlamentele celor mai 
corporatiste ţări. 

Iată de ce profesiunile noastre nu pot fi lăsate să se organizeze 
liber, aşa cum am văzut că se face în țările de tipul Franţei, ci 
trebuesc organizate într'o formă care să corespundă rolului pe 
care reprezentanţii lor îl joacă în Stat. 

Pentru reglementarea organizației noastre profesionale, trebue 
dar să se țină seama de caracterul deosebit, din punct de vedere 
al gradului de reprezentare a intereselor, pe care-l prezintă regimul 
nostru constituțional. Astfel, dacă în Italia, țara de care regimul 
constituțional ne apropie mai mult, a fost posibil să se admită 
ca numai adunările generale ale confederatiunilor nationale ale 
sindicatelor « recunoscute » să desemneze pe candidaţii de depu- 
taţi şi nu toate sindicatele (recunoscute şi nerecunoscute), aceasta 


1) Vezi Paul Negulescu, Curs de politică administrativă, 1938, p. 89; 

se explică prin rolul restrâns pe care organizatiunile profe- 
sionale italiene îl au, în comparaţie cu rolul viitoarelor orga- 
nizatiuni profesionale româneşti, cu privire la desemnarea depu- 
tatilor. 

Pentru toate aceste motive, credem cä singura formä ce se im- 
pune a se da organizatiunilor noastre profesionale, este aceea a 
unor organe cu caracter public, compuse prin asocierea obligatorie 
a tuturor profesionistilor. 

O altä problemä, ce va trebui sä rezolve legiuitorul in legäturä 
cu organizarea corpului electoral, va fi aceea de a stabili celulele 
care vor intra in alcätuirea celor trei categorii profesionale men- 
tionate in Constitutie si de a coordona actiunea lor in vederea 
desemnärii reprezentantilor in sänul Parlamentului. In acest scop, 
el va trebui să determine categoriile de profesionişti care pot con- 
stitui grupuri profesionale înlăuntrul celor trei mari categorii, 
să stabilească numărul de parlamentari ce va avea de desemnat 
fiecare din aceste trei categorii, precum şi modul în care fiecare 
din grupările care le compun vor coopera la desemnarea acestora. 

Pornit să reformeze radical aparatul functiunii legislative, 
pentru a-l face apt să corespundă adevăratei sale meniri, consti- 
tuantul a prefăcut, în câteva puncte esențiale, modul de exercitare 
a dreptului de vot. 

Potrivit art. 61 si 63 din Constituţie, alegerea deputaților 
şi senatorilor se face prin vot «secret, obligator si exprimat prin 
scrutin uninominal », pe când vechea Constituţie (art. 64) prevedea 
că pentru Cameră votul este «universal, egal, direct, obligatoriu 
si secret pe baza reprezentării minorității», iar pentru Senat (art. 68) 
cu aceleași însuşiri, mai puțin reprezentarea minorităţii. 

Din examinarea acestor deosebiri de texte, reiese că, sub re- 
gimul noii Constituţii, votul a încetat a mai fi «universal» 
(ceea ce am văzut mai sus), «egal», «direct » si «pe baza repre- 
zentării minorității » Ce poate decurge din suprimarea acestor 
însușiri ale votului, experimentate în trecut? 

Incetând a mai fi «egal», votul va putea îmbrăca și forme 
inegalitare, interzise până la noua constitutiune. Viitorul regim 
electoral va putea face uz de forma «plurală » sau «multiplă > 
a votului, gradând importanţa electorală a acestuia, după cum ale- 
gätorul are familie, avere, titluri intelectuale sau îngăduind anu- 

mitor categorii de alegători de a vota in mai multe colegii 1). Su- 
primând interdicția de a se da votului forme inegalitare, consti- 
tuantul a fost consecvent cu preocuparea ce le-a determinat să 
adopte sufragiul profesional în locul celui universal. In acest mod, 
legiuitorul ordinar este liber ca, organizând regimul electoral, 
să dea o greutate mai mare votului celor care, prin situaţia lor 
socială sau cultura lor, sunt presupusi că pot chibzui mai temeinic 
ca ceilalți asupra desemnării aleşilor Națiunii. 

Deşi în regulă interzis de vechea Constituţie, votul inegal a 
fost totuși îngăduit de aceasta, în mod excepțional, pentru de- 
semnarea senatorilor. Prin faptul că senatorii locali erau aleşi de 
membrii consiliilor judeţene și comunale, alcătuind un colegiu 
unic, senatorii Camerelor de Comerţ şi de Industrie, senatorii Came- 
relor de Muncă si senatorii Camerelor de Agricultură, de membrii 
acestor Camere, iar senatorii Universitätilor de profesorii ace- 
stora, practic se ajungea la situaţia că aceeași persoană putea 
vota de mai multe ori: ca membru într'un consiliu comunal sau 
judeţean, ca industriaș, patron, agricultor, profesor universitar 
şi ca simplu cetățean. 

Vechea Constituţie dispunea că votul trebue să fie «direct». 
Aceasta însemna că alegătorii îşi exprimă votul fără mijlocirea 
vre-unor delegaţi ai lor. Prin această interzicere, s'a urmărit a se 
suprima vechile forme ale votului indirect, practicat la noi sub 
regimul colegiilor electorale. Se ştie că, sub acest regim, membrii 
colegiului al treilea, compus din pătura rurală, nu erau admiși la 
alegerile parlamentare decât câte unul desemnat de 5o dintre 
membrii acestuia. Pătura rurală nu-și alegea direct candi- 
daţii, ci prin delegaţii săi. Constituţia din 1923, deși prevedea că 
votul trebue să fie direct, totuși consacra sistemul votului indi- 
rect pentru categoria senatorilor locali. Alegătorii nu participau 
direct la alegerea acestora, ci prin mijlocirea consilierilor jude- 
teni și comunali, aleşi de ei. 

Votul indirect, ca si cel egal, este un mijloc de a se grada par- 
ticiparea diferitelor categorii sociale și desemnarea parlamenta- 
rilor, după importanţa socială a unora față de celelalte. Consti- 


1) Vezi asupra modului în care a fost experimentat votul plural în Belgia 
J. Barthelemv, L'organisation du suffrage et l’experience belge, 1912. 

tuantul, ridicänd interzicerea votului indirect, a inteles sä lase 
la aprecierea legiuitorului ordinar de a recurge si la aceastä formä 
de vot, cu ocazia intocmirii regimului electoral. 

Tot in vederea organizärii unui sistem electoral mai luminat 
decät cel vechi, constituantul a interzis scrutinul de listä, inlo- 
cuindu-l cu scrutinul uninominal. Alegätorii nu vor mai avea de, 
ales în viitor decât un singur candidat. Măsura este menită să 
înlesnească alegătorilor cunoașterea de aproape a candidaţilor. 
Circumscripţiile pentru un asemenea scrutin fiind în mod fi- 
resc mai mici decât cele pentru scrutinul de listă, candidații pot 
fi mai ușor cunoscuți de alegători care, din această cauză, vor 
putea să le cântărească mai chibzuit însușirile. Marea supe- 
rioritate a scrutinului uninominal constă însă în faptul că se poate 
prezenta singur în fața alegătorilor și deci nu este obligat (ca pentru 
scrutinul de listă) să se prezinte în fața acestora alături de alții, 
candidatul nu mai este constrâns să-și găsească asociați cu care să 
alcătuiască «o listă ». Asocierea candidaților, devenind inutilă, se 
curmă principalul rost al existentii partidelor politice. 

Credem că aceasta a fost principala considerație care a de- 
terminat pe constituant să interzică scrutinul de listă. Practicele 
abuzive, la care se dăduseră partidele politice, au făcut functio- 
narea acestora primejdioasă pentru liniştea publică. 

Ca o consecinţă strictă a interzicerii scrutinului de listă, 
reprezentarea minorității a fost suprimată din sistemul nostru 
electoral. Se știe că asemenea operaţie electorală nu este posibilă 
decât întrun regim de scrutin de listă 1). 

Examinând felul în care noul constituant a reorganizat corpul 
electoral al exerciţiului dreptului de vot, am putut observa in- 
tentia acestuia de a da Corpurilor legiuitoare o alcătuire deosebită 
de cea cunoscută în trecut, care se dovedise a nu corespunde 
adevăratei meniri a unei Reprezentante nationale 2). 

Sub noua Constituţie, Adunarea deputaţilor capătă o compu- 
nere cu totul deosebită de cea a vechii Camere. Așa cum am 
văzut, deputaţii nu mai sunt aleși unui corp electoral cu o com- 
punere uniformă, ci ai unui corp electoral grupat după inte- 


1) A se vedea G. Alexeanu, Curs de drept constituțional, vol. III, p. 83, 1934- 
3) A se vedea studiul nostru, Din rătăcirile puterii legiuitoare, citat mai sus. 

resele profesionale ale alegătorilor. Deoarece, potrivit Constitu- 
tiei (art. 61, alin. 5), alegerea deputaţilor se face pe circum- 
scriptii care sä asigure reprezentarea felului de indeletnicire a 
alegätorilor, aceasta inseamnä cä deputatii sunt alesi pe grupuri 
profesionale. In viitoarea compunere a Adunării deputaților, se 
vor putea deosebi deputații agricultorilor, de deputații îndeletni- 
cirilor intelectuale, deputații comercianților de cei ai muncitorilor 
manuali. Aceștia însă, deşi aleşi de anumite grupuri profesionale, 
n’au încetat de a reprezenta Națiunea. « Membrii adunărilor le- 
giuitoare — spune art. 48 — reprezintă Națiunea». Aceasta în- 
seamnă că, în calitatea lor de reprezentanţi ai anumitor grupuri 
sociale, ei au îndatorirea să ajute la promovarea intereselor ace- 
stora numai în măsura în care ele nu se împotrivesc intereselor 
«totului », din care fac parte grupurile reprezentate de ei, deci 
în măsura in care nu se împotrivesc intereselor Națiunii. Astfel 
trebue înțeles rolul viitorilor deputaţi: o acțiune continuă de îm- 
pletire a intereselor diferitelor categorii sociale ce reprezintă, cu 
interesele Națiunii, al căror reprezentanți n'au încetat de a fi în 
acelaşi timp. 

In ceea ce priveşte Senatul, compunerea lui a fost de asemenea 
modificată. Așa cum am văzut mai sus, pe când sub regimul vechii 
Constituţii, corpul ponderator se compunea din Senatori aleși 
şi senatori de drept, noul constituant a adăogat la aceste două 
categorii de senatori, o a treia, aceea a senatorilor numiţi. Tot- 
odată a modificat si compunerea celor două categorii existente 
de senatori. 

Senatorii numiţi sunt desemnaţi de Rege (art. 63). Constituţia 
nu prevede nimic cu privire la criteriile după care aceştia vor fi 
desemnaţi de Rege. Se precizează numai că proporţia lor în raport 
cu cei aleși va fi de jumătate (art. 63, alin. 4). In acest fel, s'a curmat 
orice motiv de temere din partea celor care ar fi putut crede, în 
lipsa acestei preciziuni, că cel de al treilea corp legiuitor nu va fi 
o «Reprezentantä Naţională ». 

Senatorii aleşi erau în trecut de patru feluri: senatorii aleşi 
prin vot universal, cei aleși de Camerele profesionale, (Camerele 
de Comerţ și de Industrie, Camerele de Muncă, Camerele de Agri- 
cultură); cei aleși de consiliile județene şi comunale și cei aleși de 
Universităţi. Pe viitor, nu va intra în compunerea Statului decât 

o singură categorie de senatori aleși, cei desemnaţi de «cor- 
purile constituite în Stat». Am văzut ce se poate înţelege prin 
această expresiune constituțională. Senatori vor fi dar, pentru 
ceea ce privește categoria membrilor săi aleși, o reprezentantä ai 
celor încadraţi prin activitatea lor, în administraţia de Stat, re- 
prezentanță prin care se va face ascultată cu ocazia legiferării 
şi opinia celor care, trăgând zilnic carul Statului, îşi dau seama 
unde se impun îndreptări în organizaţia lui. 

Numărul senatorilor de drept a fost restrâns. Din cele două 
categorii de senatori de acest fel, cunoscute în trecut (senatori 
de drept în baza functiunilor împlinite în prezent si senatori de 
drept în baza functiunilor implinite în trecut), ultima categorie 
n'a fost menţinută decât pentru senatorii desemnaţi până la publi- 
carea constituției. Pe viitor, nu se vor mai desemna senatori de 
drept în baza functiunii împlinite. Compunerea categoriei sena- 
torilor de drept, în baza functiunii implinite în prezent, a fost uşor 
modificată. Nu mai sunt cuprinşi în lista celor care intră în aceeași 
categorie: preşedintele Academiei Române și reprezentantul su- 
perior religios al musulmanilor. Continuă să facă parte din acest 
grup: moștenitorul Tronului mai vârstnic de 18 ani, Patriarhul 
şi mitropoliţii ţării, episcopii eparhioti ai bisericilor ortodoxe- 
română și greco-catolică şi capii confesiunilor recunoscute de 
Stat, care înseamnă mai mult de 200.000 credincioşi. Sunt in- 
trodusi ca noi senatori de drept de acest fel principii majori 
ai Familiei Regale. 

Pe lângă prefacerile suferite de puterea legiuitoare, cu privire 
la compunerea corpului electoral, alegerea şi compunerea Parla- 
mentului, noul constituant a adus importante modificări în modul 
de funcţionare a acesteia. 

Durata mandatului parlamentar era, potrivit vechei Constituţii, 
de patru ani. Exista însă o mare controversă cu privire la momentul 
de când începea să curgă acest termen 1). Faţă de impreciziunea 
textelor constituționale, unii socoteau că durata mandatului începe 
din ziua alegerii, alții din ziua convocärii Corpurilor legiuitoare, 
alții din ziua validării. 

1) A se vedea articolele d-lor Prof. Paul Negulescu, Prof. C. G. Rarincescu, 


Prof. I. V. Gruia şi P. Strihan, apărute în Revista de drept public, Nr. 4, 1937 
şi articolul nostru apărut în revista Parlamentul Românesc, Nr. 246—248, 1937- 

Noul constituant a curmat această controversă, dispunând, în 
termeni neindoiosi, că exercițiul mandatului parlamentar începe 
din ziua depunerii legiuitului jurământ, de către parlamentari 
(art. 48). 

In ceea ce priveşte durata mandatului, aceasta a fost prelun- 
gită. Se face apoi deosebire între mandatul de deputat și cel de 
senator. Cel dintâi are o durată de 6 ani (art. 64 alin. 9), însă 
mandatele de senator se reînnoiesc din trei în trei ani, câte o treime 
(art. 64 alin. 9). In acest mod, s'a urmărit a se menţine o legătură 
continuă între legislaturi, pentru ca aleşii Natiunii să nu fie lipsiţi 
de spiritul de continuare a activităţii încheiate de legislatura pre- 
cedentă. 

Tot cu privire la funcționarea Parlamentului, observăm că 
noua Constituţie n'a mai reprodus vechea obligație a Adunărilor 
de a vota proiectele de lege «articol cu articol » (art. 49 din vechea 
Constituţie). In consecinţă, legiuitorul ordinar este liber de a re- 
glementa procedura votării, fie ca în trecut, fie sub forma unui 
vot asupra întregului proiect de lege desbătut. Apoi, noua Consti- 
tufie n'a mai reprodus vechea dispoziție (art. 51) privitoare la 
dreptul Adunărilor de a amenda proiectele de lege ce le sunt 
supuse. Aceasta nu înseamnă însă că Adunările au încetat de a 
mai avea acest drept. Intr’adevär, art. 72 privitor la funcționarea 
Consiliului legislativ, menţionează în termeni neindoiosi «amen- 
darea (proiectelor) în comisiuni » (comisiunile Parlamentului). Iar 
legea de organizare a Consiliului legislativ din 12 Decemvrie 1938 
(art. 83), reglementând modul de consultare a acestuia asupra 
amendamentelor propuse în ședință plenară, implicit admite că 
Adunările pot amenda proiectele ce le sunt supuse cu ocazia 
discutiunilor plenare. 

Preocupat să dea Reprezentantei Nationale un rost folositor 
pentru bunul mers al Statului si deci de a zădărnici pe viitor 
practici care au compromis în trecut nivelul vieții noastre par- 
lamentare, noul constituant a suprimat alin. 2 al art. 55 din ve- 
chea Constituţie, potrivit căruia urmărirea sau arestarea unui par- 
lamentar, făcută în timpul când sesiunea era închisă, trebuia 
supusă aprobării Adunării, din care parlamentarul urmărit sau 
arestat făcea parte, imediat după deschiderea sesiunii următoare. 
Asa dar, un parlamentar va putea fi urmărit şi arestat în răstimpul 

dintre sesiuni, fără ca organele judecătorești să fie obligate a ob- 
ţine încuviințarea Adunării respective. Măsura a fost fără în- 
doială luată pentru a se desbrăca mandatul parlamentar de sus- 
piciunile care apäsau asupra rosturilor imunitätilor parlamentare. 
Odată cu funcționarea ca Adunări legiuitoare ordinare a Repre- 
zentantei nationale, a fost modificată și funcționarea acesteia ca 
Adunare constituțională. 

De unde, în trecut, Adunările, lucrând ca Adunări constituante, 
desbăteau și hotărau separat, ca pentru o legiferare ordinară, pe 
viitor, ele vor lucra în această calitate întrunite într'o singură 
Adunare, sub preşedinţia preşedintelui Senatului, 

Organul de tehnică legislativă, Consiliul legislativ, şi-a păstrat 
vechile atributiuni. In plus, s'a extins obligativitatea consultării 
acestuia şi pentru amendamentele ce s'ar aduce proiectelor de 
lege în comisiunile Corpurilor legiuitoare. Apoi, de unde în trecut 
consultarea Consiliului era obligatorie numai pentru regulamentele 
generale 1) de aplicare a legilor, noua Constituţie a extins obli- 
gativitatea consultării Consiliului pentru orice fel de regulamente 
de aplicare a legilor, fie «generale » fie «speciale ». S'a recu- 
noscut astfel utilitatea Consiliului, precum şi temeinicia reformelor 
revendicate de conducerea instituției în decursul anilor, pentru 
o mai eficace colaborare a acestuia la activitatea legislativă 2). 
« Activitatea de până acum — spune expunerea de motive a legii 
de organizare a Consiliului din 12 Decemvrie 1938 — dovedeşte 
cu prisosintä utilitatea si importanța deosebită a acestei institu- 
tiuni; de aceea, Constituţia din 21 Februarie 1938, menţinând 
mai departe acest așezământ, a înţeles să-i mărească atributiunile 
Şi să-i dea acel caracter de permanenţă pe care însemnătatea rolului 
ce-l are îl impunea ». 

Intr'adevăr, foarte adesea se ajungea ca, pe calea amenda- 
mentelor, un proiect de lege să fie total modificat, fără ca noua 
alcătuire a proiectului să mai fie supusă spre examinare Consi- 
liului legislativ, ceea ce, în ultimă analiză, se reducea la eludarea 
consultării acestuia. Inchizându-se această cale de ocolire a con- 


1) Vezi Paul Negulescu, Tratat de drept administrativ, 1934, p. 351. 

2) Vezi, Consiliul legislativ, zece ani de activitate, 1926—3936; studiul 
nostru, Une experience roumaine : le Conseil législatif, 1934; Cezar Vâr- 
golici, Elaborarea legilor şi Consiliul legislativ, 1938, ş. a. 

trolului tehnic legislativ, noua Constitutie a asigurat viitoarei 
legislatii o alcätuire feritä de greselile strecurate in legislatia de 
până acum pe calea amendamentelor !). 

Intärirea functiunii organului de tehnică legislativă dovedeşte 
că experienţa acestui mecanism a dat roade fericite. De altfel, 
auxiliarele de acest fel ale puterii legiuitoare par a se bucura de 
încredere pretutindeni. Mai toate Constitutiile recente le prevăd 
în ruajul legislativ : Constituţia austriacă (Consiliul de Stat), Consti- 
tuţia poloneză (Camera economică supremă), Constituţia brazi- 
liană din 1934 (Consiliul general al consiliilor tehnice), în Franța 
(Biuroul de legislație de pe lângă Ministerul Justiţiei), etc. 

Privite laolaltă, transformările aduse compunerii și functio- 
nării Reprezentantei nationale si a organului de tehnică legislativă 
învederează o preocupare comună. Anume, se poate desprinde din 
examinarea acestor transformări grija de a se înlocui vechiul 
mecanism al functiunii legislative, îngreunat în exerciţiul său de 
porniri vătămătoare pentru interesele generale ale ţării, printr'un 
mecanism cu o funcțiune şi compunere care să zădărnicească în 
viitor asemenea porniri. 


* 
* * 


VIII. Drepturile individuale au căpătat în noua Constituţie 
un regim puțin deosebit de cel cunoscut până acum. 

Astfel, garantarea dreptului de proprietate capătă o formu- 
lare deosebită. Pentru a se curma orice discuţie viitoare cu pri- 
vire la chestiunea dacă creantele dintre particulari sunt garan- 
tate de constituant, Constituţia (art. 16) menţionează ca fiind 
inviolabile şi acest fel de creanţe, alături de «proprietatea de 
orice natură» şi «creantele asupra Statului », drepturi pe care 
vechea Constituţie le declarase inviolabile. In acest mod, s'a 
dat o consacrare constituțională interpretării jurisprudentiale dată 


1) Un exemplu tipic de dispozifiuni greşite, introduse în legislaţia româ- 
neascä pe această cale, este art. 4 din legea de exploatare şi de poliţie a 
Căilor ferate române din 1 Aprilie 1937, care prevede dreptul administraţiei 
Căilor ferate de a lua în stăpânire un imobil, proprietate particulară, înainte 
ca justiţia să fi fixat «justa şi prealabila indemnizatie », aşa cum prevede 
Constituţia, numai pe baza unui decret-regal şi prin depunerea la Casa de Depu- 
neri şi Consemnafiuni a unei sume reprezentând de zece ori venitul înscris în 
solul fiscal sau în registrele cadastrale sau venitul similar obişnuit în localitate. 

vechiului text 1) si, în același timp, garantarea dreptului de pro- 
prietate a căpătat o formulare menită să-l ferească în viitor de 
atingeri de felul celor care au provocat zisa interpretare jurispru- 
denţială. In schimb, așa cum am văzut mai sus, confiscarea ave- 
rilor, interzisă fără nici o rezervă de art. 15 din vechea Constituţie, 
a fost îngăduită de noua Constituţie, în cazurile de înaltă trădare 
și delapidare de bani publici (art. 16, alin. II final). Credem că 
nu este nevoie de nici o explicatiune, pentru a înțelege înaltul rost 
al acestei stirbiri a dreptului de proprietate. Nimic nu se poate 
invoca pentru a se contesta dreptul si datoria Statului de a sanc- 
tiona, si pe această cale, abateri de grozävia înaltei trădări și a de- 
lapidării de bani publici. 

Proprietatea subsolului va aparţinea și în viitor Statului. Se fi- 
xează însă (ceea ce în vechea Constituţie lipsea) un minimum al 
recompensei datorite proprietarului suprafeţei (50% din redeventa 
şi preţul pe hectar obținute de Stat prin concesionare). Se respectă 
drepturile câștigate de Stat pe baza actelor de concesiune încheiate 
până în prezent, Noua Constituţie nu mai repetă dispozitiunile 
aliniatelor III, IV si V ale art. 19 din vechea Constituţie, privitoare 
la respectarea drepturilor câștigate de proprietarii suprafețelor 
cu subsol minier până în ajunul publicării acesteia. Înlăturarea 
acestor dispozitiuni nu trebue totuși interpretată ca un act de 
scoatere de sub garanţia constituțională a ziselor drepturi. Repe- 
tarea dispozitiunilor în chestiune în noua Constituţie nu mai era 
necesară, deoarece toate drepturile garantate prin ele fuseseră 
reglementate între timp prin legea minelor. 

Mai menţionăm că, spre deosebire de vechiul text, noua Consti- 
tutie defineşte ceea ce se înțelege prin utilitate pubhcă ca 
motiv de expropriere a unei proprietăți particulare. Art. 16, alin. 
IV prevede că «prin cauză de utilitate publică nu se înţelege 
decât aceea care este de natură a folosi în același timp tuturor şi 
fiecăruia în mod actual ori eventual ». In acest mod, s'a infränat 
libertatea de apreciere a legiuitorului cu privire la utilitatea pu- 
blică a exproprierii unei proprietăţi particulare. 

Regimul libertăţii individuale a fost uşor modificat. Intr’adevär, 
art. II din vechea Constituţie, privitor la conditiunile în care 

1) Vezi decizia Secţiunilor-Unite ale Curţii de Casaţie, Nr. ṣo din 17 
Noemvrie 1932 şi altele ulterioare în acelaşi sens. 

cineva poate fi arestat sau deținut, fără să se fi emis în prealabil 
un mandat de arestare, a fost completat (art. 12), prevăzându-se 
că astfel de detineri si arestări vor putea avea loc nu numai în 
cazurile de «vină vădită », ca în trecut, ci si în cazurile de «ur- 
gentä». Pe viitor, legislația penală va putea, așa dar, să îngădue 
arestarea fără mandat prealabil și în cazurile în care, deşi vina 
nu-i vădită, totuși este în interesul unei urgente urmäriri ca in- 
fractorul să fie arestat din primul moment. 

Dispozitiunile privitoare la regimul presei, din vechea Consti- 
tutie, au fost aproape în întregime suprimate. Noua Constituţie 
n'a mai păstrat din vechile art. 25, 26 si 105, relative la libertatea 
comunicării ideilor, decât dispoziţiunile art. 26 alin. I prin care 
se garantează «libertatea de a comunica si publica ideile și opi- 
niunile sale, prin grai, prin scris, prin imagini, prin sunete sau 
prin orice alte mijloace », la care, însă, a adăogat precizarea că ga- 
rantarea acestora joacă numai «in limitele si conditiunile legii », 
deci în măsura ce se va aprecia de legiuitorul ordinar. Au fost 
suprimate toate vechile interdictiuni privitoare la cenzură și orice 
alte măsuri preventive pentru apariția, vinderea si distribuţia 
publicaţiunilor, autorizaţia prealabilă, cauţiune, avertismente, su- 
spendare, suprimare, precum si dispoziţiile privitoare la judecarea 
delictelor de presă de juraţi 1). 

Regimul libertăţii de întrunire a suferit, de asemenea, unele 
modificări. "Toate întrunirile, manifestaţiile și procesiunile în aer 
liber vor fi în viitor supuse orânduielilor polițienești, pe când, 
potrivit vechiului art. 28, alin. ultim, erau supuse acestor orän- 
duieli numai întrunirile, manifestatiunile și procesiunile pe căile 
şi piețele publice. 

Se poate observa, din examinarea acestor modificări, că exer- 
citiul drepturilor individuale a suferit unele restrictiuni. Faptul 
nu poate mira pe cine a urmărit evoluţia prefacerilor constitu- 
tionale recente. Resträngerea exerciţiului acestor drepturi se 
întâlnește în aproape toate aceste prefaceri. Dacă luăm ca exemplu 
Constituţia austriacă din 1934, constatăm că aceasta, deși nu 


1) Raportul către Consiliul de Miniştrii, care însoţeşte legea din 13 
Aprilie 1938 pentru controlul mijloacelor de existență al publicatiunilor 
periodice, explică abuzurile din cauza cărora presa a decăzut din protec- 
țiunea constituțională de care s'a bucurat până la noua Constituţie. 

omite să garanteze drepturile individuale, totuși a introdus im- 
portante rezerve în formulele prin care exprimă această garanţie. 
Astfel, cu toate că libertatea de opinie este garantată, Constituţia 
institue (art. 26): «un control prealabil al presei, al teatrului, al 
emisiunilor prin T. F. F., al reprezentatiunilor cinematografice si 
al oricărei alte reprezentatiuni publice asemănătoare, cu scopul 
de a împiedeca abaterile dela prescripțiunile privitoare la men- 
ţinerea linistei publice, a ordinei și siguranței publice sau dela 
stipulatiunile Codului penal, autorităţile având dreptul de a le 
interzice la nevoie». 

Tot astfel, libertatea muncii este îngrădită prin aceea că în- 
vätätura şi exercițiul unei meserii sau al unei profesiuni sunt 
subordonate legilor, regulamentelor si prescriptiunilor stabilite 
pe baze legale de corporatiunile oficiale si de drept public 
(art. 32), De asemenea, pentru celelalte drepturi individuale se 
prevede că «prin lege, se vor putea fixa restricțiuni ». Dispozitiuni a- 
semănătoare întâlnim în Constituţia portugheză (art. 8 $ 1 si urm.). 


IX. Cu privire la administraţia locală, noua Constituţie a su- 
primat toate vechile texte care reglementau acest domeniu (art. 
41, 108 si 111). Astăzi, nu mai este deci de ordin constituțional 
organizarea locală pe baza descentralizärii si cu consilii alese 
(art. 108) si nici vechea interdicție de a se impune comunelor 
şi judeţelor vre-o sarcină fără învoirea consiliilor alese ale acestora 
(art. 111)2). 


X. lată principiile reformei noastre constituționale. Din exa- 
minarea lor, se poate desprinde spiritul care a dominat alcătuirea 
noii noastre aşezări politice. Se poate anume observa, de o 
parte, că principiile reformei noastre sunt aceleași care caracte- 
rizează tendințele prefacerilor constituționale intervenite în ultima 
vreme în numeroase State, iar, de altă parte, că introducerea 
acestor principii în mecanismul nostru politic n'a fost simplă 
operă de imitație, ci determinată de nevoia imperioasä de a se 
remedia rele adânc simţite si binecunoscute de fiecare dintre noi. 

CORNELIU RUDESCU 


1) Legea administrativă din 14 August 1938 a dat ţării o organizafiune 
în bună măsură diferită de cea anterioară. 

1. Octav Sulufiu: Pe margini de cărți. Seria întâi. M, Eminescu, Regina 
Maria, N. Iorga, T, Arghezi, Lucian Blaga, Gib. I. Mihăescu. Editura 
Miron Neagu, Sighişoara, 1938; 2. Vladimir Streinu: Pagini de critică 
literară, Fundaţia pentru literatură şi artă e Regele Carol II», Bucureşti, 
1938; 3. Pompiliu Constantinescu: Figuri literare, în colecţia + Vremea 
10 ani», 1938; 4. Perpessicius: Mențiuni critice, Seria IV-a, Fundaţia 
pentru literatură şi artă « Regele Carol II», Bucureşti, 1938. 


Un loc comun, din cele vânturate în marginea vieții literare, 
de numeroșii « laudatores temporis acti», rostește melancolicul re- 
gret, formulat cam astfel: «nu mai avem astăzi critică literară »; 
sau cu varianta: «ne lipseşte criticul literar al vremii »; ori, mai 
precis: «ne-ar trebui un Titu Maiorescu ». De sigur, asemenea 
lamentări obärsesc dintr'o perspectivă iluzorie a trecutului, pre- 
cum si dintr'o prea scurtă privire în prezent. Ele sävärsesc prin- 
trun proces de schematizare culturală, o serie îndoită de erori, 
a căror limpezire ar merita neîndoios, o desbatere cât mai largă. 
Deoarece nu avem răgazul să o întreprindem, ne mulțumim să 
reducem la rândul nostru problema, concentrându-ne luarea 
aminte asupra conceptului de autoritate critică, în sâmburele că- 
ruia rezidă poate neintelegerea. Apologetii trecutului își fac din 
acest concept, un fel de mit, atribuindu-i apanajul directivei 
culturale unice. La o examinare atentă, se destramă succesiv, 
atât conceptul de direcție culturală exclusivă, cât și acela al 
beneficiarului ei. In tot decursul culturii noastre moderne, în- 
cepând cu manifestările multiple, de scriitor, de gramati- 
cian, de linguist și de om politic, ale lui Eliad şi sfârșind, 

în pragul noului veac, cu activitatea felurit criticistă, a lui Titu 
Maiorescu, nu se poate vorbi de nici un moment caracterizat prin 
dominarea exclusivă a unei personalități, concretizată într'o di- 
rectie, urmată unanim. Este o constatare de fapt, întemeiată pe o 
privire istorică neprevenitä si, la rândul ei, explicată prin condiţiile 
fireşti de desvoltare organică a culturii, cu înrămuriri divergente. 
Pe cât este de conform cu realitatea, sensul plural și variat, al ori- 
cărei culturi, pe atât de îndătinată este tendința contrarie, care 
priveşte fenomenele trecutului în aspecte dominante, implicând 
intervenţia hotäritoare a unei voințe: de aici decurge superstitia 
autorității si a directivei. Iluzia retrospectivă construeste așa zi- 
sele grupări sau școli literare, împrumutându-le o doctrină, îm- 
pärtäsitä fără restricții, oarecum cu sträsnicia de observantä a dog- 
melor si canoanelor teologice. Prin pänza aburitä a vremii, contu- 
rurile individuale se sterg, ca sä ne däruiascä o priveliste spiri- 
tualä unitarä. De bunä seamä, dintre toate functiunile noastre 
culturale, de falsă perspectivă istorică, vom recunoaște în strictă 
obiectivitate, caracterul organic al junimismului, prin structura 
vertebrată pe care i-a dat-o cugetătorul care a fost 'Titu Maiorescu 
şi prin creaţiile unui Eminescu, Caragiale și Creangă. Cel dintâi 
a risipit confuziile, ce stăruiau în cultura noastră cea tânără, deli- 
mitând domeniul artei de planurile străine, în timp ce treimea 
creatoare indreptätea existența literară a grupării, consolidată de 
altminteri si politicește (ca să nu mai vorbim de sistemul ei eco- 
nomic-social). Fără să tăgăduim virtuțile militante ale Junimei 
şi frumoasa izbândă care i-a încununat luptele, frângând obsta- 
colele unor foarte dârze rezistențe, nu vom săvârși greșala de a 
crede că judecätile literare ale lui Titu Maiorescu au fost insusite 
întrun fel unanim. 

Critic ocazional, de largi directive, depășind producţia literară 
de zi la zi, marele Titu Maiorescu nu a corespuns totuși ideii ce 
ne-o facem astăzi, despre criticul literar. Cu o activitate discon- 
tinuă, totdeauna răsunătoare, el n'a împlinit nevoia unei critici 
periodice, ca să exercite un control permanent al producţiei lite- 
rare. Chiar dacă ar fi realizat această cerință, ne rămâne întreba- 
rea, în ce măsură și-ar fi putut impune judecätile, cu caracterul 
de legalitate codificată, pe care i-l conferă perspectiva istorică 
incriminatä. 

O piatră de încercare a autorităţii maioresciene poate fi, pentru 
oricine ar crede în conceptul atât de seducător, al autorităţii cri- 
tice, impunerea poeziei lui Eminescu. Deși curentul eminescian 
se ivește încă din ultimii ani de viaţă ai poetului, deși generaţiile 
tinere se lasă ușor fermecate de vraja cuvântului, a armoniei și 
a îndrăsnelilor de gândire, procesul poeziei eminesciene înaintea 
opiniei comune este câștigat foarte târziu, în primul deceniu al 
veacului următor, cu o întârziere care coincide propriu zis cu sleirea 
influenţei sale literare. 

O seamă de factori s'au suprapus însă peste limpedea jude- 
cată critică maioresciană, cu privire la destinul minunat al auto- 
rului « Doinei » si al « Luceafărului », reducând la prea puţin efi- 
cacitatea cuvenită intuitiei critice. Mai poate fi, așa dar, vorba de 
autoritatea criticului, ca factor hotăritor în instaurarea unei opere 
literare ? De fapt, ceea ce se poate numi autoritatea lui Titu Maio- 
rescu, este un efect de perspectivă culturală, prin care posteritatea 
ratifică judecätile sale, servind oarecum de arbitraj postum in pro- 
cesele de opinie ale trecutului. Aceeaşi este situația si în alte cul- 
turi: dreptatea lui Boileau, bunăoară, a fost sanctionatä de gene- 
rațiile următoare, ea neimpunându-se în actualitatea vie si di- 
versă a vremii sale. Se poate răspunde celor ce se plâng de lipsa 
unui critic, învestit cu harul autorității indiscutabile, că avem în 
schimb mai multi, dintre care se va putea alege mai târziu, cel 
mai bun. Este însă o eroare de a crede într'o scădere de nivel 
a criticei contemporane, dela noi sau de aiurea, când, în realitate, 
critica literară e o disciplină intelectuală recentă (sau un gen li- 
terar nou, după alţii), încă în curs de limpezire, în căutarea deter- 
minării obiectului si a metodelor. In numărul mereu sporitor, 
din echipa de critici ai fiecărei literaturi, este mai drept să se vadă 
vitalitatea criticei, decât carenta iluzorie, dintr'un viciu de pers- 
pectivă, a ideii de autoritate. 


* 
* * 


«Pe margini de cărți» este prima culegere de cronici a unuia din 
cei mai tineri critici literari dela noi. Din generația scriitorilor de 
treizeci de ani, romancier si critic, d. Octav Șuluţiu și-a deslusit 
vocaţia critică mai de acum un deceniu, înainte de a se exprima 
prin modul indirect al ficţiunii analitice. Am avut prilejul de a 

scrie (R. F. R., II, 7, 1935) despre « Ambigen », jurnalul sufletesc 
atât de ascuţit și amar, nelipsit de excesele logicei afective, indi- 
cator însă pentru o vocaţie de romancier al vieții interioare. Co- 
existenţa criticului cu romancierul nu e menită să surprindă, de- 
oarece, în peisajul literaturii noastre, disocierea lor este exceptio- 
nală. Intr’adevär, dintre criticii mai în vârstă, d. Mihail Drago- 
mirescu şi-a încheiat cariera cu un ciclu impresionant prin pro- 
portiile sale, numit de d-sa «epopeea naţională » a « Copilului cu 
trei degete de aur » (ati ghicit că e vorba de nobilul grup digital 
al dexterei, care mänueste condeiul d-sale). D. E. Lovinescu, de 
asemenea, după ce și-a proiectat portretul ideal în imagina lui 
« Bizu », eroul de nobilă izolare spirituală, căruia însă, în ordinea 
vieţii, « nu i se întâmplă nimic », s'a avizat să-i reproducă icoana 
într'o serie de episoade, destul de nutrite cu evenimente. Dintre 
defuncti, nu se cade să-l uităm pe G. Ibrăileanu, cu surprinzätorul 
său roman «Adela», în care pătrunzătoarea analiză psihologică 
a crizei de vârstă masculină, dela «daemonium meridiani », se 
îmbină neuitat cu peisajele märete al eprovinciei sale. La d. G. Căli- 
nescu, activitatea de critic şi istoric literar, pusă în valoare prin 
calități scriitoricesti, chiar după o experiență negativă, cum a fost 
« Cartea nunții », de directă inspirație lawrenciană, trebuia să se 
compenseze neîntârziat, printr’o reabilitare de calitatea si abun- 
denta « Enigmei Otiliei ». Scriitor de variate registre, d. Mihail 
Sebastian reuşeşte deopotrivă în nuvelă si roman (« Femei », « De 
două mii de ani», « Oraşul cu salcâmi»), vădindu-și mlădierea 
şi prin trecerea dela critica literară la critica dramatică. Poet scump 
oricărui iubitor de poezie rară, d. Perpessicius nu şi-a scris încă 
romanul, a cărui vestire, printre operele în lucru, ale d-sale, echi- 
valează cu un angajament si îndreptățește optime așteptări. Prin 
frecvenţa coabitării criticului cu romancierul, se aduce o desmin- 
tire de fapt, îndoelii, legitimă uneori, cu privire la valoarea crea- 
tiei epice, dar numai când criticul plăsmuitor de romane sufere 
de o alcătuire spirituală pur abstractă și dialectică. 

Se recunoaște, oarecum dela prima ochire, că d. Octav Su- 
luţiu e în stăpânirea unui temperament, mai curând incomod 
pentru alcătuirea criticului literar, dar foarte norocos pentru de- 
stinul unui romancier. Vehement, categoric, svâcnit, stilul său 
critic nu s'a aşezat încă, spre a da cetitorului impresia de securi- 

tate pe care, cu drept cuvänt, o cere criticului. S’ar spune, dupä 
o analogie muzicală, semnificativă psihologiceste, că d-sa e mai 
totdeauna cu un portativ prea sus, atât în tădăguire, cât și în afir- 
mare. Admiratia lunecă la d-sa în entuziasm si se manifesteazä 
delirant, iar neaderenta se traduce oarecum gesticulator și răstit, 
Fără să ne mărturisim preferința exclusivă pentru tonul critic 
neutru, de rece răsfrângere intelectuală, credem totuşi în demni- 
tatea unui stil critic, pe cât se poate impersonal. Disciplina critică 
implică într'adevăr mortificarea subiectivă, înfrânarea tempera- 
mentală. De altă parte, dacă nevoia de a fi probantă intipäreste 
criticei un ritm propriu, dialectic, acesta nu se cuvine să se con- 
funde cu stilul vorbit. Ne vom opri aici, spre a disocia între critica 
orală, pomenită de Thibaudet in «Physiologie de la critique », 
si stilul oral, in scris. Critica oralä apartine in mai largä mäsurä 
masei cititoare, dar este, ceea ce i-a scäpat criticului francez, si 
un alt mod de comunicare familiarä, uzualä fiecärui critic, in in- 
timitatea dialogului. Când, aşa dar, un critic îşi împărtășește slobod 
impresiile de lectură, el se găsește în situaţia privilegiată de a se 
putea exprima verbal, sintetic şi cu totul neconstrâns de minimul 
de conveniente al scrisului. In această împrejurare, critica vorbită 
e adesea mai plastică si mai sinceră decât cea scrisă, folosindu-se 
de formule colorate sau elocvente exclamatii. Gestul si mimica 
se adaogă acestei specii de critică intimă, spusă la ureche sau ro- 
stită în fața unei mici galerii, care solicită confidenta sau para- 
doxul, îmbiind pe rostitor la o maximă nesupraveghere de sine. 
Un oarecare exemplu de critică secretă, «in petto », pe care şi-a 
interzis-o autorul ei în scris, este cärtulia postumă a lui Sainte- 
Beuve cu titlul «Mes poisons », unde otrava savant distilată im- 
potriva contemporanilor în « Lundis » se găsește în stare brută. 
Critica orală nu trebue însă confundată cu stilul oral din scrisul 
unor critici, care presupune dialogul, plin de civilitate şi măsură, 
familiaritatea aleasă: este scrisul impresioniştilor de pretutindeni. 

In serviciul adevărului, pe care d. Octav Șuluţiu înţelege să 
nu-l trădeze niciodată, d-sa aduce familiaritatea tonului oral, 
« debutonat »; d-sa scrie cum vorbește între prieteni, că « autorul 
(d. Tudor Arghezi) se dă la oameni » (pag. 144), sau că acelaşi 
«a făcut mare scandal la gazetă», ori: «A sctis vreo nu ştiu 
câte articole »... (pag. 147). Chiar dacă suntem de acord cu cri- 

ticul, privitor la câte un roman nerealizat ca « Ochii Maicii Dom- 
nului », socotim că nu se poate scrie despre el: «... o carte fran- 
camente catastrofală » (pag. 148), deoarece se valorifică prin nu- 
meroase frumuseți, de ordin liric si descriptiv. Ni se pare cu totul 
insolită paranteza de critică orală: («... de fapt poate că numai 
autorul vrea să facă pe nebunul, dar nu-l prinde !»). Neajunsul 
unei asemenea încălcări de planuri, al scrisului şi al rostirii, se 
vădește chiar in nesupravegherea logică între categorica expri- 
mare a lui de fapt, care implică certitudinea și dubitativul poate 
că ; ca să scriem ca d-sa, poate că, de fapt, adverbul numai se cu- 
venea așezat după vrea, ca să se integreze corect, topicei. 

Execuţiile d-lui Octav Șuluţiu sunt de o vervă mai curând 
conversativă decât critică, anuländu-si eficacitatea, prin excesele 
giumbușului. După ce a spus despre numita carte, ceea ce a crezut 
francamente, adaogă: «E ratată fără posibilitate de recurs. Și nu 
din cauză că n’ar fi un roman. Nu numai că nu e roman, dar nu 
e nimic. Și despre nimicul care nu e — ba care e — căci la urma 
urmei e totuși un mare nimic —o să stăm de vorbă (pag. 148). 

Dacă a fost atât de peremptoriu, fără posibilitate de recurs, 
ne întrebăm la ce mai e bună demonstraţia. Creditul cititorului 
avizat se refuză dovezilor de felul celui ce urmează: 

« Acest Tile, dacă există, e în fond un nebun si un aberat sexual, 
pe care autorul îl duce la mânăstire și-l lasă acolo într'o chilie 
în loc să-l ducă la locul potrivit, Märcuta. De fapt îl duce la må- 
năstire ca să justifice titlul «romanului », căci dacă l-ar fi dus la 
Märcuta trebuia să-l intituleze Ochii doctorului Marinescu ceea ce 
ar fi fost mai puţin comercial şi de loc interesant». 

Pe cât de agreabilă ar fi această glumă groasă în conversaţie, 
pe atât de nepotrivită este în scris, unde se cer alte instrumente 
dialectice. De altfel, articolul, admitem, de o perfectă bună cre- 
dintä, îşi zădărniceşte eficiența prin contradicții, savuroase in vor- 
bire, dar necuvenite într'un studiu. Cum rămâne cu judecata de 
valoare, a nulitätii totale a cărții, după ce criticul i-a recunoscut 
pagini foarte frumoase ? Că ele nu se inserează organic romanului, 
am arătat si noi, invederänd inaptitudinea epică a autorului, 
concluzii la care ajunge și d. Sulutiu, luându-și libertatea afir- 
matiei că opera e un mare nimic, dar cu «pagini de descriere, re- 
marcabile » (pag. 152). 

Severitätile d-lui Octav Sulutiu nu decurg dintr’o rigoare 
functionalä, deoarece alterneazä cu entuziasme, care, strict con- 
trolate, s’ar fi transformat in consecventä respingere. 

Färä sä inträm in examinarea temeiurilor critice, de exaltare 
a unei alte opere argheziene, « Cimitirul Buna-Vestire », a cărei 
unitate de concepţie și compoziţie nu e însă indiscutabilä; vom 
observa că d. Sulutiu se folosește si de rândul acesta de un stil 
oral, când cercetează «ceea ce e mare » (pag. 171) în această carte 
şi când încheie repetând că, «ea nu poate să nu fie o carte mare». 
Acest epitet inexpresiv se repetă de altfel si cu privire la d. Lu- 
cian Blaga care ar fi «izbutit cu mare artă să facă a retrăi eroul 
din Avram Iancu », pricina pentru care «drama lui Lucian Blaga 
este mare». Am vrea să ne facem intelesi că asemenea caracteri- 
zări orale, de vorbire curentă, trebue cu desăvârşire ocolite în scris. 

Ritmului vorbit i se datorește și prolixitatea, înlăuntrul chiar 
al unei singure fraze, ca aceasta: 

« Moralismul autorului se poate desluși în acest pasaj care nu 
e izolat în carte, unde se găsesc multe altele de aceeași natură » 
(pag. 169). 

Ca să exprime caracterul controversat și greu de definit al spe- 
cificului national, criticul nu se sfieste să scrie cum vorbeşte: 
«... unii au susținut că specificul national nu există, iar alţii 
că există, fără însă a ști să spună ce-i ata » (pag. 254). Se va recu- 
noaste lesne oportunitatea unui alt stil al desbaterilor de idei. 

Reflectarea asupra stilului ideologic i se impune cu deosebire 
d-lui Octav Sulutiu, care vrea să ia în considerare filosofia d-lui 
Lucian Blaga. Cu toată gratitudinea pentru entuziastele recunoa- 
şteri, autorul « Eonului dramatic » a rămas, de sigur, foarte sur- 
prins, de a se vedea definit ca un spirit ştiinţific (pag. 215), în același 
loc unde se vorbeşte despre «confuzia și poza husserliand, care 
întinde curse cititorului, trage panglici pe nas si dansează pe sfoară » 
(p. 220). Asemenea opoziții sunt jenante cu deosebire pentru be- 
neficiarul lor, ale cărui strălucite construcții spirituale se funda- 
mentează pe ipoteze, pe intuitii, fără pretenţia de a fi ştiinţifice. 
Conceptele sunt de altfel la d. Octav Sulutiu în libertate si se îm- 
preună capricios, ca în expresia «fantezie a ratiunei » (pag. 235), 
sau în descoperirea rolului pe care îl joacă în știință imaginația 
(pag. 236), în loc de ipoteza. Din recenziile lucrărilor teoretice 

ale d-lui Lucian Blaga, ne-a reținut întâmpinarea referitoare la 
rolul individului în formarea stilului epocii, pe care autorul îl 
socotește colectiv şi anonim, precum și obiectia adusă organi- 
zării proprii a inconştientului, privit de filosoful român ca un cos- 
mos autonom. A trebuit să reducem însă ceva din uimirea cu care 
am luat cunoștință de rezervele comentatorului, când am citit, 
intr’o recenzie următoare, că d. Octav Sulutiu a fost «definitiv 
convins de necesitatea de a concepe inconştientul ca un cosmos » 
(pag. 269). Fireşte, nu se cade să trecem peste mărturia de mo- 
destie a criticului, relativ la incompetenta sa, în domeniul filo- 
sofiei, dar nu socotim mai puţin spectaculos elanul cu care judecă 
și împuterniceşte realizările de pe «tărâmul celălalt », al meta- 
fizicei. 

Intr'un cuvânt, obiecțiile aduse d-lui Octav Sulutiu se re- 
duc la una singură, care l-ar mustra prietenos de imoderatie 
în scris ca și în gândire, dintr'un impuls temperamental ne- 
stăpânit. Nu am fi stăruit atâta, dacă n'am fi incredintati că tå- 
nărul critic este perfectibil, deoarece stăpâneşte pretioasele ca- 
litäti etice ale vocației. D-sa este într'adevăr un critic prevăzut 
cu o frumoasă armătură morală. Cu totul dezinteresat, nu face 
din profesiunea sa, strategie, ca să-și recruteze prieteni, în vederea 
reciprocităţii. De o sinceritate neindoelnicä, îi place să se exprime 
răspicat, cu orice risc. Scrisul său nu cunoaşte elogiul perfid sau 
rezerva tăinuită, adeziunea care nu angajează şi formulele echi- 
voce, atât de frecvente în critica noastră. De pe poziția axiologică, 
singura responsabilă, d-sa nu eludează niciodată judecata de va- 
loare, preferând să se înșele decât să înșele. Putem să nu fim de 
acord cu d-sa, în unele judecăți de valoare şi ierarhizare, — ca 
acelea relative la « Femeea de ciocolată» şi «Zilele şi nopțile unui 
student întârziat » pe care nu le recunoaştem a însemna un progres 
față de « Rusoaica », dar acestea sunt rezerve care nu îi sdruncinä 
temeinicia poziției. Primele trei studii din volum, « Intre cronică 
si critică literară », « Autentic si estetic » si « Noutate și originali- 
tate» vădesc posibilitățile sale de disociere pe tărâmul ideilor 
generale. Mai puţin bătăios, mai puţin oral și mai supraveghiat 
(ca în « Ambigen », carte de frumoasă ținută literară), cu pretiosul 
său complex de însușiri morale, atât de rare în atmosfera de tran- 
zactiuni şi concesii, a vieţii literare, d. Octav Sulutiu este, de sigur, 

unul din puținii chemați să restaureze demnitatea profesională 
a criticei. 


* 
* * 


Provenit din poezie (1921—1930), cu o foarte scurtă zäbovire 
in lirismul spontan şi neconstrâns, d. Vladimir Streinu a exer- 
citat chiar în disciplina lirică un sever autocontrol critic. După 
o rară producţie, care îi asigurase stima cunoscătorilor, d-sa şi-a 
încetat activitatea de poet, jerfindu-şi vocaţia, din confruntarea 
ei cu absolutul idealului său liric. Din frecventarea riguroasei 
estetice a filierei de gândire Poe, Baudelaire, Mallarme şi Valery, 
poetul și-a alcătuit un mănunchi de severe principii artistice, 
care l-au orientat către judecarea fenomenului literar. Cine-si mai 
amintește de efemerul periodic « Kalende » (1928—1929), cu o 
atitudine ferm intelectualistă, unde unul dintre redactori era d. 
Vladimir Streinu, alternând poezia rece si savantă cu polemica 
ideologică, va relua lesne firul, la cetirea frumosului volum de 
« Pagini de critică literară », în care autorul şi-a strâns la un loc 
foiletoanele și eseurile critice. Poet și critic, filolog şi artist, d-sa 
e unul dintre scriitorii noștri care gândeşte cât mai strâns asupra 
condiţiilor specifice ale fiecărui sector literar. De pe urma for- 
matiei sale lirice, se invedereazä un cunoscător intim al modali- 
tätilor poetice, numai că însăşi experienţele sale în discuţia con- 
strângerii îl îndeamnă să prefere de câtăva vreme orientarea 
opusă, a poeziei « vitaliste ». Iubitor al cuvântului, totodată riguros 
exact dar și rar, prevăzut cu un vocabular bogat, în care se înve- 
cinează seva rurală cu neologismul conceptual, criticul îşi trage 
satisfacția scrisului din dibacele izbutiri filologice. E la d-sa o 
anumită pretiozitate, totdeauna trează, adică trecută prin filtrul 
reflectiei, dar oricum, o căutare, când de cuvinte cu circulaţie 
restrânsă, când de folosirea lor, foarte personală, când de întor- 
sătura sintactică neobișnuită. De altă parte, poetul abătut dela 
chemarea sa, mai poruncitoare decât i se păruse, violentat, dar 
neucis, iese la iveală în compensarea metaforică pe care o aduce 
scrisului său, mai adesea abstract si teoretizator. 

D. Vladimir Streinu manifestă un dispreţ categoric față de 
ceea ce numește «stilistică » spre deosebire de stil, demarcând 
între ostentatia scrisului literaturizant şi scrisul expresiv, al ade- 

văratului artist. Scrisul său frământă într'o pastă deosebit de 
originală, materialul rând pe rând concret si abstract, cum soco- 
teste că se cuvine a fi stilul critic. Din silinta pe care şi-o impune 
întru «aproximarea» cât mai exactă a fiecărui fenomen literar, 
precum si din structura particulară a topicei sale, imbrätisänd 
forme lexicale adeseori neuzitate, rezultä o impresie curioasä de 
incordare, care nu inlesneste ecoul scrisului säu, necomunicativ. 
Este un stil distant, stäpänit, rece, care-si interzice cäldura si 
elanul, gäsindu-si raţiunea in luciditate si in realizarea de sine. 
Pornit dela criticismul cu excesele sale, când e vorba de creația 
poetică si apoi dela un intelectualism intransigent față de orien- 
tarea mistică de mai acum zece ani a tineretului, d. Vladimir 
Streinu a evoluat simţitor către un pronunțat agnosticism, în 
domeniul criticei literare. Neraportat la disciplinile filosofice si 
ştiinţifice ale momentului cultural, dar receptiv infiltratiilor berg- 
soniene, criticul şi-a sdruncinat anumite securitäti rationale. Lim- 
bajul său ideativ se complace de câtăva vreme în dinamitarea 
certitudinii critice. lată ce spune d-sa de pildă, filosofând în 
marginea literaturii: « .. .literatura, despre natura căreia altceva 
nu știm «exact și precis » decât că este o valoare de inexactitate 
şi imprecizie. .. » (p. 287). Una din afirmaţiile care-i sunt fami- 
liare, e aceea că frumosul este «inanalizabil » Arta, după d-sa, 
are un «mister constitutiv ». « Domeniul secret al operei de artă » 
este «seria indefinisabilelor logice ». Literatura, în genere, nedi- 
vulgändu-si «secretul » si cu deosebire poezia «umilind inteli- 
genta », obligă pe critic să cerceteze «unicitatea necategorială » a 
operei de artă şi să se mulțumească cu «aproximarea » ei. Ca şi 
în critica bergsonistă a inteligenţii, întâmpinările d-lui Vladimir 
Streinu vor să invedereze ineficacitatea raţiunii față de «fluen- 
tele » si « devenirile » vieții, captată în literatură. «Opera de artă » 
este, aşa dar, o «realitate-limită a înţelegerii noastre », care nu-i 
poate defini « misterul vibrător », «realitatea ei monadică ». 
Oricât scepticism ar decurge din aceste aplicări bergsoniene, 
de recentă adoptiune, d. Vladimir Streinu nu ajunge la dene- 
garea oricărei eficiente a criticei. Obiectul criticei rămâne, cu 
toate dificultăţile ce i se ivesc în cale, delimitarea unicitätii operei 
şi aproximarea ei. Trei par a fi modurile propuse în vederea obti- 
nerii acestui rezultat: unul, rigoarea de judecată, prin ocolirea 

formulărilor ce ar vädi vitiul de a se potrivi generic unei serii 
de opere sau de scriitori; altul, «consonanta » şi «consimtirea », 
derivate nemärturisit din estetica simpatiei, a « Einfühlung »-ului; 
al treilea, « instrumentul exact al metaforei », care, folosit de critic, 
sensibilizează formularea abstractă până la pipăire. Departe, așa dar, 
de a degenera în total scepticism, criticismul bergsonian, la d. 
Vladimir Streinu, se rezolvă în metodă normativă, spre a pre- 
întâmpina slăbiciunile inerente criticei. 

Ce s'ar putea obiecta normelor, recomandate de autorul « Pa- 
ginilor »? Privitor la prima normă, a formulărilor critice necate- 
goriale, se iscă obstacolul tipologiilor naturale, care grupează fie 
serii de scriitori, fie rânduri de opere, dovedind că nu există în 
realitate unicitäti ireductibile, caractere absolut subiective de 
opere sau de autori, «monade» în strictul sens al cuvântului 
(obiectia privește chiar înclinarea contradictorie, la însuși d. 
Vladimir Streinu, din alte articole critice, nestrânse în volum, 
care propun clasificări «tipologice »; în logică proprie, această 
preocupare ar trebui să-i fie cu totul străină). In ceea ce privește 
«consonanta », instrumentul critic al «con-simtiri» e de sigur 
uneori fecund, înlesnind intuitii critice mai intime, mai calde, 
patetice chiar, dar vitiul acestei critici constă în subiectivitatea 
ei, care nu mai ingädue « consonanţa » criticului cu opere şi autori 
de structuri diferenţiale; criticul, în înțelesul deplin al cuvântului, 
e dator să înțeleagă si structuri străine propriei sale alcätuiri spi- 
rituale. Cât despre «instrumentul exact al metaforei » sau, altfel 
zicând, recomandarea unui «stil critic » plastic, aceasta ni se pare 
o glumă, de «pince-sans-rire », de poet nepocăit și după ce și-a 
interzis stăruința în poezie. De ce să mai zăbovim asupra erorii 
de a se propune metafora ca un instrument «exact» (p. 297), 
când însuși preconizatorul ei se corectează în paginile următoare, 
reducându-i 4 exactitatea » la conceptul mai just de « echivalență? » 
Metafora, în «stilul critic», încetează chiar pentru d-sa de a fi 
un «instrument exact», ea având doar a «releva» un «sistem 
de echivalente între ordinea ideală a gândirii și aceea materială 
a simtirii » (p. 301). Iarăşi încetăm de a ne încrede în cheile magice 
oferite de d. Vladimir Streinu, când d-sa asigură o metodă a 
« stilului critic » metaforizant: « Criticului, câtă vreme se menţine 
la aproximarea cea mai strictă a operei, îi înflorește dela sine 

condeiul în mână ca toiagul lui Aaron » (p. 297). Prin alte cuvinte, 
rigoarea critică, aproximatoare, determină, printr'o legătură cau- 
zală, stilul metaforic. In realitate, acest stil e o instrumentare 
naturală, la criticii derivați din poezie, ca d-nii Perpessicius si 
Vladimir Streinu, si artificială, la alți critici, de ținută artistică, 
în felul d-lor E. Lovinescu si Pompiliu Constantinescu. De altfel, 
« sistemul de echivalente » este posibil şi prin formulări abstracte, 
care se cade numai să fie foarte riguroase. 

Revenind la o afirmaţie turburătoare a criticului, care mărtu- 
risește undeva, că, de când face critică literară, « realitatea ultimă 
a marilor opere » i-a «opus un refuz hotărît » (p. 326), avem de 
observat că acest agnosticism nu e de esență exclusiv filosofică, 
In ştiinţele pozitive, se vorbeşte adesea de o «margine» (une 
marge), pe care explicaţia ştiinţifică nu o poate acoperi. Unul 
din cei mai autorizați epistemologi moderni, Emile Meyerson, nu 
Sa sfiit să învedereze «irationalii », ca elemente calitative, ca 
proprietăți ireductibile, la cantitate. Irationalul, în ordinea feno- 
menală, e însuşi specificul: astfel, «in geometrie, tridimensiona- 
litatea spaţiului e de sigur un irațional, un fapt pe care trebue 
să ne limităm a-l constata și care caracterizează spaţiul nostru, 
care exprimă o proprietate, un element calitativ pe care îl destăi- 
nuește acest concept » (De Pexplication dans les sciences, II, 212). 

Meyerson a indicat că si în ştiinţă, «rezistența naturii », de a 
se încadra unei « legalități » cauzale, face iluzorii explicațiile ratio- 
nale, totale. 

Dacă, așa dar, se constată că, și în știință, calitativul se refuză 
judecății rationale, «aproximarea » adevărului e un deziderat 
literar, derivat din rigorile spiritualui ştiinţific. Cum s'ar putea 
să confundăm însă aproximarea, de ordin științific, provizorie, 
până la o aproximare mai strânsă, cu aproximările metaforice, 
care sunt pur subiective, nesusceptibile de perfecționare? Meta- 
fora, ca « instrument » e de sigur cel mai inexact, deoarece substitue 
rigorii intelectuale, fantezia literară a criticului, cea mai arbitrară 
dintre «echivalente ». 

Dacä ar fi sä ne mai oprim asupra uneia din «teoriile » d-lui 
Vladimir Streinu, nu putem trece peste asa zisele « dublete arti- 
stice ». D-sa observă, cu drept cuvânt, că pretinsele lipsuri ale 
creatorilor sunt reversul câte unei facultăți creatoare; ca atare, 


646 REVISTA FUNDATIILOR REGALE 


într'o estetică ce, adäogäm noi, își interzice caracterul normativ, 
să ne mărginim a le constata, fără să le imputăm autorilor, ele 
fiind structurale. Autorul acestei ingenioase observaţii exagerează 
însă, când numeşte lipsurile constitutive ale autorilor, « carente 
nutritive ale spiritului »; deoarece, nu ele, însuşirile negative, 
generează pe cele pozitive; putem, mai cu dreptate, să le numim 
« carenţe compensate » prin calitățile pozitive. 

Multe ar fi opoziţiile ce le stârnesc teoriile d-lui Vladimir 
Streinu, al cărui paradox constitutiv este tbcmai înclinarea pro- 
nuntatä a poetului, către ideile normative, absolute, indiscutabile, 
atât de surprinzătoare față de certul său agnosticism. A le da curs 
în voie, ne-ar imputina răgazul ce ne rămâne spre a stărui asupra 
calităților scumpe ale scriitorului. Chiar când nu-i putem îm- 
pärtäsi vederile şi de ne-ar fi plăcut si ușor să observăm, bună- 
oară, că d-sa numeşte, scriind despre « Mite », «judecăţi », ceea 
ce sunt numai obiecţii periferice, iar « impresii », tocmai intuitiile 
critice esenţiale, așa fel încât ne îndeamnă a-l încadra printre 
impresionisti, — îi pretuim oricând scrisul, atât de personal, in 
dozarea invenţiei plastice cu abstractiile. Pentru aprecierea talen- 
tului său literar, vom cita un frumos fragment, care i-a fost «in- 
spirat » de virtuozitatea formală a înaintasului său, d. E. Lovinescu: 

« Frazele d-lui Lovinescu, în general, au linii de puritäti ele- 
nice; sunt statui, poate reci ca acestea, însă al căror echilibru 
nu a putut ieși. decât dintr'o întârziere voluptoasă a mâinilor in 
modelaj; sunt si bărbătești dar și feminine, energice dar si 
lichide. Il văd pe d. E. Lovinescu, în amorul său de fraze, la 
o masă circulară de olar; mâinile sale frământă argila plastică și, 
cu muzica roții în urechi, meșterul deodată contemplä, ridicän- 
du-i-se din palme, coapsa unei amfore, pulpa unui vas de flori, 
sâni de bibelouri; îl văd pe d. Lovinescu netezind cu pasiune 
ulcioare, ulcele de preț, vaze ornamentale — dar cu atâta uitare 
de sine și de tot, încât câteodată, neobservând că argila s'a sfârșit, 
degetele fugăresc sensuale forme fictive, alcătuesc din deprindere 
despotică în văzduh arhitecturi nevăzute, pe care le îmbrățișează 
şi le lustrueste cu mecanica în contratimp a mâinilor de mare 
olar » (pag. 167—168). 

Foarte supraveghiat, aşa cum se vădise sever si în conștiința 
sa de poet, d. Vladimir Streinu e unul din cei mai interesanti 

scriitori ai momentului literar, al cărui scris cere însă o frecven- 
tare atentă și iubitoare. Sceptic, dar si surprinzător de afirmativ, 
iubitor al spontaneităţii, dar extraordinar de laborios (sau ela- 
borat), vitalist categoric, dar şi teoretizator înverșunat, cu « du- 
blete » temperamentale, dintre cele mai neașteptate, d-sa oferă o 
privelişte intelectuală oricând spectaculoasă. Evadat din poezie, 
se regăsește poet în critică, prin distilarea prețioasă a scrisului, 
prin modul indirect al expresiei, prin atmosfera ocultă cu care 
îşi impänzeste adevărurile, tenace urmărite; deși poet, prin ceața 
care-i place să o pună între obiect si inteligență, prin misterul 
cu care-și înconjură aparatul îngrijit dialectic, este un critic, prin 
respingerea mai adesea dispretuitoare a părerilor critice străine si 
prin stăruința încordată cu care vrea să şi le impună pe ale sale, 
riguros verificate, strâns aproximate, niciodată « fluente » ca însuşi 
obiectul ideal, al « misterului vibrător... » 


* 
* * 


La d. Pompiliu Constantinescu, se imbinä portretistul cu ju- 
decätorul, artistul cu criticul. De o certä filiatie lovinescianä, 
d-sa intruneste sagacitatea analiticä cu näzuinta cätre sintezä. 
Spirit ornat, criticul urmäreste expresia justä, in haina de sär- 
bätoare a cuvântului. Fără să respingă conceptul de «intuiţie 
centrală », care este varianta formulei tainiene «la qualité maî- 
tresse », reluată de d. E. Lovinescu, d-sa e mai atent decât pre- 
decesorul său, la toate fețele operei literare, recunoscändu-se poate 
cu deosebire în migala analitică, cu care parcă ar voi să sleiască 
semnificațiile obiectului cercetat; în loc să procedeze, ca înain- 
tașul său român, prin arborescente deduse din intuiţia centrală, 
d. Pompiliu Constantinescu o socotește pe aceasta ca un scop final, 
după istovirea analitică. Critica sa este de o meticulozitate desă- 
värsitä, oferind priveliștea netägäduitä a seriozității. Neatras de 
zärile istoriei literare si de ispitele clasificärilor, d-sa si-a insusit 
totusi, din familiarizarea cu spiritul thibaudetian, inclinarea cätre 
configurärile geografice, in cadrul unor largi perspective lite- 
rare. Ferindu-se ca mai inainte de inläntuirile stricte ale 
scriitorilor, cu raportul de cauzalitate al metodelor pretins 
științifice, seriile de felul acelora mânuite de Thibaudet ingädue 
confratelui nostru o mai mare libertate în alegere. Nota specifică 

a raporturilor stabilite astfel între opere si scriitori, este iniţiativa 
gustului sau a intuitiei, este libertatea subiectivă, tolerantă cu 
alte întreprinderi similare. Ridicându-se, așa dar, deasupra operei 
literare, care face obiectul fiecărei recenzii, criticul se învoește 
să privească spaţiul literaturii nationale, cu simțul bergsonian 
al unei durate neîntrerupte, fără pretenţia însă a exclusivitätii 
spectacolului, ba chiar cu o trează curiozitate în surprinderea 
altor intuitii de durată. Cu asemenea dispoziție morală, d. Pom- 
piliu Constantinescu e unul din cei mai avizaţi geografi ai hărții 
noastre literare, înţeleasă în relativitatea subiectului care o con- 
strueste. Un anumit scepticism se leagă firește de condiţia criti- 
cului, liberă în alegerea unghiului de perspectivă si curioasă de 
toate perspectivele posibile. Spirit prob si ponderat, autorul « Fi- 
gurilor literare » respinge prin structură orice dogmatism, culti- 
vändu-si instinctul de pelerin, al tuturor peisajelor literare. Simţul 
relativităţii, care îl stăpânește, nu îi interzice, când este nevoe, 
desbaterea punctelor de vedere false, în configurarea câte unui 
scriitor. De aceea, d-sa examinează foarte strâns, ediţia lui B. P. 
Hasdeu, întocmită de d. Mircea Eliade, într'un spirit de romantic 
entuziasm. D-sa se opreşte asupra afirmațiilor capitale ale edito- 
rului, din inspirata sa prefață, spre a urmări dacă ea a fost si bine 
inspirată. Printr'o confruntare pas cu pas a calificărilor entuziaste 
cu textele operei lui Hasdeu, d-sa reduce opera lui lirică și dra- 
matică la scara riguroasă a gustului de astăzi. Deși perfect în- 
dreptätitä, operaţia critică nu fine seamă în deajuns de împreju- 
rările istorice si de nivelul gustului contemporan, marcând deo- 
sebirea dintre înţelegerea epocilor literare trecute, la istoricul li- 
terar, şi perspectiva duratei, la geograful literar thibaudetian. Prin 
alte cuvinte, un critic literar mai familiarizat cu întreaga atmosferă 
culturală din vremea lui Hasdeu, i-ar fi acordat de sigur mai mult 
decât d. Pompiliu Constantinescu, fără să se fi dedat la excese 
subiective, de felul acelora ale d-lui Mircea Eliade, care i-a acordat 
totul, socotindu-l ca pe propriul său prototip, în care s'a recunoscut 
omagial. D. Pompiliu Constantinescu este, de sigur, îndreptăţit 
să afirme că « Hasdeu are nevoie ca să fie valorificat mai ales de 
spiritul critic»; tot așa de justificată este însă și necesitatea situării 
sale istorice. Cu acest prilej, ne întrebăm dacă durata bergsoniană, 
însușită de criticul român prin mijlocirea lui 'Thibaudet, sau 

4 intuiţia » e indreptätitä să excludă cunoașterea oarecum arhi- 
vistică a literaturii în toată ambianța culturală. Să nu uităm că 
documentarea, prea dispretuitä adesea, a nutrit substanța bogată a 
criticii lui Sainte-Beuve, care, cu tot talentul său literar si cu toată 
puterea sa intuitivă atât de mobilă, nu se socotea deplin pregătit 
a scrie, până ce nu își restaura atmosfera culturală de epocă, cu o 
curiozitate de istoric și de psiholog. Ne interesează tot atât 
de a şti ceea ce este actual din producția lui Hasdeu, spre a de- 
duce că același lucru va fi permanent valabil, ca și de a cunoaște 
ceea ce era actual la Hasdeu, pe vremea sa, înserându-l momen- 
tului cultural respectiv. De bună seamă, o culegere antologică a 
operelor lui Hasdeu e datoare să dea la iveală presupusele valori 
permanente, care sunt însă atât de relative, încât nasc si obligația 
de a scoate din uitare ceea ce a reprezentat cândva stilul epocii. 
Criteriul estetic, aşa dar, se cuvine împletit cu un punct de vedere 
istoric, spre a restitui imaginea adevărată a câte unui autor din 
trecut, atât cu trăsăturile sale, in care se recunoștea veacul, cât 
și în cele pretuite de noi. 

In seria de judecăți ce urmează: 

« Alecsandri e un prea fecund amator, Bolintineanu un im- 
penitent versificator, iar Hasdeu un retor...» (pag. 57) recunoa- 
stem verdictele artistice ale unui contemporan, «sincronizat » cu 
gustul literar de astăzi, dar inechitabil, în perspectiva istorică. 
Intr'adevăr, producţia lui Alecsandri ni se pare prea abundentă 
si inegală, ca să ne-o insusim astăzi integral; ea a fost însă, în mare 
măsură excepțională si fecundantä la vremea ei, contribuind la 
creşterea nivelului literar si la educația gustului public. Cuvântul 
de amator poate nu corespunde întocmai cu neintrerupta acti- 
vitate literară a lui Alecsandri, fiind de sigur întrebuințat de critic 
în alt înțeles decât sensul opus aceluia de profesionist, cum a fost 
în realitate poetul; amator, adică diletant, nu poate fi numit nici 
chiar versificatorul (socotit de d. Perpessicius, inferior prozato- 
rului), care a avut un rol determinant în evoluţia liricei noastre. 
De aceea, socotim că geografia noastră literară, practicată în sensul 
thibaudetian, l-ar nedreptäti pe autorul modern al « Mioriţei », 
prin așa delicata trăsătură din condei, a criticului, care seamănă 
cu geana de lumină, zugrăvită de artistul japonez, pe ceasca de 
porțelan: « Alecsandri e un prea fecund amator !» Cine nu face însă 

picturä japonezä pe serviciul de ceai, e parcä dator sä fie mai putin 
sumar in judecätile sale critice, luminate interior de adevärata 
perspectivä culturalä a trecutului. Observatia noasträ nu il va 
evita nici pe «impenitentul versificator », a cărui adeseori prolixä 
si mecanizatä stihuire a reprezentat la rändul ei un spor de nivel 
in epocä, pentru ca sä nu aibä a fi chematä la tribunalul peni- 
tentii. Să-i judecăm rolul după golul din lirica noastră, dacă ne-ar 
fi lipsit; nefiind locul aci să încercăm o reabilitare a lui Bolinti- 
neanu, ne mărginim a propune severului său critic, o altă măsură 
de judecată, situându-l în noianul de mediocritate literară, a 
vremii. Mai avar cu Hasdeu decât cu precedentii d. Pompiliu 
Constantinescu îl numește doar «un retor », fără epitet, cu me- 
ritul negativ de a nu fi « eminescianizat », în plin « eminescianism ». 
Enunţul, lipsit de intenţie glumeatä, ni se pare de-a-dreptul uluitor 
şi el nu a putut fi conceput decât de o structură cu totul a- sau 
antiistorică. Știindu-se cât a fost de impermeabil față de feno- 
menul liric eminescian, Hasdeu, care încetase de a scrie poezii, 
«în plin eminescianism », a avut, așa dar, « meritul negativ de a 
nu eminescianiza ». Mai interesantă ni s’ar fi părut cercetarea 
deosebirilor dintre stilul retoric al autorului « Odei la ciocoi » și 
stilul satiric al momentului, decât desconsiderarea unei produceri 
literare trecute, după criteriile gustului actual. Când criticul cer- 
cetează poema « Dumnezeu » a lui Hasdeu, ca să reţină numai 
« penibila luptă cu expresia lirică » (într'una din rarele lui poeme 
din «plin eminescian »), este de sigur mai îndreptăţit în severi- 
tatea sa, decât atunci când se referă la o producție cu trei de- 
cenii mai veche. Cu aceste rezerve, studiul despre B. P. Hasdeu 
pune în lumină o latură mai rară a criticului, de polemist dibaci, 
ager să surprindă slăbiciunile unei construcții. 

De aceeași bună esenţă dialectică este cercetarea despre Mateiu 
I. Caragiale, in care criticul întregeşte chipul autorului, spre a 
adăoga izvoarelor lui străine, puse în lumină de d. Vladimir Streinu, 
filiatia sa autohtonă. După ce stabileşte punctele de contact, tot 
atât de plauzibile ca și diferenţierea dintre Mateiu si Ion Luca, 
d. Pompiliu Constantinescu indică o filiatie ce « merge până la 
Filimon, la Ion Ghica si Anton Pann, la verbul colorat, pitoresc 
al suburbiei bucureștene, moștenire turco-fanariotă, atât de adânc 
pătrunsă în graiul muntean orășenesc ». Abundente apropieri ana- 

logice îi sprijină intuiţia critică, restabilind pe autor in climatul 
literar naţional. 

Capitolul de rezistenţă al volumului este poate acela consa- 
crat lui I. L. Caragiale. Foarte interesantă, de sigur, reabilitarea 
farsei « D'ale Carnavalului »; nu tot atât de justă ni se pare însă 
situarea comediei « O noapte furtunoasă », sub nivelul nepreten- 
tioasei « Conul Leonida faţă cu reacţiunea », in care criticul vede 
prea mult: «o admirabilă comedie de caracter ». Nu credem că 
« O noapte furtunoasă » şi-ar scădea valoarea, întru cât « antipatia 
scriitorului » l-ar fi deformat pe Rică Venturiano, « transformân- 
du-l într'o marionetă » (pag. 29). De altfel, peste câteva pagini, 
același personaj îşi găsește o excelentă caracterizare: « Verigä de 
tranziţie într'un lanţ extrem de simplu, Venturiano este un produs 
spiritual specific bucureștean, născut din trecerea din Dealul Spirii 
spre băncile Universităţii, spre viaţa politică demagogicä si spre 
presă ». Nu avem răgazul unui prelungit dialog în contradictoriu, 
care ne-ar îndemna să discriminăm si cu privire la afirmaţia că 
I. L. Caragiale ar fi fost singurul realist, în grupul romantic al 
+ Junimii ». Să se fi refugiat oare Creangă «in mitul copilăriei »? 
așa după cum Eminescu s'ar fi «pierdut în fantasmagoria trecu- 
tului si în feeria naturii », sau precum Maiorescu s’ar fi «izolat 
în statica metafizicei schopenhauriene », iar Duiliu Zamfirescu s’ar 
fi mängäiat cu «viața idilicä a aristocrației rurale »? Ne e teamă 
că fiecare din aceste caracterizări fixează numai un aspect din 
structura morală respectivă, indreptätindu-ne să opunem nota- 
iile realiste din « Amintiri » și basme, realismul politic al lui Emi- 
nescu, încadrat în doctrina politic-socială realistă a Junimei, precum 
și replica din « Tănase Scatiu » și restul ciclului, care dă o altă co- 
loratură decât cea romantică, neamului Comänestenilor. Insuși Titu 
Maiorescu nu poate fi privit, în complexiunea sa, ca un buddhist 
modern si anexat ca atare romantismului, câtă vreme acţiunea 
sa, pe toate planurile, împotriva pasoptismului, este categoric 
opusă romantismului. Surprinzând în comedii si în « Momente », 
așa cum foarte bine scrie mai departe criticul, «acelaşi contrast 
dintre fond si formă, dintre spirit si aparență», Caragiale este 
solidar cu junimismul, care nu poate fi privit ca «un produs spi- 
ritual ce ţine de romantism ». De bună seamă, aceste întâmpinări 
nu au pretenţia să anuleze strictetea hărții morale, pe care 

cu atâta exactitate a ridicat-o criticul, in adevăratul spirit al lui 
Caragiale. 

Oprindu-ne puţin asupra frumoaselor pagini despre Ion Creangă, 
avem impresia că d. Pompiliu Constantinescu s'a lăsat prea sedus 
de ipotezele filosofiei etnice a d-lui Lucian Blaga, afirmând în 
treacăt despre Calistrat Hogaș, că ar fi «expresia cea mai au- 
tentică a sentimentului mioritic al existenței» (pag, 12). Chiar 
de am accepta ipoteza, ne-am îndoi că lucidul si ironicul po- 
vestitor, cu farmec cărturăresc, ar fi dat expresia subconştientului 
colectiv, al ancestralului nostru păstoresc. Nu este oare o altă 
exagerare, de a-l socoti pe Hogas «un poet de o forță extraordi- 
nară, un poet de sensibilitate cosmică?» De asemenea, « valoarea 
transcendentă » a operei lui Creangă ni se pare o afirmare aven- 
turoasă, derivată din frecventarea prea recentă a filosofiei d-lui 
Lucian Blaga. 

Invitând la dialog, în sensul thibaudetian, cartea d-lui Pom- 
piliu Constantinescu, bogată în sugestii, este un deosebit excitant 
intelectual. Cu cât mai viu stârneşte controversa, cu atât mai 
interesante se invedereazä consideratiile sale, de geograf literar, 


* 
* * 


Ca si in precedentele serii de « Mentiuni critice », d. Perpessi- 
cius doreşte cu tot dinadinsul să fie privit altfel decât un critic, 
şi anume ca un lector, care-și împărtășește impresiile. Să-i ascultăm 
un fragment din profesiunea de credință: 

« Întâia şi cea mai mare din năzuințele noastre a fost să cetim 
cât mai multe din cărțile anotimpurilor literare si să vorbim după 
aceea, despre dânsele, disimulând, după cazuri, cât mai mult din 
diformitätile fie ale autorilor înşişi, fie ale reactiunilor noastre, 
în particular, Dacă nu ne-a reușit întotdeauna si mai ales în mä- 
sura in care am dorit-o, lucrul se datorează acelor imperfectiuni 
ale naturii omeneşti, în atenuarea cărora bunăvoința nu are prea 
multe de spus. Știm însă, că adagiul terentian ne-a intoväräsit 
întotdeauna și că, indiferent de soarta entuziasmelor sau rezer- 
velor noastre, ne-a mângâiat iluzia că nimic din ce e literar nu 
ne-a fost străin » (pag. 479). 

Dintr’un scrupul de o rară gingäsie sufletească, d. Perpessicius 
stărue adesea asupra dificultăților materiale ale oficiului critic, 

care nu-i îngădue totdeauna răgazul de timp, pentru lectura în- 
tregii produceri literare actuale, în vederea recenzării. Pasionat 
cetitor, dintre puţinii care nu părăsesc o carte înainte de a ajunge 
la fila din urmă, d-sa şi-ar fi realizat destinul într'un climat inte- 
lectual mai pur, în care criticul, răsplătit cum se cuvine pentru 
trudele sale, n’ar mai fi legat de o altă îndatorire profesională. 
In împrejurările dela noi, nici unul dintre literatii profesioniști, 
poate numai cu excepţia câtorva romancieri de tiraj, nu-şi poate 
închina osârdia, cu exclusivitate, vocației sale; scriitorul e legat 
de serbia functionäreascä, prin care-și asigură subsistenta, ne- 
având altminteri să aleagă decât soluția propusă de orgolioasa 
fire independentă a lui Jean-Jacques, anume o meserie manuală. 
In pofida însă a condiţiilor vitrege, scrisul d-lui Perpessicius ur- 
măreşte cu mai multă luare aminte decât oricare din confrații 
săi, noutățile librăriei, tinzând către recensământul întregei noa- 
stre produceri literare. 

Tabla de materii a recentului său volum atestă despre lectura 
unei sute de volume, despre care a scris într'un interval de 18 19 
luni; în foiletonul săptămânal a cuprins nu odată două sau trei 
scrieri, dar alteori a închinat unei cätti mai considerate un foi- 
leton dublu. In această situație, d-sa era mai puţin îndatorat decât 
alții să infätiseze mărturisiri publice de regret, pentru involun- 
tarele omisiuni; numai un prisos de delicateţe morală le-a dictat. 

Este un prilej oportun să relevăm caracterul excepțional al 
unei asemenea punctualitäti, care se împacă cu o structură foarte 
subiectivă, de impresionist. D. Perpessicius a știut să realizeze 
printr'o disciplină personală, sinteza ce-i părea imposibilă lui 
Sainte-Beuve, dintre lectura liberă a cetitorului voluptuos de altă- 
dată si informaţia erudită, a cercetătorului modern. La drept 
vorbind, marele critic francez uitase de existența acelui tip de 
lector din vremea Renaşterii, a cărui sensuală plăcere intelectuală 
se unea cu deprinderea savantelor asociaţii cărturărești. După 
cum eruditia arhivistică a lui Sainte-Beuve nu innäbusea sponta- 
neitatea sa intuitivă, tot așa şi d. Perpessicius este criticul im- 
presionist ideal, îmbogățit cu substanța vie a «erudirilor » sale. 
Poate că farmecul duhului său rezidă în deosebi în darul intelec- 
tual de a improspeti documentul omenesc, prăfuit de vreme, 
din cărţile generațiilor trecute, prea curând colbuite prin nepä- 

sarea noilor rânduri de oameni. La lectura lui Filimon, lui Con- 
stantin Radovici din Golești, sau a mai necunoscutului & pe- 
regrin transilvan», Ion Codru Drägusanu, descoperit de d. 
N. Iorga, criticul modern știe să culeagă impresii fragede nebä- 
nuite. Documentările sale nu urmăresc « stabiliri » sau « restabiliri » 
docte, identificări de izvoare sau de influențe, ci se mulțumesc 
să extragă substanța nutritivă, de oriunde. Așa se explică la d. 
Perpessicius convietuirea voluptuosului cu învățatul. 

Ca şi altădată, când am privit totalitatea producţiei sale cri- 
tice, socotim că nu e de prisos a stărui asupra erorii, care consistă 
în a vedea la d-sa, o «universală bunăvoință», sau altfel zicând, 
abdicarea judecății critice. Fără să-și facă din rigoarea judecății 
un punct de onoare, d. Perpessicius nu e lipsit de severitate, de 
câte ori socotește că o operă nu și-a atins menirea. D-sa nu se 
sfiește să exprime limpezi rezerve, chiar când este vorba de unul 
din autorii săi predilecti, ca d. Ion Minulescu (cf. « Bärbierul 
Regelui Midas », pag. 180 urm.). Cu o seriozitate de magistrat, 
judecă romanul d-lui I. Agârbiceanu, « Biruinta » (pag. 115 urm.) 
şi redeschide, după ce a cetit «Stana» (pag. 134 urm.) procesul 
«excesului de paternitate » prin care romancierul ardelean pretin- 
dea a fi creat o Vitorie Lipan, sadoveniană, «avant la lettre ». 

Alteori, cu o admirabilă candoare de filolog, atrage atenţia 
unui poet asupra verbului si versului său, care sunt «cu o reverență 
etimologică, oarecum inculte, prea puţin manufacturate > (p. 264). 

Intr'o altă împrejurare, după o pagină de rezerve categorice, 
urmează condensarea lor, în această formulă: 

« Un singur lucru, spuneam, nu este de scuzat, nici de înțeles: 
stăruința cu care d. Vasile Militaru stârpește orice urmă de poezie, 
din volumul d-sale » (pag. 93). 

Despre primele două volume din romanul autobiografic al 
d-lui C. Stere, care prin neașteptata lor apariţie au dezorientat 
pe cei mai avizaţi judecători, inspirându-le un entuziasm, curând 
apoi răcit, d. Perpessicius a scris în acelaşi moment cu o luciditate 
superioară, designänd imperfectiunile operii si scoțând totodată 
în lumină realizarea fericită a lui Iorgu Răutu (pag. 390, urm.). 

Jubitorul de poezie, în deosebi, este asigurat că va recolta, 
din lectura 4 Menţiunilor critice », excelente lecții de reeducare 
artistică. 

Dar cetitorul de romane va culege incäodatä observatia, cä 
entuziasmul d-lui Perpessicius se aprinde de cäte ori planul liric 
incalcä pe cel epic, in dauna de sigur a adevärului moral. 

Nu ne vom despärti de frumoasa si substantiala culegere de 
« Menţiuni critice », fără să impärtäsim cetitorilor noștri, curioa- 
sele versuri ale lui Grigore H. Grandea, dintr'un « Kalendaru 
pentru toți», (1864). 


« Verter, Verter tot pe tine, 
Tot pe tine te citesc, 

Și cu lacrimi calde, line, 
De iubire te stropesc. 
Amic bun, amic ca tine 
Nicăiri nu mai găsesc». 


(« Pe Verter de Goethe ») 


In aceste versuri uitate, după cum remarcă d. Perpessicius, 
se anticipează versul lui Vlahuţă (Tot mai citesc mäiastra-ti carte, 
deși o ştiu pe dinafară). 


ŞERBAN CIOCULESCU 


CRONICI 


UN PROZATOR ARDELEAN: PAVEL DAN 


Volumul postum de nuvele al scriitorului ardelean Pavel Dan, 
mort anul trecut în plină tinerețe si intr’o aproape totală lipsă de 
notorietate (căci, dincolo de o modestă reputație în lumea revi- 
stelor de provincie, numele său era cu totul necunoscut) e de 
natură să provoace criticei noastre literare şi mai ales criticilor 
tineri oarecare neliniște. Dacă un scriitor excepțional, ca acest 
nefericit Pavel Dan, poate să lucreze ani de-a-rândul în umbra 
provinciei, publicând o întreagă serie de nuvele, de o rară putere 
epică, fără ca totuși prezenţa lui să fie observată şi fără ca numele 
său să poată străbate până în primele rânduri, înseamnă că 
raza de vedere a criticei nu este suficientă ca să acopere pe toată 
întinderea ei mișcarea noastră literară și că, în orice caz, controlul 
pe care îl exercită această critică nu trece de anumite limite ale 
geografiei noastre literare. 

Nu știm — si nici d. Ion Chinezu nu ne-o spune în miscätoarea 
prefață la « Urcan Bătrânul» — dacă Pavel Dan a încercat vre- 
odată să ia contact direct și personal cu cercurile literare din Capi- 
tală. Poate că timiditatea resemnată, ce reiese din paginile sale, 
l-a oprit să tinteascä mai sus de orizontul provinciei. Cu excepția 
târzie a unei singure nuvele publicate în « Gândirea », întreaga 
lui activitate de scriitor s'a împărţit între felurite reviste provin- 
ciale dela 'Turda, Brad, Cluj și Blaj. Dar bucățile de proză pe care 
le publică acolo sunt de o atât de limpede vigoare, încât e de 
neînțeles cum n’au reușit din primul moment să depășească lipsa 
de renume a acestor reviste si să afirme existența scriitorului 
mai departe de cercul lor prea restrâns. 

Nu ne putem opri un sentiment de remuscare, la gândul că 
am lăsat să treacă pe lângă noi un scriitor de această valoare, 
fără să-l vedem, fără să-l cunoaștem și fără să-i dăm, cel puțin 
în ultimul timp al nefericitei lui vieţi, un semn de înţelegere și 
de bună primire. In anumit sens, moartea lui Pavel Dan face zadar- 
nică recunoaşterea talentului său, căci poate tânărul mort la Cluj, 
în ziua de 2 August 1937, în vârstă de treizeci de ani, va fi dus 
cu el îndoieli chinuitoare despre soarta scrisului său. 

Purtăm poate față de memoria lui Pavel Dan răspunderi, pe 
care se cuvine să le privim în față. Reducem prea mult mișcarea 
noastră literară de azi, când o limităm exclusiv la manifestările 
din imediata noastră apropiere. E adevărat că, în mare majoritate, 
publicaţiile provinciale, când nu sunt refugii pentru literați fără 
talent, sunt cel mult un prim popas pentru tineri debutanţi nea- 
junsi încă la expresie şi că deci cea mai mare parte a acestui mate- 
rial revuistic este neinteresant. Nu e însă mai puțin adevărat că 
faptele literare din Capitală, chiar şi cele de duzină, se bucură 
de un regim mult mai norocos şi că ele intră în mod automat 
întrun circuit de comentarii, de polemici si de relaţii, care le 
duce fără alegere până la un anumit grad de notorietate. Intre 
timp, un scriitor ca Pavel Dan se pierde în reviste depărtate, 
obscure, necitite, nerecenzate... 

Cazul Pavel Dan — fiindcă, hotărît, este un «caz» —ar tre- 
bui să oblige pe critici, mai ales pe cei care tin viu contactul cu 
producția literară şi nu ezită să meargă până la isvoarele ei, ar tre- 
bui să-i oblige a-și lărgi câmpul lor de supraveghere șia integra, 
în mişcarea noastră literară actuală, o serie de manifestări provin- 
ciale, rămase până astăzi izolate. 

Avem de altfel impresia că mergem în ultima vreme spre o 
organizare a vieţii literare provinciale, cu deosebire în Ardeal, 
mai ales de când celor câtorva reviste dela Cluj, Arad şi Turda 
li s'a adăogat încercarea remarcabilă și poate eroică, de a se înfăp- 
tui case de editură la Brad şi, în ultima vreme, la Sighişoara. 

Fundaţia pentru literatură și artă « Regele Carol II», publi- 
când întrun volum postum nuvelele lui Pavel Dan, repară o 
nedreptate si face încă odată dovadă de vigilenta cu care urmărește 
viața noastră literară în manifestările ei cele mai diverse şi mai 
depărtate. Cu « Urcan bătrânul», un scriitor pierdut din timidi- 
tate sau din nenoroc, la marginea mișcării literare, este adus în 
centrul ei si situat în locul care dela început i se cuvenea. 


Pavel Dan este în mod vădit un scriitor ardelean. Scrisul său 
poartă sigiliul provinciei de unde vine. Nu numai prin anumite 
particularități de limbă, nu numai prin coloarea specifică a pei- 
sajului sau prin firea deosebită a eroilor. Lumea care träeste în 
« Urcan bătrânul » este viguros ardelenească, dar ceea ce mai ales 
dă un timbru local, inimitabil, nuvelelor lui Pavel Dan, este arta sa 
de povestitor, artă caracterizată prin duritatea mijloacelor de 
expresie, prin simplicitatea desenului și prin neobişnuita sa forță 
plastică. D. Ion Chinezu determină foarte just locul tânărului 
scriitor în literatura noastră, când recunoaște în Slavici, Agârbi- 
ceanu si Rebreanu pe înaintașii săi direcţi. 

Ardealul aduce în epica românească un suflu aspru de creeatie, 
făcut să străbată fără oboseală opere de mari întinderi. Este un 

spirit de rezistență, de tenacitate, de răzbatere înceată, de naștere 
răbdătoare, comun tuturor romancierilor si nuvelistilor ardeleni. 
Operele de acest tip are ceva cenușiu, greoi, puţin opac, o totală 
lipsă de strălucire și de vervă, anumită stângăcie, dacă nu de-a- 
dreptul inaptitudine analitică, anumită duritate stilistică, lipsită 
de nuanţe. Nimic nu e bogat, nimic nu e somptuos în asemenea 
opere: nici lumina, nici colorile, nici limba. Totul este aspru, 
puţin stâncos. 

Un Sadoveanu al Ardealului nu se poate închipui. Peisajul 
scriitorului epic ardelean este mai sărac, mai ferm, fără exube- 
ranfä, fără sensualitate, fără lirism. Dar tocmai în această sărăcie 
de coloare, în această sobrietate de linii, stă puterea sa de a da 
contur lucrurilor și realitate oamenilor. 

Un prozator ardelean nu trebue citit pentru amănunte, imagini 
si nuanţe. El trebue lăsat să construiască pe dimensiuni mari si 
să domine prin lărgimea viziunii lucrurile prea subțiri sau prea 
ușoare ce scapă stilului său aspru. 

S'ar putea obiecta că această remarcă este valabilă pentru 
Rebreanu, autor de mari construcţii epice, dar nu pentru Pavel 
Dan, care n'a avut răgazul să treacă dincolo de nuvelă. Numai că 
nuvelele tânărului scriitor dovedesc cu atâta siguranță o vocaţie 
de romancier si o înclinare naturală spre opere de orizont vast, 
încât nu printr'o presupunere arbitrară îl putem socoti, chiar 
dacă moartea nu l-a lăsat să se realizeze, un romancier din familia 
lui Rebreanu.’ D. Ion Chinezu ne vorbește în prefață despre proiec- 
tele de roman ale nefericitului său prieten. 


4... încât îl priveşte, el s'a gândit până în ultimul moment la o altfel 
de intrare în literatură; întâia lui carte trebuia să fie un roman de mari pro- 
porţii (p. VIII). 

« Preocuparea cea mare a lui Pavel Dan era însă romanul Câmpiei, «un 
mare cântec al satului, cu șapte fraţi în centru », in care ar fi topit şi o parte 
din ciclul Urcăneştilor. Li găsise şi titlul: « Ospăţul Dracului». 

In vederea acestui roman pe care l-a purtat în minte ani de zile, el a făcut 
nenumărate planuri, a întreprins anchete îndelungate şi amănunțite printre 
ţăranii din Triteni şi din satele vecine şi a strâns un material bogat de obser- 
vaţie » (p. XVI). 


Mărturia d-lui Ion Chinezu este de sigur prețioasă, dar și fără ea 
chemarea lui Pavel Dan pentru roman nu poate face îndoială. 
Cel puţin patru din nuvelele volumului (Urcan bătrânul, Inmor- 
mântarea lui Urcan bătrânul, Priveghiul și Iobagii) sunt hotărî- 
toare în acest sens. Autorul are rara putere de a face să se miște 
grupuri de oameni si de a angrena în mersul povestirii sale tipuri 
perfect realizate individual, care dobândesc însă întreaga lor sem- 
nificatie, abia în întâlnirea lor cu celelalte personaje. In cadrul 
limitat al nuvelei, Pavel Dan izbutește să dea eroilor săi o statură 
d mărime naturală. El nu «schiteazä » (de altfel nu are calități 

de portretist), ci dă viață direct, prin nuistiu ce forță imperioasă 
a povestirii. Nu e un descriptiv. As spune chiar că nu e un obser- 
vator. Adevăratul scriitor epic nu are de altfel niciodată ceea ce se 
chiamă ca o formulă școlărească « spirit de observaţie », în instinct. 

Amploarea temelor lui Pavel Dan întrece cu mult spaţiul 
material al nuvelei. El vede larg si departe. Dincolo de eroii săi 
imediati, este prezentă o întreagă lume țărănească, aprigă, amară, 
cu patimi puternice, centrale. Dela un anumit moment, conflictul 
angajat între eroii de prim plan ai nuvelei trece mai departe 
de ei, în mulțime, în mulțimea fără nume a țărănimii, pe care puţini 
scriitori români (iar dintre tineri nici unul) au văzut-o cu un simţ 
atât de puternic al adevărului. 


In literatura noastră, țăranul a avut parte de două atitudini 
la fel de false. El a fost căutat ori pentru elementele lui pitorești, 
ori pentru semnificația lui politică-socială. Sunt cele două aspecte 
ale ţăranului de tip sămănătorist. Când nu ne interesează prin 
pitorescul vorbirii si al moravurilor, ne folosește prin opunerea 
faţă de oraș, ca un exemplu de sănătate morală, în contrast cu 
viciile civilizaţiei. Nici astăzi nu se poate spune că literatura noa- 
stră a depășit în totul acest mod simplist de a privi țărănimea. 

Pavel Dan — și într'aceasta se situează încă odată pe linia 
romancierilor ardeleni — nu pune accentul în nuvelele sale tärä- 
nesti, nici pe pitoresc, nici pe politic. Romancier al țărănimii 
(căci, repetăm, cel puţin ciclul Urcänestilor, semnalat și de d. 
Ion Chinezu, constitue un adevărat roman si deci termenul de 
«romancier » nu ni se pare exagerat), Pavel Dan nu este și nici 
nu se consideră romancier al unui mediu pitoresc sau al unei 
categorii sociale, în sens sămănătorist, ci romancier al unei mari 
realități omenești, valabilă mai mult prin dramele ei proprii, 
decât prin eventualele ei simboluri de ordin politic sau cultural. 

Elemente pitorești, de limbaj mai ales, se găsesc de sigur în 
această carte cu un atât de profund caracter local, dar e vădit că 
ele n'au fost alese pentru savoarea lor lexicală — incontestabilă 
totuși — ci că fac parte în mod firesc, în mod necesar, din lumea 
scriitorului și a eroilor săi. Fără să scrie într'o limbă colorată, 
fără să aibe seva unui povestitor moldovean, având, dimpotrivă, 
ceva colturos si rece în stil, Pavel Dan îi oferă lectorului un mate- 
rial folkloric interesant din lumea satului transilvănean. Dar nu 
putem considera acest lucru decât drept un element de ordin 
secundar al scrisului său. Comparati din acest punct de vedere 
«Urcan bătrânul » cu o carte ca « Nuntă cu bucluc», romanul 
de inspirație tot țărănească al d-lui Ion Iovescu și — fără să exa- 
geräm criteriul geografic — veţi vedea cât de mult Pavel Dan 
este un prozator de dincolo de munţi. 


In cartea d-lui Iovescu pitorescul verbal este ostentativ, exte- 


12° 


660 REVISTA FUNDATIILOR REGALE 


rior si — prin exces — parazitar, în timp ce, în scrisul lui Pavel 
Dan, el fuzionează perfect cu peisajul, cu oamenii, cu firea lor, 
cu destinul lor. Scriitorul ardelean nu se «amuză» privindu-si 
eroii sau ascultändu-i vorbind. Atitudinea lui nu e ironică, ci, 
dimpotrivă, gravă, sobră, virilă. Am spune că nu are de loc humor, 
dacă unele pagini (cum este admirabila vizită a lui Valer la Popa 
Tiron, pp. 61—67) nu ar dovedi totuși pe alocuri un ascuţit simţ 
al situaţiilor comice, acoperit totuși de sunetul fundamental grav 
al întregii opere. 

In ce privește atitudinea idilic sămănătoristă, a cărei facilitate 
este o cursă primejdioasă pentru orice scriitor ce se apropie de 
sat, ea este anulată în «Urcan bătrânul» de vigoarea creeafiei. 
"Țăranii au în această carte o prea puternică si vie realitate, pentru 
ca să nu depășească cu ființa lor orice atitudine exterioară lor. 

Poate că băiatul de ţărani, Pavel Dan, venit la oraș, cu greu să se 
sustragă acestei atitudini sămănătoriste față de fenomenul rural, 
devenită aproape oficială în cultura noastră, dar artistul Pavel 
Dan trece cu mult dincolo de asemenea probleme rudimentare. 

Temele sămănătoriste — desrădăcinarea, întoarcerea la glie, 
înstrăinarea prin cultură, tradiția țărănească în luptă cu orașul — 
se găsesc si în unele nuvele din acest volum, dar ele ocupă un loc 
foarte redus și, în nici un caz, nu sunt caracteristice. 

Dacă autorul ia uneori «atitudine față de problema sat-oras » 
şi dacă reflectiile sale sunt în această privință de tip sămănătorist, 
instinctul său epic e destul de robust pentru ca să răscumpere 
prin creeatie directă, obiectivă, locurile comune de gândire. 


«Si toate mormintele astea printre care şi-a petrecut copilăria, salcâmi: 
lui dragi, îl privesc acum ca pe un străin, aşa cum a privit un domn necuno- 
scut într'o casă ţărănească» (p. 114). 

Işi dă seama că e o creangă ruptă din trunchiul puternic al satului, arun- 
cată undeva în lume... (p. 122). 

Civilizaţia nu topise în apele-i pestrite sufletele senine ale satului; oamenii 
știau de Dumnezeu, de biserică, își țineau încă bătrâneştile obiceiuri (p. 137). 


Asemenea atitudine este atât de puțin proprie lui Pavel Dan, 
atât de puţin organică, încât acolo unde ea constitue însăși tema 
principală a unei nuvele, autorul nu reușește să se mențină la 
nivelul obișnuit al talentului său. Bucata « Intelectualii », prin 
intențiile sale satirice, este probabil cea mai puțin realizată din 
întreg volumul. 


Ceea ce este autentic la acest scriitor, este viziunea lumii färä- 
nești: o viziune firească, robustă, instinctivă, care exprimă mai 
mult o structură organică, decât o atitudine deliberată. 

Când se depărtează de această lume, scrisul său pierde vigoarea 
notatiei si devine ne sigur, stângaci. Ca și Rebreanu, Pavel Dan 
se mișcă cu greutate în regiunile de psihologie subtilă, în proble- 

mele de conştiinţă. Nuvela « Fragmente » este neconvingätor melo- 
dramatică, deși ar vrea să fie o încercare de introspectie, de mono- 
log interior, de examen sufletesc analitic. Scrisul dur ardelenesc 
nu este un instrument potrivit pentru aceasta. Să nu-i cerem să 
fie subtil, când legea lui este de a fi aprig. 

Abaterile dela această lege sunt, din fericire, în cartea lui Pavel 
Dan, foarte puţine. Schitele cu temă orășănească sunt coplesite 
de marile bucăți țărănești, în care scriitorul își dă întreaga lui mă- 
sură. Aici povestea capătă o grandoare epică, ce sparge pur şi sim- 
plu cadrul sărac al nuvelei și îl face să cuprindă o lume pe care 
o simți deținătoare de mari mistere. 

Intelegerea scriitorului pentru sufletul țărănesc este totală. 
Nu e o privire venită din afară, cu compasiune, curiozitate, sim- 
patie sau revoltă. Este o conștiință ce se deschide asupra propriu- 
lui ei destin, din inima acestui destin. 

Pavel Dan nu e un monografist al satului. El nu consemnează 
cu titlu documentar fenomene străine de el, ci le trăeşte direct, 
prin participare personală, prin identitate de simtire. In alcătuirea 
aparent simplă și greoaie a ţăranului, el atinge coardele groase și 
eterne ale sufletului omenesc: iubirea, moartea. 

Simplicitatea de vorbire nu-i împiedică pe țăranii lui Pavel 
Dan să aibe o viață intimă intensă, cu atât mai dramatic intensă, 
cu cât nu ajung până acolo decât pasiunile mari, vitale, instinctive. 

Aproape întreaga lor existenţă este absorbită de pământul, pe 
care îl iubesc cu nu știu ce rapacitate si umilință, si de moartea 
pe care o așteaptă cu uimire şi cu supunere. Sunt cele două teme 
principale din « Urcan Bătrânul». 

Desi nimic nu e mai greu și poate mai neconcludent decât 
să dai un citat dintr'un scriitor epic, de vreme ce valoarea lui 
nu stă în fragmente, ci în viziunea de ansamblu, totuși vom des- 
prinde o pagină din carte, mai mult pentru a indica tonul ei gene- 
ral, decât pentru a face proba marilor calități ale scriitorului. 


~ 

+ Miercuri seara şi-a luat bunda pe umeri și așa, îmbrăcat cum era, s'a 
lasat pe pat. 

— Mai am doua ceasuri, a zis, apoi mă duc şi vă las. 

Eu, ca omul în ceasuri de acestea, i-am spus: 

— Doamne, măi Simioane, cum îţi faci tu gânduri. Nu vezi că eşti mai 
bine? 

El n'a mai răspuns. 

Târziu în noapte a vrut să iasa afară şi, cum îi tremura mâna, n'a putut 
deschide ușa, că s'a stricat zăvorul. Am sărit sa-i ajut, dar mi-a făcut semn 
cu mâna să nu ies după el. L-am lăsat. Mai apoi mi-am adus aminte căi s'ar 
putea întâmpla ceva, ar putea cădea şi m'am uitat după el prin ochiul de 
fereastră din ușă. 

S'a aşezat cu coatele pe tärnef şi se uita, se uita. Se uita așa de lung la 
toate ca şi cum ar fi ştiut că le vede pentru cea din urma oara. 

S'a uitat la fântână, apoi s'a dus la şură şi s'a uitat la plug, la grapä... 
I se duceau ochii pe toate. 

Afară era lună ca ziua. Vaca rumega in pripor. S’a apropiat de ea si am 
văzut cum își lipeste obrazul de capul ei. 

Vaca e blândă ca oaia şi el a fost inväfat-o să-i caute în buzunare, 

După aceea a pornit încet spre casă, clătinându-se ca omul beat. 

Din prag s'a mai uitat odată înapoi. Luna era plină si în ogradă toate 
păreau ninse. 

S’a întors în pat şi l-am ajutat să se urce în pat. 

— Rămâneţi pustii, dragii mei, a zis, cu ochii plini de lacrimi. 

Apoi şi-a pus mâinile pe piept...). 


Este în această agonie o resemnare și o sfäsiere, care tocmai, 
prin extrema simplicitate a notatiei, ni se par de un lirism grav 
admirabil. E o pagină care poate sta alături de poemul d-lui Ar- 
ghezi, « De-a v’ati ascuns». 


Ce a pierdut literatura noastră prin moartea tânărului Pavel 
Dan este de nepretuit. Nu încape îndoială că scriitorul acesta 
putea să ne dea un nou roman al Ardealului, un nou «Ion », de 
aceeași amploare epică și scris poate într'o proză mai evoluată 
artisticeşte. La 30 de ani, Pavel Dan era un prozator în stăpânirea 
tuturor mijloacelor sale de expresie. El duce cu el nu făgădueli 
sau presupuneri, ci posibilități certe, precizate, definite, pe care 
o moarte crâncenă le-a răpus. 

Un scriitor care moare este o lume care se închide. Nimeni 
nu ne va face să cunoaștem secretele ei pentru totdeauna ferecate. 
Dar când moare un Gib. Mihăescu sau un Anton Holban, avem 
cel puțin consolarea de a şti că mesajul lor a fost împlinit in parte 
și glasul lor auzit. Pavel Dan moare însă în prag, înainte de a i se 
fi deschis porțile, înainte ca să fi cuprins cu brațele lui de țăran 
inspirat întreaga lume, pe care ar fi fost sortit să ne-o trans- 
mită și din care nu ne rămâne decât o singură carte, tocmai pen- 
tru a măsura tot ce pierdem. 

Nu ar fi de mirare ca « Urcan Bătrânul » să räscumpere târziu, 
printr'un destin literar fericit, sguduitoarea moarte a scriitorului, 


MIHAIL SEBASTIAN 


„TREPTELE” LUI JULIEN GREEN 


Cetitorii lui Julien Green sunt familiarizați cu atmosfera tur- 
burătoare, stranie sau, uneori, de-a-dreptul fantastică a cărților 
sale, Märturisirile care abundă în recentul său Journal (vol. I, 
1928—1934; Plon 1938) nu vor surprinde, așa dar, pe nimeni. 
Julien Green, omul, cunoaște foarte multe din obsesiile și terorile 
personajelor sale. Primul volum din Journal e intretesut de vise 

terifiante si de amintirea coșmarelor copilăriei, de spaime si in- 
hibiţii, de emoţii stranii, de obsesia războiului, a cataclismului 
universal, a sfârșitului civlizatiei, etc. Asta nu înseamnă, însă, 
că avem de a face cu jurnalul unui exaltat. Mărturisirile lui Julien 
Green, cu tot conţinutul lor terifiant, au un aer inocent și, am putea 
spune, «sănătos »; în orice caz, nu întâlnim pathosul sau febrele 
patogene cu care ne-au obișnuit cazurile clinice sau pseudo- 
clinice. Sensibilitatea «profanä» a lui Green se dovedeşte a fi 
nu numai intactă, dar şi foarte bogată. Acestui scriitor bântuit 
de visuri si obsesii îi plac peisajele, femeile, cărțile si tablourile. 
Nici o repulsie față de realitatea imediată. Dimpotrivă, o accentuată 
aplecare către peisajele luxuriante si melancolice (Statele de Sud 
ale Americei), către lumină, luciditate, lecturi clasice, muzică se- 
veră. Intr’un cuvânt, elementele extra-nationale, deși pretutindeni 
prezente în viața si opera sa, nu sfarmă economia, «echilibrul 
normal », nici într'una nici în cealaltă. S'ar putea spune că «fan- 
tasticul» a căpătat în conștiința lui Julien Green doar dreptul 
de existență ; experiența fantastică nu anulează nici nu invali- 
dează nici una din celelalte experienţe posibile condiţiei umane. 


Cu atât mai preţioase ni se par, deci, anumite «obsesii» 
ale acestui scriitor, de altfel lucid și totdeauna excelent meste- 
şugar. El însuși observă, cu destulă mirare, prezența unui ase- 
menea leit-motiv fantastic. In ziua de 3 Aprilie 1933 notează 
în Jurnalul său (pag. 137): «In toate cărțile mele, ideea de frică 
sau de oricare altă emoție puternică pare legată într'un fel in- 
explicabil de o scară. Asta am observat-o ieri, trecând în revistă 
romanele pe care le-am scris. De pildă, in Le Voyageur, ascen- 
siunea bătrânului colonel corespunde în spiritul eroului unei fel 
de creştere progresivă a spaimei. In Mont-Cinere, Emily se întâl- 
neste cu fantoma tatălui ei pe scară. In Adrienne Mesurat, dä 
brânci tatălui ei pe scară, unde petrece pe urmă o parte din noapte. 
In Leviathan, M-me Grosgeorge, pradă unei puternice neliniști 
(angoisse), urcă si coboară scările. In Les chefs de la mort, eroul- 
îşi meditează crima pe scară. In L’autre sommeil, eroul lesinä pe 
o scară. In Epaves, tot pe o scară își plimbă Philippe nehotärirea 
sa și-și spionează soția. In sfârșit, în povestirea pe care o sfârșesc 
acum, o scară este scena unui acces sinistru de râs nebun. Mă 
întreb cum am putut să repet atât de des acest efect, fără să bag 
de seamă. Când eram copil, visam că sunt urmărit pe o scară. 
Mama mea a cunoscut aceleași spaime în tinerețe; poate că mi-a 
rămas si mie ceva. La foarte multi romancieri, sunt sigur, acu- 
mularea amintirilor imemoriale este ceea ce îi face să scrie. Ei 
vorbesc pentru sute de morți, morţii lor; exprimă, în sfârşit, tot 
ceea ce strămoșii lor au păstrat în fundul sufletelor din prudență 
sau pudoare ». 

Julien Green își dă foarte bine seama că acest «motiv» al 
scărilor (trepte, ascensiune) aparține acelor amintiri memoriale 
care zac în sufletul tuturor oamenilor. Pare însă uluit de frecvenţa 
lui în opera sa literară; se miră că a abuzat de un asemenea «efect», 
fără să bage de seamă. Si, cu toate acestea, e probabil că ar fi si 
mai uluit aflând extraordinara frecvență a treptelor si scărilor în 
credinţele tuturor popoarelor si, mai ales, cunoscând semnifica- 
tiile lor simbolice si metafizice. Procedeul literar al lui Julien Green 
de a asocia totdeauna ideea de spaimă (neliniște, fantastic, moarte), 
de urcatul sau scoboritul unei scări, își găseşte astfel nu numai 
o verificare psihologică, imediată, în « experiența fantastică » an- 
cestrală, dar, am îndrăzni să spunem, şi o justificare teoretică; 
pentrucă, oricât ar surprinde pe unii afirmaţia aceasta, și în ex- 
primarea unor stări extra-rationale (spaimă, obsesie, exaltare, ani- 
hilare) este necesară o coherentä (« logica simbolului »), în care 
imaginația sau voința individului nu are ce căuta. Iar din toate 
simbolurile care sunt încă la îndemâna omului modern, nici unul 
nu cuprinde mai consistent asociația spaimă—ideea de moarte 
decât «treptele » unei scări... 


Dela început, o lămurire preliminarie: nu e vorba de psih- 
analiză, de interpretarea freudiană a gesturilor si simbolurilor. 
Ceea ce e valabil din psihanaliză în privința descifrării simbolis- 
mului arhaic, este prea puţin important ca să o mai comentăm 
în notele de față. Freud interpretează treptele si urcarea scărilor 
ca o satisfacere subconstientä a dorintii sexuale. Prezenţa ele- 
mentului erotic, în anumite sensuri ale simbolului treptelor, este 
incontestabilă, dar sensul erotic nu este, de altă parte, nici 
universal, nici primordial. 

Ca să spunem totul în câteva cuvinte, Zreptele sau scara re- 
prezintă, în absolut toate tradițiile, drumul câtre realitatea absolută. 
Această «realitate absolută » (care se opune «devenirei », vieţii 
profane, neconsacrate, iluzorii, în care trăiesc oamenii aproape 
întreaga lor viață) este concentrată întrun centru, într'o zonă 
sacră, care poate fi formulată prin «templu», «munte cosmic », 
«axă a Universului », «Pomul Vieţii», etc. In cartea noastră 
Cosmologie si alchimie babiloniană (Bucureşti, 1937, p. 28, 31, etc.) 
am menţionat în treacăt semnificaţia acestor simboluri. Cetitorul 
va găsi documentarea completă într'o carte nepublicată încă, Mun- 
tele Magic si Pomul Vieţii. In nota de față spicuim doar câteva 
exemple din această ultimă lucrare. 

Așa, bunăoară, templul mesopotamian alcătuit de șapte etaje 
(ziqqurat) simboliza muntele cosmic, adică lumea reală, lumea 
care nu «devine», nu e pradă corupției şi morții. Ascensiunea 
treptelor fiecărui etaj al unui ziggurat însemna, de fapt, apropierea 
omului de realitatea absolută. Doar ziggurat-ul, ca si oricare alt 

templu arhaic (India, Indochina, China, etc.), era doar o imagine 
a muntelui cosmic. Cel care urcă muntele cosmic, se apropie si 
intră într'o zonă absolută, consacrată, reală, Theodor Dombart, 
în două lucrări (Der Sakralturm, München 1920; Der babylonische 
Turm, Leipzig, 1930) a reprodus multe imagini chaldeene repre- 
zentând un zeu ridicându-se dintre doi munţi, ca un adevărat 
zeu al soarelui (soare = simbol al realității absolute, astru etern 
egal cu sine, căci nu se schimbă, nu «devine »). Tronul regelui 
coincidea cu muntele cosmic, cu zona sacră, cu realitatea abso- 
lută. Regele Naramsin (circa 2800 în. Chr.) e reprezentat urcând 
treptele muntelui sacru, ca să simbolizeze victoria lui asupra duş- 
manilor și statornicirea lui in realitate (cf. frumoasa reproducere 
a acestei celebre stele în A. Jeremias, Handbuch der altorientalische 
Geisteskultur, ed. II, Berlin 1929, p. 68). 


Ascensiunea unui munte (trepte, etaje, terase, scară, etc.) are, 
fireşte, si sensul trecerii în tărâmul celălalt, in moarte. Iesirea 
din viaţa «ireală » (neconsacrată), din « devenirea » iluzorie si 
trecerea in moarte, intr’o zonä realä (omul se regäseste pe sine, 
dispar iluziile existentii individuate, etc.), este exprimată, în anu- 
mite limbi arhaice, prin termeni care închid în ei ideea de treaptă 
și ascensiune. Expresia comună, în limba asiriană, pentru verbul 
a muri este: a se agăța de munţi. Tot așa, în limba egipteană, myny, 
«a agăța», este un eufemism pentru a muri. Prin moarte, omul 
se îndreaptă către centru, se apropie de realitatea absolută, care 
este simbolizată, cum am văzut, prin munte, ziqquart, etc. 

Când tărâmul celălalt este conceput ca o lume subterană 
(evrei, greci, etc.), sufletul coboară. Când, dimpotrivă, lumea de 
dincolo se află în Cer (indieni, australieni, etc.), sufletul mortului 
urcă treptele unui munte sau se catdrd pe un pom sau pe o frânghie 
(cf. de ex. Van Gennep, Mythes et Légendes d’ Australie, Legen- 
dele Nr. 17 și 66, cu notele respective). Ideea aceasta, că se ajunge 
pe tărâmul celălalt cu ajutorul unor trepte, sau scări, sau frânghii, 
sau urcându-se pe un arbore, este foarte frecventă. Egiptenii 
au păstrat, în liturghiile funerare, expresia asken pet («trepte ») 
pentru a arăta că scara pusă la dispoziţie de Râ ca să se poată 
ajunge de pe pământ în Cer, este o scară reală (Wallis Budge, 
From fetish to God in Ancient Egypt, Oxford, 1934, 346). In foarte 
multe morminte din timpul dinastiilor arhaice şi medievale egip- 
tene, se găsesc amulete reprezentând o scară Í maget) sau trepte 
(Budge, The Mummy, ed. II, Cambridge, 1925, p. 324, 327). 
Nu e locul aici să menționăm zecile de desene funerare egiptene 
reprezentând scări, trepte, etc. 

Noţiuni identice se întâlnesc la popoarele ugro-finiene și sibe- 
riene, care n'au depășit șamanismul. Uno Holmberg, într'o carte 
publicată de Academia de Ştiinţe din Helsingfors (Der Baum des 

Lebens, 1923), a adunat foarte mult material în legătură cu ascen- 
siunea extatică a samanului în timpul sacrificiului. Intr'un arbore 
sunt săpate nouă trepte şi samanul (după o lungă pregătire cere- 
monială) începe ascensiunea către Bai Ulgan (zeu care locuieşte 
în al 16-lea Cer), urcând treaptă după treaptă, în extaz, până 
ajunge în Cer. 

Mai interesant încă este ritualul indian în legătură cu‘ stabi- 
lirea şi consacrarea locului sacrificiului (adică, o zonă sacră, reală, 
înconjurătoare, fiind un centru absolut, un munte cosmic). Tait- 
tiniya Samhitä (VI, 6. 4. 2) precizează sensul acestei operaţii: 
«cu adevărat oficiantul îşi face o scară și un pod ca să ajungă 
în lumea cerească ». In alt pasaj, din aceeași colecţie (I, 7, 9), ofi- 
ciantul se catärä pe trepte (@kramana) si, ajungând în vârful pa- 
rului sacrificial, își întinde mâinile şi exclamă: «Am ajuns în Cer, 
la zei; am devenit nemuritori!» Cätärarea rituală la Cer este o 
diirohana, o «urcare anevoioasă ). O sumă de expresii asemänä- 
toare abundă în literatura vedică (cf. Coomaraswamy, Svaya- 
mätrnna: Janna Coeli, passim). 


Dar, evident, o astfel de ascensiune ritualä (pe trepte, pe o 
scară, cățărare pe arbori, fränghii, etc.) este extrem de primej- 
dioasă. Oficiantul îşi anulează condiția umană, îndată ce a ieşit 
din zona profană, neconsacrată, a «devenirii», ca să pătrundă 
în « Cer », în realitatea absolută, în nivelul « Zeilor » (realități spi- 
rituale permanente, contrarii efemeridelor umane). De altfel, se 
ştie că, în orice ritual, oficiantul își părăsește condiția umană, 
împrumutând provizoriu un corp divin (real, sacru); ceea ce se 
numeşte « consacrare », este tocmai această investire a oficiantului 
cu virtuți mistice care își garantează imunitatea lui în zona sacră; 
altminteri, corpul omenesc, profan, s’ar sfărâma în bucăţi, la pri- 
mul contact cu realitatea absolută; neființa nu se poate apropia 
direct de ființă. Ritualul presupune, deci, o moarte simbolică a 
omului, pentru a putea deveni oficiant, şi pentru a se putea apropia 
de zei (pătrunde în realitatea absolută). Oficiantul nu mai e om, 
ci zeu: « dacă nu se coboară din nouă în această lume, ori se duce 
în lumea supraumanä, ori innebuneste », spune un text indian 
(Pancavimsa Brahmana, XVIII, 10. 10). Alte texte spun că ofi- 
ciantul, dacă rămâne prea mult timp «zeu», riscă să moară, să 
fie ars chiar de focul ritual, etc. 


Să ne oprim aici cu exemplele. Rezumând, am putea spune 
că treptele simbolizează drumul spre realitatea absolută (zei, zonă 
sacră, etc.) sau spre moarte (de multe ori, « direcţiile » aceste se 
confundă). In orice caz, drumul e plin de primejdii; cel care îl 
face renunță pentru o vreme (oficiantul) sau definitiv (mortul) 
la condiţia umană. Este un drum de spaimă, de extaz, de nebunie, 
de anihilare. Este, întrun cuvânt, cea mai hotäritä anulare a 

vieții individuale. (Numai în acest sens e valabilă interpretarea 
freudiană: trepte = dorință sexuală. Numai întru cât Erosul anu- 
lează individualul). 


Ca să ne reîntoarcem la mărturisirile lui Julien Green, este 
evident că «amintirile imemoriale » de care vorbește acest scriitor 
nu l-au păcălit, Asociaţia trepte-spaimă-moarte își găseşte, după 
cum am văzut, o jutificare teoretică în cel mai pur si mai econo- 
mic simbolism. Nu e locul aici să cercetăm în ce măsură «in- 
stinctul » i-a relevat autorului nostru anumite sensuri absconse 
ale unor obiecte atât de «profane », în aparenţă, ca treptele scă- 
rilor. Nota de față am scris-o pentru a atrage atenţia cercetătorilor 
literari asupra unei alte probleme: este justificată o exegeză de 
acest fel asupra unei opere literare al cărei autor se dovedește 
si se mărturisește a fi ignorant de eventualele valențe simbolice 
prezente în scrisul său ? Toti știu că orice interpretare a simbolis- 
mului Divinei Comedii, bunăoară, este dela început justificată, 
prin faptul că Dante cunoștea anumite sisteme simbolice și și-a 
scris opera la lumina acestei cunoașteri. De asemenea, când doi 
autori atât de familiari cu simbolismul hermetic, ca E. Panofsky 
si F. Saxl, interpretează Melancolia lui Dürer, descoperind o 
adevărată metafizică în câteva indicații secrete ale tabloului, 
cercetarea lor pare principial justificată, pentrucă Diirer cunoștea 
sau măcar păstrase foarte multe elemente din simbolismul plastic 
si arhitectonic european. Dacă cineva, însă, ar interpreta o operă 
literară modernă, de un autor « profan », arătându-i anumite sem- 
nificatii absconse, S'ar putea spune că toate interpretările lui 
sunt străine operei, sunt «puse » sau «găsite » de el acolo, autorul 
fiind cu totul străin de asemenea preocupări, el folosind doar 
întâmplător anumite procedee literare cu valențe simbolice. Exem- 
plul nostru, ales din opera lui Green, poate că turbură puțin 
siguranța unor atari obiecţii. Se poate constata că «voinţa » sau 
«cultura » autorului nu prea contează, când e vorba de identi- 
ficat într'o operă literară un simbol sau un principiu metafizic, 
Simbolul își face loc si luminează în felul lui întreaga operă, cu 
sau fără voia autorului. Nu e, deci, nevoie să dovedești că autorul 
a știut un anumit sens abscons sau o anumită temă simbolică, 
pentru a avea dreptul să-i interpretezi opera la lumina lor. Nu e 
de loc nevoie să dovedești că, bunăoară, cutare poet s'a inspirat 
dela altul sau din mai multe surse, ca să scrie o anumită poezie 
în care e prezent un anumit simbolism. « Amintirile imemoriale » 
de care vorbeşte Green au un rol mai important decât o even- 
tuală inspirație din izvoare «culte ». Problema este dacă aceste 
« amintiri imemoriale » sunt pur şi simplu mosteniri « întunecate » 
(cum crede psihanaliștii) sau își au o origine nobilă; dacă sim- 
bolismul traditional îşi are originea în anumite tropisme sau auto- 

matisme inferioare sau într'o «metafizică» de o perfectă co- 
herenfä si claritate... 


MIRCEA ELIADE 


SCRISUL BUCOVINEAN PÂNĂ LA UNIRE 


După antologia poeţilor tineri din Bucovina, alcătuită de noi 
și tipărită cu o admirabilă înţelegere de d. prof. Al. Rosetti la 
Fundaţia pentru literatură și artă « Regele Carol II», a apărut 1) 
o nouă antologie — de astă dată a scrisului bucovinean până la 
Unire. 

Această antologie — o vastă lucrare în două tomuri — se da- 
toreste d-lui prof. Constant. Loghin, unul din cei mai harnici si 
iscusiți cercetători ai literaturii din fosta provincie austriacă. 

Dacă, prin a noastră 4 Poeţii tineri bucovineni », s'a arătat care 
sunt rosturile si meritele noilor generaţii scriitoricesti din « ve- 
sela grădină » a lui Vasile Alecsandri, — prin « Antologia scrisului 
bucovinean până la Unire», a d-lui Constant. Loghin se precizează, 
după cum just afirmă d. prof. Gr. Nandris în prefața d-sale, 
«rostul cultural » al scriitorilor din Bucovina veche, care au lucrat 
din tot entusiamul sufletului lor pentru întărirea sentimentelor 
nationale, amenințate de lacoma pajură bicefală a Austriei. Deşi 
autorul antologiei despre care referim a avut în vedere mai ales 
această latură a manifestărilor literare din Bucovina antebelică, 
totuși vom găsi în ea numeroase pagini de o superioară calitate 
artistică, din păcate prea puțin cunoscute în cercurile largi ale 
cititorilor din întreaga țară. 

Intâiul volum al antologiei publicate de d, prof. C. Loghin 
e închinat poeziei. 

Dacă fericitul Mitropolit Silvestru Morariu- Andrievici, ener- 
gicul luptător naţionalist C. Morariu, T. Bocancea, V. Calmutchi, 
C. Verdi, Iorgu G. Toma, M. Popescu, S. Beuca-Costineanu, C. 
Dracinski, savantul teolog V. Loichiţă, I. Cocärlä-Leandru, V. 
Hutan şi V. Gherasim contează în special din punctul de vedere 
cultural al poeziei româneşti din Bucovina, unii din ei având 
incontestabile merite in alte domenii spirituale, — la D. Petrino, 
V. Bumbac, T. Robeanu, C. Berariu, A. Forgaci, N. Dracea, G. 
Rotică și George Voevidca putem vorbi de o lirică propriu-zisă, 
care rezistă și la o judecare strict estetică, nu numai utilitaristă 
a ei. 


3) La Cernăuţi, în editura € Mitropolitul Silvestru » a t Societăţii pentru 
cultura şi literatura poporului român din Bucovina ». 

Primul, D. Petrino, e destul de cunoscut din istoria literară, 
pentru a mai insista asupra lui. 

Mai puţin cunoscut, V. Bumbac merită, totuși, mai multă 
consideraţie decât D. Petrino. Autor al unei epopei (« Dragosiada »), 
al câtorva poeme epice şi al unor balade foarte apreciate odinioară, 
V. Bumbac reţine atenţia în special prin traducerea integrală a 
Eneidei si prin cea fragmentară a Iliadei, a Metamorfozelor lui 
Ovid şi a poeziei lui Horaţiu. Remarcabilă e si piesa « Soarecul 
şi ghinda », una din cele mai realizate fabule din literatura ro- 
mână, o fabulă de un neaoș și proaspăt umor, lucrată într'o limbă 
pitorească şi plină de robustete. 

T. Robeanu, un mare talent liric 1), deosebit de apreciat si 
de d. prof. N. Iorga, care-i recunoaşte nu numai meritele literare, 
ci şi meritele de luptător naţionalist, e reprezentat în Antologia 
d-lui C. Loghin prin piesele: « Fragment », « Cântec vechiu », 4 In 
bolta Craiul-Negru », « Nufărul », « Voievodul», « Finis», « Ceasul 
sfânt », «Nu räsar atâtea stele » şi impresionanta « Novela de ca- 
stel», o baladă demnă de gingäsia și lirismul lui St. O. Iosif. 

Din C. Berariu, adevărat creator de limbă românească în ma- 
gistrala traducere a « Clopotului Scufundat » (G. Hauptmann) şi a 
lui « Oricine » (Hugo von Hofmannstahl), reproducem un fragment: 


« lată-l şi Zeul rodirii ! 

Intâmpinat de fluieri si năieri 

Și de cimpoaie sunänd ca bondarii, 
In chiote lungi şi 'n bateri de palme 
Zeul päseste, 

Pe frunte purtând 

Cununa de foi de vie 

Pe pletele lui poleite de aur; 

Zeul zâmbeşte 

Și dintr'o singură sorbitură, 

Goleste un corn bătut cu argint, 
Umplut până ’n vârf 

Cu mursa cea dulce; 

Bărbaţi şi muieri 

Ii tot beau de închinare 

Din tidve de om şi din coarne de bour, 
Glăsuindu-i mărire » °). 


Mat puţin diferențiat, Adrian Forgaci reţine prin « Cosminul », 
o poezie patriotică de aleasă calitate. 


1) Decedat în împrejurări tragice. 

2) «Baccanal tracic » ; poemul din care am desprins acest fragment, e re- 
produs de d. C. Loghin după versiunea din + Junimea literară ». După cum 
am fost informaţi, versiunea originală, citită de regretatul poet în cenaclul 
« Junimii Literare >, era mult mai amplă, însă a trebuit să fie redusă din cauza 
Pudicitäfii exagerate a câtorva ascultători, care n'au vrut să admită publicarea 
piesei decât după tăierea respectivelor pasaje | 

Nicu Dracea se impune prin cizelate traduceri din Theodor 
Storm şi G. Falke. 

D. G. Rotică, poetul cel mai realizat al generaţiilor scriitori- 
ceşti din vechea Bucovină, prezintă o lirică variată şi îndeajuns 
de cunoscută, căci d-sa a publicat în revistele din Vechiul Regat 
o mare parte din poeziile strânse ulterior în volume pretuite de 
critică şi de cititori — ceea ce e cazul si la d. George Voevidca. 

Volumul al II-lea din antologia d-lui C. Loghin e închinat 
prozei, întrunind piese de o categorică valoare. 

Din proza lui /raclie Porumbescu, tatăl compozitorului Ciprian 
Porumbescu, publică bucata « Zece zile de haiducie », în care pito- 
rescul povestirii se îmbină plăcut cu gradarea ei dramatică. 

I. Gh. Sbiera e prezentat printr'o poveste, folkloristul S. Fi. 
Marian cu o legendă, iar D. Dan cu o monografie. 

Lascâr Lutia, Gh. Tofan 1) si Ion Grămadă, mari suflete ro- 
mâneşti, se relevă printr’un stil puternic, bogat si colorat; proza 
beletristică a celui de al treilea ne arată un scriitor care — dacă 
n’ar fi murit atât de tânăr, pe front —ar fi putut da Bucovinei 
un scriitor de talia lui Ion Agârbiceanu. 

T. V. Stefanelli, de inspiraţia și talentul narativ al unui N. 
Gane, ne e recomandat prin schițe de un gras umor: « Hassan 
Călugărul ». 

M. Teliman, un Caragiale al Bucovinei, care a fost lăsat să 
moară în cea mai neagră mizerie, ne dă prilejul, prin schiţa 
umoristică « Moartea lui Dule », să cunoaştem unul din cele mai 
capricioase talente nu numai bucovinene, ci și româneşti. 

Em. Grigorovita?) ne încântă cu a sa «Poveste» a «unui 
târg moldovenesc ». 

V. Morariu, Leca Morariu (o minunată povestire populară), 
Traian Bräileanu (un iscusit narator), L. Marian si I. E. Toroutiu 
sunt publicaţi cu pagine de o aleasă calitate. 

tta 

Antologia prezentată de d. prof. Constant Loghin, actualul 
preşedinte al Societății Scriitorilor Bucovineni, e alcătuită nu 
numai cu o nesfârșită dragoste, ci şi cu o desăvârşită pricepere. 

De altfel, d. prof. C. Loghin şi-a cules mari merite și prin câ- 
teva retipăriri din scriitori uitaţi din Bucovina — ceea ce l-ar 
indica pentru o reeditare a lui M. Teliman. Ne permitem a su- 
pune această sugestie d-lui prof. Al. Rosetti, care a descoperit 
atâtea Americi literare... MIRCEA STREINUL 


1) Sufletul « Junimii Literare? de odinioară. 

) Em. Grigorovitza, ca şi T. Robeanu şi M. Popescu, s'a sinucis. De altfel, 
nu numai soarta lor a fost tragică. O anumită clicä de invidioși şi renegafi 
i-a ţinut în cea mai cruntă mizerie pe scriitorii bucovineni care nu voiau să 
renunţe la sentimentele lor naţionale. 

In fata oricärui nou volum de traduceri, problema principalä 
a putintii de a transpune un univers de gânduri și simfiri străine 
intr’o atmosferä cu alte coordonate nationale se repune cu stä- 
ruinfä. Nu însă spre a da prilejul unor rezultate noi sau spre 
a sugera cel puţin solufiuni ne mai gândite, ci spre a confirma 
încă odată vechiul adevăr al traducătorului — trădător cu sau 
fără voie. Croce a formulat cu limpezime de cristal situația: in- 
tuitia si expresia unei opere, alcătuind o sinteză organică, o uni- 
tate spirituală simultană, o descompunere a termenilor ei exprimă 
un proces absurd și neartistic. Plecând dela încercarea de a trans- 
pune expresia, traducerea duce în mod firesc la o nouă expresie 
într'o altă limbă, cu alte valori lingvistice si, mai ales, cu o altă 
rezonanță estetică. Intuitia sau concepția, cuprinsul conceptual 
al operei, se pomenesc, aşa dar, constrânse într'o armătură ver- 
bală menită doar să le vehiculeze, dar nu să le exprime cu sunet 
poetic. In fond, ceea ce se pierde prin traducere e tocmai elementul 
cel mai prețios al poeziei: inefabilul ei muzical, harul ei misterios, 
ceața fermecătoare ce creşte din adâncurile subconștientului și 
te învăluie cu mantia visului magic. 

Impresia aceasta nu ne întâmpină fireşte în același grad in- 
diferent de limba, din care se traduce. Sunt constelații lingvistice 
ce ușurează transpunerile si reduc mult distanțele dintre cele 
două universuri poetice. Faptul se produce în cazurile mai ales 
în care un oarecare paralelism al versificatiei sau chiar o influență 
permanentă a unei literaturi asupra alteia, a obișnuit pe cetitorul 
versului cu o anume manieră tipică. O reducere la un numitor 
echivalent se realizează mai ușor atunci. Aceasta e la noi situația 
poeziei franceze. 'Transpunerea ei s'a făcut totdeauna cu o vădită 
dexteritate, păstrându-se la maximum posibil valorile expresive 
ale originalului. 


Cu totul altfel se înfățișează cazul poeziei germane și, ceea ce 
ar putea să mire, cel al poeziei italiene. Versul german tremură 
de gravitate si profunzime, vibrează cu sunet de aramă, picioa- 
rele-i par zale sunătoare și în jurul lui se înfiripă o lume de taine 
ce duc uneori până la infricosare. Insorit si sglobiu chiar atunci 
când ţine să pară grav, versul românesc — prin structura deose- 
bită a limbii ce-l determină — va încerca zadarnic să refacă o 
atmosferă ca cea germanică. 


O lume de o altă fire se ivește de asemeni în versificatia ita- 
liană, al cărei lung trecut, a cărei savantă tradiție ce se întoarce 
de atâtea ori la izvoarele clasicismului latin, nu e mai puţin de- 


1) Leopardi: Poezii traduse de Guiseppe Cifarelli (Buc., 'Torouţiu). 

părtată de o versificafie cu mult mai săracă, mai lipsită de focul 
exerciţiului, aşa cum e a noastră. E cu neputinţă să nu ai im- 
presia artificialului atunci când citeşti de pildă versuri ca acestea, 
care au fost totuși traduse cu o îndemânare ce nu se întâlnește 
des la traducătorii în româneşte: 


O, dulce şi puternice 

Stapânitor al minţii mele vrednice, 
Grozav dar scump, 

O, har ceresc, tovarăș 

Al zilelor pustii; 

O, gând ce-atât d'adesea îmi reviil 


(4 Gândul stăpânitor ») 


Nu este firește, nici pe departe vina traducătorului, de a cărui 
artă a transpunerii ne vom ocupa de îndată, ci e numai pece- 
tluirea a două destine poetice, a două limbi și, mai ales,a două 
tradiţii literare incomparabil distantate. 


* 
* * 


In limita observărilor principale de mai sus, strădania d-lui 
Giuseppe Cifarelli de a ne făuri în limba românească un Leopardi 
cât mai apropiat de original, nu e numai lăudabilă, ci am spune 
fără teamă de exagerare, cu o singură cinvingere, izbutită. Ur- 
mând cu o fidelitate mai presus de îndoială textul leopardian, 
transpunându-se cu îndrăzneală în meandrele capricioase ale ver- 
sului, reproducând astfel atmosfera unei versificatii care ne e 
totuși străină, d. Cifarelhi ne-a dăruit — în ultimul său volum 
de traduceri, care vine după alte două — cele mai caracteristice 
piese ale sbaterii tragice a poetului dela Recanati, cinstind astfel 
— în modul cel mai potrivit — centenarul morţii lui sărbătorit 
acum un an. Işi dau întâlnire în această prețioasă carte tipurile 
principale ale poeziei leopardiene începând cu tonul idilic, dar 
uşor elegiac din «Il passero solitario», « Le sera del di di festa », 
«Alla luna», «Il sabato del villeggio » sau «Frammento» din 
« Llegia » compusă în 1818 și sfârșind cu acele poeme ale des- 
nădejdii umane, care exprimă, cu o atâta amară proprietate, de- 
stinul unui om a cărui pătrunzătoare durere a sintetizat suferința 
cosmică în « Canto notturno di un pastore errante dell’ Asia» sau 
în lunga si tragica « Ginestra », floarea deșertului. 

In poemele din cea dintâi categorie, tristețea leopardiană se 
învăluie în ceața unei înlăcrimate duiosii care împiedecă năvala 
sentimentului tragediei universale. Un val de modestă umanitate, 
în cadrul unei perspective provinciale cenușii ca cea dela Re- 
canati, caracterizează acest tip al poeziei lui Leopardi. Nu ştiu 

dacă climatul provincial al acestor poeme a fost reliefat în deajuns, 
dar el mi se pare hotäritor pentru explicarea acestei poezii. 


Mult mi-a fost drag colnicul singuratec 
Si gardul care ’nchide atâta parte. 
(L'infinito), 


sau: 


De sus din înălțimea vechii turle 
Tu, pasăre stingheră, prin câmpie 
Cânţi pribegind până ce piere ziua 
Şi toată valea-i armonie. 


(Il passero solitario) 


Poemele desnădejdii universale, care au făcut din Leopardi 
expresia pesimismului poetic însuși, reprezintă cel de al doilea 
aspect al unei opere pe care de asemenea traducătorul o infäti- 
şează cu fidelitate. Sbaterea leopardiană e atât de chinuitoare, 
întrebările pe care le ridică poetul cu o exasperantă luciditate 
atât de sfredelitoare, încât un val de umană dezolare te cuprinde. 
Sfârşitul cade ca o sentință de moarte, sinistru, neindurätor: 

« Funest oricui e ceasul de născare ». 

In d. Cifarelli, poezia lui Leopardi nu şi-a găsit numai un 
interpret credincios textului original, dar și un traducător care 
ştie să redea șerpuirea neregulată a versului italian și uneori şi 
muzica sa interioară. 


Cităm de pildă din «Canto nottarno di un pastore errante 
dell’ Asa: 


Che fai tu luna in ciel? dimmi, che fai, 
Silenziosa luna? 

Sorgi la sera, e vai, 

Contemplendo i deserti; indi ti posi. 


versuri ce devin în românește sub pana d-lui Cifaretlli: 


Ce faci tu lună în cer? Ce faci tu? Spune-mi, 
Misterioară lună! 

Răsari şi mergi întruna 

Privind pustietăţile, s’apui... 


Sau citäm din « Către Silvia»: 


Silvia, rimembri aneoia 
Quel tempo della tua vita mortale, 
Omendo beltà splendea 

Negli occhi tuoi ridenti e fuggitivi, 
E tu, bieta e pensora, il limitare 
Di gioventu salivi ? 


cu transpunerea romäneascä: 


Silvie, ifi mai aduci aminte 

De timpul vieţii tale muritoare, 

De timpul frumuseţii 

Ce-ti strălucea în ochii vii, fugarnici, 
Iar tu treceai voioasă, gânditoare, 
De pragul tinereţii? 


Uneori traducerea, scurtând măsura versului original, creează 
conținutului conceptual al poeziei o versificatie mai rotunjită, 
mai precisă ca cea inițială. E cazul tertinelor din « Frammento » 
care in italienește sună: 


Io qui vagando al limitare intorno, 
Invan la pioggia invoco e la tempesta, 
Accid che la ritengo al mio soggiorno, 


Pare il vento muggia nella foresta, 
E muggia tra le nubi il tuono errsante, 
Pria che l’aurora in ciel fosse ridesta. 


in timp ce in romäneste armonia e mai plinä si sigurä: 


Eu rätäcesc pe lângă prag si 'nvoc, 
Dar tot zadarnic, ploaia şi furtuna 
Ca să-mi mai fin’ aci iubita ’n loc. 


Şi codrul doar mugea de vânt întruna, 
Si tunetul pribeag mugea ’ntre nori 
Nainte ca pe cer s'apară luna. 


Intâlnim firește si transpuneri care n'au putut învinge greu- 
tätile originalului sau care, respectându-l prea mult, artificializează 
construcția versului românesc. Cităm la întâmplare ca ilustrație 


Auzi împuşcături ce la răstimpuri 
Departe sar din vilă ’n vilă ’n ropot 


( Passero solitario). 


în care ultimul vers nu reușește a reda cu proprietate pe: 


che rimbomba lontan da villa in villa 

sau alteori întorsături topice ce nu convin limbii noastre precum: 


Din nesfärgitul orizont privirii. 


Dar aceste mici erori nu turbură ansamblul poemelor pe care 
d. Cifarelli a izbutit să le transpunä cu vădit talent într'o limbă 
pe care o posedă tot atât de bine ca pe cea italiană. Datorită stră- 
daniei sale, în marginile rezervei principiale dela începutul acestei 
cronici, Leopardi a putut pătrunde şi pe tărâmul literilor ro- 
mänesti. 
AL. DIMA 


CRONICA MUZICALĂ 


CONCERT DE MUZICĂ ROMÂNEASCĂ. — MOLINARI, EUGEN 
JOCHUM, IONEL PERLEA, E. ANSERMET. 


« Societatea Compozitorilor Români » a trecut dela principiul 
teoretic al ocrotirii creeatorului, la activitate propriu zisă. Eşirea 
din pasivitate era dictată de imperioasele nevoi a clipelor de faţă, 
care cer, mai mult ca oricând, o afirmare a energiilor româneşti, 
autentice si doritoare de a ocupa în viața noastră artistică locul 
pe care îl merită. Sub protecția « Societății Compozitorilor Ro- 
mâni » care a fost o garantie morală de prim ordin si prin bunä- 
voința d-lui C. Brăiloiu, un tânăr muzician român, d. N. Buicliu 
a organizat acel memorabil concert dela g Ianuarie al anului cu- 
rent. As vrea să precizez: organizarea, în sensul propunerii pie- 
selor, care urmau să se cânte, si a interpretilor, și mai ales gândul 
initial al auditiei românești exprimat pentru întâia oară intr’un 
cerc muzical de unde au mai pornit încă multe frumoase proiecte, 
dintr'o casă modestă în care arta se practică cu devoțiune frec- 
ventată de mai multi compozitori si executanti de talent ai ge- 
neratiei tinere. D-lui N. Buicliu îi revine această biruintä dela 
9 Ianuarie, alături de un alt compozitor de real talent, d. Matei 
Socor, care și-a oferit desinteresat concursul. Acești doi muziciani, 
d-nii N. Buicliu și Matei Socor au colaborat, fiecare în posibilită- 
tile lor, pentru buna reușită a concertului. Acei care avem o idee 
cât de vagă despre dificultățile aranjamentului unei audiții, ne dăm 
seama ce efort enorm si cât a avut de luptat d. Matei Socor până 
când şi-a văzut visul cu ochii. A fost un act eroic, deschizător de 
perspective. Nu putem trece cu vederea munca abnegată a d-lui M. 
Socor, alergăturile, strângerea instrumentiştilor pentru repetiţie, 
căutarea locului unde să se repete programul românesc si toate här- 
uielile desgustătoare ale pregătirii unui concert fără impresar. 

Interpretii au fost aleși dintre tinerii care se manifestă rar, dar 
care știu să se facă ascultați. D-nii Efim Fliomen, violonist inteli- 
gent și cu o tehnică formată printr'un studiu susținut, aptă să în- 
frunte concurența instrumentistilor mai vârstnici, d. Iuliu Bonis 
remarcabilă sensibilitate violonistică, d-nii Sansalvadore, Ungu- 
reanu, Jurubiţă, N. Apostolescu și d. M. Socor la pian, au exe- 
cutat un septet pentru suflători coarde si pian de o mare difi- 
cultate ritmică, cu un tematism oriental sugestiv și nou. Lucrarea 
de muzică de cameră a d-lui Matei Socor, deși pluritonală, sună 
ca oricare compoziţie clasică, întâlnirile așa zise «disonante » 
nefiind căutate, ci derivate din liniile desvoltărilor, Mai inche- 
gată simai emotivă ni s'a părut partea a doua a Septetului, un «marcia 
funebre » solemn și de o tragică durere, ca un sfârșit de lume, 
unde ultimii oameni se îndreaptă fatal spre neant. 


In acest andante d. Matei Socor și-a înscris toată emotivitatea 
d-sale; aici compozitorul a devenit sincer, ieșind din principiile 
şi savanteria inovatoare a muzicii cu orice chip «nouă». In final, 
elementele ritmice reapar iarăși, desfäsuränd, într'o notă amuzantă 
si ironică, forme de vals, ridiculizând parcă fastul modern si 
descriind scene mișcătoare din lumea circului. Compoziţia d-lui 
Matei Socor e scrisă cu o mână de maestru, construită sever 
şi împreunând cât mai deosebit timbrele instrumentelor. Lucrarea 
face onoare autorului și a avut un acces imediat. 


D. M. Andricu, a adus cerul cald și viziunea plaiurilor pi- 
toreşti prin patru schiţe pentru pian, crestate în sunete ca o În- 
floritură țărănească pe un lemn de pădure. Interpreta a ştiut 
să-l slujească îndemânatic: d-na Irina Lăzărescu, 


In partea întâia a auditiei s'a executat un « Trio » de N. Buicliu, 
de o inspiraţie largă, generoasă, cu motivele neaoșe românești, 
stârnind melancolii si doruri cämpenesti. Viziuni rustice, visare 
de şesuri, imperii verzi de codri și petreceri ţărăneşti trec calei- 
doscopic prin noi ascultând «trio-ul » d-lui N. Buicliu. El pare o 
georgică muzicală. Bucuria estivală cu holdele în rod, aceasta e 
atmosfera lui. I s'au reproșat acestui trio anumite lungimi. In 
adevăr, el depășește cadrul unei simple « sonate a tre ». Extinderea 
lui e prea mare, din pricina excesivului respect pentru reluări. 
Această impresie de « vast » se naște însă și din continua siguranță 
tonală, a tratării stricte, dar mai ales din pricina episoadelor des- 
voltării din final și andante. 


Dar pentru aceasta, trio-ul d-lui N. Buicliu nu e mai puţin 
frumos, și dacă ar fi să judecăm după răbdarea noastră la audiții, 
multe lucrări a marilor compozitori ar suferi de lungime. 

In primă audiție, d-na Hilda Jerea, prin vocea d-nei Simone 
Bungescu, şi-a făcut cunoscute câteva lieduri pe versuri de Bacovia. 


CRONICA MUZICALĂ 677 


Interesante, ingenioase, impresioniste, cântecele d-nei Jerea 
vor fi de sigur luate în viitor în programul cäntäretelor noastre, 
Succesul vădit al audiţiei dela g Ianuarie va aduce repetări 
tot atât de substanțiale. D. C. Brăiloiu a înțeles bine tineretul 
muzical. D-sa il va scoate, de sigur, din greul impas al asteptärii, 
dovedind un spirit clar văzător al problemelor muzicale actuale. 


Concertul simfonic dela 12 Ianuarie s'a bucurat de condu- 
cerea maestrului italian Bernardino Molinari; temperamentalul di- 
rijor, ale cărui daruri de interpret prin intermediul orhestrei sunt 
căldura, nervul si pasiunea meridională, şi-a slujit țara, dând, 
în programul bogat dela Ateneu, locul de cinste compozitorilor 
italieni. D-sa a plăsmuit ca un pictor din penel tabloul « Iarna » 
de Vivaldi, icoane limpezi si albe, jocuri sglobii ale anotimpului, 
unde două idei sunt mai viu scoase în relief: una de mișcare, de 
libertate, de viață, si alta de potolire la gura sobei, în îmbietoarea 
atmosferă de vis a căminului. După clasica simfonie de Haydn, d. 
Molinari şi-a început misiunea prezentării noilor talente ale Italiei 
actuale. Salvinucci şi Rosselini, acesta din urmă un demn urmaș 
al lui Rossini prin dinamica « Simfonie Italiana », poem simfonic 
în care se evocă viața latentă, parcă de friguri si nostalgii a 
bălților încinse de soare. Stilul e încărcat de sugestii. 

Preludiul la « Lohengrin » si «Pini di Roma» de Respighi 
cu luminoasele contururi ale arborilor solemni sau întunecate 
lângă Catacombe, au încheiat concertul d-lui Molinari în care 
orhestra noastră simfonică s'a străduit să cânte mai corect și mai 
expresiv ca în alte däti. 


La 19 Ianuarie, a dirijat d. Eugen Iochum. Program emi- 
namente german: R. Strauss: Till Eulenspiegel, Simfonia V-a 
de Beethoven si concertul pentru pian si orhesträ de Brahms 
(si bemol). Solist, d. Conrad Hansen, pianist rezistent, care s’a 
mentinut pe pozitia amploarei, färä sä ezite in fata celor mai ti- 
pice indicatiuni de scădere a sonorităţii. D-lui Hansen i-a fost 
teamă de atmosfera nostalgică pe alocuri a concertului de Brahms 
ca si acelor oameni rigizi care se tem de o duioşie ieftină. Mândru 
şi eroic, cu vigoare în degete, pianistul solist a preaslävit forța, 
jubilând când nu trebuia. D. Eugen Jochum a condus « academic», 
corect, simfonia V-a de Beethoven, vitregind-o de dramatismul 
ei puternic, 

Mai expresiv în Till, eroul a căpătat viața lui de humor si de 
ghidușii, conturându-se în caracterul lui de legendă și obținând 
efecte de strălucire orhestrală care au răscumpărat monotonia re- 
zultată prin execuția simfoniei de Beethoven. 


D. Ionel Perlea a venit la pupitrul Filarmonicei cu un pro- 
gram de o frumusețe unică, aducând totodată și 2 soliști români 


678 REVISTA FUNDATIILOR REGALE 


de mare muzicalitate: d. Vasile Jıanu, flautist, si d-na Florence 
Coandă, harpistă, care au murmurat și au trilat cu voiosie de pă- 
säri in concertul de Mozart, eleganta si franceza lucrare a ge- 
niului din Salzburg. D. Ionel Perlea și-a risipit din belșug harul 
său muzical tâlmăcind omagiala piesă a lui Brahms, Serenada 
în la major, unde nostalgia, melancoliile uşoare, visul fraged, 
senin, fac un rond discret de fericire anticipată. 

Inteligentul dirijor român a reluat Simfonia în re minor de 
Franck si a redat-o în adevărata ei emoție interioară, în expan- 
siunea lirică a allegro-ului initial, si, mai ales în allegretto, in 
cantilena cornului englez cu acompaniamentul in pizzicato al coar- 
delor si harfei. 


La 2 Februarie, d. Ernest Ansermet s’a prezentat in calitate 
mai mult de propagator al muzicii moderne decät de dirijor cu 
un program eclectic. Suita 4-a de Bach, in re major, scrisä in forma 
clasică a dansurilor de altădată, Bourée, Gavotte, Menuet, Re- 
jouissance, Simfonia in sol major de Haydn (Oxford), o trans- 
criptie a Epigrafelor antice de Debussy, Jeu de Cartes de Stra- 
winsky si Boleroul de Ravel. Simfonia in sol major a fost cän- 
tatä cu ocazia serbärilor Universitätii din Oxford. Cum Haydn 
nu era pregätit si nu avea la indemänä o simfonie nouä, recurse 
la stratagema înlocuirii, luând, dintr’o colecție mai veche de lucrări 
apărută la Paris în 1788, o simfonie demnă de acea zi festivă. Epi- 
grafele antice ale lui Debussy sunt sfărâmături de columne dintr’o 
lume lirică splendidă și moartă. 

In ele recunoaștem un Debussy istovit si amar, vuind de 
aduceri aminte, ca un om bolnav frecventat în febră de siluetele 
şterse ale trecutului. D. Ansermet a orhestrat niște reminiscente; 
dar orhestrația sa e impresionistă si adecuată caracterului lor 
fluid; cu lumină difuză și freamăt misterios. Strawinsky a fost 
prezent prin ultima sa lucrare simfonică «Jeu de Cartes », mu- 
zică de balet, cu 4 personaje anunţate de o deschidere identică. 
Strawinsky parcă reeditează aici procedeul lui Mussorgsky din 
« Tablourile Expoziției» cu «Promenade » care servește acolo de 
legătură, de unitate, variatelor icoane impresioniste. 

Jeu de Cartes e de o claritate care ar dezola pe Strawinsky 
din timpul lui «Sacre ». Compozitorul ruso-francez şi-a închis- 
cercul de evoluţie cu această lucrare. S'a «reîntors », în sfârşit. 
D. Ansermet, lăsându-se furat de orhestră, a dirijat Bolero de 
Ravel, realizând, fără prea mult efort, clasicul crescendo al temei 
în acel «tutti» apoteotic. 


VIRGIL GHEORGHIU 

Indată după terminarea concursului internaţional de ski dela 
Zacopane, Emile Allais, sampionul lumei de ski din anul trecut, 
va face o vizită în România, invitat de Federaţia noastră naţională, 
şi sub patronajul al Subsecretariatului de Stat al Propagandei. 


Emile Allais nu este un simplu sampion mondial, ci un 
şef de şcoală, aproape un doctrinar. Recordul obţinut, în genere, 
de un sportiv oarecare, se datorește în parte antrenamentului 
si în parte calităților sale fizice excepționale. Ecuația personală 
are totdeauna o mare însemnătate în toate acestea, deși ea este 
poate partea cea mai neînsemnată a chestiunii. Unde-i meritul 
aceluia pe care simplul hazard biologic l-a făcut să se nască în- 
zestrat cu o fiziologie deasupra măsurii comune? In ori ce tehnică 
omenească, meritul consistă —cum o indică si numele — în 
«tehnică », adică în inteligenţa cu care se utilizează anumite unelte. 
Fireşte, trebue si oarecare forță, oarecare rezistență trupeascä. 
Dar acestea sunt la îndemâna oricui, printr'un antrenament apro- 
piat. Nu-i nevoie să fii, în mod congenital, armat cu putere tru- 
pească supranaturală. 


Asa dar, maximum de merit în practicarea tehnicelor sportive 
înseamnă că, la condiții de antrenament egale, la putere fizică 
normală, să întreci pe ceilalți, graţie unei utilizări mai inteligente 
a mișcărilor, unei «politici » mai ingenioase în folosirea corpului 
si a celor câteva scule ajutătoare. 

Emile Allais este tocmai un caz dintre acestea. El a descoperit 
realmente o metodă nouă in intrebuintarea acelei corăbii pentru 
apă solidă care sunt skiurile. Metodă pe care Allais, cu modestie, 
o numeşte «école française », și care a făcut, încă de pe acum, 
să se cheltuiască multă cerneală în controversele cu alte școli, 
în deosebi cu faimoasa școală dela Arlberg. 

In materie de scoborire cu skiul, problema este următoarea: 
a merge cât mai iute și totuşi a putea, în orice moment, și oricât 
de mare ar fi viteza, să fii în stare să cotești si să opresti. Este 
rezolvarea unui paradox mecanic. Căci noțiunile de iutealä si de 
viraj sunt contradictorii. Skiul este o placă de lemn lungă și în- 
gustă. Lungă de 2,20 m si îngustă de so—6o cm. Ca să virezi, 
nu există decât un mijloc, și anume în loc de a luneca în lungul 
skiurilor, atacând zăpada cu vârfurile acelea arcuite numite « spa- 
tule » să aluneci pe latul skiurilor, apăsând pe zăpadă cu un 
front de peste 2 m, și chiar înfigând în ea, cu un dublu imens 
cuţit, muchile skiului (numite « canturi » și făcute din oțel, câte- 
odată ascuţite cu tocila). E lesne deci de priceput că orice viraj 
înseamnă o importantă descrestere de viteză. 

Dar mintea omenească e inventivă prin definiție, și speciali- 

tatea ei este tocmai sä rezolve contradictii. Ca sä rämänem mai 
departe la ordinea de idei a tehnicelor sportive, sä ne amintim acea 
ingenioasă invenţie care se numește «crawl» si care este oarecum 
o «compoziţie de laborator », căci, pe câteva elemente brute ofe- 
rite de innotul sălbaticilor australieni, europenii, americanii si 
japonezii au clădit o tehnică savantä si inteligentă. Problema era 
identică aceleia rezolvată de Allais: cum se poate iuți viteza, mări 
puterea și frecvența mișcărilor de înaintare, fără a risca să se mă- 
rească frecvenţa si puterea mișcărilor de frânare? Căci mișcările 
de frânare, în apă, trebue făcute cât mai încet posibil. De aici 
contradictia. Contradictie rezolvată de crawl in chip simplu si 
ingenios. Acele mișcări de frânare, in loc să fie executate in apă, 
se vor executa afară din apă, în aer, unde frânarea e practic 
nulă. De aici, două scopuri de urmărit: corpul, tot, dela labă la 
vârful capului, să stea foarte sus pe apă, dacă se poate jumătate 
în apă jumătate deasupra. In această poziţie, brațele pot vâsli 
cu o frecvență oricât de mare; nu există nici o frânare prin asta, 
căci toate contramiscärile se execută în văzduh, mâinile intrând 
in apă doar pentru a trage în sensul înaintării. Și astfel, viteza 
înnotătorilor a crescut vertiginos, ajungând la 56 secunde pe 
suta de metri. . 


Reamintesc toate acestea pentrucä problema navigatiei corpului 
omenesc pe zäpadä a fost rezolvatä de scoala lui Allain in mod 
asemänätor, ag spune chiar identic. Dacä virajul echivaleazä, la 
ski, cu o enormä fränare, de ce nu s’ar cäuta un mijloc de a fräna 
in momentul cänd skiurile nu mai stau pe zäpadä, ci se gäsesc 
in aer? 


Decât, există oare asemenea momente? Fireşte, aceasta se 
produce în cazul săriturilor cu skiul. De altfel chiar există un viraj 
numit «christiania sărită » (Christiania este orice derapaj lateral 
cu skiurile paralele), figură destul de utilă în zăpadă grea sau 
cu crustă. Dar săritura are un inconvenient, ba chiar două. Căci 
ceea ce se câștigă în viteză prin trecerea dintr'un mediu mai dens 
in. altul cu frecare și rezistență aproape nulă, se pierde prin lun- 
girea traectoriei (devenită o parabolă) si mai ales prin socul brutal 
la recepţia skiurilor si în momentul aterizării. De aceea chiar, la 
cursele de viteză, alergătorii evită săriturile, preferă lunecarea 
pe zăpadă si nu sar decât când nu se poate altfel. Apoi säritura 
reclamă un efort fizic extenuant, ceea ce face din ea, în cazul cel 
mai bun, un mijloc de folosit excepţional, nu o figură de între- 
buintat în toate sutele de cotituri ale unei coboriri mai lungi. 

Decât, saltul nu e singura împrejurare în care skiul poate 
părăsi pământul. Și meritul scoalei franceze este tocmai de a fi 
cautat si analizat aceste «alte» momente de liberare a skiului 
din zăpadă, momentele cele normale si curente, iar nu cele inter- 

mitente și excepționale ca săritură sau « pasul de patinaj » (figură 
impracticabilă la viteză mare și chiar mijlocie). 

Astfel, s'a observat că, dacă corpul este foarte plecat înainte, 
prin aceasta se încarcă spatulele şi se descarcă cozile. Este o ușu- 
rare care merge până aproape de deslipire. 

De altă parte, s'a observat că un corp lung și îngust, de 
pildă un färus, care ar luneca in sensul lungimii pe un plan in- 
clinat, dacă in drumul său se infige cu vârful, aceasta are un 
dublu efect: in tot cazul îi saltă coada, iar dacă e cât de puţin oblic 
faţă de linia de pantă maximă, coada săltată descrie un arc, care 
sporește încă timpul si spațiul parcurs în aer de coadă, de partea 
dinapoi a obiectului, 

Școala franceză a utilizat ambele aceste observaţii. A căutat 
toate mijloacele de a se amplifica « aplecarea înainte » (« Pavance », 
«Vorlage ») prin răsuciri și contraräsuciri preparatoare (« mouve- 
ment d'appel ») precum și prin legături la tocul bocancului (« fixa- 
tions », « Bindung ») care să permită o mare înclinare înainte, fără 
risc de a cădea în cap. (Sunt așa zisele legături « diagonale », des- 
coperite încă de școala tiroleză dela Arlberg). 

Cât despre cea de a doua observație, aceea cu tärusul ce-și 
ridică coada în vânt, dacă vârful i se înfige in drum, utilizarea ei 
e meritul exclusiv al scoalei frantuzesti. 


Skiul nare vârf, adică nu "are vârf ascuţit. Am putea chiar 
zice că, dimpotrivă, extremitatea lui anterioară, încovoiată și 
croită mai lată decât tot restul, are formă de scut sau de blindaj. 
Totuși, există un mijloc indirect de a înfige vârful skiului în ză- 
padă, exact ca și când vârful acesta ar fi fost subtiat ca acela al 
unui creion. Mijlocul este de a «pune canturile», de a aseza 
vârful skiurilor pe cele două muchi (fie stângi, fie drepte). Odată 
ce greutatea corpului e aproape toată înainte, printr'o mișcare de 
rotație specială, glesnele, genuchii, șoldurile, umerii brațele, blo- 
cate solidar, se răsucesc ca o singură bucată, făcând ca ambele 
canturi ale spatulelor să se înfigă în zăpadă. Această înfigere 
«face pivot »; cozile se desprind și execută, sburând prin aer, 
un arc de cerc larg care, de o parte, «stârnește ocolirea » («amor- 
sează virajul»), iar de altă parte prelungește durata ın care 
cozile nu aderă la zăpadă. 


Și astfel se obține un viraj care nu încetinește mersul. Ceea 
ce se pierde prin plasarea curmezisä a părții anterioare a skiurilor, 
se câștigă prin aceea că cozile au scăpat de frecarea cu pä- 
mântul. Aceasta permite ca drumul, oricât de serpuit ar fi, să fie 
totuși străbătut cu mare iutealä. O iutealä care nu te scoate afară 
din orice posibilitate de frânare scurtă, cum e cazul la drumul 
rectilin (4 Schuss» sau «trace directe >), ci combină viteza 
maximă cu maximum de securitate. 

Și mai este încă o compensație interesantă, valabilă in ză- 
padă adâncă. Regula obişnuită este că rezistenţa întâmpinată de 
skiuri e mai mică atunci când ele lunecă în lung decât când lu- 
necă de-a-curmezișul. Aceasta e adevărat și pentru vârfuri, pentru 
spatule, care, pe zăpadă mică sau bătută, stau falnic arcuite în 
aer. Dar în zăpadă mare, spatulele se afundă și extremitatea mo- 
tului, minusculă ca un punct, e singura indicație a existenţei 
celor două lungi corăbii plutind între două ape de pulbere cri- 
stalină. In cazul acesta, spatulele fac funcțiune de dig, de blindaj, 
de scut, de baraj. Şi atunci, regula mecanică obişnuită se inver- 
sează. Acum rezistența zăpezii e mai mare pentru niște spatule 
care o atacă din front, decât pentru nişte spatule care o atacă din 
muchie. Este exact ca și când am lovi cu o lingură pe suprafața 
supei. Dacă lovim cu latul, lingura de abia intră în lichid; dacă 
lovim cu muchea, merge până în fundul farfuriei — si chiar si 
dincolo. Tot astfel, spatulele skiurilor, odată așezate pe canturi 
în zăpadă grea şi înaltă, « muşcă » mai bine şi «fac oficiu de lin- 
gură», de chiuretă. Pentru odată, poziția de-a-curmezisul mic- 
soreazä rezistenţa, în loc să o multiplice. Și faptul că aceasta este 
valabil numai în zăpadă mare constitue încă un avantaj, căci ză- 
pada înaltă este marele obstacol al vitezei si al putintei de viraj. 
Cum putem oare «amorsa » o întoarcere sau măcar o cotire, intr’o 
pastă care ne ţine bărcile prinse ca în clește? Vechea christiania 
zisă «trasă» («gezogene Christiania » în terminologia franceză 
« christiania parallele »), si care consistă dintr'o destindere bruscă 
a întregului corp, destindere ușurătoare si de care skiorul profită 
pentru a deplasa lateral ambele skiuri, apăsând după aceea pe ele 
şi prelungind derapajul, această figură, în zăpadă mare, este 
pur si simplu imposibilă. Iar celelalte figuri, posibile in zăpadă 
mare (stembogen sau viraje en chasse-neige, stemchristiania sau 
chasse-neige-christiania, apoi telemarcul, foarfeca si pasul de pa- 
tinor), figuri bazate pe aşezarea celor două skiuri în poziție de 
unghi, depărtând fie cozile (primele trei figuri enumerate), fie 
vârfurile (celelalte două figuri), nu se pot practica decât la vi- 
teză mică, la viteză mare sau mijlocie ducând la accidente grave 
şi Chiar mortale (fracturi prin torsiune, deslipirea tendoanelor 
genuchiului, etc.). Pe când în «christiania pur», cum numește 
Allais această figură nouă, pe care școala franceză a ameliorat-o 
şi a sistematizat-o (« Parallelschwung »cum jispun Germanii), se 
poate vira la orice vitezä, in orice zăpadă, si cäderile nu sunt 
niciodată urmate de vre-un accident, căci picioarele, rămânând 
paralele, nici o torsiune sau «grand-Ecart » nu sunt cu putință. 
Skiorul ori cade lateral si alunecă pe spinare; ori face un nu- 
măr oarecare de tumbe care sunt mai mult spectaculoase decât 
primejdioase. Dacă picioarele stau paralele, căderea nu poate avea, 

în cazul cel mai rău, decât efectul unei presiuni asupra osului 
atacat sau al unei tractiuni (când cazi cu fața înainte si de-a- 
lungul skiurilor). Nu poate fi însă vorba de torsiunea osului. S'a 
făcut socoteala că un tibia al unui om de 60 kgr rezistă la frac- 
tură la peste 100 kgr presiune, la circa 80 kgr tracțiune și numai 
la vre-o ro kgr torsiune. Astfel, pe când toate figurile cu poziţie în 
unghi a skiorilor sunt o primejdie permanentă de torsiune, chiar 
la viteză mare, christiania întrebuințată de Școala franceză, 
făcută cu picioarele permanent paralele, exclude orice risc de 
răsucire a oaselor sau ligamentelor. 


Am zis că acest «christiania pur » este întrebuințat de şcoala 
lui Allais, și n'a zis « descoperit». Decât as fi putut, într'o oare- 
care măsură, spune si asta. Căci, deși figura fusese deja inventată, 
școala lui Allais nu numai că a sistematizat tot ce în ea era 
empiric sau, cum se spune în muzică, «prins după ureche», dar 
această şcoală a adăogat trei elemente noi. Mai întâi mișcarea 
zisă de «apel», adică o serie de contramiscäri, în sensul opus 
virajului pe care vrem să-l efectuăm, şi care permite pe urmă 
o răsucire de o mult mai mare amplitudine şi de o mai ușoară 
execuţie. Apoi, școala franceză a introdus o întreagă foarte subtilă 
gamă de jocuri-de-muche, o succesiune ingenioasă de « cantări » 
si « de-cantări » («prises et lâchages des carres ») care nu se cu- 
noșteau până acum si care contribuesc cel puţin cu 30% la reușita 
executării virajului (40%, în zăpadă grea). 

In sfârșit, Allais este descoperitorul unei alte mișcări ajută- 
toare în execuţia acestui christiania pur. Este ceea ce el numeşte 
«la ruade». «Ruer» se spune în frantuzeste despre caii care «zvârle», 
care se proptesc în picioarele din față si aruncă cu ambele copite 
ale picioarelor dinnapoi. Putem si noi face asta, dar numai — 
fireşte — cu 50% din mijloacele unui patruped. Putem « zvârli », 
dar numai cu dreptul sau cu stängul— pe rând. Afară numai 
de cazuri speciale, când suntem întinși pe pământ, sau pe apă, 
sau chiar pe skiuri. Căci dacă stăm foarte aplecati înainte, reti- 
nuti de călcâie prin legăturile skiurilor, este exact ca si când am 
fi culcati pe zäpada ce fuge sub noi. In aceastä „poziție, putem 
executa acea mișcare de cal care svârle. Această mișcare are drept 
efect să tragă încă mai mult sub noi partea din față a skiurilor, gonind 
şi mai în spate cozile, şi deci depärtändu-le si mai mult de punctul 
unde greutatea corpului nostru apasă pe skiuri. Aceasta uşurează 
cozile și le ridică deasupra solului. Iată deci un al treilea pro- 
cedeu — pe lângă celelalte două descrise de noi adineaori — prin 
care coada skiului este făcută să părăsească pământul, inältän- 
du-se în aer. Dintre cele trei procedee, acesta este chiar cel mai 
eficace. El permite — fotografiile lui Allais o atestă — ridicarea 
ambelor cozi deodată la peste 30 cm deasupra pistei. 

Dar mă opresc aici. S'a putut vedea cât de inteligentă este 
tehnica franceză. Si dacă valoarea se măsoară adeseori după succes, 
reamintim surprinderea tuturor 'Lirolezilor când, in 1937, au văzut 
un francez câştigând campionatul lumii, fără să fi făcut, în tot 
timpul cursei, nici un «stem». Iar pentru anii ce vin, echipa fran- 
ceză este foarte capabilă să ne mai aducă asemenea surprize, 
care, de altfel, nu mai sunt surprize, de vreme ce știm acum de ce 
este capabilă această școală. 


Incă o observaţie, înainte de a încheia. 

Allais este francez. De aceea nu este sectar și nici dogmatic. 
El se mulţumeşte a spune că acel « christiania pur », către care duce 
învățământul lui, are avantajul de a fi accesibil oricărui skior, 
de a fi practicabil în orice zăpadă și la orice viteză, de a reduce 
la minimum antagonismul dintre viteză și securitate, dintre iu- 
tealä și viraj, în sfârșit, de a anula aproape orice risc de accident 
grav. Dar prin asta el nu condamnă fără apel celelalte figuri, 
ba chiar recomandă ca ele să fie învățate toate. Decât, nu la 
început, ci după ce skiorul e stăpân pe christiania-pur. Până 
atunci, e bine ca stemurile (figuri cu picioarele în unghi, vârful 
unghiului in spatulele reunite) să nu fie nici măcar stiute, căci 
ele dau automatisme ce stânjenesc învăţarea christianiei-pure. 
Odată însă aceasta executată bine, skiorul are voie să facă orice, 
Chiar si telemarc, figura pe care școala dela Arlberg (Hannes 
Schneider, Otto Lang, etc.) o interzice pe un ton grav și ab- 
solut. 


Telemarcul se execută în poziție de spadasin fandat. Este, 
dintre toate mișcările de ski, poate cea mai elegantă de văzut 
si mai agreabilă pentru cel ce o face. Vina de căpetenie ce i se 
aduce nu e atât faptul că este greu practicabilă la viteze mari, căci 
stembogenul nu e posibil decât la mică iutealä; defectul — susțin 
Tirolezii — e că reclamă o lăsare pe spate (Rücklage) și o aple- 
care spre interiorul virajului descris (Inlage), care sunt contrare prin- 
cipiilor de Vorlage și Auslage cu care «Școala » se fäleste atâta. 
De sigur, obiectiunea este stupidă. Dacă toate figurile de ski minus 
una cer Vorlage și Auslage, nu vedem de ce o figură, care reu- 
șeşte numai făcând altfel, să fie ostracizată? Este un caz tipic de 
luare a accesoriului drept principal, a mijlocului drept scop. 
Scopul e să reușești virajul potrivit unor anumite legi de mecanică 
la care, eventual, te ajută câteva principii pedagogice practice 
(ca Vorlage! Auslage! etc.). Principalul e să reusesti virajul, 
nu să executi formula verbală a pedagogului. Scopul e să nu căl- 
cam legile mecanice, chiar dacă prin asta călcăm regulile didactice 
ale monitorului. Si școala austriacă, in incäpätänarea ei, s'a făcut 
vinovată tocmai de această confuzie dintre mijloc si scop, dintre 

important si secundar, confuzie de care — cum era si natural 
trebuia să scape școala franceză 1). 

Așa dar, skiul, această jucărie de copii mari, este ceva mult 
mai serios decât pare, de vreme ce pune în joc gândirea creatoare, 
cunostinti de mecanică, imaginație a viziunii în spațiu si chiar 
alcătuire sistematice în discipline ce se pot aproape numi doc- 
trine, cu inimicitii și controverse ca toate doctrinele. Iată de ce, 
chiar pentru cei ce dau sportului un rol de cenușăreasă în cul- 
tura contemporană, chiar pentru aceştia venirea șefului « doctrinei 
franceze » în România poate intra în nobila categoriea « actuali- 
tätilor culturale » și implicit în coloanele cronicei de față. 


D. I. SUCHIANU 


O ÎNCERCARE DE COSMOGONIE 
ANTROPOMORFICĂ 


Suntem deprinși în genere cu filosofia scrisă de profesori. 
Preocupate să instruiască, lucrările lor procedează didactic, dela 
probleme definite în termeni clasici, după metode conasacrate. 
Succesiunea paragrafelor are ceva din claritatea unei demon- 
strații, înaintând regulat spre concluzie. 

De data asta, suntem în fața filosofiei unui muzicant, care 
se întâmplă să fie și un literat de o rară cultură filosofică. Se în- 
telege că, dela primele pagini, cartea are cu ce să surprindă. Nici 
o formulă academică, nici o terminologie consacrată. Intrebärile 
dela care pleacă sunt cele ale simțului comun. Limba de care 
se folosește nu ocoleşte termenii cei mai curenți. 

Și totuși e vorba de o « cosmogonie » filosofică, așa dar, de un 
adevărat sistem de gândire. Problemele lui sunt cele clasice, a 
existentii si a cunoașterii. Mai mult, cu toată nuanța literară a 
stilului, care nu rareori se complace în formule paradoxale, cartea 
e scrisă cu o conștiință, cu o grije pentru amănunt, cu o tenacitate 
în afirmarea punctului de vedere propriu — admirabile. Nu e 
vorba de un eseu quasi-literar, ci de o lucrare de mare densi- 
tate. Nimic improvizat într'însa, dimpotrivă totul este rodul 
unei meditații de ani de zile, sprijinită pe experiență proprie si 
pe informatie întinsă. In adevăr acestea sunt izvoarele gândirii 
d-lui Gherea: Observațiile introspective ale unui spirit subtil, 
eruditia minţii celei mai cultivate. 


1) E interesant de reţinut că, deși cei mai mulţi ofiţeri instructori ai re- 
gimrntelor noastre de vânători de munte au învăţat skiul în Tirol, totuși, 
cum foarte just observă maiorul francez Gâlinet in La Revue d'Infanterie, 
metoda aplicată în armata română se apropie mult mai mult de şcoala fran- 
ceză decât de aceea dela Arlberg. 

Nota caracteristică a cărţii 1) o dă fineţea amănuntului. Liniile 
mari ale sistemului nu apar dela început. E nevoie să intri mai 
adânc în conţinutul volumului ca să le prinzi. Totuşi în cele din 
urmă ele se desprind cu toată claritatea, schema întregului se arată 
deosebit de simplă. 


Filosoful, e după Platon, omul care se miră de ceea ce nu miră 
pe ceilalți. D. Gherea e izbit de absurditatea sensului pe care-l 
dăm fenomenelor celor mai familiare. Ce înțelegem când zicem «eu» ? 

Mai precis, ce se ascunde sub afirmaţia identității eului? 
Care e înţelesul pe care-l dăm în viaţa zilnică spațiului şi tim- 
pului ? In sfârșit, ce e un obiect extern si cum ne închipuim per- 
ceptia lui? Cum se vede, e vorba de conceptele fundamentale 
ale simțului comun. Ele devin problematice, îndată ce le despoi 
de sentimentul de familiaritate care le învăluia. Lămurirea lor 
nu e ușoară, dacă e adevărat, cum zice d. Gherea, că nimic nu e 
mai bine ascuns decât ceea ce se află ascuns în preajma noastră. 

Ca să prezentăm mai bine tema meditatiei sale, să vedem 
calea pe care o urmează. D. Gherea pleacă dela o convingere 
fundamentală, dela un postulat după care, în sensul concret al 
oricărei realități, trebue să deosebim ceea ce e parte integrantă 
a conștiinței noastre, de ceea ce e pură interpretare. Obiectele 
externe, de exemplu, le concepem ca realităţi de sine stătătoare, 
transcendente fluxului conştiinţei noastre. Transcendenta aceasta 
este un sens pe care-l posedă anumite conţinuturi ale conștiinței 
spre deosebire de altele. Sensul acesta, interpretarea obiectivă 
a fenomenelor, ridică problema filosofică a transcendentii. Con- 
ţinuturile conștiinței noastre se succed fără întrerupere, con- 
stituesc o durată particulară din limitele căreia nu putem ieși. 
Cum e posibilă atunci concepţia unor durate străine, existând 
independent de noi? De sigur numai printr'un act de interpre- 
tare, nu prin experienţă directă, Anumite conţinuturi ale con- 
ştiinţei noastre sunt considerate ca semne ale unor existente inde- 
pendente. Ca să înţelegem, așa dar, sensul lumii externe și al cate- 
goriilor sale, trebue să pornim dela datele imediate ale conştiinţei 
şi să refacem interpretările care le-au transformat succesiv în rea- 
lități obiective. Istoria aceasta a lumii formează obiectul cărții 
si îi dă dreptul să se intituleze o cosmogonie. 

Ca să dea mai multă viaţă întreprinderii sale, d. Gherea 
face ipoteza unei « ființe fictive » care nu şi-ar interpreta transcen- 
dent datele conștiinței. Durata ei sufletească ar fi alcătuită din 
pure fenomene, evident supuse ca si ale noastre unor legi pre- 
cise de apariţie şi dispariţie, de coexistentä si succesiune. Ea 


!) Ioan D. Gherea, Le moi et le monde, Fundaţia pentru literatură gi 
artă + Regele Carol II», București, 1938. 

n’ar cunoaşte lumea obiectelor externe, nici spaţiul obiectiv, n’ar 
cunoaşte însă nici eul propriu, căci acesta nu e decât un corelat 
al lumii, i-ar lipsi, aşa dar, ideea de substanţă. La ce s’ar reduce 
pentru ea obiectul extern? La senzaţii, de sigur, dar si la antici- 
parea senzaţiilor conform legilor pe care le-ar afla din experienţă. 
Obiectele ar fi, cu alte cuvinte, « posibilității permanente de sen- 
zaţii », cum le definea Stuart Mill. Ce ar fi spațiul? Senzatie de 
sigur, vizuală, tactilă, auditivă chiar, înainte de toate însă kineste- 
zică. Nu este mișcarea funcţia centrală a oricărui organism bio- 
logic, aceea către care converg, pe care o sprijină şi o amplifică 
toate celelalte funcțiuni? Văd ca să apuc, aud ca să mă feresc, 
etc. Senzatiile kinestezice, vizuale, tactile ca și cele auditive si 
olfactive, de altfel, ar constitui însă multiplicitäti distincte, câm- 
puri sensibile ireductibile, continuuri cu dimensiuni originale, 
fără putință de comunicare între ele. Legi precise le-ar lega to- 
tusi conținuturile, făcându-le să-și corespundă și să ducă la anti- 
cipatii. Dar timpul? Timpul s'ar reduce, pentru ființa fictivă, 
la simţul duratei proprii, relaţie de simultaneitate si de succe- 
siune a conţinuturilor ei, atât şi nimic mai mult, 


Acesta fiind punctul de plecare, conștiința impersonală pe 
care ne-am închipuit-a ar fi obligată totuși de nevoile vieţii sale 
practice, să elaboreze treptat conceptele care alcătuesc sistemul 
lumii noastre de toate zilele. 

Analogia stărilor corpului propriu cu ale celorlalte corpuri 
vii, identitatea comportării lor în împrejurări asemănătoare, ar 
duce-o treptat la concepţia unor durate conştiente străine de a sa. 
Fiinţa fictivă ar învăţa să se identifice cu celălalt, să se pună 
în punctul de vedere al adversarului sau al colaboratorului său. 
Concepţia celuilalt înseamnă însă concepţie a ta însuţi ca membru 
al unui sistem de conștiințe. Fiinţa fictivă ar face astfel primele 
sale experiențe sociale. 


Colaborarea ființelor, acordul experienţelor psihice, ar obli- 
ga-o apoi curând să conceapă un timp unic, impersonal, în care 
relațiile de simultanietate şi de succesiune ale duratelor inde- 
pendente să capete un sens: timpul e mediul în care coexistă 
duratele subiective. 

Tot astfel s’ar ajunge la un spaţiu unic, substanţial, față de 
care continuurile sensibile, aparținând diverselor simțuri, s’ar 
reduce la simple aspecte. Spaţiul acesta ar fi mediul obiectiv 
în care s’ar cristaliza legile după care se acordă între ele, atât 
percepțiile deosebite ale ființei fictive, cât si experienţa socială 
a vieţuitoarelor. 

Obiectul el însuși nu mai e acum o simplă «posibilitate de 
senzaţii», ci o existență substanţială care explică acordul percep- 
ţiilor ca si articularea acțiunilor diferitelor vietäti. 

Ideea de substanță e pretutindeni la baza lumii noi pe care 
și-a făurit-o ființa fictivă. Eul propriu și cel străin, obiectul extern, 
nu mai puţin însă spaţiul sunt adevărate substanțe posedând 
durată proprie. Ce înţelege simțul comun prin substanță? Exem- 
plele pe care le-am enumerat ne arată că invariabil substanța se 
defineşte prin două caractere: persistentä şi devenire. Aceasta 
este evident pentru fiecare obiect sensibil şi nu mai puţin pentru 
eul nostru propriu. Spaţiul însuși, întrucât e conceput, ca existând 
în sine, nu-şi păstrează numai permanenta obiectivă, ci are deve- 
nirea lui. De sigur, o devenire scăzută până la limită, prezentă 
totuşi ca să-l impiedice să se scoboare la rangul de pură idee, 
Permanentă însă în sensul strict, e numai ideea. Tot ce e real 
e în devenire. Substanţa e, așa dar, o sinteză a ideii cu devenirea, 
Ideea explică identitatea în timp a noastră şi a obiectelor, Ea 
aruncă punte peste succesiunea momentelor în care ne desfä- 
șurăm devenirea, 

Cum se împacă aceste două elemente, cum pot fi socotite 
ca atribute ale unei realități unice? De sigur, soluție logică nu 
există la această întrebare. Conceptul substanței e contradictoriu, 
justificarea lui se face, cum am văzut, pe alt plan decât cel teoretic. 
Fictiuni contradictorii sunt şi obiectele — obiectivări de senzații, 
cu alte cuvinte senzaţii pe care nimeni nu le simte, — spațiul — 
simplă posibilitate substantializatä — sau timpul — durată im- 
personală în care coexistă multiplicitatea, duratelor reale. Absur- 
ditatea visului nu mai pare așa de paradoxală pentru cine știe 
să descifreze sensul lumii treze: absurdul pare normal, simțul 
comun nu-l ocoleşte ori de câte ori crede că-l poate folosi în mod 
avantajos. La fel procedează ştiinţa, care nu e de altfel decât 
o prelungire a simțului comun. 


Am urmărit geneza lumii în conștiință, am văzut sumar eta- 
pele sale: materialul, principiile, nevoia practică din care pur- 
cede, poartă toate pecetea spiritului omenesc. E vorba de o cosmo- 
gonie «antropomorficä »: durata proprie e materialul din care 
ne construim lumea. 


Care este intuiţia primă din care izvorăsc si în care se rezumă 
problemele d-lui Gherea? Cred că aceea a multiplicității parado- 
xnle a eurilor; coexistenta duratelor particulare, sistemul contra- 
dictoriu al punctelor de vedere subiective, cu un cuvânt timpul, 
aşa cum îl înțelege simțul comun, constitue marea enigmă. 

Ideea eului se găsește in centrul ontologiei simțului comun. 
Paginile în care d. Gherea vorbeşte de eul pur îmi amintesc de 
aproape anumite formule în care Leibniz își concentrează meta- 
fizica sa. «Parmi toutes les durées conscientes, spune d, Gherea, 
il y en a une seule qui soit immediate, et ceci la marque, la distin- 
gue, Pindihidualise à jamais»... « Cette duree-ci n'est équivalente 

à aucune autre ». Mais comme on forme les consciences étran- 
gères à limage de la sienne, on leur prête également ce pouvoir 
de s’individualiser». Leibniz spunea : «. . .comme je congois que d’au- 
tres êtres peuvent aussi avoir le droit de dire moy, ou qu'on 
pourrait le dire pour eux, c'est par lă que je congois ce qu'on 
appelle la substance en général... », 

Nici celălalt concept de care se serveşte Leibniz pentru carac- 
terizarea monadei, acela al «punctului de vedere», nu e străin, 
cu oarecare rezerve, de interpretare d-lui Gherea. « Les durées 
conscientes peuvent âtre assimilées à des points de vue; regardée 
de chacun d'eux, la multiplicité des durées se scinde en deux 
catégories absolument distinctes; la durée immediate et les du- 
rées induites... ». 

Putem spune că, în rădăcinile sale, gândirea d-lui Gherea 
se găseşte pe linia spiritualismului Monadologiei. «Il semble 
que toutes les routes de la pensée mènent au moi; il en est bien 
ainsi, en un sens, mais il faut avouer que toutes y menent en 
montant rudement. Pourtant le but vaut un effort. Ce n'est que 
de là haut que tout s'explique >, 


CONSTANTIN FLORU 


NOI ELEMENTE 
PENTRU CUNOAȘTEREA AMERICANILOR 


Nicăiri în lumea noastră de astăzi nu se constată parcă mai 
multe si mai variate fenomene sociale semnificative ca în Statele 
Unite ale Americii, Această țară, cu aspecte așa de felurite, cu oa- 
meni care au aceeaşi conștiință și aceleași năzuinți, deși coboară 
din sânge felurit si din tradiţii atât de osebite, cu viziuni si idealuri 
așa de vii și arzătoare, este astăzi un imens laborator de încer- 
cări și căutări, care cinstesc spiritul modern al Occidentului, acest 
spirit ce crede cu îndârjire într'o omenire mai bună și mai creea- 
toare, 

Peste vechile-i credințe și aspirații, pe care anii din urmă 
atât de grei si de dureroși au așternut o umbră de îngândurare 
si scepticism, Americanii au adăogat o înțelepciune nouă, care, 
după cum vom vedea, îi face mai maturi, mai realisti, mai oa- 
meni, dar poate, si de aceea, și mai creeatori. Experienţa suferintii 
din anii aceștia de criză economică, de șomaj, de instabilitate 
generală, nu i-a asvârlit nici in fatalism, nici în resemnare, nici 
în cinism. 

Americanii nu au renunţat la ideea de progres și desvoltare, 


14 

ce le caracterizează trăirea istorică de până acum. E drept, astăzi 
nu mai cred nici ei că omul poate face orice, că stăpânirea asupra 
naturii, cu ajutorul mașinilor si a invențiilor, poate fi absolută si 
deplin folositoare. Greutățile anilor din urmă le-au arătat limitele 
sforțării omenești. Pulverizarea spiritului universal într'o seamă 
de unităţi care vor să fie cât mai neatârnate și să trăiască potrivit 
realitätilor lor i-a învățat să respecte si, mai ales, să înțeleagă di- 
versitatea lumii si opozitiile inexorabile ale naturii si conditiei 
omeneşti. 

Americanii nu mai cred astăzi că natura omenească poate fi 
schimbată, aşa cum schimbi obiectele de studiu ale unui copil. 
Acum ei nu mai pornesc cu gândul la schimbări radicale și tot- 
odată naive. Spiritul critic care nu le intoväräsea înfocatul dor 
de mai bine şi curiozitatea lor nestăvilită şi-a făcut drum acum, 
nu ca să-i anuleze în idealurile lor, ci ca să-i facă mai realisti si 
mai spornici. Acum încep să ştie cât poate primi omul din ideal 
și din visările pe care unii le numesc utopice, si cât refuză din 
ele. Știu acum bine cum funcționează idealul în viața unei colec- 
tivitäti. Ştiu că el funcționează destul de mult si destul de puțin, 
după cum îngăduesc vremurile și condiţiile şi după cât de înde- 
mânateci sunt conducătorii ca să îl trezească în sufletul condușilor. 

Din toate acestea, voim să accentuăm că, fără să-și fi pierdut 
încrederea în putinţa "de a organiza mai înţelept şi mai constructiv 
viaţa socială, Americanii au adoptat, în ultima vreme, metode si 
procedee mai susceptibile de a da roade. Mentalitatea si atitudi- 
nile lor recente sunt mai înțelepte, mai ştiinţifice, mai realiste, 
dar nu mai puțin active şi eficiente. S'au ajustat vremurilor si 
greutăților, tristetelor si urätenillor, fără să li se plece, fără să se 
lase bătuţi în fața lor. De aceea, într'un sens, ei continuă mereu 
de a fi pilduitori în privința chipului în care se poate desvolta 
viața culturală si civilizația omenirii. 

Nu acum putem desvolta aceste constatări generale. Dar am 
voi să dăm câteva pilde în sprijinul celor susținute, învederând 
sensul rodnic al mentalitätii actuale din America, care înfruntă 
răul sau imperfectia cu mijloacele cele mai adecuate. 

Exemplele sunt cât se poate de diferite. Unul va arăta o sem- 
nificativă atitudine economică, privitoare la politica agricolă a 
Statelor-Unite. Al doilea, luat din experienţele educației ameri- 
cane recente, va înfățișa o nobilă tendință de aristocratizare a so- 
cietätii. In fine, a treia pildă va privi noile atitudini spirituale ale 
intelectualilor americani, atitudine care aproape că va rezuma si 
simboliza cele susținute mai înainte. 


* 
* * 


Primul fenomen semnificativ privește producția si consumatia 
»unurilor agricole. Se ştie că, pentru a obține prețuri mai ridi- 

cate, care să permită fermierilor un profit mai multumitor, gu- 
vernul american si noul regim al New-Deal-ului, instaurat de Pre- 
sedintele Roosevelt, s'a hotărît limitarea sau stăvilirea producției 
agricole. Ridicarea prețurilor cerealelor a fost legată de controlarea 
cantității și calității produselor. La început, pentru a se realiza 
această metodă economică, s'a distrus o parte din recoltă, apoi 
s'a lăsat o parte din terenuri necultivate. Procedeul acesta a putut 
satisface, pentru moment, nevoile fermierilor, scăpându-i dela 
ruină sau mizerie. Dar pentru un om cu inimă, procedeul acesta 
pare foarte paradoxal. 

Cum să distrugi o parte din recoltă sau să lași câmpurile ne- 
cultivate; cum să vorbeşti de supra-productie, când milioane de 
oameni sunt înfometați; când ceea ce se numește surplus sau 
supra-productie n'ar face decât să astupe atâtea nevoi vitale? 

Iată raționamentul oamenilor cu inimă si cu bun simț, care 
doresc o ordine mai reală și mai prielnică tuturor semenilor. 


Faptul semnificativ vine acum: înșiși conducătorii Statelor 
Unite nu se mulțumesc cu soluţii care rezolvă lucrurile doar pe 
jumătate. Grupul de tehnicieni și plănuitori cu care cooperează 
si pe care îl insufleteste Preşedintele Roosevelt a formulat un nou 
sistem pentru produsele agricole. Ministrul Agriculturii Henry 
Wallace şi-a însușit și a prezentat Congresului, acum vre-o trei 
luni, planul formulat de tehnicienii săi, printre care și cunoscutul 
Black. Acest plan propune stabilirea unui sistem cu două feluri 
de prețuri pentru produsele fermierilor. Un preţ pentru cei săraci 
şi altul pentru ceilalți. După ce fermierii își vor fi scos cheltue- 
lile și munca, vânzând cantitatea de cereale prevăzută, canti- 
tatea ce ar depăși actualele limite, adică așa numitul «surplus», 
urmează să fie vândută consumatorilor nevoiași pe un preţ redus. 

lată o propunere nobilă, care corectează neajunsurile siste- 
mului capitalist, împăcând preceptele economice cu omenia și 
desävärsind, pe cale rațională si cu profund simtämänt social, 
satisfacerea nevoilor tuturor. Americanii, după cum se vede, nu 
renunță la încrederea în inteligență si rațiune și nici la realitate. 
Nu merg în utopie, nu caută să desființeze capitalismul, care 
s'a dovedit sistemul economic cel mai puțin imperfect, dar nici 
nu ofensează inteligența și omenia, lăsându-le cu brațele încru- 
cișate. Ei ştiu că roadele pământului sunt menite oamenilor si 
stăvilirea dărniciei dumnezeești este un păcat. 


Paradoxul de care vorbeam mai înainte a fost rezolvat. Ră- 
mâne să vedem dacă planul ministrului Wallace va fi acceptat 
și ce rezultat va da. Dar, în orice caz, o ţară ai cărei conducători 
ştiu să vadă atât de larg și care caută să împace în chip așa de 
ştiinţific inteligența, inima și stomacul, nu poate decât să cin- 
stească adevărata vrednicie umană. Filosofia destinului implacabil 


14* 

nu are niciun räsunet peste ocean. Acolo, omul recunoaste greu- 
tätile si limitele, dar stie cä ele pot fi depäsite — de sigur nu pänä 
la perfectia ce nu este dată lumii noastre raiul nu poate fi pe 
pământ — dar, oricum, până la o condiţie mai bună decât cea 


a prezentului. 


* 
* * 


Altă pildă, care ilustrează aceeaşi atitudine creeatoare şi vred- 
nică. S'a spus şi se tot spune mereu că Americanii sunt oamenii 
cei mai standardizati de pe lume, că peste Ocean toți gândesc, 
simt, mănâncă, visează si se poartă la fel. Cât de neadeväratä 
este această afirmație răuvoitoare au putut-o constata toți cei 
care au cetit vre-un roman american. Că Americanii au elite, o ştiu 
acum toți cei care urmăresc experimentele si planurile atât de 
îndrăznețe şi monumentale ale politicei si economiei americane, 
sau cei care ştiu câte ceva despre ştiinţa si scriitorii americani, 
dintre care trei au obținut Premiul Nobel în anii din urmă: ro- 
mancierul Sinclair Lewis, dramaturgul fără pereche în lumea de 
astăzi, Eugene O'Neil, şi scriitoarea Pearl Buck, ca să nu citäm 
pe numeroșii oameni de știință, distinși cu cele mai mari onoruri. 
Dacă însă s'ar putea spune: oameni exceptionali sunt peste tot, 
dar masele americane sunt acelea care dau ten şi aspect vieţii. 
Iată că si aici greşesc cei care afirmă astfel de lucruri. 

Educaţia americană caută să valorifice diferenţele între oa- 
meni, dar diferențele reale, fundate pe înzestrarea dela natură. 
Există o seamă de universităţi, licee şi scoale primare, menite 
să formeze pe copiii si tinerii exceptionali. Mă voi referi doar 
la una singură, care fiinteazä de 14 ani. E vorba de « Școala Pu- 
blică 500 », unde copii între 8 si 11 ani, aleşi pe bază de teste 
şi pe tot felul de încercări mai inteligente și mai umane decât 
aceste «teste », primesc o educaţie potrivită însuşirilor lor. Din 
milionul de copii din New-York, se selectioneazä zece mii mai 
înzestrați, iar din aceste zece mii urmează anual în școala-model 
cinci sute, aleși în ultimă instanță. Ideea și conducerea acestei 
scoale o are o femee: Leta Hollingworth, care s'a dedicat de patru- 
sprezece ani încoace educării tinerilor exceptionali. 

Rezultatele scoalei sunt uimitoare. De acolo vor ieşi mâine 
oamenii aleși ai țării, puşi astăzi să se depășească într'o atmosferă 
demnă de calităţile si sforfärile lor excepționale și oarecum egală 
cu ei înșiși. Educatoarea a observat, printre altele, că nici un copil 
superior nu provine dintr'o familie inferioară, mizeră și lipsită 
de instrucție. Părinţii copiilor excepfionali din această școală se 
află într'o stare economică superioară mediei si au o cultură iarăși 
mai mult decât mijlocie. De asemenea, s'a constatat acolo că 
Evreii nu produc copii mai inteligenţi decât celelalte popoare 
şi că Negrii au şi ei copii exceptionali, egali Albilor. 

Nu putem comenta acum astfel de rezultate. Dar experimen- 
tele educatoarei dela New-York arată ce rol imens au pentru copii 
obârşia și mediul familial, bună starea sau mizeria familiei. Și 
faptul amintit mai dovedeşte ceva foarte important: societatea 
americană tinde către o aristocratizare reală, respectând si încu- 
rajând strălucirea minţii, a caracterului și a însușirilor esențiale. 
Ce va fi America peste o sută de ani, grație unei astfel de atitu- 
dini abia ne putem închipui. Acolo se pregătește temeinic un 
neam nou de oameni, căci pilda dată aici nu este izolată. Uni- 
versitatea din Chicago, condusă de un tânăr rector, Hutchins, 
care a revoluționat toate metodele pedagogice de până acum, 
aplică studenţilor aceleași criterii ca d-na Hollingworth față 
de copiii scoalei ei. 

* zi * 

In fine, din. ce în ce mai dese sunt articolele, discuțiile și ati- 
tudinile care chiamă pe Americani la o viață mai simplă, mai 
interiorizată, mai substanţială, arătându-le că trebue să renunțe 
la toate complicațiile si futilitätile vieţii moderne, al cărei lux, 
pretentiozitate și vanitate pierde pe om, făcându-l robul banului 
si al materialismului. Cuvintele și sfaturile acelui pastor si mo- 
ralist francez, care acum câteva decade a fost primit cu atâta 
venerație în America lui Theodor Roosevelt, —ne referim la 
Charles Wagner, autorul atâtor cărți de îndrumare temeinică, 
printre care și « Viaţa simplă », — sunt astăzi pe buzele multor 
oameni de peste Ocean, pe care criza și încercările din ultimii 
ani i-a învăţat unde si în ce constă valoarea vieții. 

Omul nu e sărac, dacă are bogății si mulțumiri sufleteşti, — 
iată ce se spune acum în America. Nu de puţine ori am cetit pro- 
puneri să se renunţe la automobile, la confortul exagerat, la ni- 
micurile pentru care muncim peste puteri și ne anulăm ceea ce 
avem mai bun în noi. 

Iată un citat dintr'un articol recent apărut în American Mercury: 
« Dacă nu putem să ne înapoiem la ceva mai simplu si mai temei- 
nic, sau la ceva mai nobil, atunci întregul neam al Americanilor — 
așa cum îl socoate lumea: un neam cu humor robust, cu curaj 
si cu îndemânarea de a produce lucruri excelente, — întreg acest 
neam va dispărea de pe suprafața pământului. Atunci vom fi, 
într'adevăr, săraci ». 

Iată o mentalitate si o atitudine care se răspândește în rându- 
rile oamenilor care au trecut prin bogăţie si confort exagerat si 
care acum se reîntorc la lucruri pe care noi încă nu le-am pierdut, 
deși suntem pe cale a le pierde. Noi, Români, nu am pierdut con- 
tactul cu natura si cu omenia. Americanii, cu experiențele lor 
grandioase, dar uneori atât de triste, ne învață să nu renuntäm 
la ele si nici la un trai mai simplu, mai firesc. Dar, ca si ei, trebue 

să ne îndreptăm cât mai mult spre cultură, spre un stil de viată 
cu totul civilizat şi demn, spre imaginaţie, artă si gândire, precum 
si spre un activism creeator și idealist, așa cum am început s’o 
facem, împlinindu-ne rostul și realitatea noastră pe care n’o ve- 
dem încă în toată bogăţia si splendoarea ei. 


PETRU COMARNESCU 


REAUMUR 


Renc-Antoine Ferchault, nobil de Réaumur si de Angels, în 
Vandee, si de la Bermonditre, in Maine, este unul din puţinii 
oameni învățați, nedreptätiti chiar de aceia care sunt presupusi 
a-l cunoaşte. 

Oamenii de ştiinţă, nu este exagerat a spune, îl cunosc tot 
atât de puţin ca și profanii. 

Pentru toţi, numele lui Réaumur este legat de näscocirea ter- 
mometrului; mai exact, de scara particulară a termometrului, 

Dar neînsemnata modificare, pe care a adus-o scării termo- 
metrice, nici pe departe nu îndreptățește celebritatea sa. Ea ar 
fi atunci un caz unic de inducere în eroare a eternității, cu atât 
mai ciudat, cu cât Reaumur a făcut această modificare nu dintr’un 
motiv ştiinţific sever, ci ascultând de o nevoie frivolă a modei. 

In adevăr, apariţia termometrului determinase în vremea aceea 
un asemenea entuziasm, încât nu numai elegantele timpului, dar 
toată lumea purta o brățară cu termometru, după cum astăzi se 
poartă ceasornicul de mână. 

Gradul termometrului însă era din cale afară de mic, iar ci- 
tirea temperaturii o imposibilitate. 

Termometrul-brätarä era un inutil ornament. 

Reaumur a avut atunci ingenioasa si amabila idee să împartă 
același fragment de spaţiu într'un număr mai puţin de grade, 
astfel încât o diviziune să devină o realitate vizibilă. 

Gradul mărindu-se, ochiul îl putea înregistra, spre marea bu- 
curie a oamenilor dornici să utilizeze o măruntă minune. 

Este însă evident că înlocuirea numărului 100 (punctul de 
fierbere al apei după Olaf Celsius), cu numărul 80, nu poate fi 
reținută cu titlu de operă ştiinţifică. 

Mai de grabă, modificarea adusă de Réaumur a provocat o 
încurcătură, pentrucă scara 0%—r000 are—nu e greu de ob- 
servat o simetrie si o logică infinit mai luminoasă decât împăr- 
tirea 0°—80°, De altfel sugestia modei era fatal să conducă la 
o încurcătură sau la un lucru arbitrar. 

Pomenirea lui Réaumur între oamenii de știință nu trebue 
considerată drept un accident fericit, pentrucă faima lui mai are 
şi o altă justificare decât aceea pe care am relevat-o. 

El a fost un spirit eminent şi enciclopedic al vremii sale, și 
circulaţia universală a numelui său este consecința firească a unui 
prestigiu. 

Réaumur s'a născut la 28 Februarie 1683, adică acum 246 
ani în satul La Rochelle, unde tatăl său ocupa funcțiunea de 
consilier, 

Un an mai târziu, micul René rămâne fără tata si trece sub 
supravegherea unchiului său, preotul Gabriel Bouchel, care sa 
ocupat neîntrerupt de educaţia copilului. 


René Réaumur a urmat la început filosofia la jezuitii din Poi- 
tiers și apoi, când a împlinit șaisprezece ani, dreptul la Bourges. 

Ascultător și conştiincios, a urmărit studiile de drept, deși nu 
manifesta pentru ele nici un interes particular. 


Ştiinţele îl aträgeau, dimpotrivă, în mod deosebit, iar cea mai 
mare bucurie a sa a fost plecarea la Paris, unde putea, în sfârșit, 
să dea curs liber inclinatiunilor sale. 

La Paris l-a primit vărul său Charles Jean Frangois Henault, 
care, deși foarte tânăr, era introdus în societatea parisiană, prin bu- 
nele oficii ale marchizei du Deffand. 


Curând, la 14 Martie 1708, Reaumur, care n'avea decât douä- 
zeci şi cinci de ani,a fost numit asistent al matematicianului si 
academicianului Varignon. Academia de Științe, fondată de Col- 
bert în 1666, exista numai de patruzeci de ani și funcționa oficial 
numai din anul 1699. 


Instituția, la acea epocă, avea un ochi atent asupra tinerilor 
distinși, iar Réaumur se remarcase, fără întârziere, prin seriozi- 
tatea si aplicaţia sa la studii. 

In calitate de asistent al lui Varignon, a lucrat asupra curbelor 
cunoscute în geometrie sub numele de concoide și desfasurate. 

Dar interesul său nu s'a mărginit la știința geometriei, mai 
ales că Academia era pentru el un admirabil prilej să cunoască 
toate domeniile de activitate ale spiritului omenesc. 

Trei ani mai târziu, în 1711, Academia de Științe îl alege in 
sânul ei, printre membrii secțiunii mecanice, deși tânărul învăţat 
nu făcuse în acest domeniu decât câteva încercări asupra « forței 
coardelor ». 


Cercetările sale în legătură cu termometrul ar fi fost de sigur 
mai nimerite să-l indice atenţiei academicienilor. Reaumur per- 
fectioneazä acest instrument, care era foarte rudimentar, şi-l 
pune în situația de a fi folosit în lucrările ştiinţifice și a măsura 
cu preciziune deosebitele stări de temperatură. 


696 REVISTA FUNDATIILOR REGALE 


El precizează noţiunea de grad și examinează importanța ace- 
stui nou element tehnic, extinzându-l la îndeletnicirile medicinei. 

Fizica îi mai datoreste observarea fenomenului de repulsie 
electrică, observaţie care l-a condus pe Cisternay de Fay în 1733 
să emită teoria electricitätilor de semne contrarii. 

Réaumur este preocupat în același timp si de probleme me- 
talurgice, în special de fabricarea fierului alb și a fontei. 


Mult mai târziu, sa putut spune despre el «că a fost primul 
care a studiat lucrarea fierului din punct de vedere ştiinţific, El 
este — s'a adăogat — prin lucrările sale, considerat pe drept cu- 
vânt fondatorul siderurgiei științifice ». 

Cercetărila acestea au părut încă de atunci atât de impor- 
tante, încât Regentul i-a acordat însemnata pensiune de 12.000 
de livre, pe care de altfel el a trecut-o fără zăbavă Academiei. 

Reaumur urmărește în același timp cercetări în legătură cu 
fabricarea sticlei și obține un porțelan care îi poartă numele. 

Nu fără surprindere, vom afla că Réaumur mai este supranumit 
și «părintele entomologiei ». 

In adevăr, prin anul 1728, el se interesează de o curioasă insectă, 
un mic fluture ale cărui larve distrug lâna și, în curând, atenția 
sa răbdătoare si pătrunzătoare îmbrățișează si viața altor insecte. 

Intre anii 1734 si 1742, publică « Memorii pentru a servi la 
studiul insectelor », care ascund, sub un titlu modest, o documen- 
tatie extraordinară. 

Invätatul Strohl nu s'a sfiit să scrie in 1935 următoarele rän- 
duri: «dacă trebue să caracterizăm pentru veacul al XVIII-lea 
un naturalist care corespunde idealului obișnuit de savant, atunci 
e mult mai indicat a vorbi de Réaumur decât de Buffon. ». 

Buffon îl întrece, de sigur, sub raportul expresiei literare, dar 
Reaumur reţine prin acea preciziune care consacră savantul. 

Dar si din punctul de vedere al interpretărilor faptelor, cei 
doi savanţi nu se găseau totdeauna de acord și se cuvine să no- 
tăm că soluția de mai târziu a cunoștinței științifice a confirmat 
vederile lui Réaumur si nu ale ilustrului Buffon. 

Divergenta pe o mare temă între Buffon si Réaumur si ju- 
stetea punctului de vedere al acestuia din urmă, dă dreptul doc- 
torului Torlais, în lucrarea sa asupra lui Reaumur apărută in 
1936, să vadă in René Réaumur un precursor al lui Pasteur, ceea ce 
trebue să convenim este un lucru de o însemnătate excepțională. 
Buffon, întemeindu-se între altele pe observaţiile microscopice ale 
abatelui Needham, făcute în anul 1744, susține cu autoritatea sa 
realitatea generaţiei spontane. 

Reaumur, împreună cu Lignac, reia observaţiile lui Buffon 
si Needham și obiectează că aceștia «nu s'au asigurat că nu mai 
erau animale răspândite în aerul conţinut de fiole sau în semin- 

tele de migdale. Cine le-a spus — scrie Réaumur, simplu, dar 
condus de o extraordinară intuiție — că animale imperceptibile 
chiar pentru ochiul ajutat de microscop n'au rămas pe firmiturile 
de seminţe de migdale? Micile animale sau ouălele lor au putut 
să rămână prinse pe pereţii sticlei. Nu știm de loc câte grade de 
căldură pot să suporte animalele aeriene, dacă ouălele lor n'au 
nevoie pentru a germina de o căldură mult superioară aceleia 
care face să iasă pui din ouălele păsărilor ». 

Doctorul Torlais, care face acest citat în broşura sa « Réaumur, 
precurseur de Pasteur »: adaogă, «existenţa si biologia microbului 
este în întregime conținută în această ipoteză ». 

Reaumur inventează clocitoarea artificială şi notează, cu acest 
prilej, o serie de observaţiuni în legătură cu ereditatea, pe care 
unii le consideră drept un preludiu ale celebrelor legi ale lui 
Mendel. 


Tot el aduce o sumă de lămuriri în mecanismul digestiei, 
care era în vremea lui subiectul unei încurcate controverse. 

Cu tot caracterul enciclopedic al spiritului său, Reaumur a 
avut un mare adversar în filosoful și enciclopedistul Diderot, 
care a reuşit să-l ţină într'o oarecare carantină şi să-i taie, în 
bună măsură, contactul cu publicul. 

Totuşi, Réaumur a întreținut o vastă corespondență cu oa- 
menii de știință ai vremii sale și a exercitat asupra lor o influență 
binefäcätoare. 

René Réaumur a fost o inteligență mult mai cuprinzătoare 
si mai activă decât se oglindește în lucrările sale, dar nivelul 
timpului său nu i-a îngăduit să ducă la deplină înflorire toate 
posibilitățile lui intelectuale. Sunt cazuri când conditiunile limi- 
tate ale unui mediu curmä eflorescenta spiritului omenesc. 

Este, din acest punct de vedere, mica dramă a lui Reaumur, 
corectată însă de acel destin care a știut să găsească până în cele 
din urmă, răsplata care se cuvenea unor mari aspirații înfrânte, 


AL. MIRONESCU 


CENTENARUL PSICHIATRIEI ROMÂNEȘTI 


Societatea de Psichiatrie din București a sărbătorit de curând 
o sută de ani dela statornicirea în ţara noastră a asistenţei me- 
dicale pentru bolnavii mintali. Este un centenar asupra căruia se 
cuvine să ne oprim o clipă. Căci specialitatea psichiatriei s'a des- 
voltat tardiv, în cadrul disciplinei medicale. Asistenţa alienatilor 
a făcut un mare pas înainte abia la sfârşitul secolului al XVIII-lea 


698 REVISTA FUNDATHLOR REGALE 


si începutul secolului al XIX-lea, prin actul de curaj al medicului 
francez Linel care a sfärimat vechea concepţie, a alienatilor « po- 
sedati » de puteri dräcesti si i-a așezat în cadrul cuvenit unor 
bolnavi, în limitele patologiei generale. Din clipa aceea, disci- 
plina psichiatriei a făcut progrese repezi, mai întâi din punctul 
de vedere al tratamentului bolnavilor, apoi din cel al observării 
şi descrierii maladiilor, în sfârşit, — dela începutul secolului al 
XX-lea, — în domeniul terapeutic. In aceste progrese ştiinţa 
românească a ştiut să se încadreze la loc de cinste. Cei ı00 de 
ani ai psichiatriei româneşti, pe care i-au sărbătorit medicii de 
specialitate, reprezintă o epocă de progrese repezi si de frumoase 
realizări. Un istoric al lor e menit deopotrivă să vădească bunu- 
rile definitiv câştigate azi printr'o atât de lungă evoluţie, cât și 
să cinstească oamenii care şi-au legat numele de aceste realizări. 


* zi * 

Inainte de organizarea ei medicalä, asistenta alienatilor, in 
principatele romänesti, era aproape exclusiv de ordin religios, 
bolnavii fiind adäpostiti pe längä anumite mänästiri, unde se 
socotea că există icoane făcătoare de minuni, si unde călugării 
ajunseseră cu încetul să se specializeze în ocrotirea şi suprave- 
gherea bolnavilor. 

Această asistență avea mai puţin un scop terapeutic cât tindea 
să pună pe alienat sub o pază care să-l împiedice dela eventuale 
violențe. Lucrul apare clar din pravile, unde se prevede că «cel 
nebun... nu se cade... să umble pe drumuri slobod, ci să aibă 
pază, să fie pe lângă oamenii săi până se va înţelepţi ». In pravila 
lui Vasile Lupu găsim si principiul iresponsabilitätii penale a 
alienatului, atunci când se arată că una dintre pricinele pentru 
care judecătorul trebue să micsoreze «certarea celui vinovat, 
este aceasta, că nu-i omul cu toată mintea». Această iresponsa- 
bilitate se aplica şi pentru cazurile de remisiuni spontane sau de 
vindecări ale unei maladii mintale, sub imperiul căreia individul 
sävärsise ceea ce am numi astăzi un act medico-legal. Căci, spune 
pravila, «nebunul și cel în afară de minte de se va înţelepţi cândva 
nu se va certa de greșelile ce au făcut la nebunia lui ». Tot atât 
de interesant este felul în care pravilele apreciază iresponsabili- 
tatea în cazul psihozelor periodice, spunând: « cela ce-i când și 
când nebun, iar nu în toate zilele, cum s'ar zice 4 luni este nebun 
și 5—6 luni este înțelept, acesta... de va face vre o greșeală in 
vremea nebuniei lui, nu se va certa, iar de va gresi la vremea ce 
este înțelept, atunci se va certa tocmai... ca si fie cine...» Vom 
nota, de asemenea, că pravilele prevăd si posibilitatea simulării ne- 
buniei pentru a scăpa de pedeapsă și recomandă ca în aceste ca- 
zuri, pentru... « luminarea Curţii », să se recurgă la o adevărată 

« expertiză »: « ... Pentru ca să-l cunoască giudetul cu adevărat au 
este nebun, trebue să-l întrebe giudetul multe întrebări și în multe 
feluri si cu multe mestesuguri si să întrebe si pe vraci care foarte 
lesne vor cunoaşte de va fi nebun cu adevărat». De asemenea, pra- 
vilele admiteau alienatia unuia dintre soți ca motiv de divorţ; 
totuşi, pentru a obţine despărțirea, bărbatul trebuia să aștepte 
trei ani dela îmbolnăvirea femeii, iar aceasta 5 ani 1). 

Aceste preocupări juridice pentru problema alienatiei min- 
tale si pentru apărarea societății față de reactiunile posibile ale 
alienatilor, era firesc să determine un început de asistență in 
sensul amintit mai sus. Așezarea azilelor de nebuni în jurul bi- 
sericilor și al mânăstirilor era în legătură cu credința că nebunul 
se află sub stăpânirea diavolului și că doar rugăciunile îl pot vin- 
deca. «Nebun» si «indräcit» sunt in pravile cuvinte sinonice. 
Credinta aceasta, care fäcea pe bolnav sä alerge in jurul mänä- 
stirilor, unde erau tintuiti izolați de lume, spre a li se citi rugăciuni, 
a avut ca efect un tratament mult mai blând al nebunilor decât 
cel ce li se aplica în Occident. Acolo credinţa în posesiune făcea 
ca lupta împotriva ei să se inspire din procedee aproape inchi- 
zitoriale. Faptul că biserica ortodoxă nu cunoştea aceste procedee 
dădea mult mai multă bländete tratamentului dela noi. Un Ar- 
hiepiscop catolic, Marcus Bandinus, spune că preoţii iezuiţi de 
pe la noi erau minunati de rezultatele obținute în vindecarea 
nebunilor cu mijloace blânde si rugăciuni 2). 

Pentru ţinerea si paza alienatilor slujeau fie Curțile mânăsti- 
rilor, fie chiliile din jurul lor, adesea creeate înadins pentru bol- 
navi, de unde au luat denumirea de « bolnite ». Astfel era la Bu- 
curești mânăstirea Sf. Vineri, în spitalul boierilor Herești, unde 
se face la începutul secolului al XIX-lea un azil pentru bătrâni 
şi alienati care veneau atrași de faima puterii vindecătoare a icoanei 
hramului « Cuvioasei Paraschiva ». In aceeași, epocă a servit ca 
loc de adăpost al nebunilor din Bucuresri si spitalul dela mänä- 
stirea Sărindar, unde se aflau icoana Maicii Domnului făcătoare 
de minuni, «izvor de tămăduire » tuturor ce alergau cu evlavie 
si cu credinţă, dracii gonind... »3). Pe când la Sf. Vineri chiliile 
adăposteau numai bolnavii liniștiți, mânăstirea Sarindar pare să 
fi fost rezervată celor furioși, care uneori erau ţinuţi în lanțuri 4). 
Alienatii au fost adäpostiti si în curtea bisericii Sf. Gheorghe cel 
Nou, după cum «rezultă din pitacul Domnului lon Caragea 
către egumenul mânăstirii, prin care să dea odaie de locuință 


1) Cf. Samarian, Medicina si farmacia în trecutul românesc, vol. I, pag. 314. 

3) Codicele Bandinus, în Analele Academiei Române, Tomul XVI, 1895. 
Cf. I. Felix, Istoria Igienei în România şi Samarıan, vol. III, pag. 60. 

) V. A. Ureche, Istoria Românilor, vol. VI, pag. 55. 

$) Gion, Istoria Bucureştilor. 

și cele trebuincioase lui Costache Biv-Vătav-Za-Divan, care se 
află smintit la minţi... 22). 

Tot în jurul mânăstirilor și bisericilor se organizează asistența 
alienatilor si în Oltenia si in Moldova. La Craiova, nebunii erau 
adapostiti în curtea bisericii Madona Dudu, fiind aduşi in bi- 
serică la icoana făcătoate de minuni a sfintei Fecioare Maria, iar 
cei furioşi erau, fie legaţi de arbori cu lanţuri si fränghii, fie ti- 
nuti întrun beci). In Moldova, la 6 Noemvrie 1784, Vodă 
Mihail Sutu dä un pitac prin care hotäräste strängerea si adä- 
postirea tuturor nebunilor. 

La mânăstirea Golia, din marginea Iașilor, se dusese de mult 
vestea că există o icoană făcătore de minuni la care a fost vindecat 
Ștefăniță Vodă, fiul lui Vasile Lupu 3), şi de aceea năvăliseră să 
se vindece la ea mulțime de nebuni și epileptici, ceea ce deter- 
mină creearea unei bolnite pentru alienati. De asemenea, la mână- 
stirea Adam, se adăposteau femeile nebune 4), iar la mânăstirea 
Neamţ, pe la anul 1779, starețul Paisie a organizat o bolnitä pentru 
bătrâni si pentru bolnavii bărbaţi «cu feluri de neputinti si de du- 
huri necurate pätimind » 5). 

De altfel, în afară de acestea, mai toate mânăstirile au servit 
ca adăpost pentru alienati. Astfel se cunosc cazurile dela mänä- 
stirea Jitia, din jud. Dolj €), al mânăstirilor Curtea de Argeş, 
Bistriţa, Țigănești, Snagov, Cernica, etc. 

Dar, «între anii 1825 și 1830, alienaţii au fost treptat mutaţi 
dela Sărindar, Sf. Gheorghe si Sf. Vineri la mânăstirea Negoesti 7). 
Tar de aici, în anul 1838, alicnatii au fost transferati la Schitul 
sau mânăstirea Malamuci sau Balamuci, din târguşorul Gher- 
ghita, nu departe de București. Este posibil că în această mână- 
stire să se fi adunat si mai înainte bolnavi mintali, căci numele 
său de Balamuci vine probabil dela denumirea, — de origină 
rusească sau ruteană, — ce se da oamenilor nebuni, care « bala- 
mutiau », adică vorbeau aiurea 8). De acolo a rămas termenul de 
« balamuc » sinonim cu «casă de nebuni». 

Printr'un ofis din 27 August 1838, Domnul Alexandru Ghica 
a hotărît ca toți smintiţii să fie trimiși vremelnic la acest schit 
Balamuci. La această dată, găsim astfel acolo un număr de g alie- 
nati, care nu beneficiau însă de nici o îngrijire medicală. Dar câ- 


1) V. A. Ureche, op. cit., tom. X. 

2) G. Militici, Studii psichiatrice, 1895. 

3) N. A. Bogdan, Orașul Iaşi, pag. 210. 

4) C. Värnav, Rudimentum Physiographiae Moldaviae. Buda, 1836. 

5) P. Zosin, Mișcarea şi asistența alienafilor diu Ospiciul Mânăstirea Neamţ 
pe anul 1903. « Spitalul», 1904, pag. 91. 

s) C. Antonescu-Remus, Igiena. București, 1890, 

1) V. Gomoiu, Istoria medicinei româneşti, pag. 138. 

®) P. Samarian, op. cit., vol. III, pag. 62—66. 

teva luni mai târziu, la 11 Decemvrie 1838, îngrijirea smintitilor 
dela Malamuci a fost încredințată « Eforiei Spitalelor, în urmă- 
toarele condițiuni: a) Să se orînduiască un doftor, care să îngri- 
jească de bolnavi; 5) Să se puie spitalagii (adică infirmieri); c) Doc- 
torul să meargă, cel puţin, de două ori pe săptămână, spre a vi- 
zita si căuta pe bolnavi, iar spitalagii să aibă mai cu dinadinsul 
stăruire, atât pentru cele din lăuntru, cât și pentru buna orîn- 
duială si conduita pătimașilor, cât și asupra celor ce ar privi la 
desăvârșirea povätuitorilor, ce sar da din partea doftorului spre 
insänätosirea si päzirea neputintelor lor; d) Pentru măsurile luate, 
spre întocmirea acestui aşezământ obștesc, fără a avea vre-o atin- 
gere şi fără a se socoti, între aşezămintele supuse băgării de seamă 
a Eforiei Spitalelor, să se dea toate aceste lucruri sub îngrijirea 
și luarea aminte a cinstitei Eforii, care se îndatorează totodată, 
de a alcătui și procentul desvoltător, de o parte, spre buna 
păzire a măsurilor de mai sus, iar de alta, spre a întrebuința 
mijloacele ce doctoriceasca știință ar cere să se înființeze nea- 
părat, între acesată delicată împrejurare » 2). 

Vedem, deci, că sfârşitul anului 1838 marchează prima în- 
cercare de asistență medicală pentru alienati. Măsura luată în 
acel an pentru bolnavii mintali aflați la Schitul Malamuci s'a 
extins mai târziu si treptat asupra bolnavilor adäpostıti si la alte 
mânăstiri, înființându-se în special un spital de alienatii la mänä- 
stirea Madona Dudu din Craiova şi în Moldova la mânăstirea 
Neamţ, pentru bărbaţi, si la mânăstirea Adam, pentru femei. 

Câţiva ani mai târziu, sınintitii dela schitul Malamuci au 
fost mutaţi intr’o clădire veche unde se spunea că ar fi fost fabrica 
de testemele a lui Ipsilante, situată lângă mânăstirea Märcuta. 
Acolo îi găsim la 1846; doctorul însărcinat cu îngrijirea lor, 
primul doctor care a avut titlul de medic primar al ospiciului de 
alienati fiind doctorul Nicolae Gănescu. După numele mânăstirii 
vecine, spitalul se numea tot Märcuta. In anul 1847 se aflau 
acolo 40 de alienati, iar in 1895, numărul lor crescând la 100, 
medicul primar din acea epocă, doctorul Protici, înființează două 
ateliere, — unul de tâmplărie pentru bărbaţi si unul cu lucru de 
mână destinat femeilor, — în care să se îndeletnicească, cu lucru, 
alienatii. Este prima încercare de terapeutică prin muncă, idee 
devenită mai târziu un bun al ştiinţei. 

In vremea aceea alienatii se primeau după trimiterea de ad- 
ministratie fără a fi nevoe de vre-un certificat medical. In 1864, 
cifra bolnavilor internaţi ajungând să fie 110, direcţia serviciului 
sanitar întocmeşte un regulament prin care prevede că internarea 
unui alienat să se facă numai în baza unui act medical semnat de 


2) Al. Gălăşescu, Eforia Spitalelor Civile, pag. 801—816. Bucureşti, 1900. 


702 REVISTA FUNDATIILOR REGALE 


doi medici; iar dacă este trimis de Tribunal, să fie însoţit de un 
extract al sentinţei judecătoreşti 1). Este începutul legislației mo- 
derne asupra alienatilor care a dat mai târziu legea din 1894 și cea 
din 1930, 

Incă din acel timp, regulamentul prevede că pot fi primiți în 
ospiciu fie bolnavi fără mijloace, care vor fi intretinuti de Stat, 
fie bolnavi de condiție mai bună, care vor plăti o pensiune: toți 
vor fi ţinuţi în secțiuni deosebite pentru bărbaţi si femei. Este 
acelaşi sistem păstrat si în organizația actuală. Ca medic primar 
la Märcuta este numit, în 1867, în locul d-rului Protici, doctorul 
Al, Sutu. 


* 
* * 


Evolutia disciplinelor este totdeauna legatä de personalitatea 
câtorva oameni de o deosebită capacitate. Doctorul Sutu, ca și 
urmașul său, Dr. Obreja, au făcut parte din această categorie și 
de aceea apariţia lor determină un aspect nou al evoluţiei psihia- 
triei românești. 

Născut în 1837, fost membru în Consiliul Sanitar Superior, 
Efor al Spitalelor Civile la 1894, profesor la Facultatea de Medi- 
cină în 1881, D-rul A. Sutu a murit la vârsta de 82 de ani, în anul 
1919. Om energic si întreprinzător, având mijloace materiale si 
o mare suprafață socială, dedicându-se psichiatriei dela începutul 
activității sale medicale, personalitatea lui a dăruit un puternic 
imbold acestei discipline medicale la noi în ţară. In 1867, tânărul 
medic care se întorcea dela studii cu disciplina scoalei franceze 
își începu activitatea medicală pe multiple planuri, cu un egal 
entuziasm. In acelaşi an, este numit Medic Primar al Ospiciului 
Märcuta, își începe activitatea de publicistică medicală si face 
chiar să apară o revistă condusă de el, una din primele reviste 
medicale dela noi, « Gazeta Spitalelor ». Tot în anul şcolar 1867— 
1868, el începe un curs de psichiatrie, sub numele de « Clinica 
Boalelor Mintale» cu prelegeri ţinute Duminica la Ospiciul 
Märcuta, pentru elevii anului V al «Şcoalei Nationale de Medi- 
cină >, întemeiată de dr. Carol Davila cu zece ani mai înainte. 
Aceasta ne indică rolul cel mai important pe care l-a avut d-rul 
Sutu, acela de întemeietor al Şcoalei Psichiatrice Românești. In 
adevăr, la 1857, la întemeierea școalei lui Davila, nu exista nici o 
catedră de boli mintale în programul ei, la 1862, — când impor- 
tanta crescândă a școlii determină reorganizarea ei, —se prevede 
în proiectul programului de cursuri si un curs de « Boalele Mentale», 
care, din lipsă de medici specialişti, nu a fost însă niciodată ţinut. 
In 1864, când se face primul proiect de transformare al « școlii 
în « Facultatea de Medicină », — odată cu înființarea Universi- 


1) Monitorul Medical, Nr. 14, din 20 Aprilie 1864. 

tätii din Bucuresti, — se prevede si o clinicä de « Morbele Mintale », 
Intärziind însă aplicarea proiectului de transformare, Sutu îşi 
începe cursul, probabil onorific, în cadrul școlii ce aștepta încă 
ridicarea ei în rang. Eforturile sale n'au fost însă suficiente ca să 
determine creearea unei catedre definitive, de atâtea ori schitatä 
dar niciodată realizată, şi, în programul Facultăţii de Medicină, 
care începe să funcţioneze definitiv la 1871, psihiatria nu-si- 
află încă locul. Șuţu trebue să se märgineascä mai departe la acti- 
vitatea sa ca medic la Märcuta, scoțând, în 1870, o a doua revistă 
condusă de el, « Gazeta Medico-Chirurgicalä si a Spitalelor ». 
Abia in 1881, Sutu fu numit profesor, la catedra de Medicină 
Legală. Aplecarea sa pentru psihiatrie ca si libertatea pe care i-o 
permitea înrudirea celor două discipline făcură însă ca activitatea 
lui Şuţu la Catedră să fie consacrată în egală măsură și cursurilor 
de psihiatrie. În sfârșit în 1898, venind la catedra de Medicină 
Legală Profesorul Mina Minovici, profesorul Sutu devine titular 
al catedrei de psihiatrie, de astă dată definitiv şi legal înfiinţată. 
La această catedră pentru a cărei creeare Şuţu luptase 30 de ani 
si de a cărei înfiinţare își legase numele, avea să-i urmeze, în anul 
1909, profesorul Obregia. 

In istoricul psichiatriei românești, anul 1938, pe lângă o 
sută de ani dela întemeierea asistenţei medicale pentru alienati, 
înseamnă deci și trecerea a şaptezeci de ani dela primul curs liber 
de psihiatrie si a patruzeci de ani dela creearea definitivă a catedrei 
de boli mintale și psihiatrie la Universitatea din București. Intreită 
si semnificativă comemorare. 


Profesorul Obregia a dus mai departe si a desăvârșit opera 
începută de Sutu. Doctor în medicină în anul 1888, după ce 
lucrează patru ani (1888—1891) în clinicile si laboratoarele ger- 
mane, alături de Wirchow, Munk, Westphall, Mendel, etc. și 
în spitalele franceze cu Magnan, Charcot, Ball, etc., Obregia re- 
vine în țară si este numit profesor de Istologie la Facultatea de 
Medicină in 1892, medic primar la Märcuta în 1893 si, în sfârșit, 
Profesor de psihiatrie în 1909, catedră pe care a ocupat-o până 
în 1934. După cum arăta colaboratorul și continuatorul său la 
catedra de psihiatrie, Profesorul P. “Tomescu, timp de 41 de ani, 
dela 1893 la 1934, Profesorul Obregia a condus nu numai servi- 
ciul său de spital, nu numai clinica de boale mintale a Univer- 
sitätii din București, dar toată psihiatria românească, într'un 
spirit de înaltă știință și de mari realizări. 

Ca și Sutu, el și-a desvoltat activitatea pe întreitul plan, al lite- 
raturii științifice medicale, al asistenții spitalicesti și al invätä- 
mântului psihiatric. Lucrările sale au orientat psihiatria pe noi 
căi, lărgindu-i incomparabil orizontul. Dacă profesorul Sutu 
creease psihiatria medicală românească, el continuase a fi însă 

tributar conceptiei timpului säu. Pe atunci scoala francezä con- 
sidera alienatia ca datorită unei degenerări, fenomen esențial- 
mente ireversibil, și deci anula teoretic aproape orice posibilitate 
de terapeutică. Școala germană considera dementa, decăderea 
totală și globală a facultăţilor psihice, ca o evoluţie fatală a tu- 
turor turburărilor mintale, anulând astfel orice speranţă tera- 
peutică. Sub influența acestei duble concepţii, epoca de început 
a psihiatriei româneşti nu putea tinde, din punct de vedere practic, 
decât spre o perfecționare a mijloacelor de asistenţă, iar, din punct 
de vedere științific, decât spre o perfecționare a spiritului de 
observaţie medical. Rupând cu aceste directive, profesorul Obregia, 
sub influenţa ideilor lui Wirchow, a îndrumat în primul rând 
psihiatria spre concepţia anatomo-patologică, iar mai târziu, 
ținând pasul cu progresele științei, a dirijat întreaga școală creeatä 
de el spre aplicarea metodelor biologice în domeniul psihiatriei. 
De' aceea, din punct de vedere ştiinţific, școala românească a evo- 
luat neîncetat pe drumul noilor mijloace de terapeutică, intro- 
ducând ideea vindecării acolo unde puţin înainte domnea pesi- 
mista credință în fatalitatea degenerescentei si în imanenta de- 
menţei. 


In domeniul practic, al asistenţei, profesorul Obregia a chel- 
tuit o neobișnuită doză de activitate, energie și entuziasm. Vom 
aminti doar în treacăt că, în 1906, ca Director al Serviciului Sa- 
nitar, el întocmeşte un proiect de lege pentru creearea unui fond 
de «asistență sanitară a sătenilor », a cărui expunere de motive 
cuprinde toate datele pentru organizarea unei vaste ofensive 
sanitare la sate şi care este prefigurarea mișcării începută actual- 
mente. Dar opera capitală a acestui realizator a fost, de sigur, în- 
temeierea « Spitalului Central de boli nervoase și mintale ». In 
faţa situaţiei lamentabile în care se afla Ospiciul Märcuta, aglo- 
merat cu peste 700 de bolnavi, ca si celelalte ospicii ce perzistau 
pe lângă Mănăstiri, la Golia, "la „Neamţ, sau la Madona Dudu, 
Obregia a conceput ideea creării unui mare ospiciu central de 
alienati lângă București, a cărui necesitate o expune pe larg ra- 
poartele sale din 1904 şi 1906. În același an 1906, lucrările sunt 
începute, după indicaţiile sale, pe un teren donat de Eforie lângă 
Văcărești. Cele treizeci și opt de pavilioane sunt terminate în 1910. 
De atunci si până la 1920 diferite împrejurări, culminând cu 
marele război, stagnează lucrările de amenajare, care sunt re- 
luate în 1921 și terminate în 1923. Dotat cu tot confortul util, 
cu toate mijloacele de diagnostic necesare si conceput în vederea 
oricăror posibilități de desvoltare, acest spital, aproape unic în 
felul său, si care provoacă admiratiunea celor ce-l vizitează, re- 
prezintă opera capitală a profesorului Obregia și una din etapele 
esenţiale ale desvoltärii asistenții alienatilor în ţara noastră. 

Prin creearea acestui instrument de acțiune cât și prin orien- 
tarea pe care profesorul Obregia a imprimat-o psihiatriei noastre, 
bolnavii mintali au fost scoși dintre zidurile mânăstiriior si așe- 
zati în mediul spitalicesc ce li se cuvenea. Dintr’o disciplină teo- 
retică, ce se mărginea la o observaţie şi pază, psihiatria a devenit 
azi o specialitate activă, în care proporția vindecărilor si a amelio- 
rărilor atinge cifre nebănuite, ce subliniază marele ei rol social. 
Vom menționa astfel că, în cursul anului 1938, în serviciul cli- 
nicei de psihiatrie, proporţia de vindecări a fost de peste 50%, iar 
aceea de ameliorări, — atât de mari încât bolnavii și-au putut 
relua viaţa socială, — de peste 30%. Ceea ce face un total de 80% 
bolnavi redati societăţii. 

Astăzi, în toate centrele din țară, foștii colaboratori si elevi ai 
profesorului Obregia continuă activitatea sa, în același timp 
făcând ca şcoala psihiatrică românească să fie în plină și fecundă 


evoluţie. 


* 
* * 


In fața acestor rezultate, la care asistenţa alienatilor a ajuns 
în ultima sută de ani, suntem datori să privim cu încredere capa- 
citatea ştiinţei medicale românești în această ramură. Dar, în ace- 
lași timp, avem datoria de a nu ne opri pe un drum atât de frumos 
şi de a duce mai departe, în noi domenii, prin noi realizări, 
rezultatele obținute. 

In primul rând, trebue să se dea tot mai mare desvoltare asi- 
stenţei bolnavilor mintali. O statistică făcută de noi în cursul 
ultimilor ani arată că, în diferitele spitale de specialitate pe care 
le avem azi în ţară, au fost tratați în medie 12.000 de bolnavi anual. 
Ceea ce, pentru populația totală a țării, dă un număr de bolnavi 
mintali ospitalizafi de 6,5 la 10.000 de locuitori. Faţă de statisti- 
cele din alte ţări, este proporţia cea mai mică si, — contrariu de 
ceea ce am putea crede, —nu este un simptom îmbucurător, 
cât, mai ales, semnul că opera de asistență a alienatilor mai are 
multe de făcut pentru descoperirea tuturor bolnavilor necunos- 
cuți şi netratafi. 

Această descoperire a bolnavilor şi lărgire a câmpului tera- 
peutic este în strânsă legătură cu opera de profilaxie mintală, 
operă, care, pornită din America în primul deceniu al acestui 
veac, a cucerit majoritatea țărilor civilizate, dar în domeniul 
căreia noi mai avem totul de făcut. Profilaxia mintală, care îşi 
propune să urmărească și să descopere bolile mintale în stadiile 
lor incipiente, oferind îngrijirea celor care, neglijaţi, ar putea 
ajunge într'un stadiu în care maladia nu mai poate fi combătută, 
este o operă de mare utilitate socială, de care ne-am mai ocupat 
în aceste pagini. Introdusä în școli, armată, instituţii publice si 
la sate, prin numeroase dispensare, profilaxia mintală este unul 

din domeniile in care trebue neapărat să îndrumăm asistența 
medicală în ţara noastră. 

Acest domeniu este în strânsă legătură cu psihiatria infantilă, 
către care se îndreaptă azi preocupările ştiinţei si pe care viitoarea 
activitate psihiatrică românească trebue s'o atace neapărat. Vom 
nota în acest sens că, în planurile Spitalului Central, profesorul 
Obregia prevăzuse de acum peste treizeci de ani un pavilion 
de psihiatrie infantilă care încă n'a putut fi realizat. Tot în legă- 
tură cu profilaxia, este şi domeniul infractorilor alienaţi, mai ales 
al infractorilor minori, în care conlucrarea Justiţiei și a Medicine: 
trebue să devină mai strânsă, mai reală si mai activă. 

Toate acestea pun problema specializării spitalelor de boli 
mintale. 'Trebue, în adevăr, ca de o parte să destinăm spitalele 
din centrele mari numai cazurilor acute, în marea lor majoritate 
vindecabile, lăsând bolnavii cronici în colonii și azile speciale, 
de altă parte să creăm servicii speciale de psihiatrie infantilă 
de infractori psihopafi și cât mai numeroase dispensare de pro- 
filaxie mintală. Faţă de acestea, spitalele trebue să rămână ade- 
vărate centre de sănătate, care să dirijeze o amplă mişcare de 
asistență și profilaxie mintală şi în care să se desävärseascä valo- 
roasele cercetări științifice ale şcolii psihiatrice româneşti. 

Este un vast câmp de activitate, în care trebue să știm a pă- 
stra cu gelozie marile achiziții de până azi, aducându-le neîn- 
cetate perfectionäri, cu conștiința că asistența psihiatrică este o 
piatră de temelie în opera de păstrare a sănătăţii poporului si a 
rasei noastre, 

Dr. ION I. CANTACUZINO 


ŞTIRI MUZICALE DIN STRĂINĂTATE 


Anglia. Programul primului concert de muzică contem- 
porană dat la Londra la Broadcasting House a fost alcătuit numai 
din nouätäti. S'au executat: Concertul pentru pian si orchestră 
de William Busch, o simfonie de Erik Chisholm și French Nur- 
sery Songs de Alan Rawsthorne. 

— Bruno Walter, care nu mai dirijase In Anglia de cänd de- 
venise cetätean francez, a apärut in fruntea orchestrei simfonice 
B.B.C. conducänd Simfonia in sol minor si Requiemul de Mozart. 

— Orchestra New Metropolitan dä concerte inchinate lucrä- 
rilor compozitorilor contemporani, dirijate chiar de autori: Constant 
Lambert, lohn Ireland, Arthur Benjamin si Benjamin Britten. 

Elveţia. Orchestra Elveţiei romande, împlinind 20 de ani 
de existență, a sărbătorit această aniversare printr'un concert dat 


e 

la Palatul Eynard in onoarea autoritätilor geneveze. Condusä de 
Ernest Ausermet, aceastä minunatä falangä orchestralä cultivä 
de 20 de ani gustul publicului genevez pentru muzică, făcându-i 
cunoscut cea mai mare parte dintre compozitorii contemporani. 

— La teatrul din Geneva, Ernest Ansermet a dirijat unica 
reprezentație a dramei lirice « Pellcas si Mélisande » de Claude 
Debussy. 


Franţa. D. Jacques Rouche, în executarea programului 
său de reînprospătare a operelor din marele repertoriu, a reluat 
«Aida » în decoruri si costume noi datorită d-lui Souverbie, 
realizând una din cele mai reuşite reprezentații. 


— Intr’una din vilele din cartierul Passy dela Paris, unde la 
7 Mai 1800 a murit Nicolas Piccini, celebrul rival al lui Gluck, 
au fost descoperite rămășițele mortuare ale compozitorului, care, 
în urma intervenţiei guvernului italian, vor fi transportate la Bari, 
unde Piccini s'a născut la 16 Ianuarie 1728. Văduva compozi- 
torului, împreună cu fiul ei Luigi, a continuat să locuiască în a- 
ceastă vilă până la moartea acestuia, la 31 Iulie 1827. 

— Arhivele internaţionale ale dansului, pentru a perpetua 
memoria marilor dansatoare Anna Pavlova şi Argentina, au in- 
stalat la sediul Societăţii 2 vitrine care conțin câteva costume, 
fotografii, şi alte amintiri, ce au aparținut acestor două mari dan- 
satoare. 


— Sub numele «20 de ani de balete rusești » se va deschide 
în luna Martie la Pavilionul Marsan, din Paris, o expoziţie în 
amintirea lui Serge Diaghilev, la organizarea căreia lucrează Serge 
Lifar, în colaborare cu Muzeele de Artă Decorativă, Arhivele 
internationale de dans, Muzeul American din Hartford si a mai 
multor muzee britanice. 

Această expoziţie va arăta influența ce au avut-o în toate do- 
meniile artei Diaghilev şi baletele ruseşti. Vor fi expuse foto- 
grafii, machete de decoruri, picturi, cortine pictate de Picasso, 
Matisse, Derain, etc., evocându-se astfel glorioasa carieră a cele- 
brelor balete, precum si istoricul principalelor lor creeatii. 


— Opera mare din Paris a înscris în repertoriul ei noua lu- 
crare a lui Darius Milhaud: « Medea », care se spune că va fi repre- 
zentată în primăvara aceasta. 


— In cursul lunei au avut loc la marile orchestre simfonice 
din Capitala Franţei următoarele primii audiții 

Orchestra Colonne: « Carnavalul » de Al. Cellier; Orchestra 
Lamoureux: « Introducere și divertisment », de Le Guillard; Or- 
chestra Pasdeloup: « Melodii », de Hector Fraggi si A. Lermyte; 
Orchestre Symphonique de Paris: « Branle de Sortie », de Florent 
Schmitt. 

— Parlamentul francez a votat proiectul de lege depus mai 
bine de un an, referitor la reorganizarea teatrelor lirice nationale. 

Pe baza legii votate, Opera Mare si Opera Comicä vor deveni 
sub numele de « Reuniunea teatrelor lirice nationale » o instituție 
publică investită cu personalitate juridică și cu autonomie finan- 
ciarä. 

Acest oficiu al teatrelor lirice va fi administrat sub controlul 
Ministrului Educatiei Nationale, de un functionar numit de 
acesta. Se vorbeste de numirea in acest inalt post a d-lui Jacques 
Rouché, actualul conducător al Operei Mari. Statul francez a 
înscris în bugetul anului 1939, drept subvenție pentru ambele 
instituţii, suma de 42 milioane franci, din care 26.299.000 pentru 
Operă si 15.701.000 pentru opera Comicä. 

— In cursul lunei Ianuarie, s'au împlinit 40 de ani de când 
marele violonist francez Jacques Thibaud s'a remarcat cu pri- 
lejul magistralei interpretări ce o dăduse acelui solo de vioară din 
« Preludiul » la «Potopul» de Saint-Saëns. Succesul obținut de 
distinsul violonist a fost atât de mare, încât Edouard Colonne, 
conducătorul orhestrei ce îi poartă numele, a trebuit să înscrie 
încă de două ori în programul concertelor sale poemul sim- 
fonic «Potopul», iar Jacques Thibaud a fost în acel an de 
14 ori solist al orhestrei dirijate de Edouard Colonne. Jacques 
Thibaud a ținut să sărbătorească această mișcătoare aniversare, 
luându-și locul ca prim violonist-solo in Orhestra Colonne şi in- 
terpretând aceeași bucată care cu 40 de ani în urmă îl consacrase. 
A fost o zi emoţionantă atât pentru public cât și pentru marele 
violonist care apără cu atâta strălucire prestigiul muzical al Franței. 


Germania. Johann Strauss, şef de orhesträ si compozitor, 
nepot al celebrului autor al « Dunării Albastre », a încetat din 
viață. 

Cutreerând Europa cu o orhestră care cânta mai mult muzica 
scrisă de celebrul său unchi Johann Strauss, nepotul a fost 
multă vreme conducătorul şef al balurilor ce se dădeau la Curtea 
imperială din Viena. Cu el dispare unul din ultimii supravietui- 
tori ai unui trecut plin de farmec, fast si glorie. 

— Compozitorul austriac Wilhelm Kienzl, născut la 17 Ia- 
nuarie 1857 şi-a serbat a 83 aniversare a nașterii sale. Operele 
sale « Der Kuhreigen » si « Evanghelimann » l-au făcut cunoscut 
în lumea întreagă. 

— In Biblioteca din Bremen a fost descoperită o partitiune 
de operă datând din anul 1797, datorită compozitorului I. Waller 
(1759—1822). 

— La Bayreuth a luat ființă, în urma iniţiativei cancelarului 
Adolf Hitler, un centru de cercetări wagnerienne, sub direcția 
d-rului Otto Strobel, directorul arhivei Casei Wahnfried. 

— Revista destul de cunoscută « Bayreuther Blätter », care purta 
ca sub titlu « Revistă germană în spiritul lui Richard Wagner », 
neputând supravieţui fondatorului ei Hans von Wolzogen, și-a 
încetat apariția după 61 de ani de activitate. 

— Teatrul de operă din Gera a reprezentat opera «Iuliu 
Cezar » a compozitorului italian Francesco Malipiero. 

— Baritonul George Balkanoff a încetat din viaţă la Viena. 

— Tot la Viena s'a stins din viață compozitorul Iulius Bittner. 
El lasă un număr mare de opere, două simfonii, două cuartete, 
o liturghie și mai multe «lieduri». 

Ultima sa operă « Mondnacht » a fost reprezentată la Opera 
din Berlin. 

— Casa din Mölkerbastei No. 8 în care a locuit, la Viena, 
dela 1804 până la 1815 Beethoven, și în care a compus simfoniile 
Nr. 4, 5 si 7, uvertura « Leonore» Nr. 3 și Concertul său de vioară, 
a fost transformată în muzeu. 


Italia. Maestrul Erich Kleiber, angajat de Teatrul Scala 
din Milano, pentru a conduce repetițiile si reprezentațiile Operei 
« Fidelio », neprezentându-se, a fost înlocuit de șeful de orhestră 
german Wilhelm Sieben. Presa italiană face aluzie la un dezacord 
de principii pe chestiuni de rasă, care au dus la înlocuirea dirijo- 
rului Erich Kleiber, fost multă vreme director al Operei din Berlin. 

— La Teatrul Regal din Roma, s'a reluat «La Figlia del Re » 
de Adriano Lualdi, operă creeată la Turin acum 16 ani. 

— La serata de gală dată la Teatrul Regal de operă din Roma 
în onoarea Premierului britanic şi a Lordului Halifax, s'a repre- 
zentat opera « Falstaff » de Verdi și baletul « Bottega fantastica » 
pentru care compozitorul Respighi a ales și a instrumentat pagini 
de Rossini. 

— La Teatrul La Fenice, din Venezia, s'a reprezentat opera 
inedită de Ghedini « Regele Hassan ». 


— Statele Unite. Pianistul Leopold Godowsky, în ace- 
lași timp profesor si compozitor, a încetat din viață în etate de 
68 ani, în urma unei operaţii. 

— "Op era « Pellcas şi Melisande » de Debussy a fost dirijată 
de John Barbirolli la New-York Philharmonic Symphony. 

— Opera din San Francisco a atins pe anul 1938 un deficit 
de 88.000 dolari. 

— « Tablourile unei expoziții » de Mussorgsky sunt executate 
în America într'o nouă versiune orhestrală datorită compozito- 
rului Cailliet. 

— Ca prime audiții notăm la Chicago: Uvertura Londoneză 
de Ireland; la Boston «Dedicatii» pentru piano si orhestră de 
V. Dukesiky şi Concertul Nr. 2 pentru piano și orhestră de 

Kreneck (partea pianului fiind executată de compozitor}, iar 
Philharmonic-Symphony din New-York a executat deasemenea 
în plină audiție si sub conducerea compozitorului, «Passacaglia » 
de Charles Haubiel, lucrare premiată la concursul compozitorilor 


americani. 
NICOLAE MISSIR 


REVISTA REVISTELOR 


STRĂINE 


LA NOUVELLE REVUE FRANCAISE 
Anul 27 — Nr. 304— 1 Ianuarie 1939 


D. Leon Paul Fargue, poet prea puţin cunoscut la noi, începe in acest 
număr 0 cronică a poeziei, ce pare destinată a deveni de aici încolo o rubrică 
fixă a revistei, 

Nu este propriu zis un articol de critică, ci mai mult un discurs fami- 
liar, pe un ton foarte degajat şi intim, despre poeţi şi poeme. 

Transcriem câteva fragmente. 

4 ...poeţii sunt consideraţi în mod uşuratec, drept nişte vagi boemi, 
drept nişte” vagi noctambuli, în sfârșit drept niște fiinţe deosebit de vagi... 
Ca si cum facultatea de a pune ordine şi artă în senzaţii şi în sentimente 
ar constitui neapărat un semn, un brevet de desordine în viaţă. Ca şi cum 
poezia nu ar fi în fond chintesenta ordinei. Ca şi cum Whistler nu a trăit 
multă vreme noaptea, înainte de a picta Nocturnele sale, negru şi aur, verde 
şi argint. Ca şi cum un om de bun simţ ar putea crede că oamenii care 
lucrează noaptea, care posedă materialul lor de lucru numai noaptea, poeţii, 
brutarii, tipografii, mecanicii de tren, sunt nişte noctambuli, niște fiinţe 
vagi... » 


€ ,,, Destul cu etichetele, cu abilităţile, cu conformismele | Poezia este 
liberă, Ea rămâne arta de a exprima inefabilul. Este un rol destul de cople- 
sitor,.. Vă dați seama că ni se refuză pur şi simplu dreptul de a fi niște 
oameni de meserie, tâmplari, bucătari, ingineri, medici, făcători de scaune 
sau de poeme, care fin să-şi îndeplinească bine meseria lor, fără să dorească 
moartea aproapelui?,., Publică ceva si îndrăznește apoi să calci pe dru- 
murile literare, pe care sperai să găseşti numai puritate şi lux spiritual, Vei 
fi întrebat imediat, unde eşti înscris, ce jurnal citeşti, în fața căror afişe de 
propagandă te opreşti.,, Eşti luat de gât și somat să scoţi limba în onoarea 
cutărei doctrine, chiar dacă ţii să rămâi un spirit pure, 


« Dacă simbolismul însuşi nu mai deşteaptă nici un ecou în urechia ele- 
vilor de liceu sau a visătorilor de cafenea, emoția poetică, prodigios îmbogă- 
ţiră în epoca lui, a străbătut din ferici e până la noi şi se îndreaptă spre 

viitor cu siguranţa celorlalte emoţii. Nici o revoluţie morală nu va face să 
tacă acest golf-stream care încălzeşte mările cerebrale, care permite imagi- 
nile, care este la originea... actelor gratuite ale literaturii moderne, a visului 
imprimat, a romanelor fără subiect, a confidenfelor muzicale... ». 


Anul 27 — Nr. 305 — ı Februarie 1939 


Literatura propriu zisă este strălucit reprezentată în acest număr de Paul 
Claudel, Jean Giraudoux şi Marcel Jouhandeau. D. Jacques Chardonne 
publică un eseu despre « politică » în care expune o poziţie de centru, mode- 
rată, limpede, încercând să împace spiritul de libertate şi de tradiţie, într'o 
formulă specific franceză, de măsură și de echilibru. 

Tânărul romancier Jean Paul Sartre (al cărui nume a fost deseori citat 
cu prilejul marilor premii din Decemvrie) publică un sever articol critic 
despre Frangois Mauriac, cu unele vederi remarcabile despre arta romanului 
despre tehnica romancierului şi despre legile lui de creație. Dacă unele for- 
mulări ne surprind prin brutalitatea lor («opera josnic psihologică a d-lui 
Mauriac »), altele sunt deosebit de ingenioase și merită a fi reţinute, nu numai 
pentru explicarea literaturii d-lui Mauriac, dar în genere pentru înţelegerea 
romanului ca gen literar, având o structură proprie. 

Desprindem un fragment, dar cu observaţia că întreg articolul merită 
a fi citit de oricine se interesează de problemele specifice ale romanului: 

«A scris într'o zi (d. Mauriac, N. R.) că romancierul este pentru creea- 
turile sale, ceea ce Dumnezeu este pentru ale lui, iar toate bizareriile tehnicei 
sale se explică prin faptul că-și priveşte personajele, din punctul de vedere 
al lui Dumnezeu: Dumnezeu vede și ce e înăuntru şi ce e afară, adâncul 
sufletelor şi corpurile, întreg universul deodată. In acelaşi chip, d. Mauriac 
este omnistient în ce priveşte mica sa lume; tot ce spune despre personajele 
sale este literă de evanghelie, le explică, le clasează, le condamnă fără apel. 
Dacă l-ai întreba: € De unde ştii că Thérèse (Thérèse Desquiriou, una din eroi- 
nele d-lui Mauriac, N. R.) este o & disperată prudentä >, ar fi foarte mirat 
si ţi-ar răspunde: < Cum să nu ştiu? Nu eu am făcut-o?». 

Ei bine nu ! E timpul să o spunem: romancierul nu este Dumnezeu. Amin- 
tifi-vä cu câtă precaufiune ne sugerează Joseph Conrad că poate Lord Jim 
este un «romanfios ®. Se fereşte de a o afirma el însuși, si pune cuvântul 
în gura unuia din eroii sai, care-l pronunţă cu ezitare. 

Acest termen atât de clar de tromanțios» capătă astfel relief, patetism 
şi nu ştiu ce mister. Cu d. Mauriac, lucrurile se întâmplă altfel: « desperată 
prudenţă > nu este o ipoteză, este o informaţie care ne vine din cer. Autorul, 
in nerăbdarea sa de a ne face să prindem caracterul eroinei sale, ne dă deo- 
dată cheia acestui caracter. Dar eu susţin că el nu are dreptul să emită ase- 
menea judecaţi absolute. Un roman este o acţiune povestită din diferite puncte 
de vedere... 

...Interpretärile, explicaţiile date de actorii acestei acţiuni vor fi numai 
conjuce: dincolo turalde aceste conjucturi, lectorul va presimfi poate o rea- 

litate absolută a evenimentului, dar numai el, lectorul, trebue să o stabilească. . , 
şi, dacă încearcă, nu va ieşi niciodată din domeniul probabilităților. In orice 
caz, introducerea adevărului absolut din « punctul de vedere al lui Dumne- 
zeu », într'un roman, este o dublă eroare tehnică, mai întâi pentrucă presupune 
un recitator sustras acţiunii şi pur contemplativ... In al doilea rând, pen- 
trucä absolutul este intemporal. Dacă duceţi povestirea în absolut, firul du- 
ratei se rupe; romanul se nărueşte sub ochii noștri şi nu mai rămâne decât 
un adevăr läncezind... 


ROMÂNEȘTI 


AZI 
Anul 7 — Nr. 32 — Mai-August 1938 


Apărând cu mari întârzieri, după lungi întreruperi, ce fac cel puţin exa- 
gerată, sau măcar melancolică, titulatura de « revistă lunară , + Azi > continua 
să ne aducă, la prea mari distanţe însă, un material literar şi critic. intere- 
sant mai ales prin numele noi pe care le pune în circulaţie. 

Tânărul poet Paul Păun publică un foarte lung poem « Plămânul săl- 
batec », confuz, ca simbol, prolix prin repetari şi prin anumită grandilocventa 
retorică și totuşi dovedind calităţi de luat în seamă. Amintirea lui Essenin 
şi a lui Maiakowski este evidentă, dar dincolo de această reminiscență, este 
un elan liric convingător şi robust. Mai ales este de remarcat şi merită să fie 
încurajată sträduinfa poetului de a scrie un poem de mari dimensiuni, îm- 
bräfisänd mai mult decât un singur moment de simfire, mai mult decât un 
singur gând. 

Paginile vechi, pe care le tipăreşte d. Emil Gulian, datate 1927, ne ajută 
să măsurăm drumul străbătut până azi de acest poet, prea avar cu scrisul său. 

O frumoasă traducere din Stefan George semnează d. Nicolae Argintescu. 

Cu totul remarcabilă bucata de proză (+ Dans de sfârşit >) semnata Ioana 
Postelnicu. E un nume care poate fi alăturat dela început scriitoarelor afir- 
mate, în ultimii ani: Lucia Demetrius, Cella Serghi, Sorana Gurian. 


VIAȚA ROMÂNEASCĂ 


Anul 3r — Nr. 1 — lanuarie 1939 


Cu prilejul celor 150 de ani dela nașterea lui Schopenhauer, d. Tudor 
Vianu observă (în articolul « Vârsta unei filosofii ) că « filosofia lui Schopen- 
hauer este mai cu seamă o lectură a tineretului si că afinitatea ei cu tine- 
reţea este un fapt mai presus de orice îndoială ». 

Nietzsche, Richard Wagner, Eminescu l-au cunoscut pe Schopenhauer 
în pragul tinereţii lor, ceeea ce a marcat definitiv formaţia lor person la. 

« Dar este oare nevoie — se întreabă d. Vianu — a recurge la experienţa 
tuturor acestor personalităţi pentru a înţelege ce poate deveni Schopenhauer 
pentru tineret? Propria impresie a fiecăruia din noi este suficientă. 

Pe prima pagină a operei sale capitale, Schopenhauer a înscris îndemnul 
lui Jean-Jacques Rousseau: Sors de l'enfance, ami, réveille-toi. Indemnul 
acesta este bine auzit de cetitorul juvenil. Sentimentul cu care el răspunde 
acestei chemări este al unei desmeticiri, al trezirii la o nouă viaţă. Călăuzit 
de Schopenhauer, pătrunde cetitorul tânăr mai adânc în propria sa viaţă 
interioară. Perspectivele lăuntrice se extind indefinit pentru cine pășeşte sub 
aceste portice-humere de tensiuni interne şi i se revelează deodată împreună 
cu satisfacția ei. lar dacă o mare pată de umbră se lasă peste sufletul nostru 
odată cu cunoașterea faptului că prin aspiraţia deapururi neistovită a voinfii 
suntem asociaţi cu întreaga durere a lumii, mângâierea ne vine din cunoștința 
complimentară că, prin artă, prin dreptate, prin bunătate şi milă, putem 
suspenda din când în când cerbicia destinului nostru». 


In legătură cu articolul d-lui Vianu, e de citat un studiu al lui Thomas 
Mann, la care se referă şi d-sa şi din care o revistă franceză (« Marianne » 
din 17 Ianuarie 1939) dă un important capitol. Transcriem pasajul final al 
acestui studiu: 

« Adevărata rațiune care ne face să-l reluăm astăzi pe Schopenhauer şi 
să examinăm concepţia sa despre lume, motivul care ne îndemnaă să evocăm 
fizionomia sa spirituală, cu tot ceea ce ea ne aminteşte, în faţa unei generaţii 
care nu prea ştie multe despre el, sunt suporturile dintre pesimism şi umani- 
tate. E dorinţa de a transmite oamenilor de astăzi, la care sentimentul de 
umanitate trece printr'o gravă criză, experienţa personală a curioasei uniuni 
pe care au stabilit-o în această filozofie melancolia și mândria omului. Pesi- 
mismul lui Schopenhauer este umanitatea lui. Explicaţia pe care el o dă lumii 
prin voinţă, intuiţia sa despre atotputernicia instinctelor, declinul naţiunii, 
pe vremuri divină, al spiritului, al inteligenţei, redusă a nu mai fi decât instru- 
mentul vieţii, care vrea să se întărească, toate acestea sunt anti-clasice şi, 
fn esenţă, inumane. Dar umanitatea sa, spiritualitatea sa, rezidă tocmai in 
nuanţa pesimistă a doctrinei sale, care îl îndeamnă să renege lumea şi să pro- 
povăduiască un ideal ascetic, în faptul că acest mare scriitor, expert în sufe- 
rinfä, a cărui proză este proza marei epoci a civilizaţiei noastre umaniste, 
l-a scos pe om din elementul biologic şi din natură, a făcut din sufletul lui 
care simte şi cunoaşte, teatrul inversiunii voinţei, şi a văzut în el pe mântui- 
torul posibil al oricărei creaturi >. 


Anul 31 — Nr. 2 — Februarie 1939 
In afara materialului obişnuit de cronică, ce formează de altfel contri- 
buţia de bază a revistei, de când apare sub noua conducere, numărul ultim 
aduce versuri de d-nii Demostene Botez şi Al. Philippide, o nuvelă de d. 
Ion Biberi (+ Cercuri în apă»), o piesă într'un act de d. A. Blanc (è Iarna 
lui Hangerli ») şi un studiu de d. Ion D. Gherea, introducere la recenta sa 
operă «Le moi et le monde». 

Foarte frumoase, dar defectuos traduse și mai ales rău tipărite — cu gre- 
seli care merg până la mutilarea textului — sunt paginile lui Sir Ronald 
Storrs despre Contesa de Noailles. 

Transcriem un fragment, care constitue un minunat portret al poetei: 

«Ana era mică gi puțin importantă în toate, afară de suflet. Avea părul 
de coloare închisă şi lucios, mâini mici, delicate şi expansive, ochi mari şi 
intunecati când ca fărâme de topaz, când asemănători unor cărbuni aprinşi; 
un nas ca o prorä, cum o fi avut poate zeul Horus... 

Forţa liniilor ce desenau gura ei nu se poate uita. Putea imediat și timp 
îndelungat să domine orice adunare, oferea ca şi Victor Hugo o slabă parti- 
cipare «dans un de ces monologues qu'il appelle une conversation 2. Edmond 
Rostand, Maurice Barrès şi chiar Colette în persoană, ar fi putut stârni (de- 
stul de măgulitor), dar fără a putea să pareze şi cu atât mai puţin să riposteze, 
strălucitoarele ei atacuri şi asta în ciuda continuei oboseli fizice care pare 
să-i fi dominat întreaga viaţă. Trecând prin Paris, totdeauna am făcut pele- 
rinajul cuvenit casei convenţionale ce conţinea o astfel de raritate, în hidoasa 
stradă Sheffer. Ana sta întinsă în faţa Atenei de pe Acropolis, palidă, cu părul 
ei negru revărsat pe perne, îmbrăcată în roșu aprins şi în verde, cu mâinile 
încărcate de bijuterii pe cuvertura stacojie; pe mese, dulapuri, scrinuri, ședeau 
pachete, mormane, cascade de cărți. « Pourquoi vous voit-on, Anna, si rare- 
ment verticale? ». « Ne me le reprochez pas, mon pauvre petit, car » (ar fi räs- 
puns în timpul unei crize standard anglo-franceze) «vous vous trouvez en 
présence de la dernière française qui puisse supporter un insulaire ». Se făcea 
și mai mică în fața oricărui efort, fară de acel al minții. Adesea nu ieşea săp- 
tămâni de-a-rândul din odaia ei. Cu toate acestea, a mers cu mine la o ver- 
siune de Jean Cocteau a Antigonei, în care era corul redus la un megafon 
aşezat în faţa proscenei; a dansat cu mine odată la + Boeuf sur le toit» şi m’a 
expediat de pe peronul gării de Lyon la Jerusalim întrun vârtej alb, minunat 
de diafan. 

Strălucirea, patosul şi spiritul din conversaţia ei suna cu toate tonurile 
și notele gamei shakespeariene — lirică, tragică şi comică — € Je suis un grand 
comique », a spus odată şi aceasta a fost pentru mine proba cea mai evidentă 
a universalității ei. In definitiv, principalul, dacă nu singurul motiv, pentru 
care Dante vine după Shakespeare, este că acesta nu a putut să ne mişte nici- 
odată prin comic. Ana putea. Comicul, ea îl amesteca exprimând o profun- 
zime de sentimente clasice, împărtăşind spiritul antic, elen și roman, fapt 
nespus de mulfumitor pentru acei dintre noi care de asemenea ne-am adäpat 
ființa la această fântână a lumii. Putea trece dela sublim la spiritul lui Puck, 
si tragicul să urmeze celei mai ușurele farse, fără a întrerupe şi deci a omorî 
firul gândurilor sale în jurul și deasupra universului. 


INSEMNĂRI IEȘENE 
Anul 4 — Vol. 9— Nr. 2— ı Februarie 1939 
Câteva colaborări strălucite (d-nii Ion Petrovici, Mihai Codreanu, De- 
mostene Botez, d-ra Otilia Cazimir), sunt în fruntea unui sumar, pe care 
în mare parte îl ocupă nume tinere, puţin cunoscute. 

D. Demostene Botez publică melancolice amintiri despre + vechea gardă » 
a Vieţii Româneşti gi despre aventurile vänätoresti ale redactorilor ei. 

« D. Ibrăileanu nu era vânător. Era, ca să zic așa, « din contra ». Era anti- 
vânător, Nu pe dulci consideraţii de milă, cum obişnuesc să proclame, lan- 
guros, marii amatori de vânat fezandat, — ci pentrucă pasiunea asta blăstă- 
mată tindea să descompleteze redacţia « Vieţii Româneşti » Si cum el avea 
răspunderea apariţiei regulate (vorba vine!) a revistei, era silit să scrie şi 
rubricele vânătorilor plecaţi la vânătoare de lupi > (la care nu se vedea nici un 
lup). Absenteismul redacţional pentru cauză de vânătoare, în timpul sezo- 
nului, mergea până acolo încât bietul d. Ibrăileanu a strigat într'o zi exasperat: 

— Numai versuri nu pot scrie, ca să vă înlocuesc pe toţi, incalteal.., 

Pasiunea noastra vânătorească devenise astfel un stimulent imperativ 
pentru scrisul d-lui Ibrăileanu ». 


In redacţia + Vieţii Românești » nu erau mai puţin de şase «puşti». Când 
Cercul Vânătorilor avea goană, redacţia rămânea pustie. Numai d. Ibrăileanu 
stätea singur în capul mesei lungi, cu pălăria pe ceafă zburlit, aşteptând 
să apară un redactor nevânător, ca să se răcorească, blasfemând absurda 
noastră pasiune. 

G. Topârceanu nu avea pasiunea vânatului, ci a artei vänätoresti. Nu 
staruia in el, din adânc, acea impulsie stranie despre care a scris atât de 
minunat şi de veridic d. Mihail Sadoveanu, şi care te face să te cutremuri 
descoperind în tine rânjetul milenarilor strămoşi în faţa sälbätäciunii räpuse. 
La 'Topârceanu predomina pasiunea delicată pentru armă și realizarea arti- 
stică şi perfecționată a tirului. Fie că trăgea cu micul lui Flobert, calibrul 6, 
ca să aprindă dela distanţă gămălia unui chibrit sau să reteze, din muche, 
o carte de vizită; fie că dobora din goană o vul pecu celebrul şi anticul lui 
Ideal, — plăcerea, pentru el, era aceeaşi... 

... Il văd, în diminetile plecărilor noastre la vânătoare. Mă duceam să-l 
iau cu automobilul. Opream la poartă si sunam din trompetă. Topârceanu 
da perdeaua la o parte şi-mi făcea semn că acusi e gata. Trecea apoi o bu- 
cată de vreme. lar sunam. Jar îmi făcea semn, iar trecea timp şi iar sunam. 
Era cochet. Nu ieşea decât după ce-şi potrivea cu grijă îmbrăcămintea de 
vänatoare: ghete mici cu tocul nalt, jambiere lustruite şi scurteicä de piele 

— M’am sculat dela patru... spunea el, cu aerul unui om care s'a grăbi 
grozav. 

Era cel puţin şapte când ieşea din casă... 

Pe locul de vânat, urmărea mai mult zborul lung şi moale al unui funigel, 
planarea unui uliu în adânc, fulgerarea de suveică neagră a unei mierle prin 
tählä ori fantoma tristă, zdrenfuitä şi murdară, a unei burueni în toamnă. 

Il amuza nespus peisaiul, oricare ar fi fost, şi toate întâmplările cu păsări 
şi animale. Era în stare să facă haz şi să nu tragă într'un iepure care l-ar fi 
întâmpinat cu o mutră caraghiasä. Şi asta nu din milă, ci pentrucă interesul 
estetic depășea totdeauna la el pe cel vânătoresc». 

GÂNDIREA 
Anul 17 — Nr. 2 — Februarie 1939 


D. Ion Petrovici publică o « Introducere la critica cunoașterii ’, pagină 
de filosofie care este în acelaşi timp o strălucită pagină de proză. 

In studiul « Un aspect al Ardealului >, d. Vasile Băncilă schițează locul 
si funcțiunea Ardealului în geografia spiritului românesc. 

Poema semnează d-nii George Gregorian, D. Ciurezu şi —cu calități 
promițătoare pentru viitor — un tânăr debutant Gheorghe Bumbesti. 


JURNALUL LITERAR 
Anul I — Nr. 7 — 2 Februarie 1939 


Stabilit la Iaşi, unde ocupă cu dublă autoritate universitară şi literara, 
catedra lui G. Ibrăileanu, d. G. Călinescu adaogă activităţii sale de profesor, 
o vie acţiune literară, capabilă să dea capitalei moldoveneşti stralucirea publi- 
cistică pierdută. 

La recent înfiinţatul său « Jurnal literar » d-sa a grupat o serie de tinere 
condeie, care, sub supravegherea sa directă, formează o redacţie literara fără 
îndoială interesantă. 

Intr'o vreme în care publicaţiile literare au fost contaminate, de o parte 
de politică, iar de altă parte de un spirit comercial excesiv, « Jurnalul literar » 
încearcă să fie, şi efectiv este, o publicaţie dedicată exclusiv şi cu pasiune 
faptului literar. 

In afara studiilor critice semnate de d. G. Călinescu, revista cuprinde 
rubrici de informaţie şi documentare, variate ca prevenire şi sugestiv redactate. 

Ancheta întreprinsă între cititori asupra preferințelor lor literare a dat 
rezultate mai mult intristätoare, în ceea ce priveşte gustul public, criteriile 
de alegere, nivelul general de sensibilitate literară. Intr’un lung şi minu- 
tios € Epilog la ancheta noastră >, d. Călinescu, desprinde semnificaţia acestei 
experienţe. 

Reproducem pasajul final al articolului său, care rezumă concluziile critice 
ale anchetei. 

« Ne oprim aici. Criticul şi omul cu preocupări artistice rămân uluifi. Re- 
zumând mentalitatea cititorului în câteva puncte: 

1. E bun sau rău ceea ce place sau nu cititorului. 

2. Se chiamă critic oricine scrie despre cărţi, oricum și oriunde. Criticul 
nu intră în literatură. E critic bun acela care scrie în vederile cititorului. 

3. Este scriitor oricine publică cărți sau scrie în revistele ce cad în mâna 
cititorului. 

4. Cartea e fie o distracţie, fie un loc de confirmare a ideilor despre viaţă 
ale cititorului. 

5. Cititorul nu-şi face o bibliotecă după criteriul valorii, ci strânge tot 
ce poate, întâi reviste ieftine, apoi volume. Preferinţele lui sunt în cuprinsul 
acestor cunoștințe. De aceea cartea de azi ucide pe cea de ieri, 

Aceste concluzii sunt firegte valabile in cercul de cititori din care ne-am 
luat documentele. Are această anchetă o morală? Statisticienii ar fi dispuşi 
să afirme cum că G. M. Vlădescu, Maria Arsene, Radu Gyr, Lascarov-Mol- 
dovanu, pentru care mulţi, foarte multi par a avea preferinţă, sunt deci scrii- 
torii cei mai de seamă. Privim ca critic toate aceste atestări şi recunoaştem 
că unele opinii sunt judicioase, dar în total nu ne-am putea călăuzi de ele. 
Intre aceste răspunsuri și între criteriul nostru nu e nici o modalitate de con- 
tact. Pornifi pe panta unui democratism exagerat, mulţi își mai închipue că 
mulțimea citeşte pentru emoţii artistice. Nici noi n'am citit ca școlari pentru 
artă şi n'am judecat mai drept decât cutare elev. Şi pentru noi Caragiale şi 
Rădulescu-Niger erau o apă. Lectura şi emoția artistică nu sunt necesar 
legate. Si dacă cele două momente pot fi comunicate, azi avem atâta pro- 
ductie, încât, întocmai ca în occident, opiniile despre contemporani sunt hao- 
tice, stabile fiind numai cele despre autorii vechi. Azi un scriitor de merit 
are nevoie de un timp de penetraţie mai lung. D. Liviu Rebreanu a intrat 
într'o zi în conştiinţa publică, un nou scriitor adevărat va avea nevoie de 
20—30 de ani, poate şi de mai mult. Scriitorul adevărat să se desintereseze 
total de problema popularității şi să rămână preocupat numai de aceea a 
artei, mulțumit deocamdată cu consimţământul câtorva rafinafi. La unele 
forme de artă publicul va deveni încetul cu încetul primitor, la altele va ră- 
mâne pentru totdeauna refractar. Mallarmé și chiar Baudelaire sunt mari, 
dar pentru o elită. La ce să constrângem pe lucrător, pe funcţionar să guste 
pe T. Arghezi şi pe d-na Papadat-Bengescu? Citirea lui Lascarov-Moldo- 
vanu poate să-i fie alinătoare și rodnică pentru spirit. Şi d. Lascarov-Mol- 
dovanu are meritul său. Arta pură e pentru puţini, cultura e pentru cât mai 
mulți ». 


LIBERTATEA 
Anul 7 — Nr. 3 — 5 Februarie 1939 


Sub titlul sugestiv « 58,3% >, d. St. Antim publică un interesant articol 
economic, din care desprindem că, la încheierea anului 1938, Statele-Unite 
ale Americei posedau un stoc metalic evaluat la 14 miliarde 380 milioane 
de dolari, ceea ce reprezintă 58.3% din totalul aurului vizibil al lumii. O 
asemenea cantitate de metal prețios n'a fost încă stăpânită de o singură ţară. 
E cel mai mare stoc metalic, înregistrat până în prezent de analele financiare 
ale omenirii. Drumul aurului a fost însă din totdeauna drumul civilizaţiunii 
si dacă scurgerile de aur vor continua în măsura în care ele se mai urmează 
si azi, foarte curând Europa va pierde întâietatea culturală a lumii, aşa cum 
a pierdut-o, după război, şi pe cea politică şi cea economică. Foarte curând 
vom ajunge, faţa de America, în aceeaşi situaţie în care a ajuns Asia faţă de 
Continentul nostru, acum două milenii jumătate, după războaiele medice. 
Neapărat, asemenea proces de desagregare, fiind prin chiar natura lui lung, 
complicat şi lent, el e pus la îndoială până şi de cei mai luminaţi cugetätori 
ai lumii. Cu toate acestea, istoria tuturor timpurilor stă martoră nedesminfitä 
că civilizaţia a urmat totdeauna cu credinţă aurul în imigratiunile lui. 

De data aceasta, faptul cu adevărat grav e că enorma masă de aur, îngră- 
mădită dincolo de ocean, s'a concentrat acolo într'un răstimp relativ foarte 
scurt. La izbucnirea războiului mondial, Statele-Unite, deşi producătoare 
de aur, erau foarte sărace în metal preţios; ele dispuneau de o acoperire meta- 
lică mai puţin decât* indestulätoare, Apoi, Statele-Unite datorau Europei 
o sumă, socotită enormă pe acele vremuri, de cel puţin zece miliarde, în afara 
de marile datorii ale întreprinderilor particulare. Dar pentru a caracteriza 
printr’o singură împrejurare situația financiară ante-belică a Republicei Nord- 
americane, va fi de ajuns să amintim aici că, până la 1896, Statele-Unite 
practicau încă sistemul bimetalist, iar introducerea etalonului de aur n'a fost 
cerută de economia prea evoluată a Americei, ci numai din nevoia de a con- 
tracta împrumuturi mai avantajoase pe pieţele europene. Aşa dar, în curgere 
de nici un sfert de veac, peste jumătate din aurul lumii — dar mai cu seamă, 
din aurul european — a luat drumul Atlanticului si continuă să sosească 
pe pieţele americane în transporturi tot mai impunătoare și tot mai dese. 


Trimiterile acestea de metal preţios nu denotă numai o bună stare netä- 
găduită dincolo de ocean, cât denotă, mai cu seamă, nesiguranța, teama şi lipsa 
totală de echilibru şi de încredere de dincoace de Atlantic. Dacă această stare 
meprielnică de lucruri se mai prelungeşte pe Continentul nostru, foarte curând 
Europa va fi scursă de tot metalul preţios, ca odinioară, Imperiul Roman, şi 
se va reîntrona, tot ca atunci, economia naturală în locul celei monetare. 
De altfel, Germania, din lipsa orică:ei acoperiri văzute, o şi practică de 
câțiva ani și încă pe scară mondială, pe calea clearingului, a compensatiilor 
şi a acordurilor comerciale de tot felul. Schimburile în natură au devenit, 
din lipsă de numerar sănătos, o necesitate atât de indispensabilă pentru 
economia sdruncinată a Reichului, îneât s'a formulat acolo, recent, o teorie 
pur medievală, care, tinzând să dovedească inutilitatea acoperirii metalice, 
învederează şi cu mai multă tărie necesitatea ei. După această teorie, expan- 
siunea creditului poate fi garantată nu prin aur, ci prin capacitatea de muncă 
a unui popor, cu îndoita condifiune însă ca producţia să crească în raport 
cu capacitatea de muncă, iar materiile prime disponibile să satisfacă integral 
nevoile producţiei, Ori e lucru evident că aceste două condițiuni, de care 
e legată valorificarea capacităţii de muncă, nu pot fi garantate decât prin 
mijlocirea aurului. În primul rând, salariul într'o monetă sănătoasă — adică 
în aur — e cel mai bun si mai sigur stimulent al producţiei; apoi, un popor 
poate fi oricât de harnic şi de iscusit, fără materii prime însă, el va fi condamnat 
la neproductivitate, — şi materiile prime, de altfel ca şi braţele muncitoare, 
nu pot fi normal obținute decât în schimbul aurului. 


Neapărat, Germania nu s'a dedat la manipulafiunile care fac atâta sânge 
rău dincolo de Ocean, nici din plăcerea de a şicana pe Americani şi nici pen- 
trucă ea ar trage foloase mari sau deosebit de practice, ci pentru motivul 
foarte simplu că nu dispune de aurul necesar, în schimbul căruia să obţină 
materiile prime indispensabile ei. Dacă scurgerile de aur continuă, situația 
aceasta se va agrava în măsura în care Continentul nostru va pierde metalul 
preţios şi în care se va concentra dincolo de Ocean. Cu timpul dar, şi alte ţări 

din Europa şi probabil de pe alte continente, se vor vedea silite să adopte 
practicele de azi ale Germaniei. Când boala se va mai întinde, America își 
va da, de sigur, seama că schimburile în natură nu sunt un păcat numai pen- 
trucă o păgubesc, ci o tristă necesitate, și că renașterea economiei naturale, 
în formele ei moderne de clearing și de compensaţii, nu poate fi imputată 
ca o faptă rea naţiunilor care o practică. 

Statele-Unite vor înceta însă relafiunile comerciale cu țările scurse de 
aur, aşa cum e azi pe punctul să procedeze cu Germania. Și în aceasta constă 
marele pericol al îngrămădirii enormului stoc de aur dincolo de ocean. Din 
lipsă de alte debugeuri, fatal acest aur e chemat să fecundeze tânăra economie 
a Republicelor Sud-americane. Emisfera de Vest e dar destinată să se ri- 
dice în dauna celorlalte părţi ale globului, 

